
Prolog 


"Cum s-ar putea vinde sau cumpăra cerul ori căldura pă- 
mântului? Ideea ni se pare stranie. 

Dacă prospeţimea aerului şi murmurul apei nu ne aparțin, 
cum le putem vinde? 

Pentru poporul meu nu există colţ al acestui pământ care 
să nu fie sacru. Un ac de pin care sclipeşte, un mal nisipos, o 
brumă întinsă în mijlocul pădurii întunecate, totul este sfânt în 
ochii şi în memoria celor din poporul meu. 

Seva care urcă în arbori poartă în ea credinţa Pieilor Ro- 
şii, fiecare luminiş şi fiecare insectă sunt sacre pentru memo- 
ria şi credința poporului meu. 

Când albii merg la ceruri şi uită locul natal, morții noştri 
nu-şi uită niciodată acest pământ frumos pentru că el le este 
mamă. Noi facem parte din pământ şi el face parte din noi. 

Florile sunt surorile noastre, cerbii, caii, vulturii sunt frații 
noştri; crestele stâncilor, roua preriilor, căldura din pieptul 
poneilor şi omul aparțin aceleiaşi familii. 

Acest pământ este sacru pentru noi. lar apa scânteietoare 
care se prăvăleşte în râuri şi pârâiaşe nu este numai apă, ca 
este sângele strămoşilor noştri. 

„„.Trebuie să-i învăţaţi pe copii voştri că pământul nostru 
este sfânt, că fiecare imagine ce se reflectă în apa clară a lacu- 
rilor este ca o fantomă care vorbeşte despre întâmplări, despre 
amintiri ale vieţii celor din poporul meu. Murmurul apei este 
vocea tatălui meu. 

Râurile sunt surorile noastre; ele ne astâmpără setea, ne 
poartă canoea şi ne hrănesc copiii. Dacă noi vă vindem pă- 
mântul nostru va trebui să vă amintiți toate acestea şi să-i în- 

văţați pe copiii voştri că râurile sunt surorile noastre şi ale 
voastre şi de aceea trebuie să le iubiți ca pe frații voştri. 

Noi ştim că omul alb nu înțelege modul nostru de a vedea 
lucrurile. Pentru el o palmă de pământ face cât oricare alta 
pentru că el este un străin care vine în noapte, îşi ia de pe pă- 
mânt ceea ce îi trebuie şi-l părăseşte. Pământul nu-i este frate, 
ci duşman. Îşi uită mormântul tatălui său şi îşi creşte copiii 
fără dragoste de pământul natal... El tratează pe mama sa, pă- 
mântul, şi pe tatăl său cerul, ca pe lucruri care se pot cumpăra, 
jefui sau vinde, asemenea oilor şi perlelor colorate. Lăcomia 
sa va sărăci pământul şi-l va lăsa pustiu. 

Eu nu ştiu nimic, modul nostru de a fi diferă de al vostru 
(...) 

Nu există un colţ liniştit în oraşele omului alb. Nicăieri nu 
se aude creşterea ierbii primăvara sau bătaia aripilor de fluturi. 

Dar poate că este aşa pentru că eu sunt un sălbatic şi nu 
înţeleg. 

Zgomotul din oraşe te asurzeşte. Ce rămâne din viață dacă 
nu poți asculta clipocitul apei şi cântecul broaştelor în noapte? 

Dar poate este aşa pentru că eu sunt un sălbatic şi nu înţe- 
leg. 

Indianul preferă adierea vântului care mângâie oglinda ia- 
zului şi mireasma vântului spălat de ploaia de amiază sau par- 
fumat de pini. 

Aerul este scump omului roşu pentru că toți împart acelaşi 
suflu. Animalul, arborele şi omul - toți respiră la fel. Omul alb 
nu pare să perceapă aerul pe care îl respiră. 

Asemenea unui muribund, el nu-i mai recunoaşte miro- 
sul... Trebuie să ştiţi că aerul este cu mult mai prețios şi că 
suflul aerului este acelaşi în toate lucrurile care trăiesc. Aerul 
care a dat strămoşilor noştri prima lor respirație primeşte, de 
asemenea, u/tima lor privire. Şi dacă ne vindem pământul, voi 
trebuie să-l păstraţi curat şi sfânt pentru ca omul să poată simţi 
mângâierea vântului şi dulceața câmpului în floare. 


„„„Dacă hotărâm să vă vindem pământ, voi pune o condi- 
ţie: omul alb trebuie să trateze animalele de pe acest pământ 
ca pe frații şi surorile sale. 

Eu sunt sălbatic şi nu înţeleg un alt mod de a trăi. Am vă- 
zut miile de bizon care putrezeau în prerie lăsați acolo de 
omul alb care i-a ucis din goana trenului. 

Eu sunt un sălbatic şi nu pricep cum acest cal de fier care 
fumegă poate fi mai important decât bizonii pe care noi nu-i 
ucidem decât pentru nevoile vieţii noastre. 

Ce este omul fără animale? Dacă toate animalele ar dispă- 
rea, omul ar muri complet solitar, pentru că fot ceea ce li se 
întâmplă animalelor i se întâmplă imediat şi omului. 

Toate lucrurile sunt legate între ele. 

Spuneţi copiilor voştri că pământul de sub picioarele lor 
nu este altceva decât cenuşa strămoşilor noştri... Învăţaţi-i pe 
copiii voştri ceea ce noi i-am învăţat pe ai noştri - pământul 
este mama noastră şi ceea ce se întâmplă pământului, nouă ni 
se întâmplă şi se întâmplă copiilor pământului. Dacă omul 
batjocoreşte pământul, pe sine se batjocoreşte. 

Noi o ştim de mult - nu pământul aparține omului, ci omul 
pământului. 

Noi o ştim bine - toate lucrurile sunt legate între ele, sân- 
gele face legătura între membrii aceleiaşi familii 

„Nu omul a ţesut pânza pământului; el este doar un fir. 
Tot ceea ce el face cu pânza pământului, lui îşi face. Nici 
omul alb care are un Dumnezeu... nu poate să nu împărtă- 
şească acest destin comun. 

Când ultimul om va dispărea de pe acest pământ şi când 
amintirea sa nu va mai fi decât umbra unei imagini care stră- 
bate preria, râurile şi pădurile vor păstra spiritul fraţilor mei 
pentru că ei iubesc acest pământ ca pruncul bătăile inimii ma- 
terne. 

După toate, noi suntem probabil frați şi surori. Există ceva 
pe care noi îl ştim bine şi pe care omul alb îl va şti poate într-o 
zi: Dumnezeul nostru este acelaşi cu al vostru. Voi credeţi că 
Dumnezeu este numai al vostru ca şi pământul nostru. Este 

imposibil. El este Dumnezeul omului şi, are aceeaşi îndurare 
pentru toți oamenii, albi sau roşii. 

Cel ce-şi murdăreşte patul va pieri într-o zi sufocat de 
propriile sale mizerii. Dar în timp ce noi pierim, voi veți stră- 
luci iluminați de forța unui Dumnezeu care v-a condus pe 
acest pământ şt care, într-un scop special, v-a permis să ne 
dominați. 

Acest rost este ciudat pentru noi. Noi nu înţelegem pentru 
ce sunt ucişi toți bizonii, de ce nu sunt domesticiţi caii sălba- 
tici, de ce lucrurile cele mai ascunse ale naturii sunt înăbuşite 
de mirosul greu al oamenilor, de ce priveliştea frumoaselor 
coline este tulburată de strigătele lor. 

Unde sunt desişurile ascunse? Au dispărut. Unde este ma- 
rele vultur? A dispărut şi el. Este sfârşitul vieții şi începutul 
supraviețuirii“. 

* 

Pământul este leagănul şi sursa de existenţă a vieții noas- 
tre. Aceasta o ştiau, mult mai bine decât noi, oamenii care tră- 
iau nemijlocit în natură. În mod paradoxal, în numele civiliza- 
ției şi al prosperității, l-am uitat, degradându-l, pustiindu-l. 
Pământul a devenit irespirabil. Riscăm să dispărem sufocați de 
propria noastră „operă“. 

Dacă omul distruge Pământul care l-a creat şi care-l hră- 
neşte, înseamnă că ori doreşte să se sinucidă, ori adevărurile 
pe care le deţine despre sine şi natură sunt false. 

În căutarea acestor adevăruri uitate vă invită gândurile 
noastre. 

NOTĂ: 

Textul de mai sus este un citat, cu acordul autoarei, din lucrarea 
"La medecine du corps Energâtique“ de Jeannine Fontaine, în care este 
reprodusă scrisoarea unui şef de trib indian (Pieile Roşii) adresată Pre- 
şedintelui SUA în anul 1894, ca răspuns la cererea acestuia de a le 
cumpăra o parte din pământurile lor (selecţia, traducerea şi sublinierile 
ne aparțin). 


* 


Conţinutul actual al lucrării impune câteva precizări. 


La apariția sa, în 1981, lucrarea s-a bucurat de o primire 
de excepţie, fiind considerată ca un best seller. A stârnit inte- 
resul unor categorii foarte largi de cititori - biologi, psihologi, 
fizicieni, informaticieni, filozofi, sociologi, clerici etc. A be- 
neficiat de numeroase cronici în publicaţiile de informare ge- 
nerală, cât şi în cele de ştiinţă şi cultură. Nu aceeaşi a fost şi 
primirea “oficială“ a lucrării. După ce este trecută prin “fur- 
cile caudine“ ale unui control ideologic rigid, este imediat 
retrasă de la propunerile pentru premiul Academiei Române şi 
i se impune tăcerea. 

Dată fiind epuizarea sa imediată la prima apariție, oportu- 
nitatea sa în prezent şi dorința cititorilor de a o avea la dispo- 
ziţie - lucrarea se reeditează revizuită şi adăugită de către au- 
tor. Au fost eliminate elementele depăşite de timp şi s-au adă- 
ugat altele noi impuse de evoluţia cunoaşterii sau care, din 
motivele expuse, nu au putut apare în prima ediţie. 

Lucrarea "Inteligența materiei“ îşi propune să abordeze, în 
actuala ediție, laturile esențiale ale cunoaşterii, indiferent de 
caracterul sursei - ştiinţifică, empirică sau revelată - pentru a 
găsi un răspuns la întrebările fundamentale ale omului şi pen- 
tru a schița o posibilă cale de urmat. Finalitatea sa a fost de a 
realiza o sinteză a acelor date despre noi, menite să releve 
coerenţa şi rezonanța lumii de la macrounivers la microuni- 
vers, de la vizibil la invizibil, sub acțiunea marelui arhitect 
constituit de ceea ce am numit Inteligența materiei. 

Ideea de Inteligență ordonatoare de univers, de rațiune 
cosmică, nu este desigur nouă. La modul vag şi întrebător, 
orice om de bun simţ, în faţa ordinii din natură, îşi spune că 
“trebuie să existe ceva“ care să o justifice. 

In gândirea filozofică i se acordă un sens mai precis înce- 
pând, s-ar părea, cu Anaxagoras (c. 500-428 î.e.n.), care prin 
“nous“ înțelege o rațiune, o inteligență responsabilă de ordo- 
narea Universului. Heraclit din Efes (c. 540-475 î.e.n.) utili- 
zează termenul de “logos“ cu sensul de rațiune, ordine, de 
lege prezentă şi necesară în existența lumii de la Cosmos la 
rațiunea umană. 

Intr-o formă sau alta, mai extins sau mai restrâns, apărată 
sau negată, o întâlnim exprimată în întreaga gândire filozo- 

6 


fică, de la cea ezoterică, la aceea exoterică. Evident, este spe- 
cifică şi tuturor doctrinelor religioase. 

Un discurs teoretic axat pe această temă, dar privit îndeo- 
sebi din unghi filozofic, este întreprins de Raymond Ruyer 
prin lucrarea “Gnoza de la Princeton“. Din nefericire, date 
fiind dificultățile de informare la acea vreme, n-am avut-o la 
dispoziție decât după mai mulţi ani de la apariţia lucrării mele, 
pentru a o cita în prima ediție. Din ambele lucrări se desprinde 
ideea existenței unei Conştiinţe cosmice - cum o numeşte 
Şcoala de la Princeton - sau a unei “Inteligenţe“, în concepția 
noastră. Este încă o confirmare a acestei idei, impusă de lo- 
gica datelor analizate. 

Nu prioritatea ideii însă este cea care ne interesează aici, 
ştiut fiind că “nimic nu-i nou sub soare“. Ceea ce ne-a intere- 
sat a fost nu afirmaţia, ci demonstraţia, nu enunţul, ci susţine- 
rea ideii. Obiectivul pe care ni l-am propus a fost acela de a 
face o analiză detaliată, un discurs extins asupra ideii, în care 
să se urmărească demersul său în evoluţia lumii, de la ipoteti- 
cele începuturi până la stadiul în care, prin om, gândirea se 
gândeşte pe sine. 

Dincolo de discursul asupra cunoaşterii, hotărâtoare pen- 
tru motivarea acestei cărți a fost experiența noastră concretă 
de cercetător şi observator aflat în relaţie directă cu omul şi cu 
natura, în multitudinea formelor lor de manifestare. 

Am avut şansa de a cunoaşte oameni dotați cu însuşiri ne- 
obişnuite şi de a fi implicat în experienţe insolite, care au con- 
stituit un izvor de informaţii şi un prilej de profundă meditație. 
Pentru unele informaţii n-a venit încă timpul de a fi discutate. 
Vine o vreme pentru toate... 

Nimic din ceea ce se afirmă ca o certitudine în această 
carte nu este neverificat prin proprie experiență. Acolo unde 
datele personale ne-au lipsit, am menționat întotdeauna auto- 
rul căruia îi aparțin. Din acest motiv, am folosit ca date din 
literatură îndeosebi pe acelea care veneau în sprijinul propriei 
experienţe. Cel ce nu este străin de domeniu poate uşor sesiza. 

N-am scris această carte cu dorința de a da lecţii, ci din 
sentimentul datoriei față de şansa de a fi fost, din miliardele 
de a nu fi fost. Acum, când se sfârşeşte o lume şi începe o alta. 

AUTORUL 


Capitolul | 
Materia şi Viaţa 


Motto: Universul este doar fizică. O fizică a 
echilibrelor energetice în multitudinea formelor exis- 
tente. Este o aserțiune acceptată de ştiinţă. Noi am 
completa doar cu ideea intervenţiei unei inteligențe în 
acest joc de energii. 


ÎNCEPUTURI... 


A existat un început? 


Din zorii existenţei sale, omul caută un răspuns neliniş- 
titoarelor întrebări privind sensul vieții, originea acesteia şi a 
Universului în care se află. 

Judecând după vechimea surselor de care dispunem as- 
tăzi, s-ar părea că primele încercări meritorii de răspuns s-au 
înfiripat cu multe mii de ani în urmă, undeva în adăpostul 
inospitalier, dar sigur, al grotelor aflate la izvoarele Indusului. 

Lumea hindusă veche şi-a cristalizat observaţiile în multe 
din operele rămase până astăzi model de înțelepciune a anti- 
chității. Documentele rămase de la popoarele indo-ariene şi 
asiro-babiloniene ne relevă o frapantă asemănare a concepții- 
lor cosmogonice în întreaga lume veche situată istoric înaintea 
antichităţii greceşti. Un ochi atent poate distinge în bogăţia de 
mituri, de imagini simbolice şi de explicații uneori inocente, 
inerente epocii, fiorul unor frământări profund umane, o cău- 
tare de sensuri şi, nu rareori, o inefabilă intuire a lor. 


Imaginea unui început, a unei substanțe primordiale, 
conturează ideea de unitate a lumii, idee la care mai târziu 
avea să ajungă pe o cale raţională şi gândirea antică elenă. Dar 
într-o epocă în care gândirea nu putea deveni încă ştiinţă, dat 
fiind stadiul de dezvoltare în care se afla omenirea, era greu 
de imaginat un răspuns superpozabil realității. 

După cinci milenii de evoluţie a culturii şi civilizaţiei 
omul încearcă să formuleze un răspuns bazat pe date ştiinţifice 
privind originea sa şi a Universului. 

În esență, două teorii cosmogonice îşi dispută dreptul de 
"cetate“ în ştiinţa actuală: teoria universului staționar şi teoria 
universului extensiv. Una consideră că Universul nu are un 
moment de apariție, a existat dintotdeauna şi este inextensibil 
(Finaly ş.a.). Cealaltă; dimpotrivă, îi atribuie o vârstă, un mo- 
ment de început, din care s-ar afla într-o continuă expansiune 
(Gamow ş.a.). 

Ambele teorii iau drept argument, interpretat însă diferit 
ca origine, existența unui zgomot cosmic fundamental, a unei 
radiații universale continue şi egale în toate direcţiile (izo- 
tropă) descoperită în anul 1964 de Penzias şi Wilson. Este 
interesant de sesizat că Gamow, ca şi Alpher şi Herman, ela- 
borând concepţia asupra naşterii Universului - numită şi teoria 
BigBang-ului - au presupus existența acestei radiaţii cosmice 
fundamentale cu mult înainte de a fi descoperită. 


O lumină străpunge brusc tenebrele 


Conform concepției Universului în expansiune, la început 
n-ar fi stat decât o explozie care a umplut spaţiul cu particule, 
o lumină bruscă în vidul rece şi întunecat. Această explozie 
inițială, ce s-a produs cu circa 15 miliarde de ani în urmă, ar fi 
condus la creşterea temperaturii cu sute de mii de milioane de 
grade Celsius, permițând formarea unei  protomaterii 
nestructurate încă, aflată doar în stadiul de particule. Mo- 
mentul acesta nu este exact ora Zero a Universului, ci se situ- 
ează la circa o sutime de secundă distanţă în timp. Nu suntem, 
aşadar, în clipa în care a apărut “logosul", "cuvântul“. Această 

clipă, de început, rămâne încă un spațiu al mitologiei. Dar să 
derulăm mai departe scenariul “genezei“ imaginat de către 
oamenii de ştiinţă. “Lumina umple vidul, risipeşte întunericul 
şi răspândeşte materia“, ne spune L.Herisman. Este greu să 
vedem cu ochii minții totalitatea lumii existente în această 
energie primară. Şi totuşi, din această unitate primă, din acest 
grăunte de lumină rezultă, ca urmare a unei îndelungi evoluţii, 
întregul Univers cu tot ce există. 
Potenţial existam, aşadar, încă în prima undă de lumină. 


Primele trei minute ale lumii 


Drumul de la lumină până la om este lung şi anevoios. 
Poate că la fel de anevoios ca şi cel de la om până la lumina 
spiritului. Din acest “punct“ inițial de lumină, de la care ar 
mai circula şi astăzi în spaţiu fotonii reci, se formează, prin 
scăderea temperaturii şi printr-un lanţ de reacții nucleare, par- 
ticulele esenţiale ale materiei - protonii neutronii şi electronii. 
Ei vor constitui matricea primordială pentru atomii elemente- 
lor din care s-a ajuns prin evoluţie la lumea existentă. 

Conform acestei teorii, la început Universul ar fi fost 
asemenea unei stele gigante, aflată în continuă expansiune şi 
care s-a născut în exact trei minute şi trei sferturi. Acestea ar 
fi, aşadar, primele minute ale lumii! Din asocierea unui proton 
cu un electron se formează primul element - hidrogenul . 
Având structura atomică cea mai simplă, hidrogenul devine 
cap de serie pentru toate elementele descoperite la care s-a 
ajuns prin reacții de tip nuclear. Dintre acestea, 52 de ele- 
mente au fost identificate în structura materiei vii. 


Întrebări... 


Nu putem să nu ne întrebăm totuşi dacă aceste ipoteze 
cosmogonice oferă un răspuns satisfăcător pentru originile 
lumii. Steven Weinberg însuşi mărturiseşte: "Nu pot nega un 
sentiment al irealului când scriu despre primele trei minute ca 
şi cum am şti cu adevărat despre ce a fost vorba". 

Ideea modelului standard pentru Univers rămâne doar un 
început ipotetic. Cercetările ulterioare aduc alte argumente 
teoretice şi experimentale. Descoperiri cum sunt existența 
unor “goluri“ în distribuirea materiei, precum şi a unor gru- 
puri gigante de galaxii contravin principiului cosmologic care 
postulează existența unui Cosmos omogen şi izotrop şi impun 
revizuirea teoriilor actuale despre Univers. 

Nu avem argumente ştiinţifice nici pentru existența unui 
Univers închis care, la atingerea unei densități cosmice mai 
mari decât densitatea critică, şi-ar înceta expansiunea şi ar în- 
cepe o contracție accelerată până ar deveni din nou o masă 
incandescentă ca la început, nici pentru un Univers deschis 
care, având o densitate cosmică mai mică decât cea critică, s- 
ar extinde la infinit, stingându-se în cele din urmă în tenebrele 
reci şi nemişcate ale tăcerii infinite. 


Înapoi la mitologie? 


Ţinând seama de observaţia că toate fenomenele în Uni- 
vers au o evoluţie ciclică, s-ar părea a fi cel mai acceptabil 
conceptul unui univers ciclic, pulsatoriu, descris în gândirea 
hindusă. Totul în Univers s-ar afla într-o perpetuă alternanță 
ciclică: evoluție - involuție. După încheierea unui ciclu, mate- 
ria şi-ar relua evoluţia din punctul Zero fără ca vreo informa- 
ție să transgreseze dintr-un univers într-altul, după unele vizi- 
uni, iar după altele, germenii viitorului univers s-ar afla în cel 
precedent. 

Jean Charon (1985) vorbeşte, de asemenea, despre exis- 
tența unui univers ciclic cu o durată de 104 miliarde de ani 
dedusă prin teoria relativității complexe. 


Evoluţia... 


Suntem de părere că, indiferent de teoria acceptată - a 
unui univers fără început, a unui univers în expansiune sau 
Chiar a unui univers pulsatoriu, care se dilată şi se contractă 

ritmic, capacitatea materiei de a evolua de la simplu la com- 
plex, de la neviu spre viu rămâne certă. 

Nici una din teoriile ştiinţifice propuse nu ne spune ce a 
fost în momentul Zero, la "începuturi". Chiar modelul stan- 
dard "începe lumea" cu o sutime de secundă mai târziu, după 
cum am văzut. 

Privită prin gândirea discursivă, lumea în care trăim nu o 
putem concepe în afara categoriilor de Spaţiu, Timp, Cauză. 
Admiţând că în universul înconjurător totul se petrece ca efect 
al unei cauze într-un punct determinat al spațiului, într-un 
anumit moment, extinzând aceste criterii până la găsirea cau- 
zei prime, ajungem la un impas al gândirii. Nu se poate ima- 
gina nici ceea ce ar fi fost dacă nu era ceca ce este, nici cum ar 
fi putut să creeze lumea cel ce n-a fost creat. 


„Şi istoria 


Vârsta diferită a corpurilor astrale ne arată că Universul 
nu a putut fi creat în întregime deodată şi că materia este su- 
pusă unor transformări şi evoluţii continue pe care ştiinţa, ca 
şi simpla observație, le relevă a fi ciclice. Toate elementele 
structurale ale Universului au, în consecinţă, o istorie - apar, 
evoluează şi se transformă pe fondul mişcării eterne. 

De la particulele elementare se ajunge la hidrogen, iar de 
aici peripețiile evoluţiei ne conduc la om - care nu este altceva 
decât un ansamblu integrat de particule, atomi, elemente. Om 
şi Univers n-au decât una şi aceeaşi sorginte, una şi aceeaşi 
structură fundamentală. Nimic din ceea ce este prezent în noi 
nu este absent în Univers, pentru că Universul şi viața sunt 
legate prin aceleaşi fire ţesute de evoluţia materiei în mişcare. 

APARIȚIA VIEŢII — NECESITATE COSMICĂ 


Viaţa o finalitate cosmică? 


Ne întrebăm ce ar fi fost Universul fără viață. Spectacolul 
lumii ar fi fost fără spectatori şi, fără îndoială, mult mai sărac 
decât este acum. 

Înţelegem că viaţa irumpe la adăpostul unor condiții ză- 
mislite în Cosmos. Materia este supusă unei continue mişcări, 
unei perpetue evoluții şi neîncetate transformări. Din această 
proprietate fundamentală rezidă evoluţia de la simplu la com- 
plex, de la anorganic la organic şi de aici posibilitatea de apa- 
riție a vieţii (fig.]). 


a 


-— 

















] 


evoluție 
chimică 






lumea vie 







elementare 
organisme 





particule 





„agregate 
* moleculare 


Da 


MATERIE 
VIE 


Fig. 1 Evoluţia materiei spre viață 


Oparin şi Haldane (1924) au propus primul model pentru 
drumul parcurs de materie în evoluția spre viață, stabilind ca 
leagăn apa oceanului primitiv. Rămâne doar interesul său isto- 
ric. Explorările actuale ale spaţiului cosmic şi studierea mete- 
oriților au relevat prezenţa în Cosmos a moleculelor organice 
a căror vârstă este egală cu aceca a sistemului nostru solar, 
deci inclusiv a Pământului. Fred Hoyle susține că primii ger- 
meni de viață au apărut în norii de praf cosmic. 

Viaţa — fenomen universal 


Noile date privind originea extraterestră a vieţii ne desco- 
peră dintr-odată un Cosmos “locuit“, substanțele care intră în 
structura organismelor vii fiind prezente la scara întregului 
Univers. Oricare ar fi însă originea primilor compuşi organici, 
terestră sau cosmică, momentele de organizare a vieții, aşa 
cum o cunoaştem astăzi, se presupun a fi aceleaşi pe Terra. 

În evoluţia de la simplu la complex, viaţa apare prin orga- 
nizarea materiei pe niveluri sau trepte succesive de integrare: 
particulele elementare (preon, cuarc, nucleon, nucleu) atomi 
> molecule 3 macromolecule > ţesuturi > organe > sis- 
teme de organe > individ > specie > biocenoză > lume 
vie. 


Structuri necesare viului 


Conform cunoscutei ecuații a lui Einstein, între masă şi 
energie există o anumită relație matematică. În consecință, 
trăim într-un univers de energie, aceasta nefiind decât un alt 
aspect al materiei. Viața nu va apărea decât odată cu structu- 
rile capabile să întrețină un permanent schimb de energie cu 
mediul ambiant. Pentru acest motiv, în structura materiei vii 
vor intra ca elemente fundamentale carbonul, hidrogenul, oxi- 
genul, azotul, fosforul şi sulful care, prin proprietățile lor, răs- 
pund optim condiţiilor de viață de pe Terra. 

Graţie acestor elemente, structurile ce apar sunt dotate cu 
posibilități de captare, transformare şi întreținere a energiei. 

Elementul central în jurul căruia se organizează viața pe 
de afiliere la alte elemente, acesta realizează o serie de combi- 
nații organice, dintre care unele au capacitatea de a înmaga- 
zina o mare cantitate de energie necesară organismului în pro- 
cesele metabolice. Aceste “depozite de energie“ sunt constitu- 
ite de hidraţii de carbon, numiţi şi glucide sau zaharuri. 

O altă categorie de substanțe necesare vieţii, cu rol ener- 
getic şi structural, sunt lipidele. În compoziţia lor, carbonul 
apare alături de hidrogen, oxigen, azot şi fosfor. 

Substanțele organice fundamentale pentru existența vieții 
sunt protidele, în structura cărora, în afară de carbon, găsim 
oxigen, hidrogen, azot, ca elemente principale şi, în mai mică 
proporţie, sulful şi fosforul. Protidele, constituite la rândul lor 
din circa 20 de aminoacizi, formează fundamentul structural şi 
funcţional al materiei vii. 

Datorită faptului că atomul de carbon îşi poate satura cele 
patru valenţe cu radicali diferiți, rezultă structuri asimetrice 
din punct de vedere energetic-electric şi magnetic. Din această 
asimetrie a moleculelor de proteine ar rezulta însăşi cauza 
reactivităţii structurilor vii. 

Se admite că în anumite condiţii - cum ar fi, de pildă, des- 
cărcările electrice atmosferice şi radiaţia ultravioletă intensă - 
atribute probabile ale atmosferei în perioada de formare a Pă- 
mântului - a fost posibilă formarea moleculelor organice din 
atomii elementelor menționate. Desigur, aceste condiții pro- 
pice de formare a substanțelor organice existau şi în afara pla- 
netei noastre. 

Fiind o alternativă mult discutată, însuşi Oparin, autorul 
ipotezei originii terestre a vieții, şi-a revizuit părerea în fața 
noilor date, afirmând că „substanţele organice din care s-au 
constituit ulterior sistemele vii, au apărut pe cale abiogenă în 
Cosmos, cu mult înainte de formarea planetei Terra“. 

Oricare ar fi locul de naştere al substanțelor organice, se 
admite ipotetic aceeaşi cale a evoluției chimice în formarea 
lor. Mai mult, plecându-se de la această ipoteză, s-a reuşit să 
se obțină în laborator sinteza mai multor substanțe organice, 
inclusiv de aminoacizi (Bahadur - 1955; Groth - 1957; Oro şi 
Kimball - 1963 ş.a.) Se consideră că meteoriții şi radiația 
cosmică ar putea fi căile de vehiculare a acestor substanțe din 
Cosmos pe Pământ. 

Combinaţiile organice ale carbonului au asigurat atât 
sursa energetică necesară vieţii - glucide, lipide — cât şi ele- 

mentele structurale ale Sistemelor vii, aminoacizii. Dar ele- 
mentul capabil să adune aceşti aminoacizi în structuri apte de 
mişcare în sens biologic, adică purtătoare de viață, a fost aci- 
dul dezoxiribonucleic (ADN). Apariţia sa a constituit un mo- 
ment-cheie în evoluţia vieţii, acesta având capacitatea de a se 
multiplica prin mutație şi selecție în diversitatea de forme pe 
care o cunoaştem astăzi - de la bacterii la plante, animale, om. 


Viaţa — necesitate sau hazard? 


Dar cum a apărut ADN? Cine l-a creat? “Hazardul prin 
intermediul aminoacizilor“, zice Monod. “...aceştia se gru- 
pează la întâmplare dând naştere la numeroase complexe din 
care unul singur va fi viabil: cel corespunzător structurii 
ADN-ului“. 

Monod (1970) absolutizează rolul hazardului ca unică 
sursă a oricărei creaţii în biosferă: "Hazardul pur, singur ha- 
zardul, libertatea absolută dar oarbă, se află la baza prodigio- 
sului edificiu al evoluției“. EI califică, în mod eronat, drept 
animism şi vitalism orice concepţie care susţine că evoluţia 
lumii vii până la om este integrată legic în evoluția cosmică. 
Omul cu întreaga sa complexitate biologică şi spirituală nu ar 
fi, conform teoriei hazardului absolut, decât rezultatul unor 
erori care au apărut întâmplător în codul genetic al primelor 
forme de viață. Considerăm însă ca legitim să ne întrebăm: 
dacă n-ar fi intervenit hazardul, evoluţia s-ar fi oprit la faza de 
compuşi organici? Şi dacă erorile stau la baza mutațiilor din 
codul genetic ce asigură evoluția, de ce n-ar fi păstrat aceasta 
oamenii cu mai multe membre decât patru? S-ar fi împiedicat 
unele pe altele? O formă bine adaptată la viaţă este maimuța. 
De ce n-ar fi posibil ca din eroare să se ajungă de la om din 
nou la ea, iar selecția s-o păstreze? Se ştie cât de brutală a fost 
reacția Academiei vieneze când Dacqu€ a emis o astfel de 
ipoteză în 1873. Fără îndoială că pot avea loc mutații genetice 
prin erori. Toată patologia ne-o demonstrează. Dar nu erorile 
constituie regula în evoluţie. 

Waddington compară rolul întâmplării în evoluţie cu ges- 
tul de aruncare a cărămizilor într-o grămadă în speranța că 
acestea se vor dispune într-o casă locuibilă. Prigogine consi- 
deră că probabilitatea vieții de a apărea dintr-o pură întâm- 
plare ar fi fost de o şansă la 1010 neşanse, adică infim de mică. 


Fără îndoială, nu putem considera viața ca pe “ceva rar şi 
irațional“, numai pentru că ar fi apărut din întâmplare. 


De la întâmplare la necesitate 


Într-o primă etapă, prebiotică, hazardul poate că şi-a avut 
rolul său; dar din momentul în care informația unei structuri 
viabile a fost înscrisă în molecula de ADN, viața depăşeşte 
imperiul întâmplării trecând în cel al necesității. Ceea ce apare 
prin hazard este fixat prin selecție şi transmis în mod necesar 
prin informaţia genetică. Odată ajunsă pe drumul vieţii, evo- 
luția materiei spre viu este fără întoarcere. Conform teoriei 
sistemelor, formulată de L.Bertalanffy, un ansamblu de ele- 
mente aflate în interacțiune dispune de proprietăți care nu sunt 
exprimate prin suma lor. În consecință, sistemele vii obțin o 
nouă însuşire faţă de materia nevie, rezultată din înseşi legită- 
țile sistemului, date de integralitatea sa. După cum o spune 
însuşi Jacob, într-un sistem viu fiecare dintre componenți ““de- 
vine pentru celălalt propria sa condiție de existență, în egală 
măsură cauză şi efect“. (Logica viului, Ed. Enciclopedică 
Română, Bucureşti, 1972) 

În concluzie, se consideră că inițial combinaţiile dintre 
elemente s-au făcut numai în baza afinităților lor chimice. În 
momentul în care apar structuri organice capabile de metabo- 
lism şi reproducere, deci sisteme vii, evoluţia lor capătă legi- 
tăți care impun cu necesitate drumul lung până la stadiul în 
care materia se gândeşte pe sine. 

Hazardul a adus la startul vieții mai mulți concurenți, sus- 
țin teoriile neodarwiniste. Ulterior, selecția naturală a impus 
formele cele mai adecvate de viaţă. 

Indiscutabil, nu se poate vorbi de un determinism rigid, în 
care întâmplarea este exclusă. Înțelegem întâmplarea ca mo- 

dalitate de exprimare a necesității, concepem intervenția ei în 
apariția mutaţiilor la nivelul codului genetic, dar nu suntem de 
acord să punem sub semnul întâmplării întreaga evoluţie a 
materiei, aşa cum o cunoaştem. 

Viaţa nu poate fi o întâmplare în Univers. Apariţia vieții 
este înscrisă chiar în legile evolutive ale Universului. În Uni- 
vers, materia şi energia iau forme noi, fiind supuse ciclurilor 
evolutive şi menținând în acelaşi timp în permanenţă un echi- 
libru energetic. Viaţa apare deci ca o consecinţă a unor legități 
impuse prin mişcarea materiei şi dispune la toate nivelurile ci 
de organizare de aceleaşi caracteristici, exprimând şi prin 
aceasta unitatea lumii vii, integrarea ei într-un principiu al 
coerenței universale. 


Unitate în diversitate 


Structurile care apar în evoluţia materiei impun la un 
moment dat legități care determină în mod necesar existența 
tuturor sistemelor organizate. 

Aceleaşi legități vor determina şi marele principiu al coe- 
renței universale. Fiecare sistem devine dependent de un 
suprasistem, încadrat la rândul său în marele sistem pe care îl 
constituie Universul. 

Pământul n-ar putea exista dacă nu ar evolua după legităţi 
impuse de astrul ce dă numele sistemului din care face parte. 
Fără Soare, viaţa n-ar fi putut apărea pe Terra. 

La rândul său, viaţa - exprimată în milioane de forme cu- 
noscute astăzi, probabil multe încă necunoscute - are legități 
comune de organizare. pe Terra, întreaga diversitate de forme 
vii plecând de la o sursă comună. 


Modelul lumii vii 


Dacă facem o analiză a formelor de viaţă la toate nivelu- 
rile de existență, distingem o serie de elemente comune, un 
"plan“ comun, care impune ideea de model al lumii vii. 


18 


* În structura şi funcționarea celulei vii apar aceleaşi legi 
de bază, indiferent care este linia căreia îi dă naştere - bacterii, 
plante, animale, om. Toate celulele conțin în esență aceleaşi 
elemente structurale, independent dacă acestea sunt de origine 
vegetală sau animală. 

e Edificiul structural al tuturor ființelor ar cuprinde doar 
20-24 de aminoacizi, diversitatea de forme vii nefiind dată 
decât de succesiunea diferită a acestor aminoacizi în structura 
proteinelor — diferență dictată de codul genetic înscris la 
toate viețuitoarele în ADN-ul din nucleul celulei. ADN-ul 
serveşte astfel ca program-instrucțiune, după care tot ce tră- 
ieşte îşi structurează forma şi îşi desfăşoară viaţa. Ne diferen- 
țiem deci, ca specie şi indivizi, prin modul diferit şi specific 
de aşezare, de ordonare a “cărămizilor“ din noi (aminoacizii 
din structura proteinelor), întocmai cum se disting clădirile 
construite după planuri diferite. Această ordonare diferită a 
aminoacizilor este semnătura noastră în lumea prin care tre- 
cem “ca un fulger“, cum spune Ducrog, într-un timp etern. 

e Combustibilul universal, sursa de energie necesară vieţii 
pentru întreaga lume vie, îl constituie glucoza, pe care numai 
plantele o pot fabrica, din bioxid de carbon şi apă, în prezența 
energiei solare. Ne putem socoti în acest sens, fără să greşim, 
fii ai Soarelui. Depozita universal de energie la toate nivelu- 
rile viului îl oferă acidul trifosforic. 

* Întreaga lume vie are nevoie, pentru a exista, de infor- 
maţie şi de structuri specifice, prin care să poată prelucra şi 
lua deciziile necesare unei orientări adecvate în mediu. Dedu- 
cem de aici că toate celulele sunt capabile să receprioneze şi 
să emită informație, adică să comunice, indiferent de nivelul 
de organizare la care se află. Considerăm că această capacitate 
se menţine şi atunci când o celulă este integrată într-un sistem 
biologic mai complex, cum este organismul pluricelular. Vom 
aborda mai detaliat ideea într-un alt context. 

Având legități comune de organizare şi funcționare, toate 
formele vii sunt legate unele de altele. Animalele sunt depen- 
dente de existența plantelor, care le furnizează oxigen şi zaha- 

ruri (glucide) drept suport energetic, precum şi proteine, ca 
suport structural şi funcțional. Însăşi apariţia lor a depins de 
existența acestor surse de hrană. 

La rândul său, omul, ca structura cea mai complexă cu- 
noscută astăzi, nu putea să apară decât urmând altor forme de 
viață, cu structuri mai simple decât a sa, prin evoluţia aces- 
tora. Pe seama lor îşi procură în plus o parte din elementele 
structurale pe care nu le poate fabrica singur. Existența unui 
sistem biologic este condiționată, aşadar, de existența unui alt 
sistem care, la rândul său, este condiționat de sistemele Pă- 
mânt, Soare, Univers. 

În consecință, lumea este una singură - cea a materiei vii 
şi nevii. 

Organizarea materiei vii ca structură dotată cu o anumită 
formă de funcționalitate include în sine, în mod implicit, şi 
informaţia. Distingem deci, la orice nivel de organizare a ma- 
terici, un substrat material - substanța din structura sa - un 
aspect funcțional sau energetic şi un aspect informațional de 
care depind organizarea şi funcționarea sa. Rezumăm atunci 
conceptual Universul, cu tot ce există în el, prin triada: mate- 
rie (substanță), energie şi informaţie. 


EVOLUȚIE ŞI HAZARD 


Totul e întâmplare? 


Deşi încă din antichitate s-a intuit că lumea vie trebuie să 
fie rezultatul unei evoluții de la simplu la complex, o teorie 
închegată în acest sens avem abia odată cu Lamarck şi, ajun- 
gând în fine până la cel mai autentic reprezentant al ci, Dar- 
win. Până astăzi concepțiile în ştiinţă au suferit multe schim- 
bări şi teoria evoluției n-a fost nici ea exceptată. Ca atare as- 
tăzi de la Darwin păstrăm doar ideea selecției naturale, iar 
modernii, îndeosebi prin Jacques Monod, au adăugat şi ideea 
mutaţiilor genetice creatoare de noi forme evolutive, care s-ar 
face absolut la întâmplare, prin hazard. Neodarwiniştii seco- 

lului al XX-lea au înlocuit Creatorul teologilor cu zeul “Ha- 
zard“. Omul, aşa cum îl cunoaştem astăzi, nu ar fi decât re- 
zultatul întâmplării şi al selecției naturale. Întâmplarea ar fi 
operat mutații în informația sa genetică, iar selecția naturală - 
prin procesul de adaptare - a păstrat formele favorabile, înlătu- 
rând pe cele nefavorabile sau nesemnificative pentru evoluţie. 

Prin acest radicalism conceptual, biologia modernă şi mai 
ales Monod, care glosează mult pe această temă, a voit să 
ofere o nouă explicație evoluției lumii vii, opusă unor con- 
cepții vechi, depăşite de dezvoltarea actuală a ştiinţelor. Dar, 
în dorința de a înlătura oricare altă părere, Monod absoluti- 
zează rolul hazardului în evoluție. 

Totul în Univers este o întâmplare, un hazard. Lumea, aşa 
cum 0 ştim, creierul nostru, aşa cum îl avem, gândirea, marile 
idei, marile trăiri, marile speranțe şi iluzii, marile sentimente, 
marile creaţii nu sunt decât rodul întâmplării, întâmplare în 
care şansa de a exista este supusă rigorilor statistice. Asta-i 
tot. Omul s-a trezit dintr-o dată singur în “imensitatea indife- 
rentă a Universului“, în care a picat din întâmplare, Univers 
care este “surd la muzica sa, indiferent la speranţele sale, ca 
şi la suferințele sau crimele sale“. După ce supune criticii sale 
pe evoluţionişti ca Bergson şi Teilhard de Chardin - primul 
fiind acuzat de “vitalism metafizic“, iar celălalt de “vitalism 
ştiinţific" - Monod îşi încearcă armele şi împotriva concepții- 
lor materialiste cărora le atribuie (culmea!) culpa de a fi “ani- 
miste“. Evoluţia, în concepția lui Monod, nu poate fi prevă- 
zută decât ca fenomen deductibil statistic, dar nu determinat 
legic. 


Eroarea genetică = creaţie? 


Să analizăm succint fenomenul prin prisma datelor ştiinți- 
fice susținute actual. Nimic de adăugat la ideea că lumea des- 
cinde din evoluţia formelor simple până la cele de complexi- 
tatea cunoscută astăzi. Numai că se susține că modul de tre- 
cere de la o formă la alta s-a făcut nu prin adaptarea acestora 
la noi condiții de viață, generatoare de modificări structurale, 

ci prin mecanismul mutaţiilor genetice care au apărut cu totul 
întâmplător. Informaţia genetică ce va impune o formă de vi- 
aţă nouă apare printr-o “greşeală“ în mecanismul replicării 
ADN-ului. Monod numeşte aceste mutații drept "alterări“, 
care apar accidental, prin hazard. Aceste erori genetice ar con- 
stitui singura sursă posibilă de evoluţie, şansa unică a oricărei 
creații în biosferă“. 

Conform unei teorii mai recente, o radiație venită din 
Cosmos, o radiaţie nucleară din Pământ, sau diverşi compuşi 
chimici au provocat o mutație genetică favorabilă sau nefavo- 
rabilă, după hazard. Sub presiunea selecției naturale mutaţiile 
favorabile s-au transmis urmaşilor, apărând noi forme adap- 
tate mediului, cele nefavorabile dispărând. Dar radiațiile cos- 
mice nu vin oricum. În calea lor, Terra opune un adevărat scut 
de apărare prin câmpul magnetic propriu. Acest câmp are mo- 
mente când scade brusc în intensitate prin fenomenul de 
deplasare a polilor magnetici sau de inversiune geomagnetică. 
În aceste momente deci, Pământul este mult mai expus acțiu- 
nii radiaţiilor cosmice decât în mod obişnuit. În ultimele 3-4 
milioane de ani, aceste fenomene s-ar fi petrecut de 4 uri. Lu- 
mea vie ar fi fost tot de atâtea ori expusă unor intense iradieri 
cosmice. Aceste accidente ar fi generat omul actual şi în gene- 
ral lumea vie, aşa cum o cunoaştem. Prin iradierea 
australopitecului s-a ajuns la omul de azi. Prin iradierea omu- 
lui de azi ne putem deci aştepta la surprize evolutive? Într-un 
fel, tot cerul este de vină, s-ar putea spune. Numai că nu s-a 
"suflat în lut", ci s-a iradiat...! 

În condiţiile unei radioactivități crescute ar fi apărut, în 
Africa, prima specie de hominizi cu mers biped şi creier mai 
dezvoltat decât al maimuţei, Homo habilis. Acesta ar fi trăit 
chiar în perioada în care polii magnetici ai Pământului erau 
invers decât astăzi. La o nouă schimbare a polilor, lui Homo 
habilis îi ia locul Homo erectus, apoi omul de Neanderthal 
urmat de Homo sapiens, omul actual (acum circa 40.000 de 
ani). Omul şi polul cum s-ar zice! Suntem desigur în domeniul 
speculaţiei ipotetice. 

Trebuie să spunem că nu reacția afectivă, provocată de 
ideea că omul, ca şi viața în general, ar fi fructul unor erori, ne 
determină să acordăm acestor teorii puţin credit, ci argumente 
de cu totul alt ordin. 

După cum reiese din însăşi teoria schimbării polilor, inci- 
dențele radioactive majore s-au petrecut doar de 4 ori în 4 
milioane de ani, deci destul de rar. Se ştie că atmosfera teres- 
tră a constituit şi constituie o adevărată perdea de protecție 
pentru lumea vie față de nocivitatea radiației cosmice. Aceasta 
a şi permis, se crede, apariţia vieții pe pământ. Schimbarea 
polilor magnetici oferă o slabă protecție împotriva radiațiilor, 
chiar pentru securitatea vieții. 

Ideea mutațiilor întâmplătoare a fost transpusă în labora- 
tor în urma cercetărilor de genetică. Progresul ştiinţific a per- 
mis obținerea de mutații provocate artificial prin experienţe 
efectuate îndeosebi pe Drosophila. Mutaţiile au fost obținute 
prin iradiere sau cu diverse substanțe chimice. De aici ipoteza 
că şi în natură lucrurile se întâmplă probabil la fel. 

Argumentele pentru care personal nu o împărtăşim sunt 
de ordin teoretic şi practic. 


O finalitate logică 


Conform teoriei sistemelor, deja discutată, fiecare nivel de 
integrare biologică reprezintă un ansamblu de fenomene, de 
structuri intercondiționate între care se stabilesc anumite legi- 
tăți de funcționare. Astfel sistemul nu ar fi viabil, dacă ele- 
mentele sale n-ar fi coerente. Celula, unitate structural-funcţi- 
onală fundamentală a viului, îşi datorează existența elemen- 
telor sale componente - cromozomi, ribozomi, mitocondrii 
etc. - elemente între care se stabilesc relații de interdepen- 
dență, determinând sistemul să funcționeze coerent, logic. Şi 
totuşi, în această logică o intervenţie ilogică, cu finalitate 
logică - evoluția(?!). 

După opinia noastră, nici una dintre teoriile existente asu- 
pra modului în care are loc diferențierea celulară în organe 
diferite, când informaţia genetică este aceeaşi în toate celulele, 

nu lămureşte fenomenul. L. Watson citează o experiență pe 
embrion de broască la care s-au înlocuit țesuturile ce schițau 
membrele superioare cu cele ce schițau membrele inferioare. 
Natura nu a putut fi păcălită! Fiinţa născută avea membrele la 
"locul lor" şi nu cum ar fi fost de aşteptat. 

Dacă informația genetică a celulei începuse deja să prefi- 
gureze viitoarele organe, ce factor nou a apărut în reorientarea 
sa? Se spune că elementul orientativ în diferențierea celulară 
ar fi chimismul zonei. Dar chimismul diferit pe zone, la rândul 
său, de ce este determinat? 

Fiind obligate să îndeplinească funcţia unui alt organ care 
a fost îndepărtat chirurgical din corp, multe din organele cor- 
pului uman schițează o remodelare anatomică asemănătoare 
organului pe care îl înlocuim. Este, în ultimă instanță, nevoie 
de o adaptare genetică. Un stomac înlăturat în proporţie de 3/4 
este capabil să se refacă funcțional aproape în întregime. 

Toată lumea cunoaşte rolul mişcărilor peristaltice în mo- 
bilizarea alimentelor în tubul digestiv. Sensul lor este cel gra- 
vitaţional - de sus în jos; doar accidental se întâmplă invers. În 
operaţiile de înlocuire a esofagului cu un altul confecționat din 
marea curbură a stomacului, acesta se adaptează noii sale fun- 
cții şi adoptă o mişcare peristaltică inversă. Se poate răspunde 
că acestea sunt dictate de sistemul nervos. Dar sistemul nervos 
nu poate comanda funcționalitatea organismului decât prin 
structuri adaptate funcțiilor. Nu ar putea în nici un caz rini- 
chiul să digere, iar stomacul să facă altceva. Or, o readaptare a 
organului la o nouă funcție presupune o nouă informaţie ge- 
netică, iar dacă aceasta se obține numai întâmplător, cum s-ar 
putea explica apariţia sa ca regulă şi nu ca întâmplare? Întâm- 
plarea aici nu intervine decât ca alternativă nedorită, nefavo- 
rabilă intenţiei urmărite de medic. De altfel, chirurgii înțeleg 
corect organismul când operează, şi asta spre şansa bolnavilor. 
Ei mizează pe “inteligența naturii“, pe resursele proprii, exis- 
tente în fiecare organism de a-şi adapta funcționalitatea şi 
chiar forma noilor condiții impuse de viaţă. 

Încercând să explicăm fenomenul de adaptare a microbi- 
lor la antibiotice şi să înțelegem rapiditatea cu care se creează 
forme rezistente, aspect valabil de asemenea şi pentru rezis- 
tenţa la insecticide a unor dăunători, constatăm că fenomenele 
nu se petrec la întâmplare, ci au o perfectă logică internă. La 
rezistența opusă de noi unei lumi parazite, aceasta găseşte 
rapid mijloacele de a supravieţui. Mulţi indivizi vor muri, dar 
unii vor rezista. În corpul lor apar structuri noi, care le conferă 
această capacitate. Va apărea deci o noua mutație genetică, 
orice structură presupunând o informaţie genetică proprie, in- 
formaţie care nu exista anterior în celulă. Cine a determinat 
această mutație? Radiațiile cosmice şi terestre pe care întâm- 
plarea le aduce de fiecare dată când facem noi penicilină? 
Modificarea condițiilor de viață este factorul care a provocat 
în realitate mutaţiile genetice. În consecință, celula, după o 
"logică“ proprie, care i-a permis să reziste în timp, şi-a creat 
un mijloc de supravieţuire. Nu este nevoie, dacă nu ne place, 
să invocăm o forță supranaturală, un “impuls primar“, ci, 
foarte simplu, să vedem în aceste mutații adaptative expresia 
legii generale a viului - să se organizeze în aşa fel încât să re- 
ziste vitregiei mediului. Putem vedea în această adaptare ex- 
presia unui răspuns inteligent la mediu, al unui sistem capabil 
de evoluție. Dacă specia n-ar conține, înscrisă în sine, şi posi- 
bilitatea adaptării la condiţii noi de mediu, ar fi pierit de mult. 
De altfel, mecanisme de adaptare distingem la tot pasul. Toată 
viața unei ființe nu înseamnă decât o continuă şi neîncetată 
adaptare: la frig şi la cald, la efort şi la repaus, la condiţii psi- 
hologice de stres, la frumuseţea vieţii ca şi la inevitabilele sale 
suferințe. Pentru toate aceste circumstanțe există mecanisme 
bine precizate care-i permit ființei să supraviețuiască. De ce 
am crede atunci că, pentru a supraviețui unor condiţii nepre- 
văzute în genomul său, specia este obligată să aştepte “gene- 
rozitatea“ unor radiaţii picate din cer? 

Cum să explicăm în lumea mutaţiilor întâmplătoare, gene- 
ratoare de forme viabile, misterul prin care coloniile de albine 
şi de furnici îşi “fabrică“ la “dorință“, în funcție de necesități, 

din aceeaşi sursă genetică, membri cu morfologie (fig.2) şi 
funcționalitate diferită - regine, doici, lucrătoare, trântori, 
“soldați“ de apărare, dotați numai ei cu mandibule puternice 
în formă de gheare, cu arme de atac şi apărare? 


Eroarea înseamnă progres? 


Eroarea ca şansă nu poate fi decât singulară. Dar o suită 
de erori n-a creat niciodată ordine, ci dezordine, prin creşterea 
entropiei. Un organism viu, de la cel mai simplu la cel mai 
complex, include în sine o ordine, o arhitectură care are o fun- 
cționalitate logică internă, corespunzătoare necesităților sale 
vitale şi de perpetuare. Şi apoi, dacă prin evoluţie trebuie să 
înțelegem progres, să fie acesta numai rezultatul erorilor...? 

Este de observat că noile forme evolutive au o arhitectură 
complet schimbată, ceea ce ar presupune intervenția conco- 
mitentă a tuturor mutațiilor necesare schimbării întregului 
ansamblu. Mai concret, pentru ca peştii să devină batracieni 
au fost necesare nu numai membre pentru deplasarea pe uscat 
şi organe adaptate respirației în noile condiții, ci şi schimbarea 
întregii lor morfologii şi fiziologii. Ca să intervină un număr 
aşa de mare de mutații întâmplătoare înseamnă într-adevăr să 
explici lumea numai prin miracole. 

Unele adaptări la mediu necesită structuri atât de com- 
plexe încât ar fi nevoie de prea multe întâmplări concomitente 
ca să fie posibile. 

Vom pune şi noi o întrebare naivă: prin ce miracol au sur- 
venit concomitent mutațiile genetice care au avut ca rezultat 
apariţia în acelaşi timp a unui mascul şi a unei femele, cap de 
serie pentru o specie, dotați cu organe sexuale congruente, 
perfect adaptate unele altora ca structură şi funcție pentru a se 
putea perpetua? 

Fig. 2 Varietatea morfologică a indivizilor la termite provenind din 
aceeași sursă genetică (după M.Ionescu, citat de E.A.Pora) 


Unele modele structurale par să fie menținute la nivelul 
mai multor specii. Spre exemplu, schema generală a mem- 
brelor, pe care o putem urmări de la batracieni şi păsări până 
la mamifere (cu diferenţierile specifice, desigur). Să i se fi 
părut hazardului interesantă această schemă? 

Dacă admitem o evoluție spre forme din ce în ce mai 
adaptate şi cu funcționalitate mai complexă, ar fi normal să 
găsim şi formele intermediare nereușite, ca fosile cel puţin, ori 
acestea nu există. Găsim doar specii diferite dispărute, ceea ce 
este cu totul altceva. 

Toate formele pe care le vedem astăzi în mediul lor pro- 
pice sunt bine adaptate. De ce ar "vrea" peştele să trăiască în 
copac şi nu în apa pentru care a fost adaptat? 

Urmărind geneza unui făt normal de mamifer de la con- 
cepție până la naştere, constatăm intervenția unei serii extrem 
de mari de mecanisme perfect corelate, astfel încât ar trebui să 

admitem că hazardul este de-a dreptul "inteligent“ dacă este 
singurul responsabil de tot acest proces. 

E.A.Pora relatează o observație elocventă pentru această 
discuție (1978). El a urmărit modificările pe care le-au suferit 
organismele unor animale acvatice din lacul Eforie în decurs 
de 150 de ani. Lacul Eforie s-a desprins din Marea Neagră 
prin interpunerea unei porțiuni de nisip între cele două ape. 
Salinitatea apei a crescut mult față de cea a mării prin deversa- 
rea resturilor de nămol sărat din lacul Techirghiol. Vieţuitoa- 
rele care au rămas în lac au dobândit însuşiri noi, diferite de 
semenele lor din Marea Neagră, atât ca rezistență la salinitatea 
mai crescută, cât şi ca aspect morfologic, impunând clasifica- 
rea lor în noi specii. Rezultă clar din acest exemplu că nu ha- 
zardul a creat speciile noi în decursul celor 150 de ani, ci me- 
diul acvatic nou a impus o altă formă, adaptată. Mutaţia gene- 
tică pare să fie aici numai mijloc de realizare a adaptării, deci 
factor secund, pe primul plan aflându-se necesitatea continuă- 
rii vieţii în noul mediu. 

Sunt multe alte întrebări care au ca obiect evoluția şi la 
care ştiinţele actuale nu pot răspunde. Dacă evoluţia biologică 
presupune apariția unui organism superior organizat în raport 
cu predecesorul său, atunci nu putem explica prezența unor 
structuri mult mai perfecționate la formele anterioare “neevo- 
luate“. Exprimat mai concret, dacă omul este ultima “achizi- 
ție“ a evoluţiei, ultima sa verigă şi deci forma cea mai perfec- 
ționată la care a ajuns, atunci, luând numai un exemplu din 
multele existente, cum se explică “evoluția“ unei olfacții aşa 
de slabe la om în raport cu cea a câinelui? Dar capacitatea 
unor peşti de a sesiza câmpurile electrice ale altor fiinţe, dar 
rezistența la infecții a consumatorilor de cadavre când omul 
este aşa de firav apărat? Dar deprinderi ale unor ființe care vin 
pe lume cu o ştiinţă neînvăţată de a fabrica miere, cuib, de a 
realiza chiar mutații genetice “la dorință“ în timp ce omul tre- 
buie să înveţe aproape totul pentru a trăi? 


dacă luăm ca bază de plecare reprezentarea lor la alte ființe ce 

ne preced evolutiv. Nici vederea, nici auzul, nici digestia, nici 
imunitatea nu ating performanţele întâlnite la alte niveluri bi- 
ologice. 

Constatăm aşadar că obiectivul evoluției nu pare a fi tota- 
litatea ci funcționalitatea, nu performanța părților, ci finali- 
tatea întregului. Oriunde a avut nevoie de o soluţie ingenioasă 
pentru a realiza un efect urmărit, natura a găsit-o şi a materia- 
lizat-o fără să ţină seama de contrazicerea termenului de evo- 
luţie. 

O concluzie logică se impune aici. Începând cu celentera- 
tele apare sistemul nervos ca structură nouă, destinată prelu- 
crării de informație. Pe măsură ce urcăm noi trepte evolutive 
celulele rămân aceleaşi ca funcţie, dar se organizează în forme 
noi, mai complexe. Concomitent se perfecționează şi structura 
sistemului. nervos, adăugând etaje noi, cu funcționalitate de 
asemenea mai complexă, până se ajunge la creierul uman - 
suportul conştienței. Se creează astfel impresia că evoluția 
biologică nu ar fi avut alt scop decât perfectarea formelor de 
prelucrare a informaţiei - de la constrângerea structurilor pri- 
mare la libertatea gândului desprins din materie şi ridicat la 
înălțimea spiritului. Acesta este sensul evoluţiei pe care îl im- 
pune stringența logică: perfectarea formelor capabile să prelu- 
creze informația până la complexitatea gândirii umane. S-ar 
părea că "spiritul“ îşi sculptează în materie formele apte să-l 
exprime. Privită astfel, evoluția mai are încă mulți paşi de 
făcut pe Terra până va ajunge să perceapă realitatea şi esența 
acestui spirit. 

Capitolul II 


INFORMAȚIA ŞI VIAŢA. 
INFORMAŢIA - CONDIȚE A VIEŢII 


Fiinţele vii - simple mecanisme 
termodinamice? 


“Fiinţele sunt obiecte stranii“ afirmă J.Monod. Existenţa 
lor sfidează unele principii fundamentale ale fizicii moderne, 
şi anume principiul entropiei postulat de cea de a doua lege a 
termodinamicii. I.Prigogine - laureat al premiului Nobel pe 
anul 1977 pentru studiul termodinamicii sistemelor vii - este 
de părere în acest sens că, în esență, viaţa poare fi dedusă din 
legile termodinamicii şi ale mecanicii statice, dar nu în totali- 
tate. Închiderea vieţii între cei doi poli - necesitate şi hazard - 
devenite paradigme ale ştiinţelor moderne, ar fi o încercare de 
aplicare rigidă a legilor fizicii în câmpul biologiei. Pentru a 
face înţeleasă dificultatea de a deduce proprietăţile biologie 
din legile fizicii, Prigogine exemplifică sugestiv: "Dacă s-ar 
studia molecula relativ complexă a benzenului prin mecanica 
cuantică plecând de. la ecuaţia lui Schrâdinger, atunci, pentru 
a deduce proprietățile benzenului, cea mai perfecționată ma- 
şină de calcul existentă ar avea nevoie de un timp ce ar depăşi 
vârsta Universului“. 


Biosisteme 


Întreaga materie este organizată pe sisteme. Noţiunea de 
sistem a fost introdusă de L.Bertalanffy, care defineşte siste- 

mul ca un ansamblu de elemente legate între ele şi aflate în 
interacțiune. Din interacțiunea părților sistemului rezultă pro- 
prietăţi care reprezintă mai mult decât suma lor. Noua calitate 
a sistemului este obținută deci prin integrarea şi nu prin însu- 
marea fiecărui element din sistem. Cu studiul acestor proprie- 
tăți emergente, diferite de suma părților unui sistem, se ocupă 
în prezent sinergetica. 

Se disting; sisteme izolate, care nu fac nici un schimb cu 
exteriorul sau efectucază unul foarte redus; sisteme închise, 
care fac cu mediul doar schimb de energie, şi sisteme des- 
Chise, care întrețin cu mediul înconjurător un permanent 
schimb de substanţă, energie şi informație. 

Toate sistemele vii sunt sisteme deschise. Celula, mole- 
cula, organismul, sunt exemple de biosisteme. Orice ființă re- 
prezintă deci un sistem format dintr-o serie de subsisteme şi 
cuprinsă la rându-i în alte sisteme mai mari - biosfera, Univer- 
sul. Între toate aceste sisteme există legături permanente cu 
dublu sens - atât între subsistemele din structura unui orga- 
nism, cât şi între organism şi suprasistemele în care se înca- 
drează. Aceste legături intra şi intersistemice au fost numite 
de V. Săhleanu legături de tip informaţional. Întreaga viață, 
vom detalia mai târziu, se bazează pe aceste legături de tip 
informaţional, inclusiv integrarea ei în marea ordine, în ma- 
rele sistem pe care îl numim Univers. 


Viaţa = negentropie 


Când se vorbeşte astăzi de fenomenul vieții se face adesea 
referire la cel de-al doilea principiu al termodinamicii, în 
ideea de a se sublinia diferența dintre un sistem viu şi unul 
fizic, anorganic. Principiul postulează că orice sistem ma- 
croscopic nu poate evolua decât spre degradarea ordinii ce îl 
caracterizează. În alţi termeni, dacă universul s-ar afla la tem- 
peratura de zero grade absolut (-273 C), atunci ar fi înghețat, 
iar atomii şi moleculele nu s-ar mai afla într-o continuă agita- 
ție termică. Dar cum această temperatură nu a fost atinsă, da- 
torită energiei termice, atomii şi moleculele oricărui sistem au 

tendința să se disperseze în spaţiu, deci să se dezintegreze ca 
sistem coerent, stabil, tinzând spre dezordine. Mărimea acestei 
dezordini a fost numită entropie. Sistemele biologice sunt în 
general sisteme deschise care se opun dezintegrării, dezordi- 
nii. Entropia lor va fi aşadar negativă, de unde şi denumirea de 
negentropie dată de Schrâdinger. Se deosebesc astfel de toate 
sistemele fizice, cărora le este caracteristică entropia pozitivă. 

Viaţa reprezintă o ordine într-un univers entropic. Fiecare 
clipă din existența noastră este o victorie împotriva factorilor 
ce tind neîncetat să ne dezintegreze. Această ordine în dezor- 
dine, adică integritatea sistemelor biologice, este menținută 
prin aport şi schimb de substanță, energie şi informaţie cu 
mediul ambiant şi cosmic. 

În funcţie de informaţiile conţinute în codul genetic, re- 
prezentat prin ADN-ul din celule, ceea ce importăm din afara 
noastră ia destinații structural-funcționale sau consumptive, 
îndeplinind miracolul pe care îl numim viață. 


Viaţa = o oscilație în jurul unui punct de 
echilibru 


Fiind sisteme deschise în care se petrec permanente 
schimburi de materie şi energie cu exteriorul, structurile vii nu 
se pot afla într-un echilibru stabil. Ele “risipesc“ în perma- 
nență materia şi energia - motiv care l-a determinat pe 
I.Prigogine să le numească “structuri disipative“. În ciuda a 
ceea ce s-ar putea sugera prin crearea termenului de “con- 
stante interne“, organismele vii nu sunt niciodată într-un echi- 
lbru static, ci dinamic. Astfel, am putea defini viaţa ca o con- 
tinuă oscilație în jurul unui punct de echilibru. În aceasta re- 
zidă diferența dintre o pasăre şi copia ei sculptată - una ne 
apare într-o continuă schimbare, iar alta statică (la scara tim- 
pului în care o putem observa). Menţinerea funcționalității 
într-un echilibru continuu adaptat necesităților de moment ca 
şi în perspectivă ale organismului se realizează prin procese 
de autoreglare la baza cărora stau conexiuni inverse (feed- 

sistemele vii se deosebesc de cele fizice, unde sensul de scur- 
gere este univoc entropic. 


Viaţa = prelucrare de informaţii 


Definirea mecanismelor de autoreglare (feedback-ul) de 
către Wiener, Rosenblueth şi Ştefan Odobleja, considerați 
astăzi ca fondatori ai ciberneticii, a determinat noi orientări în 
biologia modernă. “La începutul secolului, ne spune Iacob, 
organismul cheltuia forța vitală... La sfârşitul secolului, orga- 
nismul consumă energie“. Iar astăzi, am adăuga noi, prelu- 
crează informaţie. Destinul acestui organism este funcţie de o 
multitudine de factori dintre care amintim repetarea condițiilor 
de mediu prevăzute în memoria speciei, durata vieţii, înscrisă 
în codul genetic, capacitatea de orientare în funcţie de infor- 
maţiile provenite din mediul ambiant ca şi din propriul său 
sistem. Nu putem concepe viața ca fiind posibilă la orice nivel 
de organizare, inclusiv monocelular, fără ca biosistemul să 
dispună de capacitatea de a sesiza mediul, adică de a emite, a 
primi şi a prelucra informaţie. Orice ființă lipsită de posibi- 
litatea de a percepe mediul este sortită pieirii. Dacă urmărim 
lanţul evolutiv al biosistemelor constatăm că pe măsura de- 
rulării sale, a creşterii complexității de organizare, are loc o 
amplificare a capacităţii de prelucrare a informaţiei. Cu cât 
organizarea sistemului este mai complexă, cu atât structurile 
capabile să prelucreze informație sunt mai evoluate, una im- 
plicând în mod necesar pe cealaltă. 

O dată cu dezvoltarea capacității de prelucrare a informa- 
ției cresc şi posibilitățile de adaptare ale fiinţei, de realizare 
optimală a funcţionalității sale, crescând în acelaşi timp auto- 
nomia sa față de mediu. 

Dacă raționăm din acest punct de vedere, atunci întreaga 
evoluţie a viului ne apare ca o evoluţie în primul rând a capa- 
cității sale de informare, o evoluţie care înscrie deci în sine, în 
mod implicit, tendinţa spre libertate a ființei din robia mediu- 
lui. Omul dispune în existenţa sa de cel mai mare grad de li- 

bertate; dreptul de a şi-l păstra şi între semeni este înscris, 
aşadar, şi în evoluţia sa ca o condiţie a vieții. 

Deoarece o mare parte a acestor rânduri este destinată să 
releve, dintr-un unghi mai puţin comentat în literatura ştiinţi- 
fică, circulația informaţiei în lumea vie, vom încerca să defi- 
nim mai întâi noțiunea de informație în biologie, aşa cum este 
înțeleasă astăzi. 


CONCEPTUL DE INFORMAȚIE ÎN BIOLOGIE 


Informaţie şi cunoaştere 


Puţini termeni creați pentru uzul unei ştiinţe au avut o cir- 
culaţie atât de largă ş în domenii atât de diverse ca acela de 
informaţie. Mai mult, din cabinetele specialiştilor a trecut în 
limbajul comun, încât astăzi aproape toată lumea vorbeşte de 
informaţie. Şi cu toate acestea, conceptul nu are o definiție 
unică, iar sensul în care se utilizează nu este totdeauna cel mai 
adecvat, situație întâlnită de altfel şi în cazul altor termeni şti- 
ințifici. 

Într-o accepţiune intuitivă, informaţia este considerată 
drept o “ştire“, o noutate care poate proveni din orice domeniu 
al cunoaşterii. Specialiştii îi acordă un sens mult mai precis şi 
în acelaşi timp mai abstract, reprezentând informația ca o suc- 
cesiune discretă sau continuă de evenimente măsurabile, re- 
partizate în timp. Informaţia este considerată, de asemenea, un 
mesaj sau o suită de mesaje despre variațiile mediului intern 
sau extern. Mesajul, compus la rându-i din semnale, devine o 
informaţie după receptarea şi decodificarea sa, deci după ce a 
devenit un fenomen de cunoaştere. 


Bioinformaţia 


Vebhicularea informaţiei la nivelul viului implică o serie 
de transformări şi structuri, prezentate deja pe larg de alți au- 
tori. Vom insista de aceea numai asupra unora dintre acestea. 

Sursa sau emițătorul poate fi reprezentată de orice struc- 
tură. Un organism viu primeşte şi emite informaţia, fiind în 
acelaşi timp şi sursă şi receptor. Recepționează informaţii atât 
din interiorul său, cât şi din afara sa. Spațiul din jurul nostru 
este împânzit cu o multitudine de informaţii, pornite de la 
surse foarte diverse - începând de la Cosmos până la genera- 
toarele de câmpuri electromagnetice create de civilizația mo- 
dernă. Din acest univers informaţional organismul nu va re- 
cepţiona decât datele care poartă o semnificaţie pentru sine şi 
pentru care, evident, dispune de organe de recepție. Cu cât o 
ființă este mai evoluată, cu atât va dispune de un câmp infor- 
mațional mai vast. 

Reţinem ca foarte importantă semnificația informației şi 
posibilitatea de a o recepționa. O informaţie poate avea semni- 
ficație pentru o ființă, spre exemplu undele care preced un 
seism, o furtună. Dar se poate ca aceasta să nu dispună de po- 
sibilitatea de a o decodifica. Este cazul ființei umane, dar se 
pare că nu este la fel pentru alte viețuitoare. Agitația păsărilor 
înainte de schimbarea vremii, neliniştea şi chiar tendința ma- 
nifestată de a părăsi spaţiul închis în care se aflau au fost ob- 
servate la unele animale (peşti, câini ş.a.) înainte de seism. 

Spre deosebire de celelalte animale, omul a învăţat să-şi 
prelungească simțurile prin construirea de instrumente care 
culeg şi prelucrează informații ce ies din câmpul său natural 
de accesibilitate. 

Informațiile nu sunt utilizate de sistemele biologice la în- 
tâmplare, ci sunt supuse unor formule de prelucrare conform 
anumitor algoritmi. Din desfăşurarea acestor programe de 
prelucrare a informaţiilor rezultă finalitatea sistemului expri- 
mată prin funcționalitate şi autoconservare. 


Cauze mici, efecte mari 


Pentru a fi vehiculată la nivelul organismelor, informaţia 
are nevoie de un suport energetic. În biologie, energiile ce 
servesc ca suport informațional pot fi extrem de mici în raport 
cu efectul generat. Spre exemplu, este suficientă o expunere la 

o lumină cu o durată de o miime de secundă (în experiment de 
laborator) pentru ca ecloziunea musculiţelor Drosophila 
melanogaster să se producă la toate deodată. Exemple de 
acest gen sunt foarte numeroase în funcţionarea sistemelor 
biologice; să amintim numai de acțiunea enzimelor şi a hor- 
monilor. Sunt suficiente cantități infim de m mici în plus sau 
în minus pentru ca efectele să fie total diferite - viața sau 
moartea. Curenţii cerebrali au valori ale potențialului de ordi- 
nul microvolţilor, dar efectele lor la nivelul organismului sunt 
de mii de ori mai mari, dacă avem în vedere forța dezvoltată la 
un individ. 

Aici este, credem, punctul vulnerabil al biologici clasice, 
cu consecinţe de ordin teoretic şi practic îndeosebi în medi- 
cină. Tributară determinismului rigid postulat de ştiinţele 
exacte în secolul al XIX-lea, biologia şi-a însuşit un mod de 
gândire “fizicist““, considerând că efectele mari se obțin prin 
cauze de acelaşi ordin de mărime. 

Exemple cu consecinţe teoretice negative le pot constitui 
dezvoltarea mai lentă a ştiinţelor biologice față de cele exacte, 
rezistența opusă şi astăzi în înțelegerea unor fenomene ce se 
petrec la nivelul creierului, în acceptarea unor practici terape- 
utice dezvoltate în mod empiric, dar incontestabil eficiente, de 
vreme ce unele persistă de milenii. Simplismul logic în virtu- 
tea căruia se culege ceea ce se seamănă nu este valabil şi la 
nivelul biologic. Aici am postula mai degrabă invers: cauzele 
mici generează efecte mari. 


Programe moştenite şi programe achiziţionate 
prin instruire 


În general, se admite că lumea vie îşi desfăşoară activita- 
tea în baza a două feluri de procese - înnăscute şi achiziționate 
în timpul vieţii. Omul şi, într-o oarecare măsură, o parte chiar 
din celelalte animale sunt fiinţe instruibile şi îşi pot forma 
conduite noi prin educație. Dezvoltarea civilizaţiei a fost posi- 
bilă tocmai grație acestei însuşiri. De aceea, omul este singura 

ființă care, în aceleaşi condiţii naturale ale apariţiei sale, a re- 
uşit să-şi schimbe viaţa. 

Programele transmise ereditar conțin depozitată în ele ex- 
periența speciei. În explicarea genezei lor se admite că apar 
odată cu specia ca expresie a unor condiții de mediu repeta- 
bile. Pentru a se putea realiza scopul speciei - conservarea şi 
perpetuarea sa - organismul este înarmat cu programe care 
oglindesc condițiile de mediu în care acesta va trăi. Dintre 
programele achiziţionate, în care intervin elemente cu colora- 
tură “raţională“, şi cele transmise ereditar, cu caracter instinc- 
tiv, ultimele îndeplinesc cel mai bine scopurile speciei şi mai 
puţin pe cele ale individului. De aceea sunt “oarbe“, automate, 
obligă purtătorul să le execute întocmai, indiferent de obsta- 
colele care i se opun. Acţiunile executate prin aceste programe 
poartă în ele, după cum vom vedea, pecetea inteligenței, apa- 
rența unei gândiri cu secvențe logice, cu toate că ştiinţele ac- 
tuale susţin că n-au fost de nimeni gândite. 


Şi da şi nu, sau semnificaţia informaţiei 


Valabil mai ales pentru animalele inferioare omului, față 
de semnificația unei informații se pot adopta două atitudini: da 
sau nu, favorabil sau nociv pentru organism, în funcție de ex- 
periența trecută, înregistrată în memoria speciei. Animalele 
dintr-o anumită specie le vor fugări pe acelea pe seama cărora 
trăiesc, dar vor fugi de cele ce le sunt duşmani. În acest sens, 
la multe dintre ele intervine şi experiența individuală. În locul 
unde omul a pătruns mai rar păsările nu fug de el, dar o fac 
imediat ce-i “învață“ obiceiurile. S-au văzut de asemenea reu- 
şite în dresaj de convieţuire paşnică între animale pe care 
memoria speciei le-a declarat “duşmani“ - câinele cu pisica, 
şarpele cu omul etc. Spre deosebire de celelalte animale, omul 
are şi o a treia posibilitate de opțiune - şi da şi nu, undeva la 
mijloc, sau mai mult dintr-unul şi mai puţin din altul. De 
aceea este greu de cuantificat, de cuprins în limite precise, în 
formule matematice clasice. 

Putem conchide la cele de mai sus că informaţia este o 
condiție sine qua non pentru existența oricărui sistem viu. 
Fără informaţie nu poate exista viaţă. Aceasta înseamnă că 
toate sistemele vii, indiferent de nivelul de organizare, dispun 
de posibilitatea de a recepta, a transmite, a prelucra şi a emite 
informație în scopul elaborării unui comportament adecvat 
condițiilor de mediu în care trăiesc. 

Structura specializată în prelucrarea informaţiei, la nivel 
biologic, este sistemul nervos, a cărui activitate s-ar putea 
spune că este pur informațională. 


STRUCTURI CAPABILE SĂ PRELUCREZE 
INFORMAŢIE 


Un punct de vedere 


Se admite astăzi că primele forme organizate de viaţă şi 
deci, cap de serie al întregii lumi vii, sunt protozoarele, ființe 
monocelulare, virusurile fiind considerate ca o formă interme- 
diară, de trecere între materia vie şi cea nevie. 

Structura lor rudimentară le permite o funcționalitate mult 
simplificată față de ființele pluricelulare. Respirația se face 
prin difuziunea directă a oxigenului din atmosferă în cito- 
plasma celulei; digestia, prin includerea hranei (a bacteriilor) 
în invaginațiile citoplasmei şi digerarea lor în vacuole diges- 
tive, iar excreția, prin deschiderea vacuolelor cu deşeuri în 
afara celulei. Să urmărim ce se întâmplă pe treptele imediat 
următoare de evoluţie şi organizare a viului, adică la organis- 
mele în structura cărora apar mai multe celule. Pe măsură ce 
înaintăm pe scara filogenetică, constatăm că funcționalitatea 
organismelor evoluează, se amplifică, pentru a satisface ce- 
rinţele unei structuri mereu mai complicate. La îndeplinirea 
unei funcţii încep să participe tot mai multe celule. Se ajunge 
astfel la structuri diferențiate, specializate - organe, sisteme de 
organe. Funcţia de respirație prin difuziune a oxigenului la 
celula primitivă este preluată la organismele pluricelulare de 

organe specializate, care apoi; prin perfecționare, ajung la 
aparatul pulmonar al vertebratelor superioare. Funcţiile de di- 
gestie şi excreție vor fi îndeplinite de aparatul digestiv şi ex- 
cretor ş.a.m.d. 


Cine dirijează funcţionalitatea unui protozoar? 


În acest ansamblu viu, format din mai multe celule, apare 
necesitatea unei structuri care să preia comanda întregii co- 
lectivităţi şi s-o orienteze spre atingerea finalităţii sale: auto- 
conservarea şi reproducerea. Țesutul destinat acestei funcții 
capitale pentru viața organismului va fi, după cum am mai 
spus, sistemul nervos. 

Funcţia de coordonare şi de integrare a sistemului nervos 
nu are însă nici un reprezentant în structurile anatomice ale 
protozoarelor. Primul element structural nervos apare (după 
Ramon y Cajal) la celenterate; fiind reprezentat printr-un sin- 
gur neuron cu dublu circuit, receptor-efector. Pe treapta ur- 
mătoare de evoluție apar circuite nervoase alcătuite din doi 
neuroni - senzitivi şi motori -, pentru ca în stadiile ulterioare 
să se adauge neuronii intermediari cu rol de asociație între 
fluxul de informație primit şi cel emis de organismul viu, 
adică între neuronii receptori şi efectori. În raport cu evoluția 
viului, neuronii se vor aduna în formațiuni numite centri ner- 
voşi şi ganglioni cerebroizi, apoi o parte din ganglioni vor 
suferi procesul de encefalizare, ajungându-se la creierul pe 
care-l cunoaştem astăzi la cm. Acesta reprezintă însă numai 
un punct de vedere asupra dezvoltării filogenetice a sistemului 
nervos. Încă în anul 1940, E.A.Pora descrie, ca rezultat al pro- 
priilor cercetări, primul reflex coordonat apărut pe scară filo- 
genetică la celenterate, demonstrând că originea sistemului 
nervos la acest nivel nu este aşa de simplă şi mai ales că, indi- 
ferent de structură, funcționalitatea sa corespunde perfect ce- 
rinţelor organismului. 

Între conştienţă şi instinct 


Sub raport funcțional se admite că reglarea proceselor 
metabolice interne la ființele unicelulare s-ar face exclusiv 
prin proteine cu activitate enzimatică. La acest nivel nu se 
cunoaşte o structură nervoasă, după cum am mai menționat. 
Pe trepte superioare de organizare a lumii vii apare o funcţie 
nouă, dirijată de sistemul nervos al vieții de relaţie, cu rol de 
integrare a organismului în mediul ambiant. Intervine acum o 
diferențiere funcţională. O parte din sistemul nervos va prelua 
funcţiile vegetative, de importanță vitală pentru existenţa in- 
dividului şi care, ca mod de desfăşurare, au rămas în afara 
controlului rațional. Conştienţei i s-au impus aceste funcții 
doar ca trebuinţe, individul fiind gratificat pentru satisfacerea 
lor. Credem că ar fi fost un dezastru pentru biologie dacă în- 
treaga funcționalitate a unui angrenaj de miliarde de celule ar 
fi trebuit să fie condusă conştient. Dar cum finalitatea speciei 
constă în autoconservarea şi perpetuarea sa, nu era posibil să 
se lase la discreţia unui individ dacă vrea sau nu să-i continue 
lanţul existenţei. Pentru acest motiv interesele speciei sunt atât 
de pregnant reprezentate prin instincte, iar lupta cea mare a 
omului, conştientizată, este purtată în domeniul lor. 

O altă parte a sistemului nervos şi-a asumat funcția de în- 
treținere a relațiilor individului cu mediul. Din reflectarea la 
nivelul creierului a mediului intern şi extern rezultă procese 
psihice, adică fenomenul de conştiență. Cu alte cuvinte, din 
integrarea la nivelul sistemului nervos a informaţiilor primite 
din interiorul şi din afara organismului apare un comporta- 
ment adecvat. Când sediul integrării îl constituie scoarța cere- 
brală, comportamentul este numit rațional. Se ridică întreba- 
rea: un comportament adecvat la niveluri de existenţă infe- 
rioare omului nu este rațional? Există totuşi o rațiune a spe- 
ciei, de care am vorbit mai sus, iar specia este exprimată prin 
indivizi: Poate exista o populaţie rațională formată din indivizi 
iraționali? 

Un grăunte raţional 


Activitatea tuturor organismelor vii nu se desfăşoară la 
întâmplare, ci are un sens bine determinat, o logică internă 
chiar şi atunci când comportamentul lor nu are justificare din 
punctul de vedere al rațiunii noastre. Toate acţiunile lor sunt 
orientate spre rezolvarea scopului fundamental - autoconser- 
varea şi perpetuarea. Este un comportament instinctiv, bazat 
pe programe fixe, înnăscute, expresie probabilă a experienţei 
acumulate de specie. În afară de această condiționare, consi- 
derăm că trebuie să existe şi posibilitatea de elaborare a unei 
conduite în funcţie de experiența proprie a individului şi nu 
numai a predecesorilor săi. Nimic din universul cunoscut de 
noi n-ar putea prevedea toți factorii față de care un animal va 
trebui să reacționeze de-a lungul vieţii sale. De altfel, realita- 
tea însăşi o confirmă: până şi plantele sunt capabile să memo- 
reze unele experienţe la care sunt supuse de om. Dacă ambele 
tipuri de conduită nu urmăresc decât realizarea unei finalități 
“raționale““ - conservarea şi perpetuarea individului şi a spe- 
ciei - înseamnă că fiecare individ poartă în sine un grăunte 
rațional, indiferent de locul său în ierarhia filogenetică. Fără 
îndoială că pe trepte inferioare de evoluție comportamentul 
instinctiv este prevalent. 

La om, conştiența oferă posibilitatea de a se elibera în 
mare parte de sub imperiul instinctelor. Fiziologia umană nu 
va mai fi condiționată strict de mediul natural. Graţie raţiunii 
constructive, omul îşi îmbunătăţeşte condiţiile de viaţă, îşi 
rinţelor impuse de fiziologia sa. Conduita sa nu mai este dic- 
tată “orbeşte“ de specie, ci constituie o rezultantă a condițio- 
nării sale fiziologice, sociale, morale şi culturale. Modalitatea 
în care apar aceste conduite o vom mai discuta. Să ne oprim 
acum asupra unei alte fațete a dezvoltării filogenetice a siste- 
mului nervos. 

Este sistemul nervos singura structură vie 
capabilă să prelucreze informaţie? 


Funcţia de integrare în mediu, deci funcția de decodificare 
a informaţiilor venite dinăuntrul şi din afara organismului, 
apare prin sistemul nervos abia la metazoare, ca organisme 
aflate pe o treaptă mai înaltă de dezvoltare. Dar această fun- 
cţie nou apărută filogenetic înseamnă oare că era total absentă 
la matca iniţială a vieţii, respectiv la celula primară? Aparent, 
da; logic, nu. Apariţia plămânilor nu înseamnă absența fun- 
cţiei de respiraţie la protozoare şi observaţia este valabilă şi 
pentru alte funcţii. Ni s-ar putea replica prin aceea că apariția 
ulterioară a organelor pentru vedere, auz şi gust nu implică 
prezenţa lor la Paramaecium. Nu înseamnă prezenţa lor, dar 
ele sunt reprezentate prin funcţia cililor vibratili şi prin propri- 
etatea de excitabilitate a citoplasmei care, suntem de acord 
aici, nu necesită prezenţa unei structuri nervoase. 

Am discutat mai sus că un sistem deschis - şi viața este 
organizată pe acest principiu - implică un permanent schimb 
de substanță, energie şi informaţie cu mediul. Fără acest 
schimb nu poate exista viața. Dar viaţa există şi la nivel mo- 
nocelular;, fără posibilitatea de a percepe informaţiile cu sem- 
nificație favorabilă sau nocivă din mediul ambiant, un proto- 
zoar nu ar fi rezistat în competiţia pentru viață. Aceeaşi obser- 
vaţie este valabila şi pentru plante. O plantă execută operaţi- 
uni chimice cu performanţe neatinse de om în laborator. În- 
treaga lume vie trăieşte pe seama plantelor, drumul de la ma- 
teria anorganică spre cea organică trecând prin frunzele lor. 
Începem să fim confruntaţi cu observaţii care par să ateste la 
plante existența unor proprietăți ce nu le cunoaştem decât la 
organismele înzestrate cu un sistem nervos. 

Noi considerăm că sistemul nervos, aşa cum îl cunoaştem, 
nu este singura structură capabilă să prelucreze informaţie la 
nivelul organismelor vii. Apariţia şi perfecționarea pe care le 
găsim la om nu reprezintă decât o necesitate a unui substrat 
capabil să prelucreze informaţii de o complexitate proporţio- 
nală cu structura şi fiziologia sa. Aceasta nu exclude posibili- 

tatea ca pe trepte mai simple, primare, de organizare a siste- 
melor biologice să existe alt gen de formaţiuni capabile să 
prelucreze informaţii cu un conținut mai puţin complex. De 
aceea, trebuie să admitem ipotetic existenţa la nivelul tuturor 
celulelor vii a unei structuri care suplineşte funcția sistemului 
nervos. Dacă admitem această ipoteză, obținem un alt orizont 
în interpretarea lumii vii, cu consecinţe pe multiple planuri, 
aşa cum vom vedea mai târziu. 

Toate sistemele vii, indiferent de nivelul lor de organi- 
zare, ne apar, în această viziune, capabile să recepteze, să 
prelucreze şi să emită informaţii. În acest mod, toate sistemele 
Cu alte cuvinte, fiecare fiinţă îşi ajunge sieşi. 

La concluziile prezentate mai sus am ajuns pe o cale ab- 
solut teoretică, constrânşi a interpreta o serie de fenomene din 
lumea vie care nu se încadrau în tiparele cunoscute. 

Sub forma unor ipoteze asupra universului biologic, con- 
cluziile menţionate mai înainte le-am comunicat în 1974. 
Acestea reprezentau însă doar deducţii logice, nesprijinite de 
argumente palpabile. Prin apariţia în anul 1978 a lucrării Am 
întâlnit animale cu obiceiuri curioase a lui E.A.Pora, am avut 
surpriza să constat o serie de vederi apropiate, bazate de astă 
dată de argumente vii, culese într-o viață de biolog. 

Prin bălțile de pe la noi trăiesc o mulțime de protozoare ca 
Paramaecium, Vorticela, Stentor, Balantidium etc. Paramecii 
sau infuzorii, cum li se mai spune, au mişcări coordonate. Îşi 
mişcă cilii mai repede sau mai încet, în funcţie de “interesele“ 
lor, se întorc chiar din drum când întâlnesc un obstacol sau îl 
ocolesc. Spre exemplu, nu includ ca pe o hrană picăturile de 
tuş şi nici alte obiecte inutile lor, după cum plantele carnivore, 
lipsite de asemenea de sistem nervos, nu digeră pietre şi metal 
dacă li se oferă experimental, dar o fac la cea mai firavă atin- 
gere cu o insectă. Atât la Paramaecium, cât şi la Vorticela, 
cilii nu se mişcă la întâmplare, ci “bat metacorn, adică într-o 
anumită succesiune“, mişcare comparată cu aceea a “unui lan 
de grâu bătut de vânt“ (fig.3). 

Fig. 3 Mişcarea ordonată a cililor la un protozoar (după E.A.Pora) 


În faţa unui astfel de comportament adecvat, orientat, al 
fiinţelor unicelulare lipsite de o structură care să le orienteze, 
să-l lăsăm pe E.A.Pora să ne spună concluziile sale: 

“Înseamnă că există un centru de reglaj al întregii mişcări 
ciliare, care se găseşte undeva în interiorul celulei şi care, 
primind anumite excitaţii de mediu, determină mişcarea cili- 
ară adecvată“. Şi mai departe: “...la orice nivel relația dintre 
organism şi factorii de mediu se realizează prin sistemul ner- 
vos, indiferent de starea lui de dezvoltare morfofuncţională. 
Aşa se poate explica adaptarea perfectă a acestor animale infe- 
rioare la condiţiile de mediu şi persistența lor în cursul timpu- 
rilor“. 

În concluzie, se poate spune că existența vieții presupune 
un schimb obligatoriu de substanță, energie şi informaţie cu 
mediul. Acest schimb implică la rândul său un comportament 
orientat, adecvat - căutarea hranei, evitarea pericolelor. Fun- 
cţia de integrare a organismelor în mediu îi este atribuită nu- 
mai sistemului nervos. Sistemul nervos nu este atestat însă ca 
structură la organismele monocelulare, care sunt primele 
forme de viață organic constituite. Comportamentul lor studiat 
pe viu- se dovedeşte a fi adecvat cerinţelor organismului într-o 
manieră ce pare a fi expresia unui sistem nervos. Dispunem 
prin această observaţie de o confirmare practică a principiului 
teoretic că la toate nivelurile viața presupune prelucrarea de 
informaţie şi decizie adecvată Dar cum nu cunoaştem un sis- 
tem nervos pe treptele primare de organizare a vieţii, pentru 
explicarea fenomenului propunem ipoteza, susținută de argu- 
mente teoretice şi practice, a existenței unei structuri capabile 
să prelucreze informaţie la toate nivelurile de desfăşurare a 

vieții, inclusiv la cel monocelular. Consider că trebuie să 
existe în toate celulele vii, indiferent de nivelul evolutiv, ori o 
formațiune de tip nervos, ori alte formațiuni apte să îndepli- 
nească funcţia sistemului nervos. Acceptarea acestei ipoteze 
ne oferă o cale de interpretare ştiinţifică pentru fenomene ca 
percepția primară, sensibilitatea la plante şi altele dintre care 
unele vor fi prezentate în cele ce urmează. 


UN MODEL INFORMAȚIONAL 
AL LUMII VII 


Universul - un sistem evolutiv 


O privire, chiar sumară, asupra formelor sub care ne apare 
materia reliefează existența unor elemente comune, prezente 
de la atomi la galaxii. Oricare din teoriile cosmogonice am 
admite — pe aceea a Big-bang-ului (Gamow), care postulează 
ipotetic naşterea Universului în 3 minute şi 3 sferturi, sau pe 
aceea a unui univers fără început - avem astăzi certitudinea că 
materia are o istorie, o evoluţie certă de la simplu la complex 
Urmărind această evoluţie în limitele noțiunilor pe care le 
posedăm astăzi, constatăm desăvârşirea în timp a unor modele 
ce conțin analogii atât în lumea vie, cât şi în aceea nevie. 
Aceste soluţii, la care s-a ajuns prin evoluţia materiei în timp, 
le considerăm scheme structurale şi funcționale ale materiei 
sau modele informaţionale de organizare şi funcţionare a lu- 
mii. Vom observa că omul însuşi a recurs în dezvoltarea civi- 
lizației la multe din “brevetele naturii“. 

Astrofizica modernă a descris secvențele care se consideră 
a fi urmate de la întâmplătoarele aglomerări de praf cosmic 
până la fantasticele concentrări de energie pe care le conțin 
aşa-zisele black holes (găuri negre). Prin repetabilitatea sa, 
ciclul poate fi considerat un model de evoluţie şi de transfor- 
mare a materiei în cosmos. 


45 


Aceleaşi soluţii la aceleaşi probleme 


Forma de spirală, remarcată ca model natural de către Go- 
ethe, este prezentă în forma galaxiilor, în materializarea co- 
dului genetic la plante, în forma unor semințe care pentru a 
încolţi au nevoie să se “înşurubeze“ în pământ, în cochilia 
unor animale marine şi terestre, în forma elicei care ne propul- 
sează în aer şi în apă, în multe din instrumentele construite de 
mâna omului. Evoluţia civilizațiilor, ca şi a materiei în gene- 
ral, urmează de asemenea o formă de spirală. Şi ce altceva 
reprezintă, metaforic vorbind, evoluţia unui individ de la co- 
pilul neajutorat până la bătrânul slăbit de puteri decât o spi- 
rală? 

Constatarea că există o similitudine în formele de mani- 
festare a materiei nu este nouă. Dintre factorii care ar conduce 
la această modelare au fost admişi presiunea mediului şi nece- 
sitățile funcţionale. 

Încercarea de a explica prezențe comune la diverse nive- 
luri de manifestare a materiei prin aceea că unor probleme 
similare, natura a dat soluţii similare, nu poate epuiza complet 
subiectul. Vom înțelege mai bine complexitatea sa din expu- 
nerea mai detaliată, într-un capitol viitor, a câtorva din “pa- 
tentele““ naturii, pe care omul le-a descoperit târziu în dezvol- 
tarea civilizației. Să amintim aici doar câteva dintre acestea. 

Clopotul scafandrilor îl întâlnim şi la un păianjen care 
poate trăi în apă grație unei bule de aer cu care se înconjoară 
şi prin intermediul căreia îşi realizează schimburile respirato- 
rii. Navigaţia cu pânze cu combinarea modului de impact cu 
aerul de o asemenea manieră încât să rezulte înaintarea împo- 
triva vântului este găsită înaintea omului de Physalia. Nici 
gazele toxice de luptă nu sunt o invenție originală. Radarul şi 
sonarul, electricitatea, semnalizarea luminoasă, prin impul- 
suri cu durată variabilă după cod informaţional ce aminteşte 
de alfabetul Morse, nu constituie decât modele în funcționarea 
naturii. Blindajul animalelor cu plăci cornoase în zonele vul- 
nerabile, principiul utilizat în structura şi fiziologia membrelor 
elefantului, care permite unui colos ca acesta să nu se scu- 

funde în terenul inconsistent, principiul ventuzei şi al acroşării 
cu care atâtea viețuitoare pot merge pe un suport vertical sau 
pe un tavan sunt soluții găsite de natură la necesităţile sale 
funcţionale. 

Şi acul albinei (Apis melifica) şi al urzicii (Urtica dioica) 
au mari asemănări de structură: Acidul formic este prezent în 
ambele cazuri, doar compoziţia chimică a substanţei eliberate 
prin înțepare diferă. Finalitatea este însă aceeaşi - să provoace 
durere celor ce le violează integritatea. 

Unele specii de arbori tropicali îşi îmbracă pentru prote- 
jare zonele de pornire ale crengilor cu un gen de țesătură în 
care fibrele sunt aşezate în straturi suprapuse după modelul 
celei mai autentice imaginații omeneşti. Este o succesiune de 
mai multe straturi, fiecare având fibrele dispuse exact opus 
față de cel precedent, în aşa fel încât spaţiile libere ale unui 
rând să fie ocupate de cel suprapus. Este - prin regularitate - o 
deconcertantă țesătură de linii verticale şi orizontale. 


La aceleaşi informaţii genetice, 
forme şi funcţii diferite 


Funcționarea tuturor celulelor vii respectă în esență un 
model al vieţii despre care în parte am şi vorbit. Genetica mo- 
dernă a descoperit modul în care elementele celulare sunt con- 
struite, dar nu există încă date la fel de certe şi în ceea ce pri- 
veşte modul în care celulele cu aceeaşi informaţie genetică iau 
forme diferite după organul şi funcția pe care o vor îndeplini 
în organism. În complexa uzină a organismului uman este încă 
greu de înțeles cum un aminoacid este trimis exact în celula 
care are nevoie de el. 

Iată ce ne spune Jacob (laureat al premiului Nobel pentru 
descoperiri în domeniul geneticii): «...am început “să înțele- 
gem“ celula nu însă şi țesutul sau organul. Logica sistemului 
care dirijează execuţia unor programe complexe, de pildă dez- 
voltarea unui mamifer, rămâne încă necunoscută. Formarea 
unui om pornind de la ou reprezintă un miracol de exactitate şi 
de precizie. Cum dintr-o singură celulă apar mii de miliarde, 

în linii specializate, conform unei ordini stricte în timp şi spa- 
țiu, iată ce desfide orice fantezie» 

Refacerea unui țesut va împrumuta totdeauna morfologia 
specifică regiunii în care se află. După Niboyet chiar şi confi- 
guraţia bioelectrică a zonei este împrumutată de țesutul cuta- 
nat transplantat din altă parte a organismului. 

Celulele izolate de organismul uman, de exemplu, păstrate 
în culturi de țesuturi, îşi pierd cu timpul identitatea, în alți 
termeni, pierd modelul organismului din care provin. Dacă în 
acest moment se adaugă ser de cal, ele vor împrumuta mode- 
lul de dezvoltare al acestui animal, iar dacă sunt readuse în 
organismul donator vor relua modelul originar. 

Celulele luate din regiunea oculară a unui embrion de 
broască şi transplantate în alte zone vor conduce în final la 
țesuturi specifice zonei în care au fost aduse şi nu vor apărea 
ochi la membre sau în stomac, cum ar fi fost de aşteptat. 
Aceste date, citate după Watson, par să impună ideea existen- 
ței unui model informațional, a unei scheme structurale şi fun- 
cţionale specifice fiecărui organism viu, neidentificabilă cu 
codul genetic, dar transmisă cel puţin parțial prin acesta. 

Vom prezenta în capitolul următor argumente ce pledează 
pentru o schemă energetică a organismului înscrisă în struc- 
tura biocâmpului. În imaginile din fig.4 se poate observa as- 
pectul morfologic al fătului uman la diverse vârste. Grotescul 
este înlocuit treptat de modelul uman, lăsând impresia că în 
dezvoltarea sa embrionară omul îşi caută forma, după cum 
mai târziu îşi va căuta sensul. Munca de sculptor a naturii se 
apropie aici izbitor de mult de arta omului. Aceleaşi eforturi 
de a cizela în carne, asemenea artistului în piatră, aceeaşi asi- 
duitate de a modela în formă viața. 


Fig. 4 Schema dezvoltării intrauterine 
9 luni a fătului 
ST 

Ideea de model în structurarea psihologică o găsim încă în 
antichitatea elenă. Descrierea de către Hipocrate a patru tipuri 
temperamentale (coleric, sangvin, flegmatic, melancolic) nu 
versitate a firilor omeneşti prin câteva tipuri sau modele con- 
stituționale. Nu rareori ne aflăm în situaţia de a constata ase- 
mănări frapante între două persoane care nu au nici un grad de 
înrudire între ele. Uneori analogiile merg până la a friza iden- 
titatea. Dincolo de sursa de confuzii, rămâne constatarea că 
natura creează o infinitate de tipuri, plecând de la câteva mo- 
dele generale. 


Informaţie şi structură 


Organizarea materiei de la particulele elementare până la 
nemărginirea cosmică reprezintă prin sine informaţia existentă 
pretutindeni şi în toate structurile materiei, atât a celei vii, cât 
şi a celei nevii. Am putea spune că nimic din ceea ce se câş- 
tigă prin evoluţie nu se pierde, ci rămâne fixat într-o structură 
informațională. Este inerentă tuturor structurilor din univers şi 
o vedem ca o structură de câmp purtător de informaţie, în care 
sunt conținute toate elementele necesare organizării şi funcțio- 
nării sistemului. Cum fiecare sistem este o parte a unei alte 
clase de sisteme până la macrosistemul Cosmos, vom ajunge, 
mergând din aproape în aproape, până la câmpul universal de 
informaţie. Printr-una din verigile acestui lanţ sunt conectate 
şi ființele vii la acest sistem informaţional. Bioritmurile, 
fluctuaţia funcționalități tuturor organismelor vii în funcţie de 
periodicitatea evenimentelor cosmice care au loc în sistemul 
nostru solar constituie poate cel mai ilustrativ exemplu. Să ne 
gândim numai la explozia morbidității prin accidente vascu- 
lare în anii de intensă activitate solară sau să observăm vier- 
mele Eunice din Oceanul Atlantic care îşi detaşează o parte 
din corp, plină cu elemente sexuale, exact în a 8-a noapte după 
prima lună plină de la începutul toamnei, la orele 2 noaptea. 
Data variază calendaristic, dar fenomenul respectă întocmai 
momentele ce se succed lunii pline. Este interesant că o altă 

subspecie a acestui vierme din apele Pacificului şi-a "ales“ un 
alt moment pentru înmulțire, şi anume, începutul primului pă- 
trar de lună nouă din iulie. 


Modelul sau patern-ului informaţional al 
materiei vii 


Însăşi noțiunea de arhetip, creată de Jung, am putea s-o 
traducem astăzi prin sintagma model informaţional general, în 
care este sedimentată informația acumulată prin experiența 
speciei şi din care se desprinde modelul informațional al indi- 
vidului. 

Într-un organism viu de complexitatea celui uman format 
din miliarde de celule, fiecare celulă presupunând mii de reac- 
ţii biochimice pe secundă - ar fi greu de înțeles, prin simpla 
dirijare de către sistemul nervos vegetativ şi informația gene- 
tică, modul în care acest univers de reacții funcţionează, bine 
orientat către o finalitate biologică, dacă nu admitem ideea de 
model, de patern informaţional al organismului. Este foarte 
probabil ca modelul informațional individual să aibă el însuşi 
o comandă, un punct de referință în structurile subconştiente. 
Aici găsim probabil centrul “gravitaţional“ al fiinţei, noastre, 
instanţa prin care ne integrăm ca ființă, specie, viață. 

După cum substanța din triada ce defineşte materia - 
substanță, energie, informație - este integrată în niveluri suc- 
cesive din ce în ce mai mari până la infinitul cosmic, în acelaşi 
mod ne putem imagina o integrare pe niveluri de succesivitate 
pentru modelele informaționale. Interdependenţa şi integrarea 
subsistemelor în sistemele mai mari explică funcționarea coe- 
rentă a întregului, indiferent că acesta se numeşte atom, mole- 
culă, „celulă, organism, biocenoză sau Cosmos. 

Admiţând această ipoteză am putea răspunde multor între- 
bări care nu au încă un răspuns complet. De exemplu, s-ar pu- 
tea înțelege relativa stabilitate a speciilor în timp, ca şi păstra- 
rea noilor achiziții ce se adaugă în evoluția lor, am putea înțe- 
lege modelarea formelor, a ţesuturilor în funcție de regiune şi 
necesități, incomplet explicate de genetică, fenomenul mem- 

brului fantomă etc.; văzută astfel, lumea nu ne mai apare ca o 
aglomerare de obiecte şi ființe disparate, ci ca părți ale unui 
ansamblu între care se stabilesc conexiuni legic determinate, 
conexiuni care îi determină un sens, o finalitate, un destin. 

La nivelul conduitei umane - omul fiind singura ființă ca- 
pabilă să intervină în demersul naturii - o astfel de înțelegere 
ar avea adânci implicații. Cunoscând rosturile şi semnificațiile 
adânci ale lumii ce ne înconjoară, probabil că relațiile noastre 
interumane, încă grevate de agresivitate şi destructivitate, ra- 
porturile dintre noi şi animale, plante, natură în general ar su- 
feri mutații care ar putea avea consecinţe dintre cele mai bene- 
fice pentru viață. 


Informaţii mai adânci decât cele genetice 


Ideea existenței unei structuri informaționale în care s-ar 
acumula şi s-ar păstra toate informațiile necesare manifestări- 
lor materiei ar putea să pară bizară şi rămâne criticabilă atâta 
vreme cât ştiinţele actuale nu ne pot oferi încă suportul nece- 
sar unei astfel de fundamentări. Trebuie să spunem însă că 
ideea nu este total inedită la ora când o enunțăm. Am putea 
vedea chiar în “Ideile“ lui Platon expresia unui model infor- 
mațional preexistent tuturor fenomenelor din natură. 

Plecând de la constatarea că la nivelul lumii vii există o 
bază informațională, M.Drăgănescu se întreabă dacă n-am 
putea să considerăm că aceasta ar fi prezentă la nivelul întregii 
materii în Univers. Vieţii însăşi iar fi specifice “informații şi 
mai adânci decât cea genetică“. 

Informația ar exista înscrisă în profunzimea materiei ca “o 
nouă realitate materială cu proprietăți informaționale“. De aici 
s-ar putea imagina “existența unui câmp informațional care 
poate fi şi substanța câmpului mental“. Lumea materială ar 
avea în structura sa acest câmp ca una din substanțele “pri- 
mordiale“ din care s-a format materia. Acestei “substanțe in- 
formaționale“ şi-ar datora lumea materială caracterul său 
“autoconsistent“. 

“Informaţia este în esență structură“, subliniază autorul şi 
citează printre altele, ca structuri informaţionale, programele 
şi legile naturii, modelele interne ale omului şi ale celorlalte 
vieţuitoare. Omul şi animalele nu ar dispune numai de struc- 
turi nervoase, ci şi de un câmp informaţional asociat. 

În concluzie, am putea reprezenta organizarea materiei 
prin imaginea unei piramide construite de timp - piramida 
timpului. În această viziune, structura informaţională în- 
seamnă acele fire subtile şi nevăzute care se întreţes în Uni- 
vers, legând într-o singură pânză plante, om şi galaxii. 

Capitolul III 


ENERGIA ŞI VIAȚA. FIZICA VIULUI 


Biocâmpuri 


Cercetările actuale tind să aducă în atenția lumii ştiinţifice 
un aspect încă puţin explorat - structura energetică a materiei 
vii. 

Toate corpurile a căror temperatură se situează deasupra 
lui zero absolut emit radiații electromagnetice de frecvenţă şi 
lungimi de undă care le sunt proprii. Conform fizicii cuantice, 
toate particulele fundamentale ale materiei se află într-o conti- 
nuă mişcare ondulatorie. Materia înseamnă vibrație, ne spune 
Max Planck. Noţiunea de câmp energetic - aflat într-o conti- 
nuă pulsaţie sau vibraţie, prezent la nivelul întregii materii în 
Univers - este esențială, după cum vom vedea, pentru înţele- 
gerea transferului de informație atât între organismele vii, cât 
şi între acestea şi mediul ambiant şi cosmic. Informația în ul- 
timă instanță este redusă tot la o vibraţie, la perceperea unui 
câmp energetic modulat în unde cu anumiţi parametri. Schim- 
bul de informație poate fi înțeles în acest mod ca o interferență 
de vibrații, de unde sau de câmpuri energetice variabile. 

Dacă urmărim formarea acestor câmpuri la fiecare nivel 
de organizare al unui sistem viu vom constata că fiecare câmp 
electromagnetic reprezintă o însumare a mai multor câmpuri 
energetice aparținând elementelor structurale componente. 
Moleculele însumează sarcinile electrice ale atomilor. Celula 
va însuma energia de câmp a moleculelor din structura sa şi 

din aproape în aproape ajungem la un câmp energetic complex 
specific fiecărui organism viu. Cu alte cuvinte, organismul 
uman ca întreg, ca şi plantele şi celelalte viețuitoare, emit ra- 
diaţii electromagnetice, în jurul fiecărui sistem viu existînd un 
câmp energetic propriu care îl înconjoară ca o anvelopă. 
Aparținând sistemelor vii, acestea au fost numite de către 
Gurvici câmpuri biologice sau, mai simplu, biocâmpuri. 

Între elementele componente ale unui biocâmp se stabi- 
lesc relații complexe care exprimă starea de sănătate a 
organismului, adică starea noastră energetică sau funcțională. 
Valorile maxime şi minime ale biocâmpului sunt în directă 
relaţie cu performanţele noastre fizice şi psihice. 

Fiecare organism, având o structură particulară, va avea şi 
un câmp energetic specific cu parametri proprii, care-l disting 
de celelalte ființe întocmai ca şi amprentele. 


Interferenţe de câmpuri 


Întrucât funcţionarea tuturor organismelor vii presupune 
un consum de energie şi un schimb de informație, ea va fi 
influențată de toţi factorii energetici şi informaționali cu care 
interacționează. Graţie lucrărilor lui Northrop şi Burr, Lund, 
Ravitz, Gurvici ş.a., se ştie că amplitudinea câmpului nostru 
energetic urmează exact pe aceea a ritmurilor fiziologice., 
pentru că energia viului este expresia fiziologiei sale. Influ- 
enţele favorabile sau nocive ale mediului ambiant şi cosmic se 
vor reflecta fidel în evoluția biocâmpului. Determinarea 
biocâmpului prin diferite tehnici, aflate astăzi în plină dezvol- 
tare, permite să lărgească aria investigaţiilor biologice în do- 
menii încă greu accesibile prin mijloacele de care dispunem. 
Mai mult chiar, într-o serie de afecțiuni petrecându-se mai 
întâi o confruntare de câmpuri energetice, o interferenţă a lor, 
primele modificări patologice vor apărea la acest nivel. Fun- 
cționalul precede în acest caz lezionalul. Înțelegem vulnerabi- 
litatea exprimării şi de aceea vom recurge la un exemplu. 
Când un microorganism invadează un organism, la nivelul 
celulelor-gazdă se va petrece mai întâi o interferență de câm- 

puri energetice. Adversarul al cărui câmp energetic este mai 
puternic va fi învingător. Dacă înving celulele organismelor 
invadate germenii vor fi distruşi, iar dacă celulele sunt în- 
vinse, urmează o a doua fază, aceea a modificărilor organice 
cu simptomatologia specifică bolii. Când boala s-a declanşat 
organismul era de mult în “război“, adică invadat. Un alt 
exemplu de interferență energetică cu consecințe patologice 
ulterioare îl constituie apariția accidentelor cardiovasculare în 
timpul crupţiilor solare. Se cunoaşte din studiile statistice ale 
morbidității că aceste accidente au o frecvență mai crescută 
din 11 în 11 ani, când au loc erupții solare intense. 

În timpul unei erupții solare ce a avut loc între 7-11 iulie 
1974 şi ai cărei parametri de maximum şi de minimum ne erau 
în puncte cutanate corespunzătoare cordului şi unor funcții ale 
sistemului nervos, structuri indicate de datele statistice medi- 
cale a fi cel mai mult afectate în aceste momente. În zilele de 
activitate solară maximă curba conductibilității electrice apă- 
rea net modificată, indicând prin aceasta o solicitare intensă 
din partea inimii şi a sistemului nervos. 

Intensitatea activității solare este urmată de emiterea unei 
cantități mari de radiații electromagnetice, care se face simțită 
şi în atmosfera terestră. Această radiaţie interferează cu câm- 
pul energetic al organismului, care, la rândul său, este tot o 
radiație energetică. De aici incidenţa crescută a accidentelor 
vasculare, a tulburărilor psihice: Este evident că în cazul unui 
infarct miocardic apărut în aceste împrejurări prima modifi- 
care a fost de ordin informațional-energetic. Fără îndoială că 
nu la fel se întâmplă cu îmbolnăvirea ca urmare a unui tra- 
umatism fizic cum ar fi, de pildă, lovirea cu un corp conton- 
dent sau impactul cu un corp dur într-un accident de circulație, 
dar vom asista la acelaşi “război al undelor“ într-un stres psi- 
hic. Există o întreagă patologie psihică în care nu putem de- 
cela încă nici o leziune organică. Modificările câmpului ener- 
getic care preced apariția unei boli pot fi sesizate prin proce- 
dee speciale de înregistrare sau foarte rar, dar nu imposibil 

cum se crede, pot fi observate chiar de către unii subiecți în- 


ji. 


informaţii. 


Ritmurile vieţii 

“Viața are sensul timpului şi al spațiului“, ne spune 
M.Gauquelin. Silențioase orologii prezente în noi “ştiu“ că 
există un timp pentru a veghea, un timp pentru a dormi, o oră 
pentru a te naşte; o oră pentru a muri. De la amoebă la om, 
viața dispune de ceasornice interne care sunt dintotdeauna 
acordate la marile ritmuri ale Cosmosului. 

Denumim ritm orice desfăşurare alternantă a unui feno- 
men sau proces. Este specific întregii materii în Univers de la 
atom la celulă, de la om la cosmos. Transpus în lumea vie va 
purta denumirea de bioritm. 

Prin bioritm, întreaga lume vie se integrează Universului, 
din care provine, formând în acest sens o unitate biocosmică. 
Ritmurile noastre biologice rezonează cu ritmurile Universu- 
lui, imprimându-ne un dublu caracter - de a fi independenți şi 
în acelaşi timp dependenți de Univers. 

Energiile mici vehiculate de radiaţiile cosmice de joasă 
frecvenţă, variația câmpului gravitațional, alternanța întuneric- 
lumină determinată de rotația planetei, compoziția atmosfe- 
Tică, ea însăşi efect al evenimentelor cosmice, sunt factorii 
prin care se încearcă astăzi o explicaţie a bioritmurilor. Toţi 
aceştia ar influența organismele vii prin intermediul câmpului 
bioelectric şi al apei din structura lor care permite formarea de 
sisteme coloidale labile (Piccardi, 1962). 

Se distinge un ritm sideral, cosmic sau extern şi unul bio- 
logic sau intern. Deşi suprapus pe marea diagramă a ritmurilor 
cosmice, fiecare organism îşi are propriile sale ritmuri care îi 
circumscriu o personalitate şi un destin aparte. 

Existenţa ritmurilor a impus ideca de timp biologic. Vari- 
abilitatea ritmurilor de la un organism la altul determină şi o 
variabilitate a timpului biologic, spre deosebire de timpul as- 
tronomic pe care încercăm să-l măsurăm în perioade egale - 

ani, zile, ore, secunde. Pentru copil timpul este mai lung decât 
pentru un adult, pentru că evenimentele fiziologice sunt mult 
mai bogate în perioada de creştere a organismului. 

Întreaga noastră biologie este dominată de ritmuri; circu- 
laţia sângelui, respiraţia, activitatea creierului (ritmul biocu- 
renților emişi de creier, alternanța somn-veghe), activitatea 
ficatului, a stomacului şi intestinelor, a aparatului excretor şi a 
țesuturilor, metabolismul, secreția endocrină, compoziţia sân- 
gelui etc. 

În permanență oscilează în noi energia fizică şi psihică, 
elementele din structura noastră, funcțiile organismului, după 
legi bine determinate, permițând astfel întreţinerea vieții. Fie- 
care organ şi ţesut îşi are, după cum vedem, un ritm propriu, 
rezultat la rândul său din ritmurile structurilor ce compun ţe- 
sutul. În raport cu evoluţia lor distingem la nivel global un 
optim funcțional afectiv, intelectual şi fizic alternând cu pe- 
rioade de minim funcțional. Fenomenul poate avea consecinţe 
de ordin practic prin implicarea sa în planificarea timpului de 
activitate, de creație, de obținere a unor performanțe etc. 

Experienţe efectuate pe animale (Halberg) au arătat că 
efectul unor substanţe toxice diferă în funcție de momentul de 
administrare. Doze letale pot fi ineficiente la anumite ore şi 
invers, doze subletale pot fi fatale dacă sunt administrate la 
alte ore. Se va înţelege uşor în context că trebuie să avem în 
vedere alte legități în administrația medicaţiei în clinica 
umană decât până acum. Tradiționala indicație de “3 ori pe zi“ 
este depăşită ca principiu pentru o bună parte din medica- 
mente. Găsirea momentului optim de administrare va fi soluția 
pe care o va aduce medicina viitorului grație dezvoltării 
cronobiologiei. 

Dată fiind alternanţa funcționalității organismului, se în- 
țelege că este logic să intervenim cu o medicaţie cu efect sti- 
mulant la ora când ritmul unei funcții este patologic diminuat 
şi invers, cu o medicaţie sedativă la ora când funcția atinge un 
nivel patologic maxim. De exemplu, medicaţia în scop de 
creştere a presiunii arteriale mici va avea un efect optim dacă 

se administrează dimineața, când valorile sale sunt minime, 
iar medicația cu rol hipotensor va avea efect optim dacă o 
administrăm seara, când valorile presiunii arteriale ating un 
nivel maxim. 

Studiul bioritmurilor ne permite o cunoaştere mai com- 
pletă a propriei noastre biologii, cu consecințe pe multiple 
planuri. O interesantă aplicare o constituie tehnica 
biofeedback-ului, care are ca finalitate controlul voluntar al 
unor funcţii involuntare. Ritmul nostru biologic poate fi astfel 
optimizat printr-un alt ritm. Şi acesta este sensul cunoaşterii 
propriei noastre fiziologii. 


Ritmul vieţii şi al morţii 


Există două ritmuri în care se exercită o presiune de ac- 
celerare cu o extraordinară forță. Este mai întâi ritmul de în- 
mulţire a celulelor în embrion. Din două celule inițiale se înfi- 
ripă “sub ochii noştri“ în progresie geometrică întregul nostru 
edificiu structural însumând miliarde de celule. În circa trei 
luni embriogeneza este terminată. În nouă luni avem o nouă 
ființă. O altă ființă umană este gata să-şi înceapă un destin pe 
care nu l-a dorit şi de care numai prin moarte poate scăpa. 

Este interesant de observat aici că natura a găsit cele mai 
sofisticate moduri de concepere a lumii, pentru fiecare specie 
imaginând un altul în care “fantezia“ şi “inteligența“ “Marelui 
Necunoscut“ sunt inepuizabile. 

Al doilea ritm cu aceeaşi viteză accelerată de înmulţire 
celulară apare în procesele neoplazice. Asistăm la o furtună 
mitogenetică, dar din care nu se vor mai naşte decât 
“monştri“, celule cu structuri alterate. Acest monstru intrat în 
noi, fără să ştim precis cum, ucide în cele din urmă întreaga 
colectivitate de celule care l-a găzduit. 

Ce forță inexpugnabilă obligă celulele noastre să-şi piardă 
sistemul lor normal de existență, deturnându-le pe drumul 
unei înmulţiri haotice aducătoare de moarte? Este sigur o forță 
de aceeaşi tărie ca şi aceea a embriogenezei, dar cu sens con- 
trariu. 

Uitat în noi (de cine? şi întâmplător?) un rest din embrio- 
nul care am fost, într-un moment din viața noastră (la ce sem- 
nal şi de unde venit?) se smulge din tăcerea acceptată până 
atunci şi începe o diviziune de astă dată monstruoasă, destră- 
mând absurd edificiul construit prin sine însuşi. 

Este şi aici un algoritm al inteligenței, dar înțelepciunea 
lui ne scapă pentru că ne privim din noi şi ne vedem durerile 
noastre, nu din afară, ca să sesizăm alt lanț de cauzalități in- 
sensibile la propria noastră dramă. Este poate cel mai ilustra- 
tiv exemplu prin care sesizăm doar efectele, nu şi cauzele lor. 
Din interiorul tunelului în care trăim nu putem vedea decât 
lumea ca efect şi nu ca motivare. Şi asta, o recunoaştem numai 
dacă orgoliul de atotştiutori nu ne orbeşte... 


Există un model energetic al viului? 


H.Burr de la Universitatea Yale a măsurat câmpul electric 
de la un ou de broască înainte de începerea procesului de dife- 
rențiere embrionară şi a găsit că la nivelul zonei din care se va 
dezvolta ulterior sistemul nervos valoarea sa era semnificativ 
mai ridicată. Măsurători de acest gen efectuate pe ouă de pa- 
săre aflate în prima zi de incubație, fără să li se spargă coaja, 
i-au permis să indice cu precizie zona unde se va dezvolta 
extremitatea cefalică a viitorului pui. Se constată deci că încă 
înainte ca structura vie să se diferenţieze în organe apare o 
diferenţiere de câmp bioelectric sau bioenergetic. Plecând de 
aici, Burr emite ideea de matrice, de schemă energetică după 
care s-ar organiza structurile vii - idee care este sugerată şi de 
lucrările altor cercetători. 

E.J.Lund măsoară potenţialul electric la plante, constatând 
prezența unui câmp electric produs de celulele vegetale. De- 
terminări repetate îi permit să observe cam creşterea plantei 
este precedată de câmpurile electrice celulare care mobili- 
zează auxinele (hormoni de creştere) în interiorul său. El 
afirmă că schema electrică a celulei (biocâmpul celulei) se 
modifică cu 30 de minute înainte de a se constata efectul hor- 
monilor de creştere. 

L.Ravitz studiază ritmurile fiziologice ale organismului 
prin determinarea fluctuațiilor ce au loc permanent la nivel de 
biocâmp, ajungând şi el la concluzia că modificările noastre 
energetice anticipează pe cele clinice. 

William Tiller - profesor de fizică la Universitatea 
Stanford - emite de asemenea ipoteza conform căreia 
biocâmpul “ar putea fi un câmp de forțe pentru organizarea 
materiei vii“. 

Sunt fizicieni care afirmă că într-un angrenaj format din 
miliarde de celule - cum este corpul uman - pentru a se men- 
ține un echilibru între numărul de celule care mor şi cele care 
le înlocuiesc este necesar ca informaţia la acest nivel să se 
transmită cu viteza luminii, adică prin intermediul radiației 
electromagnetice a câmpului biologic. Prin această ipoteză, 
care aduce din nou în discuţie câmpul biologic, explică 
Northrop şi Burr înlocuirea de două ori pe an a celulelor cor- 
pului uman. 

Thelma Moss - profesor de psihologie la Universitatea 
Los Angeles din California (U.C.L.A.) - se numără printre 
promotorii -metodei Kirlian în S.U.A. Împreună cu William 
Emboden, profesor de biologie la aceeaşi universitate, şi cu 
alți colaboratori, dintre care este aproape nelipsit numele lui 
Kendall Johnson - întreprind (1978), la iniţiativa Companiei 
Naţionale pentru Seminţe, un studiu de selectare a seminţelor 
viabile de cele neviabile prin înregistrarea câmpului bioelec- 
tric. Probele efectuate au demonstrat nu numai aspecte ale 
biocâmpului, semnificativ diferențiate la semințele viabile de 
cele ““ucise““ chimic, dar, spre surpriza cercetătorilor, relevă şi 
un efect de “prefigurare“ a viitoarei rădăcini, totdeauna de 
aceeaşi culoare - roşu-purpuriu. Ciudata imagine de “prefigu- 
rare“ a viitoarei plante apare atât în înregistrarea fotografică a 
fenomenului, cât şi în înregistrarea pe bandă video ca o ex- 
crescență ce “depăşeşte“ limitele fizice ale seminței 
negerminate. 

Pe răsaduri de grâu, urmărite in vivo, se observă o intensă 
activitate bioelectrică sub forma unei emisiuni de scântei, care 

apare mai întâi la nivelul rădăcinii, apoi la nivelul mugurilor, 
indicând ordinea de dezvoltare a plantei. 

Surprinşi de apariția fenomenului, cercetătorii preferă să 
citeze, în loc de explicaţii, pe Robinson şi Jaffe (1975): “În 
germenii plantelor sau animalelor... există un model care pre- 
figurează organizarea adultului. Mecanismele prin care se 
formează şi se mențin aceste modele nu sunt elucidate... Dar 
s-a găsit o cheie a acestui mecanism... când s-a descoperit că 
aceşti germeni conduc un curent electric prin ei înşişi“. (Am 
observa aici, doar în trecere, analogia dintre “Ideile“ lui Pla- 
ton, arhetipurile lui Jung şi aceste câmpuri energetice care par 
să le confirme). 

Observațiile grupului de cercetare de la U.C.L.A., ale lui 
Burr ca şi alte date sugerează aşadar existența unui câmp ener- 
getic matrice, organizator, pentru informaţia genetică. lată o 
idee “nebună“, ca să-l parafrazăm pe Niels Bohr. Într-un mo- 
ment în care descifrarea mecanismelor genetice este răsplătită 
cu mai multe premii Nobel, a afirma că nu ADN-ul deține 
primul loc în transmiterea informaţiei, ci acesta este doar 
rnijlocul prin care câmpul energetic originar transmite infor- 
maţia genetică, pare într-adevăr o îndrăzneală fără acoperire. 

Dar oare nu avem nevoie de idei îndrăznețe ca să recupe- 
răm întârzierea în care se află biologia în comparație cu dez- 
voltarea celorlalte ştiinţe? Nu pentru a scoate din impas o fi- 
zică, ce nu mai putea explica în manieră clasică noile feno- 
mene apărute, a invocat Bohr necesitatea unor astfel de idei? 
Dacă astfel de idei s-au dovedit utile (să ne amintim de saltul 
fantastic pe care-l face Einstein) pentru fizică, admițând ideea 
că la viteze apropiate de aceea a luminii obiectele se contractă 
în direcția mişcării, ipoteză prin care se pun bazele teoriei 
relativității, de ce atunci să le respingem aprioric, fără să ve- 
dem dacă pot da roade? Să enumerăm numai câteva din feno- 
menele care pot fi explicate prin admiterea acestei ipoteze: 
vindecările aşa-zise psihice (pe care le vom aborda mai târ- 
ziu), readaptările țesuturilor într-un organism adult la noile 
funcţii ce li se impun în caz de necesitate, înțelegerea evoluției 

şi a viului într-o altă lumină decât cea postulată de teoria ha- 
zardului. În această concepție, perpetuarea viului nu ne mai 
apare sub forma “celulă din celulă“, ci “energie din energie“, 
bineînţeles, o energie codificată. În definitiv, ştim încă foarte 
puţin despre conversiunea materiei în energie, dar atât cât ştim 
nu infirmă ideea, că o confirmă. 

W.Heisenberg, cel ce a emis celebrul principiu al nede- 
terminării sau incertitudinii, ne spune că “energia devine ma- 
terie prin aceea că se transpune în forma unei particule ele- 
mentare“, iar “toate particulele elementare sunt... alcătuite din 
acelaşi substrat şi anume... din energie“. Jacques Merleau- 
Ponty adaugă de asemenea că astăzi materia se numeşte 
“energie, radiație, foton, neutrino, câmp şi masă “. 


Biocâmp şi câmp electromagnetic 


P.Jitariu împreună cu alți colaboratori au abordat pe larg 
problema existenței câmpului biologic şi interferența sa cu 
câmpuri magnetice şi electrice induse experimental. Plecând 
de la ideea că mişcarea electronilor generează câmpuri elec- 
tromagnetice, iar funcționarea materiei vii nu înseamnă al- 
tceva decât un continuu transfer de electroni, P.Jitariu postu- 
lează (1978) ca fiind implicită existența unui câmp elec- 
tromagnetic la nivelul tuturor structurilor vii. Câmpul biologic 
ar fi legat de asimetria structurală a macromoleculelor prote- 
ice. Această asimetrie structurală ar genera la rândul său o 
asimetrie electrică şi magnetică şi, foarte important ca punct 
de vedere, ar constitui cauza însăşi a reactivităţii structurilor 
vii. Ca orice câmp energetic, biocâmpul se propagă sub formă 
de unde. De aici se deduce posibilitatea ca transferul de ener- 
gie şi informație impus de complexitatea reacţiilor biochimice 
din celulă să se realizeze prin intermediul biocâmpului, influ- 
xul nervos având doar rolul de declanşare, de inițiere a proce- 
selor biochimice necesare vieții. 

Un ocean de semnale 


Vorbind la modul figurat, se poate spune că plutim într-o 
permanentă baie de semnale. Emitem şi recepționăm în conti- 
nuu semnale prin intermediul cărora ne integrăm în marea 
ordine a Universului. Graţie acestor semnale suntem influen- 
țați de tot ceea ce se întâmplă în galaxia noastră şi influențăm 
în acelaşi timp şi comunicăm cu tot ceea ce este viu. În conse- 
cință, viața apare într-un ocean de informații. De aceea suntem 
de părere că apariţia şi organizarea iniţială a celulelor într-un 
univers de semnale fără posibilitatea de a le percepe ar fi un 
nonsens biologic. Este încă un argument ce impune ideea, pe 
care am dezvoltat-o anterior, că la toate nivelurile de organi- 
zare a vieții, indiferent dacă îi cunoaştem sau nu o structură de 
tip nervos, este prezentă capacitatea de receptare a informaţi- 
ilor din mediu, de prelucrare a lor şi de emitere a unui com- 
portament adecvat. Dacă viaţa înseamnă schimb de informație 
şi energie cu mediul, dacă în structura unui organism viu sunt 
reflectate condițiile de mediu în care acesta s-a format, oricum 
am vrea noi să interpretăm viața - ca expresie a hazardului 
(produs în ultimă instanță şi el tot prin mediu) sau ca expresie 
a legităților impuse de evoluție -, posibilitatea de a percepe 
semnalele din spațiul ce o înconjoară şi de a emite la rându-i 
semnale ne apare evidentă. 


Biocomunicaţia 


După cum am mai subliniat, dacă acceptăm această. idee 
impusă practic de o mulțime de procese pe care le-am defini 
sub termenul general de biocomunicație, fenomenele descrise 
îşi pot găsi o explicație ştiinţifică, fără să fie ignorate numai 
pentru că nu pot fi explicate şi abandonate domeniului atât de 
mult speculat al supranaturalului. S-au efectuat experiențe 
care sugerează existența unui limbaj între celule, adică posibi- 
litatea acestora de a-şi transmite şi recepționa semnale prin 
care sunt informate asupra stării lor. 

În anul 1972, la Institutul de medicină clinică şi experi- 
mentală din Novosibirsk, Kaznacheev, Şurin şi Mihailova au 
remarcat un schimb de informații, adică o “conversație“ între 
două culturi de celule identice, izolate între ele printr-un pe- 
rete de cuarț. Unul din loturile de celule este infestat experi- 
mental cu un virus care distruge cultura. Dacă cele două loturi 
sunt izolate printr-un perete de sticlă, lotul-martor rămâne 
neinfluenţat, dar dacă se înlocuieşte peretele izolator de sticlă 
cu unul de cuarţ, atunci se constată că şi în lotul de celule să- 
nătoase, unde nu s-a introdus deci virus, apare aceeaşi sufe- 
rință. Experiența conferă acelaşi rezultat dacă se repetă şi cu 
alte toxice pe un singur lot. Cum între cele două loturi nu 
există nici o legătură printr-o structură vie, s-a presupus că 
fenomenul s-ar putea produce prin transmiterea unor semnale 
purtătoare de informaţie patologică prin peretele de cuarț. În- 
locuirea cuarțului cu sticla, care este opacă la radiaţia ultravi- 
oletă, împiedică producerea fenomenului. Mesajul pare a fi 
deci codificat-şi transmis prin radiația electromagnetică din 
spectrul ultravioletului. De aici şi concluzia oamenilor de şti- 
ință că informația între cele două sisteme biologice s-a 
transmis pe lungimea de undă a radiației ultraviolete. Conclu- 
zia coincide cu a altor cercetători care incriminează aceeaşi 
lungime de undă în biocomunicaţie. Să notăm aici că în acest 
caz celulele nu erau integrate într-un organism şi în consecință 
nu existau legături nervoase între ele, care să le permită capta- 
rea şi decodificarea informaţiei. În ciuda acestui fapt, comuni- 
carea s-a produs, ceea ce oferă o bază, e adevărat, încă firavă, 
în înțelegerea unui alt fenomen - capacitatea plantelor de a 
reacționa la gândurile şi intenţiile noastre, după cum par să 
susțină unele fapte de observație (Chandra Bose, C.Backster, 
M.Godeanu), posibilitatea tuturor celulelor vii de a recepționa 
şi decodifica semnale purtătoare de informație venite din afara 
lor, pe o altă cale decât cea a sistemului nervos. Există, aşadar, 
la acest nivel un alt suport pentru informație. 


Poziţia omului de ştiinţă 


Suntem conştienţi că pătrundem într-unul din cele mai de- 
licate şi vulnerabile domenii ale cunoaşterii. Vulnerabile pen- 
tru că fenomenele ce se petrec aici nu pot fi explicate în între- 
gime prin datele actuale ale ştiinţelor. 

Din prezentarea capitolelor anterioare, în care abundă in- 
formația rece, uscată, sub raportul rezonanței afective, dar 
foarte necesară pentru discuţia noastră, cititorul îşi poate da 
seama că pentru a obţine o înțelegere cât de cât apropiată de 
realitate este nevoie de culegerea unei cantități imense de in- 
formații şi din domenii foarte variate ale ştiinţelor. O critică 
lucidă a acestor fenomene trebuie să recurgă la noţiuni de fi- 
lozofie, informatică, genetică, neurofiziologie, fizică, istoria 
religiilor, ca să nu amintim decât câteva din domeniile de cu- 
noaştere implicate. 

Se ridică şi o altă întrebare: de ce oamenii de ştiinţă nu iau 
în considerație literatura care pe alocuri abundă în tratarea 
unor fenomene, să le numim, neconvenționale? S-ar putea 
răspunde prin aceea că mai toate cărțile care au abordat 
această tematică, nefiind scrise de specialişti, speculează, din 
dorința de a avea succes, una din marile slăbiciuni ale sensibi- 
lităţii omeneşti, gustul pentru mister (nu spunea Einstein că, 
dintre toate experiențele, cea mai fascinantă este aceea a mis- 
terului?). Fenomenele sunt prezentate romanţat, colorat, având 
aerul că se pătrunde într-un templu interzis, unde nu se săvâr- 
şesc decât minuni. Stilul acesta trezeşte mari îndoieli omului 
de ştiinţă, care vrea adevărul nud, dezbrăcat de mister. La rân- 
dul său, omul de ştiinţă, de teama demonetizării, a ridicolului, 
refuză să abordeze un domeniu considerat în ochii confraţilor 
un ““sanctuar al magiei“. 


Interdisciplinaritatea, cheie a cunoaşterii 


Indoieli şi suspiciuni de incompetență trezesc de aseme- 
nea folosirea termenilor inadecvați, de exemplu de către un 

fizician în domeniul biologiei, şi invers. Şi biologul şi fizicia- 
nul pot remarca fenomene care, pentru a fi explicate, cer noţi- 
uni din alte specialități decât ale lor. La volumul de cunoştinţe 
acumulat astăzi este greu să mai fie cineva un Aristotel sau un 
Da Vinci. De aceea apare tot mai necesară munca în echipă. 
Să nu uităm că acela care a revoluționat cu adevărat medicina, 
cel de la care ştim că bolile infecțioase au la origine microbi şi 
nu miasmele ignoranței medievale, cel de la care efectiv lu- 
mea a aflat de ce trebuie să se spele pe mâini înainte de a 
mânca (sic!) a fost un chimist şi nu un medic. Acesta era 
Louis Pasteur, nume cu amplă rezonanță pentru noi, dar nu şi 
pentru primii săi judecători. 


Fenomene rare 


Un alt motiv pentru care unele fenomene sunt greu sau 
deloc acceptate este şi acela al rarităţii lor. Spre exemplu, câți 
dintre cei care vor citi aceste rânduri au asistat la un experi- 
ment real de transmitere telepatică a unor informații? Poate 
nimeni sau doar foarte puţini. Dacă noi înşine n-am fi avut 
acest rarisim prilej de studiu şi experimentare pe un subiect 
înzestrat cu astfel de însuşiri, nu am fi considerat util să abor- 
dăm subiectul sau l-am fi abordat doar ipotetic. Să recunoaş- 
tem că pentru 99% dintre noi, aceasta este situația. E de mi- 
rare atunci că este atât de controversată telepatia? De ce se 
manifestă aşa de rar fenomene ca telepatia, vindecările prin 
sugestie şi prin transfer energetic sau prin acupunctură chiar, 
stările extatice, performanțele yogine etc.? Toate aceste feno- 
mene sunt expresii ale bioenergiei noastre. În mod excepţional 
apar dezvoltate la unii subiecți; la restul credem că rămân sub 
o formă latentă. La subiecții dotați, rezistența la circulație, 
accesibilitatea, conducerea acestei energii în organism par a fi 
diferite de a celor nedotaţi. Acest ultim punct l-am probat ade- 
seori prin măsurători electrice cutanate. În punctele utilizate în 
medicina orientală (în acupunctură, spre exemplu) rezistența 
electrică este nesemnificativ modificată la subiecții din ultima 
categorie. Aproape nu există diferență în raport cu zonele ve- 

cine. În termeni de fizică, am putea interpreta fenomenul ca o 
dificultate în conducerea. bioenergiei la nivelul organismului 
din cauza rezistenței electrice mari a țesuturilor. 


Energia viului - energie electrică? 


Să încercăm, ghidaţi de firul oferit de ştiinţele actuale, să 
pătrundem în acest labirint, asumându-ne riscurile de care am 
vorbit. 

Cheia tuturor fenomenelor aparent ciudate în comportarea 
lumii vii constă în imposibilitatea noastră de a le obiectiva şi 
reproduce la dorință, în aşa fel încât să răspundă criteriilor 
cerute de ştiinţă pentru a atesta realitatea unui fenomen. Să 
abordăm pe rând ambele criterii. De ce nu pot fi obiectivate în 
totalitate, cu aparatura de care dispunem? Explicaţia constă în 
faptul că mijloacele de explorare energetică folosite la ora 
actuală pot culege din organismul nostru numai semnalele de 
ordin electric. Noi dispunem astăzi de electroencefalograf, cu 
ajutorul căruia înregistrăm biocurenţi cerebrali. Dispunem de 
electrocardiograf, prin care culegem semnalele electrice emise 
de cord în timpul funcționării. Toate reacţiile biochimice 
dintr-un organism viu, însemnând un schimb de ioni, au ca 
ultimă expresie energia electrică. Toate informaţiile primite de 
noi prin cele cinci simțuri sunt codificate la nivelul receptori- 
lor în semnale electrice. Acestea sunt transmise pe căile ner- 
voase creierului, care le decodifică şi ia cunoştinţă de mesajul 
transmis. Lumina, undele sonore, gustul, mirosul, durerea, 
căldura şi frigul, atingerile chiar cele mai tandre nu ajung la 
creier decât sub forma unor simple semnale electrice. Este 
ciudat să-ţi dai seama că toată lumea aceasta de senzații nu 
pătrunde dincolo decât sub forma prozaică a unor semnale 
electrice. La rându-i, creierul emite informaţiile reprezentate 
prin conduită, gânduri, sentimente, atitudini, mişcări, tot sub 
forma unor semnale electrice. 

Putem reduce toată energia noastră la energia electrică? 
Dacă da, atunci cunoscând parametrii acestei energii pe care o 
putem măsura cu mijloace electronice ar trebui, în mod logic, 

să determinăm organismul să funcționeze cu energia electrică 
din rețea. 

Aceasta s-a şi reuşit pentru cord care poate funcționa cu 
cardiostimulatorii implantați în corp. Dar să nu ne grăbim în 
optimismul nostru. N-am făcut decât să aducem un impuls 
electric dintr-o sursă tehnică la o frecvenţă bine cunoscută şi 
nimic mai mult. Am putea face acelaşi lucru cu creierul, 
bazându-ne doar pe parametrii biocurenților cerebrali pe care 
îi înregistrăm pe o encefalogramă? Distingem noi o urmă de 
gând, o frântură de sentiment în această linie sinuoasă pe care 
aparatele ne-o indică drept activitatea creierului nostru? Putem 
accepta imaginea unui om care să funcționeze prin conectarea 
lui la o sursă electrică? Poate singură energia electrică să în- 
treţină viaţa organismului? Evident, nimic din toate acestea. Şi 
bioelectricitatea este un epifenomen, un efect secundar al 
energiei din structurile vii şi noi nu înregistrăm decât numai 
acest aspect, ori admitem că în afara energiei bioelectrice mai 
există şi o altă energie pe care noi nu o cunoaştem încă, nu o 
putem obiectiva prin mijloacele de care dispunem acum, dar 
pe care poate o vom cunoaşte mâine. Indiferent însă cum o 
considerăm, ceva în funcționarea viului rămâne încă necunos- 
cut, neînregistrat de aparate. De aici neîncrederea, scepticis- 
mul, negarea unor fenomene ce nu pot fi înţelese, cum ar fi, de 
exemplu, telepatia etc. Neputînd fi obiectivate, nu li se cunosc 
legile după care se desfăşoară. Necunoscând aceste legi, nu le 
putem reproduce deliberat. Şi iată cum nici unul dintre cele 
două criterii cerute de ştiinţă pentru a admite un fenomen nu 
sunt îndeplinite. Ce ne rămâne de făcut? Să obligăm fenome- 
nele să se încadreze într-un spaţiu îngust sau ştiinţa să-şi ex- 
tindă limitele? Cum nu putem acționa asupra lor, viața 
existînd indiferent de voința noastră, suntem de părere că tre- 
buie să le deschidem larg porțile ştiinţei. A le ignora înseamnă 
a continua la nesfârşit un dialog steril cu partizanii domeniu- 
lui. 

BIOCOMUNICAŢIA - FENOMEN OBIECTIVABIL 


Se admite în general că nu este demonstrată o altă cale 
naturală de obţinere a informațiilor în afara celor constituite 
de organele de simţ. Este însă aceasta realitatea? Şi dacă nu, 
de ce sunt contestate alte modalități de transmitere a informa- 
țiilor în lumea vie? Iată întrebări la care ne propunem să răs- 
pundem în cele ce urmează. 


Un experiment 


Într-o zi din vara anului 1976, împreună cu un grup de 
specialişti în neurofiziologie, electronică şi cibernetică, urmă- 
ream în laborator un subiect care părea să sfideze prin capa- 
citățile sale legile cunoscute în funcționarea creierului uman. 
Rând pe rând, fiecare dintre noi, la dorință, putea transmite 
mental diverse mesaje pe care subiectul le recepționa după un 
anumit timp, fără să piardă aproape nimic din conţinutul 
transmis. 

Experiență după experiență se derulează cu o reuşită nes- 
perată. Se transmit cuvinte, fraze, ordine de acţiuni. Se iau 
măsuri de precauţie pentru a înlătura orice subiectivism din 
partea noastră, orice posibilitate de fraudă din partea subiec- 
tului. Se dau ordine contradictorii pentru a deruta subiectul. 
Rezultatul este totdeauna acelaşi, când ceea ce i se cere 
zată deja înainte de începerea experimentului. 

Ne aflăm aşadar în fața acelui fenomen atât de contestat 
de unii, apărat cu înverşunare de alții, de transmitere a infor- 
mațiilor de la un creier la altul pe alte căi decât cele obişnuite. 
Ne aflăm în fața unui experiment real de telepatie. Este adevă- 
rat fenomenul? Care sunt legităţile lui? Este posibilă cunoaşte- 
rea lor? Cu aceste întrebări aveam să întreprindem unul din 
studiile cele mai fascinante, menite să lumineze un colț infim 
din vastul câmp în care se proiectează enigma existenței 
noastre. 

Definiţii 


Mai întâi am dori să discutăm accepţiunile actuale ale 
termenului de telepatie, care, după cum se ştie, înseamnă 
“afecțiune la distanță“. Dacă în cazul omului poate fi acceptat 
tale quale, la alte niveluri biologice unde, după cum vom ve- 
dea, se presupune de asemenea că există - este mai dificil de 
admis ca atare. În limbajul cercetătorilor şi comentatorilor 
ruşi, întâlnim frecvent substituirea termenului cu cel de “radi- 
ocomunicaţie biologică“ sau de “transfer de informație biolo- 
gică“. Cum nu s-a demonstrat încă implicarea unor unde radio 
în transmiterea informaţiilor biologice de la un creier la altul, 
preferăm să păstrăm termenii de biocomunicație şi de transfer 
de informaţie biologică Au cel puţin avantajul de a se insera 
în limbajul ştiinţific modern. Fiecare epocă îşi construieşte un 
limbaj propriu. 


Gândul - o forţă 


Problemele ridicate de fenomenul de biocomunicaţie în 
afara limbajului, prezent la nivelul întregii lumi vii, de la for- 
mele cele mai simple de viață până la om, induc în planul cu- 
noaşterii teoretice ca şi al realității practice consecințe mult 
mai complexe decât par la prima vedere. Dacă telepatia există, 
atunci nu mai poate fi redusă la dimensiunile unui joc amu- 
zant de societate. Realitatea reclamă în primul rând o realitate 
fizică. Norbert Wiener aprecia că fenomenul va constitui un 
obiect real de cercetare ştiinţifică atunci când i se vor găsi 
corelaţii fizice, care efectiv trebuie să existe. 

A spune că o intenţie, o dorință de acţiune se însoţeşte de 
materializarea unui câmp energetic în spațiul ce ne înconjoară, 
aşa după cum pare să rezulte din cercetările de până acum, în 
parte deja prezentate, reprezintă pentru cel neavizat, limitat 
doar la noțiunile clasice cunoscute, o afirmaţie hazardată. 

Chiar dacă în prezent nu dispunem de mijloace foarte ri- 
guroase de certificare a câmpurilor energetice emise de orga- 
nismele vii, toate premisele duc spre afirmarea existenţei lor. 

Dacă telepatia există, atunci trebuie să admitem în mod logic 
că s-a transmis ceva între experimentator şi subiect, altfel 
spus, între emițător şi receptor. S-a transmis desigur o infor- 
maţie elaborată în creierul emițătorului. Informaţia, după cum 
ştim, nu poate fi transmisă fără un suport energetic, un vehi- 
cul. Acest vehicul trebuie în consecință să fie un câmp ener- 
getic. Nu cunoaştem încă natura acestei energii, toate experi- 
ențele de descifrare au eşuat, ceea ce nu înseamnă că ea nu 
există şi nu va fi găsită cândva. Am comentat mai sus interfe- 
renţele sale cu energia bioelectrică. 

Din experimentul realizat de noi au rezultat o serie de as- 
pecte care, chiar dacă nu permit concluzii, oferă şansa unor 
ipoteze. 


Recepție şi conştientizare 


Receptorul avea nevoie de o stare psihică particulară, con- 
stând într-o îngustare a câmpului conştienței cu limitarea 
stimulilor veniţi din afara organismului. Solicita absența zgo- 
motelor din jur şi îşi bloca vederea. Automat apoi intra într-o 
stare psihică particulară propice unei astfel de recepționării. 
Hotărârea asupra a ceea ce doream să transmitem şi desemna- 
rea celui ce urma. să transmită erau fixate în comun, subiectul 
receptor aflându-se în acest timp în afara incintei, însoțit de un 
colaborator, el însuşi străin de conținutul mesajului propus a fi 
transmis. Prin stabilirea ad-hoc a mesajului doream să înlătu- 
răm orice posibilitate de cunoaştere prealabilă a sa. Mai mult, 
unele mesaje, ca numerele de telefon, nici nu le pronunțam. 
Erau scrise pe o hârtie, care după ce se citea era imediat dis- 
trusă. 

Odată precizat mesajul, subiectul era invitat în laborator şi 
i se indica cine va fi emițător. Este interesant aici de relatat că 
subiectul, deşi lucra doar cu un singur emițător, cerea ca toată 
lumea prezentă să se concentreze spre acelaşi scop, precizând 


1 Stare greu de definit exact. Ritmul respirator era accelerat, amplitudinea 
respirației mărită, iar câmpul conştienței părea îngustat. 

că îi facilitează recepționarea mesajului. Ca emițători au urmat 
pe rând fiecare din cei 5 experimentatori prezenți. După un a- 
numit număr de repetări, s-a constatat în mod evident că se 
obțineau rezultate mai bune în cazul anumitor emițători, tim- 
pul necesar subiectului pentru recepţionarea mesajului 
reducându-se uneori la jumătate. 

Într-un interval de timp care a variat între 2 şi 5 minute, 
receptorul se concentra asupra mesajului transmis, cu vederea 
blocată şi mâinile întinse, probabil şi pentru a evita obstaco- 
lele din cameră. Din când în când părea că pierde legătura şi 
atunci atingea cu mâna fruntea sau degetele emițătorului, fără 
ca acesta să constituie o condiție obligatorie a receptării me- 
sajului. Solicita ca mesajul să nu fie format dintr-o frază com- 
plicată, ci din construcții simple. Dacă era format din mai 
multe fraze, atunci trebuia transmis pe fragmente. Recepționa 
mai uşor impulsul gândului decât conţinutul semantic. Spre 
exemplu, executa mai uşor indicaţia de a saluta dacă i se co- 
manda mental “Braţul sus!“ decât “Salută!“. Spunem mai 
uşor, pentru că nu era exclusă nici recepționarea unor ordine 
mai complicate. Această observație ne-a sugerat că probabil 
decodificarea mesajului se face la niveluri cerebrale arhaice 
din punct de vedere filogenetic. Elaborările sintactice care 
solicită formaţiuni cerebrale mai recente filogenetic erau mai 
greu decodificate. Observaţia nu are valoare decât pentru ca- 
zul studiat, existînd şi recepții de mesaje mult mai complexe 
în cazuri citate de alţi autori. 

Prima condiție pentru recepționarea mesajului era clarita- 
tea sa. Când i s-a dat un ordin voit contradictoriu, receptorul a 
intrat într-o mare derută. Nu ştia ce să facă. 

Într-o altă experienţă i s-a cerut subiectului să formeze un 
număr de telefon. A executat ordinul transmis mental după 5 
minute. 

Am dorit să ştim dacă subiectul conştientizează complet 
ceea ce are de executat şi dacă ar executa acțiuni iraționale, 
contrare voinței sale. Voiam cu alte cuvinte, să ştim dacă pe 

această cale se pot săvârşi acțiuni vulnerabile pentru umani- 
tate. 

Primul ordin ilogic a fost să-şi arunce pe jos un obiect 
vestimentar propriu. L-a aşezat pe un scaun şi nu ne-a fost 
clară intenția. Atunci am hotărât să i se ordone să arunce pe 
fereastră unele din ustensilele noastre profesionale. Era un 
instrument pentru testat reflexe. S-a dus la fereastră şi a înce- 
put să bată ritmic cu el în pervaz. Era cu fața complet orientată 
spre. exterior, iar emițătorul se afla în spatele său la distanță 
de circa 3 m, repetând mereu în gând “Aruncă-l! Aruncă-l! 
Aruncă-l!““. 

La un moment dat subiectul receptor se întoarce cu fața 
spre noi şi strigă iritat: “Chiar vreți să-l arunc? Cine o să se 
ducă după el?!“. 

S-a creat imediat o atmosferă de destindere. Şi de satis- 
facţie. Cel puţin în cazul studiat nu exista pericolul folosirii în 
scopuri dăunătoare a unor fenomene particulare din biologia 
noastră. Omul era pe deplin responsabil de gestul pe care-l 
executa. 

Din acest experiment mai rezultă şi un argument în favoa- 
rea realității fenomenului. Câtă vreme subiecţii receptor şi 
emițător se aflau față în față şi se făcea chiar un contact tactil 
între ei, posibilitatea fraudei exista, sesizarea intențiilor din 
privire, mimică, mişcările inconştiente ale degetelor. Se vor- 
beşte despre fenomenul numit cumberlandism, care ar consta 
din sesizarea gândurilor unui om din mişcările involuntare ale 
musculaturii. Deşi explicația ni se pare fantezistă, pentru că 
este greu de înțeles cum am putea citi gândurile unui om 
punându-i mâna pe frunte sau cum ne-am putea exprima, spre 
exemplu foamea, printr-o mişcare involuntară a muşchilor de 
la picioare sau din altă zonă a organismului, am dori să elimi- 
năm şi o astfel de interpretare. Subiectul receptor a fost capa- 
bil să recepteze mesajul nostru de la distanță, în condiții în 
care nu vedea emițătorul şi mai ales în condiţii în care era di- 
ficilă “ghicirea" intenției noastre sau o coincidență. Nimeni nu 

se poate gândi că este firesc să primească o dispoziție prin 
care să arunce un obiect util. 


Forţa de impact a gândirii 


O altă observaţie desprinsă din experiment a constat în se- 
sizarea că subiectul receptor, în drum spre obiectul care îi era 
transmis telepatic, înlătura toate celelalte obiecte întâlnite în 
calea sa. De exemplu, telefonul se afla la capătul opus al biro- 
ului în raport cu direcția din care venea subiectul. Toate obi- 
ectele de pe birou erau luate în mână şi, fără a schiţa nici un 
gest de testare a intențiilor noastre, le îndepărta din drumul 
spre telefon. Era ca şi cum o apă ar fi înlăturat prin forță ob- 
stacolele din calea sa. Aceasta ne-a determinat să ne imagi- 
năm energia purtătoare de informație ca având o forță de im- 
pact, de lovire de obiectele întâlnite în cale. Desigur, nu poate 
fi vorba de o demonstraţie ştiinţifică şi deci de o concluzie, ci 
doar de o observaţie care, adăugată altora, ar putea să fie sem- 
nificativă, după cum ar putea tot aşa de bine să nu însemne 
nimic. 


Modificări obiective 


În dorinţa de a obiectiva prin parametri cuantificabili ceea 
ce se întâmplă în timpul desfăşurării fenomenului, am efectuat 
o serie de determinări. Electroencefalograma efectuată în 
momentul pregătirii în vederea primirii mesajului arăta un 
ritm alfa bine exprimat. Era faza în care subiectul se afla cu 
ochii închişi, imobil, relativ relaxat, iar respiraţia era amplă şi 
profundă. Imediat însă ce trecea la executarea de gesturi, tra- 
seul electroencefalografic apărea parazitat de mişcări şi cu un 
ritm rapid, specific stării de activitate cerebrală. 

Constatăm o epuizare accentuată a subiectului receptor. 
Fiecare încercare de. repetare necesită un considerabil efort. 
Ochii par ai unui om care n-a dormit de mult sau a plâns mult. 
Presiunea arterială creşte cu 30-40 mm Hg față de normal, iar 

contracțiile cardiace se accelerează cu 20-40 pulsaţii pe minut 
m plus, după cum se poate vedea în tabelul de mai jos. 


Tabel 1 Parametrii fiziologici determinaţi în cursul experimentului 


îNr. Mărimea 





ert_Geterminată experimentului... 
[___iPresiunea arterială (mmHg) 1140/80__1180/90._. 
2 Pulsul (bătăi/min) 4 120 





Deoarece, după cum am menţionat, subiectul receptor re- 
curgea uneori la contactul cutanat dintre mâna sa şi degetele 
sau fruntea subiectului emițător, am determinat conductibili- 
tatea electrică a pielii în aceste zone atât la subiectul receptor, 
cât şi la emițător. Am constatat scăderi ale rezistenței electrice 
- deci creşteri ale conductibilității electrice - la valori semni- 
ficativ de mici în raport cu cifrele înregistrate înainte de înce- 
perea experimentului. La subiectul emițător Rl, rezistența 
electrică măsurată la nivelul indexului înainte de experiment 
era de 300 kiloohmi, iar în timpul experimentului a scăzut la 
64 kiloohmi. 

S-a determinat de asemenea rezistența electrică cutanată 
într-un punct situat în apropierea vertexului (Vas Guvernor 19 
- RVG19) considerat de medicina tradițională chineză ca 
având rol de antenă pentru organism, singurul punct care ar 
rămâne "treaz" în timp ce omul doarme. Spre deosebire de 
celelalte puncte de pe tegument, în acest punct creşte activi- 
tatea electrică în timpul somnului. Înainte de experiment re- 
zistenţa sa electrică a fost de 120 kiloohmi, iar în timpul expe- 
rimentului a ajuns la 40 kiloohmi. 

Nu se pot deduce concluzii deosebite din creşterea con- 
rece este bine cunoscut din fiziologie că în stare de relaxare 
rezistența electrică cutanată este crescută în timp ce activita- 
tea, emoţiile o diminuează. Credem însă că, chiar dacă nu 

aduce date noi, ne furnizează elemente concordante. Scăderea 
rezistenței electrice la nivelul pielii poate însemna o creştere a 


dus. 

în zonele cutanate cu rol de antenă pentru organism, în timpul 
transferului de informaţie la distanță, ar putea fi interpretată ca 
departe de noi ideea de a susține că se demonstrează prin 
aceasta natura electromagnetică a energiei care vehiculează 
informaţii la distanță între organismele vii. Susținem doar că 
transmite şi de a recepționa informaţii biologice pe alte căi 
decât cele admise clasic: Transferul de informație presupune 
în mod obligatoriu un vehicul energetic, un câmp energetic 
purtător de informaţie, deci emis de organismul viu. Acest 
transfer de informaţie biologică a fost de altfel, după cum vom 
vedea mai jos, urmărit şi prin mijloace de vizualizare a ener- 
giei purtătoare (biocâmpului) de către o serie de alți cercetă- 
tori. Dar mai întâi dorim să subliniem câteva din implicaţiile 
de ordin teoretic şi practic ce se desprind din cele discutate 
mai sus. 


Limbajul universal sau gândirea fără cuvinte 


Să plecăm de la formarea ideilor în creierul subiectului 
transmițător. Acestea au fost formulare, evident, în cuvinte, 
asupra cărora s-a concentrat pentru a le transmite receptorului, 
fără a fi exprimate în limbaj vorbit. Sunt recepționate aşa cum 
au fost formulate. Nefiind vorba, după cum am discutat, de o 
ghicire întâmplătoare sau de o coincidenţă, înseamnă că în 
creierul receptor a ajuns exact informația emisă. Şi dacă in- 
formația implică prezența unor semnale purtătoare de infor- 
mație, deci un suport energetic, atunci vom deduce logic că 
odată cu formularea cuvintelor noi emitem şi un câmp ener- 
getic în procesul de gândire. Aşadar, odată cu schimbul verbal 

de informaţie se petrece şi un transfer de energie. Gândul, în 
această accepțiune, ne apare ca o forță materială, un câmp 
energetic. A fost observaţia care nouă ni s-a părut a fi în cel 
mai înalt grad încărcată în semnificaţii. Un simplu gând, 
mărturisit numai nouă înşine, poate în anumite împrejurări 
deci, să provoace o acțiune prin receptarea sa de către un alt 
creier. 

Ipotetic, am putea considera că într-o primă fază are loc 
elaborarea câmpului energetic purtător de informaţie la nive- 
luri mai profunde şi filogenetic mai vechi ale creierului, iar 
într-o a doua fază s-ar petrece codificarea sa în cuvinte la ni- 
veluri superioare de către formațiunile cerebrale de achiziţie 
filogenetică recentă. 

Dacă  subconştientul este considerat  antecamera 
conştienței, zona în care "fermentează" ideile sau sediul 
pregîndirii, atunci acesta trebuie să fie şi nivelul la care este 
generat câmpul energetic purtător de informație. Acest 
prelimbaj ar constitui, în concepția noastră, limbajul univer- 
sal, nemediat de cuvinte şi accesibil tuturor ființelor - de la 
celule izolate şi plante până la om. 

Atât de mult controversata gândire fără limbaj şi-ar putea 
găsi prin această ipoteză o explicaţie, susținută de altfel şi de 
prezența unor rudimente de gândire la animale. Poate fi o 
gândire concretă, în imagini, implicată după cum vedem şi în 
fenomenul telepatic. Gândirea fără cuvinte ar putea fi deci 
văzută ca un câmp purtător de informaţie mentală care pre- 
cede cuvântul. 


Sugestie şi câmp energetic 


În acest context ne întrebăm dacă o sugestie terapeutică 
nu ar putea să fie în acelaşi mod generatoare de acțiuni cura- 
tive. Sugestia este adesea cotată ca un fenomen banal, consi- 
derat de cele mai multe ori la modul peiorativ. Auzim adesea 
spunându-se relativ la o terapie a cărei explicaţie ştiinţifică n- 
o avem încă; "Ce ar putea să fie altceva decât o sugestie?!" O 
sugestie, dar o sugestie în care, pe lângă semnificaţia infor- 

maţiei propriu-zise ce este integrată de bolnav în funcţie de 
coordonatele sale socio-culturale şi psihologice, apare şi un 
transfer energetic, capabil prin sine de acţiune în organism. 
Levin, Gordon şi Fields (1978) au demonstrat că până şi 
substanțele administrate ca placebo, deci cu funcție de suges- 
tie, pot acţiona prin declanşarea secreției de endorfine. Cu alte 
cuvinte, sugestia este capabilă să declanşeze o acțiune fiziolo- 
gică, concretă în organism. 

Prin acest transfer energetic se pot înțelege şi o serie de 
alte fenomene considerate ciudate, miraculoase: vindecările 
rare în cazul unor boli grave prin procedee ce se înscriu în 
sfera psihologică, unele proceduri din medicina populară, in- 
fluența benefică sau malefică asupra noastră a gândurilor 
„bune" sau "rele". Inconstanța în evidenţierea prin procedee 
tehnice a câmpurilor energetice emise de organismele vii ar 
putea explica şi raritatea fenomenelor de care vorbim. Indica- 
ţia şi eficiența unor modalități de relaxare sau a unor tehnici 
de origine asiatică prin care se urmăreşte menținerea pe un 
timp determinat a unor stări fără gânduri îşi pot găsi de ase- 
menea un suport ştiinţific. 

Aşa-zisa "sensibilitate" la plante, despre care s-a vorbit 
mult în urmă cu câțiva ani, poate fi înțeleasă ca un transfer de 
energie şi informație dintre om şi plante. Este interesant de 
observat că planta nu sesizează doar prezența unui câmp ener- 
getic emis de om sau de alte ființe, ci distinge şi semnificația 
sa. 

V.Iniuşin, ca şi alți cercetători ruşi, urmăresc transferul de 
informaţie şi energie (mai exact al unui câmp energetic pur- 
tător de informație) între două ființe umane, între om şi plante, 
între om şi microorganisme, atestând şi obiectivând existența 
sa. 


Comunicarea - atribut fundamental al lumii vii 


Recapitulând câteva din datele prezentate mai sus, remar- 
căm o serie de observaţii care par să demonstreze existența 

intermediul unui câmp energetic emis de organism: comunica- 
rea dintre celulele unui țesut, dintre două organisme umane, 
dintre om şi plante, dintre om şi microorganisme şi, cu certi- 
tudine, dintre toţi indivizii unei specii. Tot ceea ce este viu 
emite şi recepționează informaţii pe un cod specific, probabil, 
fiecărei specii sau propriu chiar întregii lumi vii. Dacă am găsi 
cheia acestui cod, a acestui limbaj universal prin care se ex- 
primă viaţa, am obţine posibilitatea să "conversăm" cu orice 
vieţuitoare, cu plantele, insectele etc. Ceea ce nouă ni se pare 
a fi nou, necunoscut până acum şi am încercat de altfel să su- 
gerăm prin tot ceea ce am spus înainte, este existenţa posibi- 
lității de a comunica, adică de a emite, de a recepționa şi de a 
prelucra informaţii la nivelul întregii lumi vii, indiferent de 
treapta filogenetică pe care se află, aşadar indiferent de nivelul 
de dezvoltare a sistemului nervos. De la formele cele mai sim- 
ple, primare, până la formele cele mai dezvoltate de viață de 
la protozoare până la om, întreaga lume vie comunică. 
Această proprietate ni se pare atât de specifică lumii vii, încât 
considerăm că poate fi adăugată legităților comune de organi- 
zare a materiei vii. Însăşi esența viului credem că am putea-o 
exprima prin posibilitatea de a comunica, de a realiza o unitate 
cu mediul ambiant şi, prin niveluri succesive de integrare, cu 
întreaga lume vie. 

Medierea energetică a relaţiilor interumane impune, în 
plan teoretic, şi o altă bază în înţelegerea fenomenelor psihice. 
Unele trăiri psihice situate în afara stărilor descrise până acum 
de psihologia clasică şi despre care vom vorbi pe parcursul 
acestei lucrări îşi pot găsi o explicație ştiinţifică privite prin 
această prismă. 

Considerăm că această posibilitate de comunicare, de 
transfer de informaţie între indivizi, este mult mai pregnantă 
în lumea lipsită de limbaj articulat. Nu am putea altfel explica 
o mulțime de acte de conduită adecvate, care poartă pecetea 
unei “înţelegeri raționale", prezente în lumea animalelor infe- 
rioare omului. Dincolo de o serie de gesturi, sunete, mirosuri, 
care au o anumită semnificaţie pentru animale, acțiunile com- 

plexe de conducere a grupurilor, distribuţia rolului în grup, 
întreprinderea unor măsuri de apărare comune, ar fi posibil să 
se realizeze şi pe această cale de comunicare. 


Telepatia - un prelimbaj? 


Este probabil că înainte de apariția limbajului articulat în- 
suşi omul să fi dispus de această posibilitate de comunicare. 
Apărând limbajul ca formă superioară şi mult mai eficientă de 
comunicare, această capacitate s-a atrofiat, rămânând într-o 
formă latentă în fiecare din noi. 

Hominienii apar cu circa 2 milioane de ani în urmă. Lund 
în calcul aceste date, am putea spune că vorbim probabil de 2 
milioane de ani, după ce am "tăcut" circa 3 miliarde de ani. 
Proporţional, ar însemna că vorbim de câteva ore după o tă- 
cere măsurată în ani. În tot acest timp, bineînţeles că am co- 
municat! Am comunicat între noi pe alte căi, din care, moda- 
litatea telepatică trebuie să fi avut un ce nu poate fi neglijat. 
De altfel, nu suntem originali în această ipoteză. Ideea comu- 
nicării prin telepatie înainte de apariţia limbajului articulat a 
fost adusă în ştiinţă mai de mult de către Freud şi de alți cer- 
cetători. 

Să urmărim în continuare şi alte opinii şi cercetări asupra 
fenomenului de transfer de informaţie la distanță. 


Puthoff şi Targ 


Începând din 1976, anul în care Harold Puthoff şi Russel 
Targ au făcut cunoscute rezultatele studiilor lor asupra unor 
fenomene de transfer de informaţie la distanță, lucrările lor 
sunt citate frecvent, servesc ca exemplu de cercetare ştiinţifică 
riguroasă într-un domeniu dificil de controlat. 

Dat fiind interesul ce l-au stârnit în lumea întreagă aceste 
lucrări pentru o mulțime de oameni de ştiinţă de diverse spe- 
cialități, considerăm necesară o mai detaliată redare a lor. 

Teoria informaţiei, teoria cuantică şi datele actuale de 
ncurofiziologie ar constitui, după cei doi autori citați, instru- 

mentele conceptuale prin care s-ar putea găsi o explicație şti- 
ințifică posibilității de percepere a informaţiei de la distanță, 
în afara căilor clasic admise. Opinia că astfel de fenomene ar 
sfida legile cunoscute, spun ei, se bazează pe un "realism 
naiv“ dominant în ştiinţe înainte de apariția fizicii cuantice, 
deoarece ipoteza conform căreia transferul de informație la 
distanță este mediat de unde electromagnetice de joasă frec- 
venţa "nu pare să contrazică în mod evident nici un fel de date 
fizice sau biologice". 

În Laboratorul de electronică şi biotehnologie al Institu- 
tului Stanford (S.UA.), Puthoff şi Targ au efectuat peste 50 de 
experienţe în condiţii de control ştiinţific riguros, supunând 
experimentului atât persoane cunoscute ca dispunând de capa- 
citatea de percepere la distanță, cât şi persoane care nu-şi cu- 
noşteau astfel de însuşiri înnăscute. 

Subiecţilor aflaţi în laborator li se cerea să descrie verbal 
şi prin desen o serie de obiective necunoscute, situate la dis- 
tanță (clădiri, şosele, peisaje) în timp ce erau vizitate de alte 
persoane, numite persoane-obiectiv. 

Experiențele efectuate au demonstrat în general existența 
acceptabile, alteori însă surprinzător de dezvoltată atât pentru 
subiecții dotați nativ, cât şi pentru unii dintre subiecții aleşi la 
întâmplare. Din această ultimă categorie au făcut uneori parte 
vizitatori ai institutului, oameni de ştiinţă sau de alte profesii, 
care manifestau chiar neîncredere față de experiment. Cea mai 
bună cale de convingere este includerea în experienţe a înseşi 
persoanelor sceptice, remarcă autorii. 

Un prim experiment a constat în explorarea vizionării la 
mare distanță (Circa 4.000 m). În acest scop, Puthoff face un 
voiaj în Costa Rica unde jalonează câteva obiective şi activi- 
tăți ce urmează a fi "văzute" de trei subiecți. Aceştia nu ştiau 
decât că este vorba de Costa Rica, dar nu fuseseră niciodată 
acolo. Se obțin 12 descrieri exacte a 7 obiective şi activităţi: 6 
de la un subiect, 5 de la altul şi una de la al treilea subiect. 
Acesta din urmă a dat însă descrierea cea mai bogată în deta- 

lii. Rezultatele au depăşit net probabilitatea, calculată de cer- 
cetători, a unor coincidențe întâmplătoare. 

Pentru obiectivarea fenomenului de transfer de informaţie 
la distanță, autorii au uzat de probe indirecte ca electroence- 
falografia, metoda potenţialelor evocate, pletismografia. Se 
relatează un experiment deosebit de bogat în semnificaţii, am 
spune chiar tulburător pentru înțelegerea complexității noastre 
psihice, întreprins de Tart, Lloyd, Puthoff şi Targ. Unui 
subiect i se efectuează o electroencefalogramă (EEG). Într-o 
altă încăpere, o persoană este stimulată din timp în timp, fără 
ca subiectul la care se înregistrează EEG să ştie. Pe traseul 
electroencefalografic apar, exact în momentul stimulării celei 
de a doua persoane, inflexiuni grafice (potenţiale evocate) ce 
demonstrează o receptare a semnalului emis din camera ve- 
cină. 

Este interesant de reţinut că dacă se cerea subiectului re- 
ceptor (în cazul citat, cel căruia i se efectua EEG) să apese pe 
un buton în momentul în care sesizează o influență străină 
asupra sa, acesta o făcea la întâmplare, în discordanță cu ceea 
ce dovedea traseul EEG. Neavizat că se va acționa asupra sa, 
nu sesiza nimic. S-a demonstrat prin acest experiment că 
subiectul recepționa la nivel inconştient semnalele emise de 
emițător. Autorii conchid că datele obţinute (diminuarea în 
amplitudine şi desincronizarea ritmului alfa, potenţial evocate) 
pot dovedi coexistența unei înregistrări de evenimente petre- 
cute la distanță pe o cale neconştientizată. 

Fenomenul merită, după aprecierea noastră, mai multă 
atenție. Am putea extrage de aici ideea că multe din noțiunile 
noastre sunt recepționate fără ca noi să fim conştienţi de 
aceasta. Watson şi alți autori susțin aceeaşi idee. Se ştie de 
altfel în prezent că preluăm conştient doar o mică parte din 
informațiile primite de creier, cele mai multe din ele rămâ- 
nând la nivel subconştient. Nu este de mirare, în această ac- 
cepțiune, că o serie de idei şi descoperiri în ştiinţă au apărut 
concomitent la mai mulți autori. Fără îndoială, nu poate fi 
exclus nici adevărul că prezența aceloraşi informaţii într-un 

anumit timp poate conduce simultan pe mai mulți cercetători 
la aceleaşi concluzii. Ambele căi ni se par însă posibile. 

Printr-un alt experiment, redat cu toate detaliile necesare 
pentru a înţelege rigurozitatea ştiinţifică a cercetării, au fost 
relevate o serie de valenţe latente existente în noi şi capacități 
ce depăşesc limitările impuse de spaţiu şi timp. 

Au fost aleşi 6 subiecți ($1,....56), din care trei (SI, S2, 
$3) au aptitudini speciale cunoscute, iar trei (S4, S5, S6) sunt 
nedotaţi cu capacități deosebite. 

În protocolul experimentului s-a prevăzut ca fiecare 
subiect să fie izolat cu un experimentator în laborator (la 
Stanford), iar la un moment prestabilit să fie solicitați să des- 
crie obiectivele din regiunea San Francisco pe care în acel 
moment le vizitau echipe formate în acest scop, numite 
echipe-obiectiv. 

Locul-obiectiv ce urma să fie vizitat de echipa obiectiv şi 
care trebuia să fie descris de subiecții aflați în laborator nu era 
cunoscut dinainte nici de experimentatori şi nici de subiecți. 
Echipa-obiectiv primea un carton pe care era înscris obiecti- 
vul. Cartonul era scos la întâmplare dintr-un seif, până atunci 
sigilat de către directorul secției de ştiinţă şi tehnologie, care, 
la rândul său, era străin de experiment. Toate acestea repre- 
zentau măsuri menite să asigure maximum de obiectivitate 
ştiinţifică. 

La modul concret, fazele de lucru se succedau astfel: se 
izola mai întâi subiectul cu un experimentator într-o cameră 
unde rămânea în repaus 30 de minute; după acest interval în- 
cepea descrierea verbală şi grafică (i se cerea să deseneze) a 
obiectivului pe care îl considera a fi destinat să-l vizualizeze 
concomitent cu echipa de pe teren. 

În timp ce un subiect era astfel izolat, un al doilea expe- 
rimentator solicita, prin intermediul cartonaşului amintit, lo- 
cul-obiectiv ce trebuia vizitat. O altă echipă formată din 2-4 
experimentatori se deplasa cu maşina spre obiectivul-țintă. În 
acest mod nici subiectul studiat şi nici experimentatorul care-l 

însoțea nu cunoşteau obiectivul-țintă, eliminându-se orice 
posibilitate de comunicare voluntară sau involuntară. 

După 30 de minute necesare deplasării la obiectiv, echipa 
rămânea acolo 15 minute. În acest ultim interval de timp 
subiectul studiat era rugat să descrie verbal obiectivul şi să 
încerce să execute şi desene ajutătoare. Impresiile comunicate 
verbal erau înregistrate pe bandă de magnetofon, pentru con- 
fruntare ulterioară cu realitatea. După experiment urma Con- 
fruntarea subiectului cu echipa-obiectiv. Pentru a se da posi- 
bilitatea subiectului să se autocontroleze era şi el condus în 
cele din urmă la fața locului. 

Iată şi rezultatele experimentului, aşa cum ne sunt redate 
de Puthoff şi Targ. 

Subiectul SI (cu experienţă) a fost supus la 9 experimente. 
Un amănunt, poate nu lipsit de importanță - a fost comisar de 
poliție. Dovedeşte multă uşurinţă în descrierea corectă de clă- 
diri, şosele, grădini. Descrie de asemenea corect culorile obi- 
ectivelor existente în teren, ambianța şi activitățile din zonă. 
Unele obiective din teren sunt chiar recunoscute şi redate ca 
atare. În descriere apar însă mici erori: două bazine folosite 
pentru filtrarea apei sunt considerate piscine. Erorile ţin mai 
mult de precizarea funcționalității obiectivelor, în timp ce 
elementele de structură sunt descrise cu o mare acuratețe. 

Subiectul $2 afirmă că echipa de demarcare se află la un 
muzeu. În realitate, echipa fixase ca obiectiv un teren de tenis 
care se afla la circa 90 m de muzeul indicat. Întocmai ca şi în 
experimentul efectuat de noi, s-a dovedit că subiecții redau în 
astfel de situații o informaţie mai puţin analitică, informația 
ține mai mult de concret decât de abstract. 

Subiectul S3 a încercat să şi dezvolte aptitudinea de a vi- 
ziona la distanță timp de doi ani. Se întocmea, spre exemplu, 
pentru antrenament, o listă în care erau dictate la întâmplare 
obiective pe care subiectul şi le imagina ca existînd în teren. 
La sfârşit se confrunta lista cu realitatea, pentru controlul 
subiectului. Cercetătorii sunt de părere că aceasta ar repre- 
zenta cea mai bună cale de antrenament. Acestui subiect i s-a 

fixat ca obiectiv de vizualizat la distanță o clădire modernă, 
Palo Alto City Hall. Subiectul a descris o clădire înaltă. cu 
coloane verticale şi ferestre încastrate, descriere care a cores- 
puns întocmai realității. 

Subiectul S4 era o femeie, de profesie fotograf, Nu îşi cu- 
noştea nici o însuşire psihologică deosebită, fiind de aceea 
inclusă în experiment ca subiect fără experienţă. 

Din experimentul efectuat a rezultat că şi acest subiect a 
fost capabil de descriere verbală şi prin desen apropiată de 
realitate. Aceasta i-a determinat pe cercetători să aprecieze că 
într-o anumită măsură toți oamenii dispun de capacităţi latente 
telepatice care se pot manifesta în unele împrejurări. 

Subiecţii S5 şi S6 erau fără experiență. În toate cele 4 ex- 
perimente efectuate cu fiecare subiect rezultatele au fost apro- 
piate de ceea ce s-ar fi obținut şi prin simpla întâmplare, deci 
rezultatele nu au fost semnificative. 

Utilizarea repetată a unor subiecți neexperimentați, uneori 
simpli vizitatori ai laboratorului sau oameni de ştiinţă în dele- 
gaţii oficiale, a relevat adesea rezultate surprinzătoare. După 
mai multe încercări, unii subiecți reuşeau să descrie foarte 
exact obiectivul fixat. 

Fără să-şi poată explica fenomenul, autorul menţionează 
că unii subiecți (S1 şi S4) au făcut descrieri de elemente ale 
obiectivului care nu intrau în câmpul de observaţie al echipei 
din teren; spre exemplu sunt descrise obiecte ce se găsesc îna- 
poia unor boschete, care nu puteau să fie văzute deci de expe- 
rimentatori. 

Ca urmare a rezultatelor experimentului, oamenii de şti- 
ință de la Stanford apreciază că aceste cercetări "arată cu cla- 
ritate prezenţa unui canal de informaţii”. Între subiecţii inițiați 
(cu experiență) i cei ncinițiaţi există o diferență - ultimii obțin 
rezultate mai "sporadice. şi mai vagi”. De aici şi concluzia 
ipotetică a autorilor că "vizionarea la distanță ar putea fi o 
facultate de percepție latentă cu largă distribuție”. 

Studiul efectuat, menţionează autorii, nu le-a permis să 
înțeleagă "natura semnalului purtător de informaţie pe care-l 

percepe un subiect în timpul vizionării la distanță”. Subiecții 
au afirmat că "văd" obiectivul ca şi cum s-ar afla în faţa lor, 
dar dintr-o perspectivă care permite o descriere inaccesibilă 
celui ce priveşte de la sol. 

Statistic, subiecții s-au arătat mai apți să descrie un obiec- 
tiv aflat la distanță, decât să spună un număr ales dintr-un şir 
fixat la întâmplare. Observaţia ar putea explica, după aprecie- 
rea noastră, de ce se înregistrează reuşite mai mari în experi- 
enţe care implică trăiri afective decât în cele cu cifre sau figuri 
de tip Zener. Autorii incriminează aici rolul memoriei şi al 
imaginaţiei ca surse de zgomot (bruiajul informaţiei). 

Împreună cu Robert Ornstein (de la Institutul de Neurop- 
Sihiatrie Langley Porter din San Francisco) şi cu Ralph 
Kiernan (din secția de Neurologie a Cercului Medical Univer- 
sitar din Stanford), Puthoff şi Targ emit ipoteza că aptitudinite 
testate ar putea avea sediul în emisfera cerebrală dreaptă spe- 
cializată îndeosebi în elaborări spațiale. Această ipoteză re- 
vine astăzi de altfel tot mai mult în discuție. 

Studiul întreprins de cei doi autori menţionaţi a relevat şi 
un fenomen deosebit de surprinzător asupra capacităţii de an- 
ticipare a unora dintre subiecți. Patru descrieri corecte au fost 
făcute de subiect încă înainte ca obiectivul să fie ales. În pro- 
tocolul experimentului s-a prevăzut ca subiectul să înceapă 
descrierea obiectivului cu 20 de minute înainte de a fi ales şi 
cu 35 de minute înainte ca echipa de experimentare să ajungă 
în teren. Descrierea trebuia să fie încheiată cu 5 minute înainte 
de momentul alegerii obiectivului. 

Toţi arbitrii au constatat o concordanță nesperată între 
cele 4 descrieri făcute anticipat şi obiectivele vizitate ulterior 
de echipele de experimentatori. Autorii menționează că s-au 
efectuat 4 experienţe şi toate încununate de succes. 

Iată cum au fost surprinse unele elemente esențiale din 
obiectiv: noroiul lăsat de maree în portul de iahturi Palo Alto 
este descris ca "o arie de lavă condensată”, ca "o piele de ele- 
fant încrețită" acoperind terenul; un balansoar pentru copii a 
fost văzut ca un "triunghi negru de fier”. 

Autorii au numit fenomenul "vizionare la distanță şi tem- 
porală“; în explicarea sa, cercetătorii pornesc de la ideea: con- 
ceptul de cauzalitate nu poate fi o lege absolută, de vreme ce 
pot exista "procese de deviere", adică abateri de la lege. Cau- 
zalitatea fiind un "adevăr statistic" satisface situațiile medii şi 
permite excepții. Fenomenul de predicție ar fi o astfel de ex- 
cepţie care "relativizează spațiul şi timpul”. Succesiunea eve- 
nimentelor în timp este inversată, ca şi cum "evenimente care 
încă nu s-au petrecut ar putea provoca o percepție în prezent." 

Costa de Beauregard, citat de cei doi autori, vorbea de 
prezența unor "unde avansate", care "ar putea constitui în 
anumite cazuri un purtător de informaţie precognitivă a unui 
eveniment". 

În final, Puthoff şi Targ arată că studii efectuate timp de 3 
ani în Laboratorul de electronică şi bioinginerie al Institutului 
Stanford, cuprinzând peste 50 de experimente, le-au permis o 
investigație a unor aspecte ale percepției umane care par să 
iasă din cadrul normalului. 

Autorii conchid că fenomenul de vizionare la distanță nu 
este funcţie de distanţă şi nici influenţat de ecranare prin cuşca 
Faraday (care constituie un ecran pentru radiațiile electromag- 
netice). Informaţia dată de subiecți este îndeosebi de ordin 
neanalitic, subiecţii redând mai degrabă forma, volumul, cu- 
loarea decât denumirea sau funcționalitatea obiectivului. De 
aici sugestia că acest gen de percepţie ar ține de emisfera ce- 
rebrală dreaptă sau nedominantă, funcția analitică aparţinând 
celei stângi sau dominantă. 

Din constatarea că s-au obținut rezultate, deşi nu de ace- 
eaşi calitate, şi în experimentul cu subiecţi aleşi la întâmplare, 
autorii emit ipoteza că "vizionarea la distanță poate fi o capa- 
citate perceptivă latentă şi larg distribuită, dar reprimată”. 

Puthoff şi Targ apreciază în concluzie că fenomenul stu- 
diat este "compatibil cu gândirea ştiinţifică modernă". Aplica- 
rea unei metodologii ştiinţifice în cercetarea sa permite obţi- 
nerea de rezultate ce pot fi atestate ştiinţific, pot fi reproduse 

la dorință şi pot fi probate statistic, condiții impuse de ştiinţa 
modernă pentru autentificarea unui fenomen. 


Telepatia experimentală la ruşi 


În anul 1973 a avut loc la Praga un simpozion cu o largă 
participare internațională, în care au fost prezentate o serie de 
cercetări efectuate în diverse țări asupra a ceea ce numim bio- 
energie. Conceptul de bioenergie are un sens larg, incluzând 
în sine şi pe acela al câmpului energetic emis de un organism 
şi receptat de altul. 

V.Iniuşin, ca şi alți cercetători ruşi, folosesc pentru câm- 
pul emis de organism termenul de radiație biologică. Experi- 
mental, cercetătorii ruşi au urmărit această radiaţie biologică 
prin transferul de informaţie şi energie dintre două ființe 
umane, dintre om şi microorganisme, dintre om şi plante. 

Asupra unei culturi de microorganisme se poate exercita 
de către unii subiecți umani, printr-un efort de concentrare 
psihică, efecte de inhibare sau de favorizare a dezvoltării 
acestei culturi. Iniuşin constată că influența exercitată de om 
asupra microorganismelor este maximă până la distanța de 1 
metru şi minimă începând de la distanţa de 10 metri. 

În cartea lui V.Pekelis, Melanges cybernetiques, citim 
despre interesul acordat de către o serie de cercetători ruşi 
fenomenului telepatic. Se spune că succesul celebrului dresor 
de animale V.Durov se datora nu numai artei sale, ci şi capa- 
cității de a se face înțeles de animale pe cale telepatică. La 
experienţele de telepatie cu câinele său Mars au participat mai 
multe personalități ştiinţifice ale vremii, printre care şi marele 
neurolog rus Bechterev. La ordinul telepatic transmis de către 
Durov, câinele era capabil să aducă anumite obiecte din alte 
încăperi sau să execute unele acţiuni. Fenomenul comunicării 
psihice între om şi animale, în speță câinele, nu este aşa de 
ciudat pe cât ar părea la prima impresie. Majoritatea celor ce 
s-au ocupat de fenomen au remarcat că situaţiile cele mai pro- 
pice de producere a telepatiei sunt acelea în care există o ar- 
monizare psihologică între cei doi parteneri, o afinitate psi- 

hică. Ori, câinele este animalul care şi-a demonstrat un ataşa- 
ment de o fidelitate nedezmințită vreodată. După unii autori, 
acest ataşament al câinelui a jucat un mare rol chiar în conso- 
lidarea societății omeneşti. Sunt citate adesea exemple impre- 
sionante ca dovadă a acestui ataşament al câinelui față de stă- 
pânul său. Sunt cunoscute cazuri când câinii au decedat (în- 
tâmplător?) o dată cu stăpânii lor, câini care au urmat cortegi- 
ile funerare ale stăpânilor casei şi nu au mai părăsit mormân- 
tul acestora până ce au murit prin înfometare. 

Toate aceste reacţii ale animalelor, atât de ciudate pentru 
noi, pot susține ideea unui "contact psihologic" între om şi 
animale şi de aici şi posibilitatea unei comunicări telepatice. 

Experienţe de transfer telepatic riguros controlate ştiinţific 
au fost efectuate de-a lungul unei vieți de profesorul Leonid 
Vasiliev (fost titular al Catedrei de fiziologie la Universitatea 
din Leningrad). În lucrarea Experienţe de sugestie mentală 
Vasiliev a prezentat cercetările sale asupra a ceea ce el numea 
"sugestie la distanță”. Împreună cu grupul său de colaboratori 
a reuşit să provoace somnul hipnotic unor subiecţi aflaţi la 
distanță. De asemenea, el a izbutit să inducă în timpul som- 
nului vise dirijate, prin concentrarea mentală asupra unei teme 
pe care încerca să o transmită subiectului adormit. 

Vasiliev era convins că transmiterea informației la dis- 
tanță realizată între două creiere se petrece prin intermediul 
undelor electromagnetice. În acest scop introduce fie subiec- 
tul, fie pe hipnotizator într-o cuşcă tip Faraday, care, după 
cum se ştie, are proprietatea de a bloca transmiterea undelor 
electromagnetice. În ciuda acestui fapt, experienţele de hipno- 
tizare la distanță nu au fost influențate. 

Pentru a vedea dacă intensitatea fenomenului scade pro- 
porţional cu distanța de transmitere, aşa cum se întâmplă în 
cazul undelor electromagnetice, Vasiliev îşi trimite unul dintre 
colaboratori la Sevastopol, situat față de Leningrad (unde se 
afla Vasiliev) la 1500 km distanţă Din nou fenomenul nu a 
suferit nici o perturbare. Subiectul aflat la Leningrad, o fe- 
mei, Ivanova, era supravegheată de Dubrovski. La 

Sevastopol se afla un alt colaborator, Tomaşevski, care, la 
momentul fixat pentru experiment, începe să se concentreze. 
Brusc, Ivanova, care vorbea cu Dubrovski, adoarme. Experi- 
mentele arătau aşadar că distanța nu influențează comunicarea 
biologică. După I.Kogan nu este totuşi exclus ca undele elec- 
tromagnctice să vehiculeze informaţiile biologice la distanță, 
dar lungimea lor de undă trebuie să fie probabil peste 1500 m. 

O descriere amănunțită a experienței de transmitere la 
mare distanță a unui mesaj numai prin concentrare mentală s-a 
efectuat în anul 1966. Experimentul s-a efectuat între Mos- 
cova şi Novosibirsk (circa 3000 km). Protagoniştii au fost 
biofizicianul Iuri Kamenski şi ziaristul Karl Nicolaev. Echipa 
de cercetători i-au ținut sub observație. Kamenski a fost emi- 
ţătorul, iar Nicolacv, receptorul. Ambii parteneri au fost su- 
puşi în prealabil unor exerciţii de relaxare. În cazul telepatiei 
provocate, relaxarea psihică este o condiție necesară îndeosebi 
pentru receptor, în timp ce în cazul telepatiei spontane s-a 
constatat că receptorul se află într-o stare de mare tensiune 
afectivă. Am sublinia aici diferența care apare, după noi, în 
telepatia spontană față de cea provocată. În experiment, 
relaxarea receptorului devine condiţie; în cazurile spontane, 
tensiunea afectivă crescută a receptorului este aceea care 
apare evidentă. 

Kamenski are de transmis 6 obiecte, pentru fiecare dintre 
acestea având la dispoziţie 10 minute. Ca şi în cazul experi- 
mentatorilor de la Stanford, se constată că receptorul a redat 
mai uşor elementele de ordin vizual, concret, decât abstract. 
El a făcut o descriere fizică a obiectului recepționat, dar nu i-a 
putut preciza cu uşurinţă denumirea. Dacă spre exemplu se re- 
cepționează imaginea unui stilou, subiectul îl va descrie ca 
fiind un obiect alungit, cu o parte metalică strălucitoare etc., 
dar îl va defini mai greu ca stilou. 

Conform comentariilor matematicianului şi ciberneticia- 
nului Kogan, jumătate din informaţiile transmise au fost re- 
cepționate corect, ceea ce depăşeşte net coeficientul de proba- 
bilitate în producerea unui fenomen întâmplător. 

Experimentul se reia în anul 1967 cu aceiaşi Kamenski şi 
Nicolaev, aflați de astă dată unul la Moscova, celălalt la 
Leningrad. Se fac înregistrări telemetrice în timpul şedinţei, 
inclusiv electroencefalografice. Starea de relaxare a fost con- 
trolată prin apariția unui ritm alfa stabilit pe traseul 
electroencefalografic. După 30 de minute, Nicolaev era com- 
plet relaxat. El nu ştia când va începe experimentul. Dar după 
1-1,5 secunde din momentul în care Kamenski s-a concentrat 
ca să transmită, traseul electroencefalografic al lui Nicolaev. 
s-a desincronizat şi au apărut fenomene de activitate cerebrală. 
S-a surprins deci exact momentul în care subiectul recepțio- 
nează mesajul Dar abia după $ secunde Nicolaev a devenit 
conştient de această recepționare. 

Avem şi aici dovada - ca şi în cazurile studiate de Douglas 
Dean, Puthoff şi Targ - că putem primi de la semeni o serie de 
informaţii care rămân cantonate doar în subconştientul nostru. 
D.Dean susține că 25% din noi primim inconştient mesaje 
telepatice. Vasiliev însuşi, relatează că a reuşit să comande 
mental o serie de mişcări pe care subiecții le executau fără să 
fie conştienţi că le-au fost comandate de altcineva. 

Putem concluziona aşadar că există o comunicare conşti- 
entă şi alta inconştientă. Şi una şi cealaltă traduc unul şi ace- 
laşi fenomen - prezența unui mesaj, a unei informații, în vir- 
tutea căreia individul întreprinde acţiuni adecvate acestora. 

După unii comentatori, telepatia se produce între oameni 
mult mai frecvent decât o constatăm. Probabil că o recepție 
inconştientă a gândurilor şi sentimentelor transmise de per- 
soane cu care luăm contact generează atitudinea de simpatie 
sau de antipatie pe care o încercăm inexplicabil în fața unui 
necunoscut. 

Aceleaşi experiențe au demonstrat că se pot transmite 
unui subiect senzaţii dezagreabile, mergând până la stări de 
rău accentuate sau dimpotrivă, se poate influența pozitiv 
subiectul. Dacă fenomenul este posibil, atunci unele din ele- 
mentele medicinii populare îşi pot găsi o explicaţie rezonabilă. 

S-au relatat cazuri curioase de transmitere a suferinței în- 
tre părinți şi copii. Un fiu are brusc o durere la nivelul unui 
dinte, acelaşi cu al mamei sale. Când mama şi-l extrage, dure- 
rea încetează şi la fiu. Exemple asemănătoare sunt numeroase. 

Încercări de explicare a fenomenului de biocomunicaţie 

Se poate spune că fenomenul telepatic se petrece într-o 
lume a tăcerii. Nimic nu se aude, nimic nu se vede. Obişnuiţi 
să admitem doar ceea ce percepem prin simțurile noastre, ră- 
mânem puţin convinşi de ideea că tăcerea poate "vorbi". Ori- 
cât ni s-ar părea de ciudat, mulți dintre acei ce contestă feno- 
menul nu au în vedere decât acest argument. Aceasta în- 
seamnă însă a privi doar la suprafaţa lucrurilor şi nu în pro- 
funzimea lor. Puterea noastră de a percepe lumea este limitată 
prin graniţe bine cunoscute astăzi. Există sunete pe care nu le 
auzim şi lucruri pe care nu le vedem. Aparent, în tăcerea unei 
încăperi nu există nimic altceva. Dar dacă dispunem de un 
receptor adecvat (radio sau televizor) liniştea va fi brusc între- 
ruptă de sunete şi imagini. Acestea existau acolo sub forma 
undelor electromagnetice şi înainte de a le putea noi sesiza. 

Dezvoltarea ştiinţifică şi tehnologică actuală a permis 
omului să pătrundă până în intimitatea atomului. Au fost 
create mijloace tehnice care pot determina dimensiuni de 10 
ori mai mici decât diametrul atomului de hidrogen. Şi această 
incontestabilă putere ne conferă uneori orgoliul de a refuza să 
credem că a mai rămas ceva nesurprins în fiziologia noastră. 

Rezervele ce se manifestă încă față de fenomen sunt ex- 
plicate prin faptul că atestarea experimentală a telepatiei a 
adus doar dovezi despre existența sa, dar nu a elucidat şi toate 
necunoscutele ei. Rămân încă multe întrebări fără răspuns 
clar. Dacă există, de ce se manifestă aşa de rar? Prin ce formă 
de energie este vehiculată informaţia între emiţător şi recep- 
tor? Are vreun rol existența sa în lumea vie? Ce implicații 
poate avea validarea sa pentru cunoaşterea universului biolo- 
pic? 

Sistematizând din mulțimea de opinii formulate în legă- 
tură cu  telepatia, am reține argumente de ordin 
neurofiziologic, psihofiziologic şi biofizic. 


Argumente neurofiziologie 


Într-o conferință ţinută în anul 1960 la Moscova, N. 
Wiener era de părere că undele implicate în transmiterea gân- 
dirii la distanță, sunt acelea cu frecvența de 10 Hz, adică un- 
dele alfa. Dintre undele emise de creier, acestea dispun de 
energia cea mai înaltă. 

Ritmul alfa este ritmul stării de repaus psihic şi senzorial, 
deci al unei stări de maximă relaxare. Majoritatea comentato- 
rilor sunt de părere că pentru a realiza o astfel de legătură 
bioinformaţională la distanță este nevoie, printre altele, ca 
emițătorul să fie într-o stare de intensă activitate psihică, iar 
receptorul să fie într-o stare de maximă relaxare. Am văzut 
mai sus că în experimentul Kamenski-Nicolaev, ultimul era 
controlat prin urmărirea traseului electroencefalografic, care 
indica un ritm alfa stabil. Se admite că în această stare creşte 
activitatea electrică a pielii prin scăderea rezistenței electrice 
cutanate, musculatura se relaxează, respirația devine mai am- 
plă şi mai lentă ca frecvenţă, cu perioade de apnee chiar. Ca 
urmare, presiunea bioxidului de carbon în sânge creşte, iar 
prin aceasta se provoacă o vasodilatație în circulația cerebrală, 
cu aport energetic crescut pentru celula nervoasă. 

Subiectiv şi obiectiv, modificarea ritmului respirator după 
anumite norme, bine precizate, poate induce la subiecții antre- 
nați o stare de relaxare cu un ritm alfa corespunzător. După 
cum se ştie, prin tehnici de relaxare, elaborate şi de către an- 
tici şi de către moderni, ca şi prin antrenament de tip biofeed- 
back se obțin stări psihice corespunzătoare bioelectric ritmului 
alfa. Dacă acest ritm este implicat în transferul de informație 
la distanță, atunci ar părea logic să dezvoltăm fenomenul pe 
căi artificiale. Este ceea ce s-a şi observat de către unii 
cercetători în timpul antrenamentului prin biofeedback. De la 
om s-a încercat transpunerea ideii în tehnică. Dacă între două 

sisteme tehnice s-ar reuşi să se obțină o transmitere de 
informaţie pe frecvenţa ritmului alfa, susțin unii cercetători 
(G.Cartianu ş.a.), telepatia ar obţine o deplină confirmare 
experimentală. Dar experimentele în acest sens n-au adus încă 
rezultatele scontate. 


Argumente de ordin psihofiziologic sau 
psihodinamic 


Se susține că în geneza fenomenului telepatic ar fi impli- 
cat polul inconştient al vieţii psihice. Dar să facem mai întâi o 
precizare de termeni. 

În limbajul curent, îndeosebi cel folosit de către nespecia- 
lişti, termenul de subconştient se confundă cu cel de inconşti- 
ent. În accepțiunea specialiştilor însă, noțiunile au sensuri dis- 
tincte. Subconştientul este conceput ca un nivel autonom, in- 
termediar între conştient şi inconştient. Ar fi stratul rezervă 
(gândirea latentă) din care unele elemente merg spre conştient, 
iar altele spre inconştient. 

Suntem pe deplin convinşi de vulnerabilitatea acestei 
scheme simplificatoare a noțiunii de inconştient. Dar pentru 
necesitățile noastre de lucru preferăm să adoptăm o viziune 
bipolară, înscriind sfera psihică între polul conştient şi polul 
inconştient. Aşa cum ne-o relevă astăzi cunoaşterea ştiinţifică, 
viața poate fi înțeleasă prin drumul parcurs de materie de la 
tăcerea minerală până la reflectarea umană. De aici şi schema 
simplificatoare a celor doi poli, conştient şi inconştient, pe 
care o propunem. 

O serie de situaţii particulare din viața noastră - cum ar fi, 
de exemplu, posibilitatea unor subiecți umani de a reda sub 
stare de hipnoză amănunte exacte ale unor trăiri nesemnifica- 
tive, aparent de mult uitate, ca şi prezența la acest nivel nu 
numai a unor pulsiuni "oarbe", ci şi a unor acțiuni cu conținut 
complex orientat spre finalități adaptative (spre exemplu, pro- 
gramele prin care se desfăşoară întreaga noastră viață vege- 
tativă) - ne permit să considerăm ca fiind mult mai adecvat 
termenul de subconştient decât acela de inconştient. Concret, 

viața stă în ceea ce noi numim inconştient. Întregul laborator 
al vieţii, de o complexitate încă greu de descifrat în toate de- 
taliile sale, este dirijat de acest nivel. Imixtiunea conştienţei în 
"treburile" sale mai degrabă îl impietează decât îl favorizează. 
Cu excepţia celor antrenați în mod special, nimeni dintre noi 
nu-şi poate comanda, de exemplu, inimii să pulseze mai re- 
pede sau mai încet, nu poate da ordin tubului său digestiv să 
funcționeze mai bine, leucocitelor sale să-l apere ş.a.m.d. An- 
grenajul prin care trăim presupune conducerea a miliarde de 
celule vii care trebuie să funcționeze coordonat şi ritmic prin 
intermediul altor miliarde de interacțiuni. Câtă vreme suntem 
sănătoşi, toate aceste reacţii se desfăşoară cu o exactitate ma- 
tematică. Să ne imaginăm ce activitate presupune numai înlo- 
cuirea în timp de 6 luni a acestui adevărat cosmos celular. Şi 
despre toate acestea, conştientul nostru nu ştie nimic. El este 
doar beneficiarul, dar nu şi dirijorul acestui mic infinit. Noi 
luăm act doar de trebuințele sale şi le acordăm satisfacție, în 
funcție de o altă complexitate de factori bio-psiho-sociali, dar 
nu avem nici o participare conştientă la evenimentele care se 
petrec în interiorul nostru şi care, prin dimensiunea lor spațio- 
temporală, scapă simţurilor noastre. Pentru a se menține, viața 
are nevoie de structuri care să funcționeze perfect. Or, nici o 
minte n-ar putea îndeplini o astfel de performanță. De aceea 
natura n-a lăsat soarta vieții în mâini atât de puţin sigure. Şi 
apoi, este uşor de înţeles ce s-ar fi întâmplat dacă, dat fiind 
volumul de informaţii cerut de relaționarea cu mediul, conşti- 
entul nostru ar fi avut de coordonat şi astfel de obligații. 
Deducem, din cele expuse, că în ceea ce numim noi in- 
conştient se află mult mai mult decât în conştient. Viaţa noas- 
tră psihică a fost comparată cu un aisberg din care trei sferturi 
rămân invizibile (în apă) şi doar un sfert apare accesibil privi- 
rii. Ceea ce se vede ar reprezenta partea conştientă a vieții 
psihice, iar ceea ce nu se vede ar fi partea sa inconştientă. De 
aici preferința noastră pentru denumirea de subconştient, 
înțelegându-l ca instanță ce precede conştientul şi în care în- 
globăm toate fenomenele situate în afara conştienței. În ac- 

cepțiunea noastră deci distingem un pol conştient şi altul 
subconştient, ultimul însumând şi categoria de inconştient şi 
cea de subconştient. Vom respecta însă în expunere termenii, 
aşa cum i-au folosit diverşi autori citați. 

Dacă, o dată cu Jung, admitem existența unui inconştient 
colectiv comun tuturor indivizilor ce aparțin unei specii, dife- 
rit de inconştientul individual, telepatia s-ar situa la nivelul 
primului. De aici posibilitatea existenţei unei astfel de comu- 
nicări la nivel de specie. Dar dacă luăm în considerație că 
unele experiențe au sugerat existența unei relaţii informațio- 
nale, adică a unei comunicări prezente nu numai între indivizi 
ce aparțin aceloraşi specii, dar care merge până la celule vii 
detaşate din organisme deosebite ca regn şi specie, atunci tre- 
buie să extindem noţiunea de inconştient colectiv la întreaga 
lume vie. 

Se consideră că, fiind o funcţie latentă a inconştientului, 
telepatia s-ar manifesta îndeosebi în stări ce țin de sfera afec- 
tivă - mari pasiuni, mari trăiri emoţionale exprimate prin sen- 
timente de intensă fericire sau, dimpotrivă, de intensă durere 
sufletească. Este poate şi motivul esenţial pentru care astfel de 
experiențe nu pot fi create la dorință. Cum să se reproducă o 
tensiune dramatică trăită de mamă şi fiu, aflaţi la distanță unul 
de altul? 

Sunt însă citate experiențe pe animale care reacționau prin 
apariția unui impuls nervos (potențial evocat) pe electroence- 
falogramă ori de câte ori puii lor aflați în altă parte erau sacri- 
ficaţi. 

Ne-am putea imagina că întreaga lume vie este cuplată la 
un vast sistem de comunicare subconştientă. Prin intermediul 
acestui sistem ar putea fi transmise informații comune la tot 
ceea ce este viu, informaţii specifice speciei şi informații pro- 
prii doar indivizilor. Informația de favorabil sau nefavorabil, 
respectiv de bine sau rău, elemente de care depinde viaţa într- 
un biosistem, ar putea constitui o informație cu acces la nivel 
general pe întreaga scară biologică. Informaţiile cu adresabi- 
litate numai pentru specie ar putea fi considerate cele referi- 

toare la comportamentul indivizilor dintr-o specie. O parte din 
informaţiile recepționate subconştient au răsunet numai la 
nivel de individ şi ar deveni conştiente numai arareori, cu 
frecvenţa pe care o cunoaştem în cazul telepatiei. Ipotetic, am 
putea considera modalitatea telepatică de comunicare ca o 
cale de rezervă pentru individ, de care s-ar face uz numai în 
situații limită, critice pentru existență. Manifestarea sa spora- 
dică ar putea fi expresia gradului de accesibilitate scăzut pen- 
tru astfel de informaţii, la nivelul conştientului. Este posibil ca 
cenzura conştienței să se opună răzbaterii până la nivelul său a 
unor astfel de informaţii. Un argument în acest sens l-ar con- 
stitui accesibilitatea mai mare pentru acest fel de experienţe în 
timpul hipnozei şi al somnului. 

Experiențele lui Stanley Krippner, efectuate la Mai- 
monides Research Centre (New-York) de-a lungul mai multor 
ani, au relevat - la fel ca în cazul lui L.Vasiliev - care, după 
cum am văzut, prefera hipnoza pentru studiul telepatiei - că 
"stările alterate" ale conştienței sunt cele mai propice pentru 
producerea fenomenului. 

Pe lângă hipnoză, Krippner se foloseşte şi de somn şi de 
vis (aşa-zisele "stări alterate ale conştienței") ca momente de 
transmitere a informației telepatice. El constată, statistic, că 
somn sunt semnificativ mai mari decât în cazul stării de ve- 
ghe. M.Cermuşek, psiholog la Universitatea din Praga, anali- 
zează prin prisma inconştientului condiţiile de producere a 
fenomenului telepatic. El consideră că este necesară conecta- 
rea individului la două niveluri al experienței şi al emoției. 
"Se impune o sustragere a individului din realitatea imediată 
Scopul acestei retrageri din realitate este intrarea spontană 
într-o stare de empatie pură, primordială, de armonizare şi de 
simpatie cu cele mai vaste perspective pe care le oferă lumea 
noastră vie. Această tendință deschide omul tuturor influen- 
țelor vitale, făcându-l capabil să perceapă şi să articuleze con- 
ştient acei stimuli din lumea exterioară care au un sens şi o 

semnificație pentru noi şi care ar rămâne altfel imprecişi şi 
flotanți”. 

Asemenea lui Freud şi M.Cermuşek se întreabă dacă 
sau "nucleul unor noi potenţialități”. Îmbrăţişând ambele su- 
poziții, autorul este de părere că acest mod de comunicare, 
uitat, regresat, poate fi reactivat. "Prin antrenament, noi tre- 
buie să putem depăşi... porţile unei dinamici arhaice în care 
somnolează potențialități ascunse şi să găsim calea spre o 
nouă creştere a individului şi a societății”. 


Argumente de ordin biofizic 


Un suport ştiinţific pentru toate fenomenele psihice încă 
ncexplicate încearcă să ofere biofizicianul A.P.Dubrov prin 
ipoteza sa asupra câmpului biogravitaţional. 

Câmpul biogravitațional, element al câmpului gravitațio- 
nal universal, s-ar afla la baza edificiului biologic datorită 
proprietăților care îi permit să fie convertit în orice formă de 
câmp şi energie. 

Pe lângă alte argumente, A.P.Dubrov aduce în sprijinul 
ipotezei sale şi fenomenul de generare a undelor gravitaționale 
prin proiectarea unui fascicol laser asupra unui cristal. Cum 
organismele vii sunt considerate ca fiind structuri cu proprie- 
tăți semiconductoare, din cauza formațiunilor cristaline pe 
care le conţin în celule, se apreciază că acestea pot fi şi sediul 
unor radiații gravitaționale. 

Emiterea de lumină ultravioletă şi din spectrul vizibil 
(A.Gurvici, B.Tarusov), generarea de ultrasunete (A.Mosolov, 
V.Kamenskaia) de către țesutul viu în timpul mitozei celulare 
biogravitaţional de a se transforma în alte forme de energie. 

Transferul de informaţie pe cale biologică la distanță 
practic nelimitată şi fără pierderi nu ar fi posibil decât prin 
intermediul câmpului biogravitațional. 

Numeroasele experienţe întreprinse de L.Vasiliev ş.a. tin- 
deau să demonstreze ipoteza că informaţia telepatică ar avea 

ca suport undele electromagnetice de joasă frecvență. Dar 
izolarea prin incintă Faraday a subiecţilor nu a condus la blo- 
carea undelor purtătoare de informaţie telepatică, aşa cum se 
întâmplă cu undele radio. Ipoteza lui Vasiliev nu apare totuşi 
prin aceasta infirmată, susțin alți autori. Ca să blocăm o astfel 
de transmitere, ar trebui să izolăm subiecții într-o cuşcă 
Faraday ale cărei dimensiuni să fie egale cu lungimea undelor 
purtătoare ale acestor informaţii, adică de ordinul miilor de 
metri, ceea ce, evident, nu a construit încă nimeni. Puthoff şi 
Targ, bazați pe datele actuale ale fizicii, cred că nimic nu 
poate contrazice ideea medierii telepatiei prin unde elec- 
tromagnetice de joasă frecvență. 

După modelul comunicaţiilor prin intermediul radioului, 
B.Kajinski consideră telepatia ca fiind o radiocomunicaţie 
biologică între un "emițător" şi un "receptor". Rolul central în 
această comunicaţie l-ar avea sistemul nervos, care ar emite şi 
recepționa unde bioelectromagnetice ultrascurte. 

La noi în țară, G.Cartianu şi Rodica Strungaru au între- 
prins un studiu interesant al proceselor psihoinformaționale. 
Analiza a o serie de date existente în domeniu îi conduc pe 
cercetători la concluziile că "nu există nici o contradicție a 
legilor actuale ale fizicii de a presupune că fenomenelor 
psihoinformaționale le sunt asociate unde electromagnetice 
purtătoare de informaţie care se pot propaga la distanță şi pot 
fi recepționate şi decodate în sistemul nervos al unei alte ființe 
VII", 

Fizica modernă n-a rămas nici ea indiferentă la încercarea 
de înţelegere a unor fenomene din lumea psihicului. Dificul- 
tatea de a exprima procesele psihice prin prisma fizicii clasice 
a determinat comutarea câmpului de ipoteze în domeniul fizi- 
cii particulelor elementare. 

N.Kobosev face o foarte subtilă remarcă asupra substra- 
tului fizic al proceselor psihice. El observă că activitatea 
mentală este "riguros orientată, spontană şi vectorială”. Ace- 
leaşi demonstraţii vor duce totdeauna la aceleaşi concluzii. Ori 
de câte ori am demonstra teorema lui Pitagora am ajunge la 

aceleaşi rezultate, ni se spune în comentariul ipotezei lui 
Kobosev. Dar atomii şi moleculele cu care facem demonstra- 
ţie, deci cei cu care gândim, nu mai sunt aceia , conform legii 
entropiei. Pentru ca rezultatul gândirii să fie totdeauna acelaşi, 
ar trebui să rămânem la acelaşi substrat molecular, ceea ce ar 
însemna ca pe plan fizic "particulele din care este făcut apa- 
ratul gândirii. să se găsească la temperatura de zero absolut”. 
Cum fenomenul nu este posibil, Kobosev ajunge la concluzia 
că mecanismul gândirii nu se poate realiza la nivel atomic şi 
molecular, ci în altă parte. 

Dar Kobosev nu este singurul care invocă fizica modernă 
pentru a găsi o explicaţie fenomenelor psihice şi îndeosebi 
acelora care au fost etichetate sub termenul de percepție extra- 
senzorială. Să pătrundem împreună cu Arthur Koestler în uni- 
versul unor ipoteze care la vremea când au fost elaborate erau 
considerate fanteziste şi chiar ridicole pentru ca, ulterior, 
unele dintre acestea să fie validate prin descoperiri care au 
adus autorilor lor cununa Premiului Nobel. 

Consideraţii de ordin teoretic îl determină pe Wolfgang 
Pauli, în anul 1930, să prezică existenţa unei particule cu pro- 
prietăți ciudate numită neutrino. Este descoperită în 1956 de 
Reines şi Cowan. Neavând nici masă, nici sarcină electrică şi 
nici sarcină magnetică, nu este nici atrasă şi nici respinsă, aşa 
încât un neutrino venit din infinitul sideral poate traversa 
Terra fără nici o rezistență; întocmai ca prin vid. Graţie aces- 
tor proprietăți, scrie Martin Gardner, miliarde de neutrino ve- 
niți din soare, stele sau chiar alte galaxii îndepărtate, străbat 
prin craniul şi creierul nostru întocmai ca prin vid. 

Absența proprietăților fizice specifice particulelor ele- 
mentare cunoscute oferă neutrinului un caracter "eteric", fan- 
tomatic. De aici presupunerea unor fizicieni că ar putea exista 
particule asemănătoare care să facă oficiul de legătură între 
materie şi psihic. V.A.Firsoff numeşte aceste particule purtă- 
toare ale proceselor mentale mindoni!. Burt şi Carrington vor- 


! - minte, spirit - în limba engleză. 

besc de psihoni. Pentru a explica unele fenomene psihice care 
par să facă abstracție de relaţia spațiu-timp, acestor particule li 
se atribuie un comportament particular. 

R.P.Feynmann (1949) propune ipoteza cunoscută sub de- 
numirea de "diagrama lui Feynmann". El susține că într-un 
univers conceput din dualitatea materie-antimaterie, particu- 
lele de antimaterie, respectiv pozitronii, s-ar deplasa înapoi în 
timp, iar particulele de materie ar urca în viitor. Timpul ne 
apare în această viziune ca un dispozitiv cu două jumătăți su- 
prapuse. Pe măsură ce una se deplasează în viitor în aceeaşi 
măsură cealaltă alunecă spre trecut. 

Adrian Dobbs "construieşte" un timp cu două dimensiuni. 
După el, săgeata timpului avansează într-o a doua dimensiune 
temporală, situată într-o lume probabilistă şi nedeterministă. 
Anticiparea evenimentelor viitoare s-ar înscrie în această di- 
mensiune temporală unde principiul "probabilității obiective" 
ar acționa la fel ca acela al relației de cauzalitate în fizica cla- 
sică. 

Probabilitățile obiective ale evenimentelor viitoare "sunt 
conținute ca factori dispoziţionali concomitenți care înclină 
sau predispun viitorul să se producă într-o manieră specifică", 
susține Dobbs, încercând să ofere o bază fizică materială, în 
accepțiunea modernă, nu numai telepatiei, ci şi acelor rarisime 
şi ciudate "profeţii", precunoaşterii sau anticipării de eveni- 
mente care pun la grea încercare ştiinţa, chiar şi în secolul 
nostru. Vehiculul informaţiei în această a doua dimensiune 
temporală ar fi, după Dobbs, tot o particulă numită de el 
psitron. 

Folosirea unor concepte cum ar fi cel de masă negativă 
sau imaginară (cu o pregnantă impresie de fantomatic, eteric) 
constituie metoda de lucru obişnuită în fizica cuantică. Având 
masa imaginară, psitronii lui Dobbs nu au inerție şi deci pot 
călători cu o viteză mai mare decât lumina, aducând informații 
despre viitor în prezent. Dobbs îşi reprezintă psitronii ca un 
nor care se proiectează direct pe creierul unui individ receptiv, 
informându-l despre starea sa prezentă şi cea viitoare proba- 

bilă. Neuronii, după John Eccles, se află într-un "echilibru 
instabil”, aşa încât un stimul de mică intensitate poate de- 
clanşa 0 reacție în întregul sistem. Graţie acestui echilibru 
instabil al sistemului nervos ar fi posibilă acțiunea psitronilor 
lui Dobbs, cale prin care el încearcă să explice telepatia, 
precunoaşterea ş.a. 

Mindoni, psitroni, psihoni şi, mai nou, tahioni - particule 
imaginate în spiritul fizicii cuantice - ar acționa, aşadar, asu- 
pra unui neuron aflat în echilibru instabil. Dată fiind modali- 
tatea de acțiune la nivel subatomic după principiul incertitudi- 
nii lui Heisenberg, rezultatul acestei acțiuni s-ar produce după 
legea numerelor mari, adică probabilistic. În final s-ar obține 
în acest mod "miracole", încheie A.Koestler în comentariul 
său asupra încercărilor lui W.Pauli şi C.G.Jung de a găsi o 
explicație pentru unele fenomene psihice prin fizica cuantică. 

Menţionăm că nu toți fizicienii sunt de acord cu explica- 
rea vieții psihice prin comportamentul particulelor elementare. 
Kobosev contraargumentează prin caracterul cert, vectorial şi 
orientativ al psihismului nostru şi nu probabilistic şi entropic, 
cum ar rezulta din legile fizicii moderne. Eddington susținea, 
în anul 1939, şi Eccles împărtăşeşte părerea sa astăzi, că parti- 
culele din materia care gândeşte, respectiv din creierul nostru 
au un comportament coerent, diferit de cel ce are loc în mate- 
ria fizică unde domină incertitudinea cuantică. 

Dorința de a explica lumea prin găsirea ultimei cărămizi, 
a ultimei particule, o putem deja considera ca fiind clasică, 
"depăşită", similară cu aceea a lui Democrit, care a numit 
această ultimă particulă atom, adică aceea care nu mai poate fi 
divizată. 

În anul 1959, G.T.Chew a creat teoria bootstrap! menită 
să meargă mai departe de Heisenberg în conceptualizarea 
Universului subatomic. El propune să se renunțe la ideea de 
existență a unor "cărămizi" fundamentale, a unor particule 
aflate în mişcare şi să fie înlocuită cu aceea de câmp. Particu- 


! bootstrap - şiret de gheată - în limba engleză. 

lele nu sunt decât condensări pasagere ale câmpului. Ulterior, 
împreună cu M.Jacob, emite feoria bootstrap topologic. Rea- 
litatea cuantică ne apare, conform acestei noi teorii, desprinsă 
de spaţiu şi timp. Evenimentele se petrec la acest nivel in- 
stantaneu, fără înainte şi după, sus, jos, acum, ieri, mâine. 
Este o ordine înfăşurată "care devine perceptibilă pe măsură 
ce se desfăşoară", ne spune David Bohm. Karl Pribram aplică 
ideile lui Bohm la teoriile despre funcționalitatea creierului. 
Acesta ar putea funcționa pe baza ordinii implicate. În această 
ordine implicată ar putea exista o "conştiinţă universală a 
omenirii" în care cu toții am fi conectaţi. Fenomenul telepatic 
ar deveni în acest caz mai uşor comprehensibil, dar încă de- 
parte de elucidare. 

Detaşându-ne puţin de complicatele explicații căutate de 
savanții moderni, constatăm că unor fenomene "stranii" ale 
psihicului nostru le sunt oferite interpretări şi mai stranii. Ceea 
ce ieri părea fantezist, şi ca atare negat, astăzi începe să devină 
o realitate inteligibilă prin concepte ale fizicii moderne, care 
pentru înțelegerea comună par la fel de greu de acceptat. 

Obişnuiți cu o înțelegere simplistă, cultivată de fizica se- 
colului al XIX-lea, în virtutea căreia atribuim oricărui efect o 
cauză anterioară, vedem timpul aşa cum simţurile ni-l relevă - 
ca scurgându-se doar din prezent spre viitor -, acordăm statut 
de existență doar entităților care cad sub incidența simțurilor 
noastre sau cel puțin a unor mijloace tehnice, care ne prelun- 
gesc simţurile. De aceea este greu să concepem un efect ce 
precede cauza, cum rezultă din ecuațiile lui Maxwell, să ne 
imaginăm un timp care curge înapoi, cum postulează Feyn- 
mann, 0 particulă cu masă negativă, ca electronii lui Dirac, o 
alta ca neutrino al lui Pauli sau particule care ne pot aduce în 
prezent informaţii despre evenimente viitoare ca psitronii lui 
Dobbs. Şi toate aceste concepte, bizare pentru o minte 
neavizată, nu reprezintă decât uneltele fizicii moderne! 

Implicații ontologice ale fenomenului de 
biocomunicaţie 


Dacă telepatia este o realitate ce poate fi demonstrată ex- 
perimental, după cum ne-o atestă experiențele prezentate, 
existența sa poate avea consecințe nebănuite până acum în 
planul cunoaşterii universului biologic, mai întâi ca simplă 
modalitate de comunicare. Existînd o astfel de posibilitate de 
transmitere a informaţiei, exploatarea sa ar fi utilă în situaţii în 
care nici un alt mijloc de comunicare nu este posibil: sub apă - 
mediu care nu este penetrat de undele radio - în situaţii de 
catastrofe (eşuări de vase, avioane etc.). Tocmai pentru acest 
motiv s-ar fi efectuat mult comentata experiență de transmi- 
tere de pe submarinul Nautilus de către americani. Sunt rela- 
tate experiențe similare cu animale aflate în submersie, efec- 
tuate şi în alte țări. 


NASA şi telepatia 


Deschiderea erei astronautice a oferit încă un câmp posi- 
bil de utilizare pentru telepatie. Cercetătorii de la NASA şi-au 
pus problema dacă, rămaşi fără nici un mijloc de comunicare, 
astronauții n-ar putea intra în legătură cu Terra prin telepatie. 
Şi iată prima legătură telepatică între Cosmos şi Pământ deja 
realizată! În timpul zborului spre Lună al navei Apollo-14, 
Edgar Mitchell reuşeşte să transmită unui receptor aflat la 
baza de zbor 51 de figuri Zener din 200. Rezultatul depăşeşte 
net coincidența aleatorie, apreciază specialiştii americani. Se 
spune, şi Mitchell însuşi lasă să se înțeleagă, că trăirea perso- 
nală a unui astfel de eveniment l-a determinat să creeze după 
aceea o fundaţie pentru studiul unor fenomene psihice, funda- 
ție care în scurt timp a elaborat o amplă lucrare în acest sens, 
având ca autori personalități marcante din domeniul fizicii, 
psihologiei, neurofiziologiei etc. 

Un spirit lucid ne determină să privim cu unele rezerve 
astfel de comunicări. Pentru a stăpâni fenomenul şi a uza de el 
la nevoie trebuie să cunoaştem mai întâi legitățile ce stau la 

baza sa. Şi încă nu ştim nimic din ceea ce este esențial. Do- 
vada o avem în reuşitele incomparabil mai mici în realizarea 
experimentală a telepatiei față de incidența sa spontană. Nu 
este însă exclus să ajungem şi aici plecând de la unele practici 
tradiționale din Asia şi de la alte genuri de antrenament mai 
moderne, dar derivate în fond tot din acestea, şi care sunt în 
prezent experimentate în diverse laboratoare şi clinici din 
lume. 

Intervine însă un mare semn de întrebare pentru noi. Este 
realmente un beneficiu pentru om ca să-şi deschidă porți pen- 
tru toate informaţiile venind de la alte creiere? Nu cumva cen- 
zura opusă de conştient unor informații ce ajung, foarte pro- 
babil în permanență, în subconştientul nostru constituie un 
mijloc de apărare natural şi inteligent împotriva invadării sale 
nedorite de informații parazite? Ce s-ar întâmpla oare cu noi 
dacă în loc să ne ocupăm de viața noastră am fi încontinuu şi 
fără rost implicați în a altora? Importanța majoră a atestării 
ştiinţifice a telepatiei, după opinia noastră, nu constă atât în 
utilitatea sa practică, ci în porţile pe care le deschide spre cu- 
noaşterea lumii. 

Transmiterea unui mesaj între două creiere aflate la dis- 
tanță presupune un suport material, în cazul discutat, un câmp 
energetic codificat în semnale purtătoare de informaţie care 
vor fi decodificate de către creierul receptor. Consecința lo- 
gică imediată care ne apare în minte este ideea că în acest caz 
gândul nostru reprezintă o forţă materială exprimată prin 
energia modulată în semnalele purtătoare de informaţie. În 
consecință, gândirea nu este o expresie abstractă a unui 
substrat material reprezentat de creier, ci produsul său con- 
cret, material. 

În clipa în care gândim, chiar dacă nu ne exprimăm ver- 
bal, noi emitem un câmp energetic ca suport al gândurilor 
noastre. Sub această formă gândurile sunt emise în spațiu şi de 
aici receptate de un alt creier care poate fi acela căruia îi este 
destinat (cazul telepatiei) sau un altul (fenomen prin care s-ar 
putea explica simultaneitatea aceloraşi idei în ştiinţă, originea 

unor idei străine de preocupările noastre, unele influențe male- 
fice etc.). 

Pe de altă parte, înțelegerea prin limbaj articulat are o du- 
blă cale de acces: prin semantica cuvintelor şi prin câmpul 
energetic emis concomitent. O serie de argumente ne obligă să 
gândim că în timp ce pentru înțelegerea simbolurilor repre- 
zentate prin cuvinte este nevoie de învățarea limbii in care 
sunt exprimate, decodificarea câmpului energetic purtător de 
informaţie este comună întregii lumi vii. Ea reprezintă comu- 
nicarea fără limbaj întâlnită pe toate treptele de evoluţie. Aşa 
ne-am putea explica empatia dintre noi şi animale şi poate 
chiar comunicarea cu copilul mic înainte de însuşirea limba- 
jului articulat. 

Dacă gândul reprezintă o forță materială atunci apare evi- 
dentă posibilitatea de a influenţa pe această cale pe semenii 
noştri. Sugestia, unele practici empirice, psihoterapia etc. ne 
apar în această accepţiune în altă lumină. 

În afara sugestii, pe care am comentat-o deja în noua ac- 
cepțiune ce i-o dăm, nu avem până acum nici un instrument 
ştiinţific prin care să explicăm unele efecte asupra viului, ce 
par de domeniul miracolului, obținute de şamani (efecte co- 
mentate de o mulțime de cercetători, ca Mircea Eliade, Alfred 
Stelter ş.a.). Au făcut chiar obiectul unor filme prezentate cu 
ocazia a diverse manifestări ştiinţifice. Scene filmate "pe viu” 
pledează pentru autenticitate, dar nu şi pentru o înțelegere a 
lor. Ei bine, fără să fim obligaţi să invocăm asemenea şama- 
nilor toată cohorta de spirite bune sau rele, putem înțelege 
purtarea lor (bineînţeles în cazurile în care o au, Cl.Levi-Stra- 
uss dezvăluindu-ne pretinsele secrete ale multora dintre ei) 
prin câmpul energetic, foarte probabil mult amplificat (şi aici 
poate fi într-adevăr un secret), datorită incantaţiilor şi impre- 
caţiilor ce le rostesc. 

Relaţiile interumane, simpatia şi antipatia, dragostea şi 
ura, fascinația, acel coup de foudre, dragostea la prima vedere, 
dominarea prin privire, subjugarea prin farmec sau prin simpla 

prezență devin mult mai uşor de înțeles dacă admitem că la 
baza lor se află un transfer interuman de energic. 

O psihologie care şi-ar baza explicaţiile pe schimbul 
energetic uman poate că nu ar mai fi obligată să expedieze 
ceea ce nu-şi poate explica în afara graniţelor sale, adică în 
parapsihologie. 

Influența omului asupra altor organisme, inclusiv asupra 
plantelor - influență care, prin transferul de semnificații, pare 
uneori o adevărată comunicare, după cum vom vedea - capătă 
în această viziune o bază de înțelegere ştiinţifică. 


Telepatia şi viaţa socială a insectelor 


Telepatia pare să fi jucat un rol major şi în evoluţia lumii 
vii. 

Prezenţa telepatiei pe trepte de evoluţie inferioare omului 
este ipotetic susținută de multe din fenomenele ce se observă 
în viața animalelor care trăiesc în grup, cum sunt furnicile, 
albinele, lăcustele etc. Organizarea lor cunoaşte o complexi- 
tate ce se apropie de cea umană, iar dacă avem în vedere că 
pentru nevoile grupului aceste insecte sunt capabile să creeze 
indivizi perfect adaptați funcției pe care o îndeplinesc, atunci 
organizarea lor socială devine şi mai greu de înţeles prin sim- 
pla conduită instinctivă, cum ne-o explicăm astăzi. Să luăm 
spre exemplu soluţiile adoptate de un grup de larve de lăcuste 
care nu pot încă să zboare ca adulții, la traversarea unei ape. 
Dacă nu reuşesc să treacă înotând, atunci formează un pod viu 
din corpurile lor peste care va trece apoi întregul grup. Să ur- 
mărim o relatare a lui I.Akimuşkin: "Cu mai puţin de 100 de 
ani în urmă un nor gigantic de larve de lăcuste a forțat Niprul 
pe un front larg de 10 km. Larvele s-au aruncat dintr-o dată în 
fluviu. Milioane de lăcuste s-au înecat, altele săltau pe deasu- 
pra cadavrelor ca pe pontoane”. 

Aceeaşi conduită de sacrificiu o adoptă şi unele furnici 
invadatoare: La urcarea pe arbori, procedeele unor furnici 
nomade sunt şi mai ingenioase. După ce o parte din ele s-au 
cățărat pe trunchi până la vârf, încep să formeze din corpurile 

lor - prin prinderea una de alta - lanțuri, care ajung până la 
pământ. Restul armatei de furnici ia cu asalt coroanele copa- 
cilor, folosindu-se de aceste scări vii, pe care vântul le aruncă 
peste crengi şi arbori în chip de poduri suspendate. 

În organizarea unei coloane de furnici nomade în marş nu 
există nici o diferență față de aceea a unei trupe de soldaţi în 
marş. Mai întâi locul spre care merg este reperat din timp de 
cercetaşi, apoi coloana porneşte noaptea la drum. Înainte merg 
cercetaşii, care indică drumul. La mijloc se transportă tot ceea 
ce are nevoie de protecție - matcă, ouă, larve cu doici etc. 

Laturile sunt ocupate de soldați de apărare - furnici înzes- 
trate cu palpi mandibulari puternici drept arme de apărare. 

Din nou un aspect şi mai izbitor. După circa o săptămână, 
restul de larve şi doici rămase în vechiul cuib pleacă şi ele pe 
urmele coloniei. De unde ştiu drumul, de vreme ce timpul şi 
obstacolele (apa, vântul etc.) şterg orice urmă chimică? 

Cum să înțelegem doar prin instinct sacrificiul fără şovă- 
ire al celor care se aruncă în apă în scopul salvării celorlalți 
semeni, cum să pricepem prin ce cod unele furnici execută 
întocmai ca nişte ostaşi instruiți exact rolul lor, diferit de al 
celorlalte, în construirea podurilor suspendate? Cum altfel 
decât prin posibilitatea de a-şi putea transmite ordine, după 
cum vedem destul de complexe, la nivelul performanţelor 
limbajului nostru, adică de a comunica fie telepatic, fie pe altă 
cale. Un alt mod de comunicare ar trebui să fie destul de com- 
plex pentru astfel de performanţe, iar contactul direct prin 
antene şi comunicarea chimică prin feromoni ni se par insufi- 
ciente. Ori, din studiile prezentate asupra telepatiei am văzut 
că aceasta oferă o înțelegere în afara limbajului, lucrând mai 
mult la nivel de imagine şi impuls. Pe această cale se pot deci 
transmite informaţii mult mai complexe decât prin cuvinte, 
dar, după cum s-a constatat la om, mai puțin exacte. De aceea 
credem că telepatia s-ar preta cel mai bine unei astfel de co- 
municări. 

Sunt cunoscute două moduri diferite de realizare a funcţi- 
ilor ce întrețin viaţa în natură. În cazul unui organism, fiecare 

funcţie este îndeplinită de către un grup de celule specializate 
în acest scop. Diferențierea funcțională şi structurală a celu- 
lelor se face în stadiul de dezvoltare embrionară după infor- 
maţia conținută în programul genetic. În cazul ființelor care 
trăiesc în colonii - cum sunt volvocalele, termitele, albinele şi 
furnicile - întregul grup se comportă ca un singur organism. 
Aici funcţiile nu mai sunt îndeplinite de celulele specializate, 
ci de indivizi specializaţi în realizarea lor. 

După funcţia ce o are de îndeplinit, fiecare individ va avea 
şi o morfologie adecvată şi, în consecință, diferită de a celor- 
lalți semeni, deşi toți derivă din aceeaşi matcă şi au aceeaşi 
zestre ereditară. Se ridică în mod firesc câteva întrebări. Dacă 
în cazul organismului unic, diferențierea celulelor se petrece 
în virtutea informaţiei genetice prezente în fiecare celulă, cine 
diferențiază indivizii într-o colonie? Dacă într-un organism 
pluricelular funcționalitatea este coordonată de sistemul ner- 
vos, cine coordonează activitatea tuturor indivizilor dintr-o 
colonie de furnici, spre exemplu? Numai feromonii? Există 
unul pentru fiecare funcție? Şi dacă da, poate acționa acesta 
asupra genomului individual pentru a-i imprima purtătorului o 
morfologie corelată funcţiei? Oare n-am putea incrimina aici 
existența unui câmp energetic purtător al informației care di- 
rijează coeziunea, morfologia şi funcționalitatea grupului? Iar 
modalitatea sa de a funcționa nu este similară telepatiei? 

Primul contraargument ni-l vor aduce geneticienii: nu cu- 
noaştem informaţia genetică în afara moleculei de ADN. Ne 
amintim însă că apar astăzi date care sugerează existența unui 
model structural energetic transmis prin intermediul ADN- 
ului. Admiterea acestei ipoteze, pe care, după cum spuneam, 
am putea-o încadra în ideile "bizare", ne-ar scoate din multe 
impasuri teoretice în interpretarea naturii. 

Se poate replica prin aceea că astăzi putem obține mutații 
artificiale, chiar clonări (reproducerea de indivizi identici prin 
acțiunea asupra celulelor lor somatice şi nu sexuale) interve- 
nind la nivelul ADN şi nu al unui pretins model energetic. 
Este exact, numai că nimeni nu ne împiedică să acționăm şi 

invers, prin efect asupra cauzei. Acţionând la nivel de ADN, 
putem obține modificări şi în modelul său energetic. Deocam- 
dată însă, mutaţiile artificiale operate pe Drosofila nu s-au 
dovedit a fi perene. Se pot obţine, spre exemplu, musculițe 
fără aripi. Dar după câteva generaţii se revine la modelul ge- 
netic natural al Drosofilei (deşi acesta era alterat de noi) ca şi 
cum ar fi persistat undeva. Există, probabil, un model energe- 
tic al individului, sumă a tuturor câmpurilor celulare din 
structura organismului. La rândul lor, câmpurile individuale 
structurează modelul energetic al speciei şi probabil că ma- 
teria vie îşi structurează în evoluţie un model energetic fun- 
damental specific întregii lumi vii. Am discutat elementele 
comune întregii lumi vii, elemente care prin combinaţiile rea- 
lizate de evoluţie în timp au permis diversitatea de forme pe 
care o cunoaştem astăzi. Nu se poate vorbi deci de tipare fixe, 
ci de "elaborări" continue, adică de transformări şi structurări 
condiționate de factori ambientali şi cosmici. Constanţa legi- 
lor pe care le descoperim în Univers, permanenta creație şi 
distrucție de forme într-un algoritm pe care, în mare parte as- 
tăzi îl putem prevedea, par să exprime ele însele prezența unui 
model informațional. 


Concluzii asupra fenomenului de 
biocomunicaţiei! 


e Pare posibil transferul de informaţie de la un creier la 
altul pe un canal ce nu poate fi încă atribuit cu certitudine 
unuia din organele de simț cunoscute. 

e Transmiterea exclusiv mentală a unui mesaj între două 
creiere aflate la distanță presupune un suport material, un 
câmp energetic modulat în semnale purtătoare de informaţie. 
Trebuie să admitem, ca urmare, existența unui biocâmp gene- 
rat de subiectul transmițător şi decodificat de subiectul recep- 


! Lucrare comunicată în Sesiunea ştiinţifică de comunicări a Academiei Române 
din 14-15 decembrie 1979, sub titlul: "Studiu experimental privind transferul 
de informaţie la distanță”. 

tor. Consecința logică imediată este ideea că sub această pers- 
pectivă, gândurile noastre reprezintă o forță materială expri- 
mată prin energia emisă de creier şi modulată în semnale pur- 
tătoare de informaţie. Văzută astfel, gândirea nu ne mai apare 
ca o expresie abstractă a unui substrat material reprezentat de 
creier, ci produsul său material concret. 

e Dacă gândul reprezintă o forță materială, atunci apare 
evidentă posibilitatea de a exercita o dublă acțiune asupra 
omului: semantică şi energetică. În această accepţiune suges- 
tia, ca şi unele practici terapeutice empirice, psihoterapia, re- 
laţiile interumane etc., ne apar ca fondate pe un substrat mate- 
rial real. 

* Între semnal şi zgomot, în procesul de transmitere a in- 
formaţiei pe cale mentală este un raport foarte mic: este ne- 
voie de o repetare insistentă a semnalului pentru a obține o 
bună recepționare a sa. Informaţiile recepționate în acest mod 
sunt de un ordin puţin elaborat: subiectul recepționează mai 
uşor impulsul unei mişcări comandate decât sensul său seman- 
tic. Aceasta înseamnă că în decodificarea mesajelor sunt im- 
plicate structuri cerebrale arhaice şi mai puţin acelea de achi- 
ziție filogenetică recentă, care servesc ca suport funcțiilor de 
analiză psihologică complexă. 

e Din constatarea că se transmite doar sensul dispoziţiei, 
indiferent de limba în care se gândeşte şi vorbeşte, se poate 
conchide că ar exista un limbaj, un cod universal, prin care s- 
ar exprima tot ceea ce este viu. Acesta ar putea fi denumit 
limbajul universal al vieții. 

e Raportul semnal/zgomot fiind mic, deducem că medie- 
rea energetică a comunicării este o cale rudimentară, la care 
natura a renunţat în momentul când a apărut limbajul articulat, 
formă mult mai eficientă de transmitere a informaţiei. Medie- 
rea energetică ar putea fi însă folosită pentru comunicare în 
lumea animalelor fără limbaj articulat. La om este posibil ca 
această modalitate de comunicare să persiste în stare latentă ca 
fenomen atavic şi să se manifeste în situații de excepție. 

e Autoinducerea unei stări intermediare de conştiență con- 
stituie încă un argument pentru implicarea în acest fenomen 
de comunicare a unor niveluri premergătoare stării de 
conştiență, adică la nivel de subconştient. Cenzura conştienței 
ne apare în acest caz ca un obstacol pentru accesul informa- 
ției. Pledează pentru aceasta şi facilitatea mai mare de a obţine 
comunicări mentale în timpul somnului, respectiv prin vis 
(S.Krippner) şi al hipnozei (V.Vasiliev). 

Subiectul nu este permeabil execuţiei, în această stare, a 
unor ordine contrare rațiunii, induse din afara sa. Cel puţin, în 
experimentul nostru. Întrebuințarea unui anumit registru de 
frecvenţe pentru a influenţa deciziile inamicului în sensul do- 
rit, în caz de război, după cum ne asigură Larry Collins în lu- 
crarea sa „Dedal“, pare să o contrazică. 


SENSIBILITATEA LUMII VEGETALE ESTE O 
REALITATE? 


S-a vorbit mult despre experiențele lui Jagadi, Chandra 
Bose, ale lui Cleve Backster şi ale altor cercetători, inclusiv 
din România, referitoare la strania capacitate a lumii vegetale 
de a comunica pe un canal necunoscut, diferit de sistemul ner- 
VOS, şi de a sesiza intențiile şi sentimentele noastre. 

În ciuda experimentelor de laborator sau chiar a unor ob- 
servații empirice, aceste informații sunt privite cu rezerve nu 
numai pentru nota lor de senzațional, ci şi pentru motivul că în 
lumea vegetală nu s-a putut descrie încă o structură nervoasă - 
singura considerată de ştiinţă ca aptă să prelucreze informație. 
Şi totuşi, plantele agățătoare îşi găsesc suportul necesar, situat 
chiar după obstacole, sau îşi schimbă direcţia de înaintare 
dacă acesta este mutat în altă parte, ca şi cum l-ar vedea. 
Există plante care se orientează după miros, altele reacțio- 
nează la atingere prin plierea frunzelor. 

Am studiat sensibilitatea manifestată la atingere de 
Mimosa pudica. Timpul de răspuns al plantei, calculat din 
momentul atingerii până la plierea frunzelor este uşor mai 

crescut în raport cu cel al reactivității la regnul animal. Am- 
ploarea răspunsului este funcție de intensitatea stimulării. 
Prelungind timpul de excitație prin presiunea pe frunză, planta 
îşi flectează mai întâi ramul cu frunza, apoi întreaga tijă, acţi- 
unea de extindere a excitației din aproape în aproape prin 
plantă producându-se întocmai ca difuziunea excitației prin 
sistemul nervos. 

Graţie capacității de a se plia la atingerea cu un corp solid, 
s-a studiat la Mimosa pudica şi fenomenul de habituare, care 
este considerat a fi o expresie a învăţării. La stimulii aplicaţi 
într-un ritm constant asupra frunzelor sale, de exemplu pică- 
turi de apă, după circa 20 de minute planta nu-şi mai strânge 
frunzele. Apare habituarea, adică obişnuința cu stimulii; 
nemaiprezentînd o noutate pentru plantă aceasta nu mai reac- 
ționează în prezenţa lor. Planta "a învăţat" din experiență. Este 
ca şi cum ar fi dotată cu sistem nervos. 

Vom observa că plantele, ca şi alte ființe fără sistem ner- 
vos sau cu un sistem nervos rudimentar, se integrează complet 
în lumea lor, uzând de toate atributele specifice oricărei fiinţe 
dotate cu sistem nervos evoluat. Percep sunetul, lumina, fri- 
gul, căldura. Sunt capabile să discernă natura obiectelor cu 
care vin în contact. O plantă carnivoră poate distinge în 
experiment insectele de pietre sau alte materiale inerte de gre- 
utate egală, la care rămân indiferente. 

Plantele manifestă ritmicitatea oricărei ființe înzestrate cu 
sistem nervos: perioadele de activitate alternează cu cele de 
repaus. Prelungirea artificială a zilei de activitate conduce la 
surmenarea lor, repausul nopții fiindu-le necesar ca şi omului. 

Dincolo de experienţele de laborator, sunt foarte multe 
observaţii care atestă că un pom, o plantă sau o floare față de 
care, în afară de hrana ce i-o dăm, manifestăm şi tandrețe, are 
o dezvoltare mult mai prosperă decât dacă avem o atitudine 
indiferentă sau chiar ostilă. 
înțelege o astfel de capacitate la plante trebuie să revenim la 
unele noțiuni prezentate anterior. Ca orice structură vie, plan- 

tele sunt sisteme deschise care fac schimb de substanță, ener- 
gie şi informaţie cu mediul. Schimbul de informaţie presupune 
o prelucrare, indiferent dacă ele au sau nu o structură ner- 
voasă, după cum rezultă din comentariile noastre anterioare. 
Ca urmare, perceperea mediului de către plante face parte din 
condiţia întregii lumi vii. 

Pe de altă parte, am amintit că sunt experienţe care impun 
ideea existenței unui câmp energetic emis de neuroni, conco- 
mitent cu formularea mentală a gândurilor noastre. Ideile, 
sentimentele noastre, exprimate sau nu, circulă în spaţiul ce ne 
înconjoară şi sub forma de câmp energetic purtător de infor- 
maţie. Coloratura tandră sau ostilă a sentimentelor noastre 
sunt în consecință informaţii conţinute în câmpul energetic 
emis de creier. Acest câmp va fi recepționat ca urmare şi de 
către plante. Spuneam că este posibil ca tot ceea ce este viu să 
comunice dincolo de limbajul articulat printr-un canal mediat 
energetic pe care l-am numit limbajul universal al vieţii. Ar fi 
o cale de comunicare accesibilă tuturor celulelor vii. Viaţa 
este indisolubil legată de posibilitatea de comunicare la toate 
nivelurile sale de organizare. 

Deducem deci că toate celulele vii sunt capabile să emită 
şi să recepționeze informaţii codificate în semnale. Neuronii 
nu ne apar decât ca nişte celule specializate în emiterea şi re- 
ceptarea de informaţie, dar nu exclud această posibilitate pen- 
tru celelalte celule. Experienţa din anul 1972, prezentată mai 
sus - ca şi altele efectuate ulterior pe țesuturi izolate de 
Kaznacheev, Surin şi Mihailova - impun ideea existenţei unui 
"limbaj celular”, a unei "percepții primare" la nivel celular, 
cum o numeşte Cleve Beckster. 

Dacă un semnal este recepționat de către o celulă, atunci 
în mod cert trebuie să poată decodifica şi semnificaţia aces- 
tuia, altfel funcţia nu şi-ar justifica existența. 

O ierarhizare a modalităţilor de comunicare în lumea vie 
ne permite să distingem în prim plan limbajul articulat, urmat 
de cel exprimat prin gesturi, mimică şi privire. Există apoi un 
nivel de codificare în semnale bioelectrice şi un altul în medi- 


114 


atori biochimici. Planul primar al comunicării ar fi cel al câm- 
pului energetic modulat în semnale purtătoare de informații. 
Dacă noi suntem materie, în ultimă instanță o energie, atunci 
nu este o aberaţie să vorbim de un substrat energetic al întregii 
funcționalități a materiei vii. Toată lumea ştie acest lucru, 
simplu de înțeles, dar nu se hazardează să extindă discursul 
logic până la ultimele sale consecințe. 

La acest nivel primar, energetic, nemediat de sistemul 
nervos, ne intersectăm, ne întâlnim şi comunicăm cu lumea 
vie lipsită de un limbaj articulat, inclusiv cu plantele, care ne 
pot sesiza intenţiile. În definitiv, noi nu putem avea decât 
probe indirecte despre această comunicare cu lumea ce ne 
precede filogenetic, pentru că majoritatea dintre noi am pier- 
dut contactul inițial cu lumea subconştientului conectată la 
câmpul informaţional fundamental sau universal. Sunt însă 
oameni care prin dotare, antrenament sau condiţii de viaţă 
deosebite au o arie de percepţie mult mai extinsă şi confirmă 
informaţiile impuse de experimentele de laborator. Analiza 
soluțiilor la care a recurs Natura pentru a rezolva multitudinea 
de probleme ridicate de evoluţie impune de asemenea ideea că 
s-au utilizat o multitudine de forme, nu întotdeauna cele mai 
simple şi nici întotdeauna aceleaşi. Inventivitatea naturii este 
nesfârşită, iar uneori sunt folosite soluţii complicate şi cu ran- 
dament redus, cu un mare consum de energie, când erau la 
dispoziție căi mult mai simple şi mai rentabile. De aceea apa- 
riția prin evoluţie a unei structuri nervoase specializate în 
prelucrarea şi transmiterea de informaţie nu exclude şi alte căi 
utilizate în acelaşi scop. Şi există o întreagă lume lipsită de 
sistem nervos care utilizează aceste căi. 

În concluzie, vom spune că există o dimensiune informa- 
țional- energetică a lumii vii. Întreaga lume vie emite câmpuri 
energetice purtătoare de informaţie, expresie a substratului său 
funcțional. Biocâmpul este variabil după starea funcțională a 
biosistemului, fiecare aspect al său purtând o anumită semni- 
ficație. Toate celulele vii, indiferent de treapta evolutivă pe 
care se află, inclusiv cele vegetale, sunt capabile să recepțio- 

neze biocâmpurile emise de alte ființe şi să discernă semnifi- 
caţia lor în vederea unei conduite adecvate. În acest mod se 
realizează fenomenul de biocomunicaţie, înțeles de către noi 
ca un limbaj primar, universal la nivelul viului, nemediat de 
către sistemul nervos. 


due 


înţelege de ce plantele pot fi influențate de gândurile noastre. 

Capitolul IV 


INTELIGENȚA MATERIEI 
ESENȚA VIEȚII 


Întreruperea tăcerii minerale 


Întrebarea întrebărilor pe care şi-o pun astăzi oamenii de 
ştiinţă este aceea a esenței vieții, a acelui "ceva" care apare în 
momentul trecerii materiei nevii la materia vie. Ce factor a 
permis primei celule vii să se desprindă din tăcerea minerală 
şi să anime dintr-o dată Universul? Prin ce miracol o structură 
vie, formată din acelaşi "lut", din aceiaşi atomi ce compun 
întregul Univers este capabilă de o activitate inteligentă, adică 
să posede o funcționalitate bine orientată spre îndeplinirea 
unei finalități? 

Gândirea ştiinţifică, în permanent dialog cu datele oferite 
de câmpul de cercetare, consideră că viața îşi are esența în 
modul de organizare a materiei vii. Ar fi deci, după datele 
actuale ale ştiinţei, dependentă de materie şi nu transcendentă 
ei. 

Într-o anumită concepție, apreciată ca reducționistă, viaţa 
a fost legată de structura macromoleculară a proteinelor care 
compun materia vie. Dar viața nu poate fi redusă la substratul 
său substanţial, ci rezultă din integralitatea sistemului în care 
se manifestă, a conexiunilor complexe ce se stabilesc între 
părțile componente şi probabil a încă "ceva" ce defineşte viul. 

E.Macovski (1979) contestă reducerea proceselor biolo- 
gice la procese fizico-chimice şi postulează ipoteza existenței 


unei structuri specifice, dispusă ierarhic în mai multe planuri, 
la care s-ar fi ajuns prin evoluția materiei în timp. 

Considerăm că în discuţia asupra esenței vieții trebuie 
plecat de la ideea de sistem deschis pe care îl formează orice 
structură vie - celulă, organism. 


Esenţa viului - comunicare, inteligenţă 


O analiză a particularităților vieţii la diferite niveluri de 
organizare ne-a condus la concluzia că elementul cel mai fra- 
pant, prezent în întreaga lume vie, indiferent de treapta de 
evoluţie pe care se află, este capacitatea de a comunica, de a 
realiza un contact "inteligent", de-a stabili relații de tip infor- 

Când spunem viață, spunem în mod implicit comunicare. 
Este o permanentă circulaţie a informaţiei - atât în interiorul 
sistemului viu, cât şi în afara sa. Comunică în permanență 
fiecare parte componentă a unei celule cu alta, comunică în 
permanenţă celulele unui organism între ele, comunică între- 
gul ansamblu viu cu mediul. Emite în permanenţă întrebări 
mediului şi culege răspunsuri. Fără această activitate neînce- 
tată de prospectare şi de integrare în mediu, viața nu ar putea 
exista. Când o celulă sau un organism moare se rup mai întâi 
firele nevăzute care îl legau cu sine şi cu mediul. Într-un cu- 
vânt, dispare capacitatea sistemului de a stabili legături infor- 
maționale biunivoce sau, mai exact, dispare inteligența cores- 
punzătoare nivelului său biologic. 

Existenţa tuturor ființelor vii este dependentă de capaci- 
tatea acestora de a întreprinde acțiuni coordonate, cu un de- 
mers ce are o finalitate logică - autoconservarea. Caracterul 
logic sau inteligent al funcționalității viului, prezent de la 
protozoare şi plante până la om, este realizat printr-o comple- 
xitate de conexiuni inverse ce se stabilesc în organizarea şi 
funcţionalitatea celulelor şi a organismelor vii. în virtutea lor, 
efectul exercită un permanent control asupra cauzei care l-a 
generat, în aşa fel încât rezultatul final poartă amprenta unei 
inteligenţe prin caracterul său adecvat, orientat. 

Putem spune aşadar că esența vieții constă în inteligența 
sa, exprimată prin capacitatea de a discerne, de a prelucra in- 
formaţie. Prin inteligență nu trebuie să înțelegem neapărat un 
psihism de complexitatea cunoscută la om. Privit astfel, ter- 
menul poate să deruteze. Prin termenul de inteligență noi nu 
am avea în vedere decât acte sau conduite adecvate, indispen- 
sabile vieții. Totuşi, dacă există o integralitate a sistemului- 
organism, trebuie să existe o integralitate şi a sistemului-ce- 
lulă, de vreme ce aceasta poate exista independent, cum este 
cazul protozoarelor. Deşi definiția sistemului ne obligă să nu 
considerăm integralitatea ca sumă a elementelor componente, 
nu se poate spune că celulele nu-şi au o viaţă a lor, uneori 
chiar când sunt desprinse de legăturile structurale ale orga- 
nismului şi păstrează numai legături funcționale, aşa cum se 
întâmplă cu leucocitele şi celelalte celule sanguine. 

În toate procesele biologice nu observăm decât fenomene 
ce par a fi "gândite", opera unui creator inteligent. 


Inteligența materiei 


Dacă abordăm frontal realitatea şi facem o analiză a im- 
presiei de armonie a Universului; nu putem să nu remarcăm că 
întregul ansamblu cosmic este un tot coerent, cu relaţii de re- 
zonanță, de strictă dependență între elementele sale compo- 
nente. Există o evoluţie a tuturor astrelor, circumscrisă în 
timp, prin legi pe care abia începem să le cunoaştem, există o 
permanentă desfăşurare de procese care întrețin un echilibru 
energetic în Univers şi dau noi forme materiei. Nici nu se 
poate concepe cum ar fi putut să existe un Univers haotic, fără 
nici o lege în organizarea sa. Existența acestor legi manifes- 
tate în mişcarea materiei sugerează prezența unei inteligențe 
care-i dictează sensul evoluţiei. De aici aparența de ordine şi 
armonie, de aici impresia de înțelepciune care ar marca re- 
sorturile noastre ascunse. Coerenţa ce transpare din organiza- 
rea Universului apare ca o consecință a procesului evolutiv al 
materiei. Promovând concepţia unui astfel de Univers avem în 
acelaşi timp convingerea că nu sunt cunoscute toate posibili- 

tățile de manifestare ale materiei. Discutăm aici doar pe aceea 
de a fi modelată generând informație, viață. 


Definiţiile inteligenţei 


Evocarea conceptului de inteligență atribuit într-o accep- 
ţie comună doar omului poate deruta şi de aceea este nevoie 
de o clarificare de termeni. Deoarece există mai multe tipuri 
de inteligență vor exista în mod corespunzător mai multe defi- 
niţii. Înţelegem în primul rând prin inteligență capacitatea de a 
înţelege, de a sesiza raporturile, legătura dintre elementele 
unei situații. Claparede consideră inteligența ca fiind capaci- 
tatea de a se adapta rapid la situaţii noi. Am observa totuşi că 
o mulțime de oameni inteligenți se adaptează greu mediului 
social în care trăiesc. Istoria culturii ne aduce aşa de multe 
exemple că mai degrabă ne apare ca fiind regula decât excep- 
ţia. 

În accepţia comună inteligența se confundă frecvent cu 
capacitatea intelectuală a omului, care presupune gândire ab- 
stractă, elaborare de concepte şi activitate creativă adusă în 
primul plan al atenție noastre de utilizarea simbolurilor ver- 
bale. Această confuzie este sursa refuzului naiv de a extinde 
atributul inteligenţei dincolo de ființa umană. Dar registrul 
extins ai intelectului uman nu poate limita fenomenul inteli- 
genței doar la sine de vreme ce elemente specifice acesteia 
apar şi în afara sa. 

Am reţine ca fiind importantă pentru discuţia noastră de- 
finiţia prin care inteligența este asimilată capacității de a se- 
siza relația sau legătura între elementele unei situaţii (inter- 
legere) şi de a găsi soluția adecvată sau corelată acestor ra- 
porturi. Presupune, deci, o discriminare, o sesizare de rapor- 
turi în primul rând şi apoi elaborarea unei soluții adecvate. Cu 
alte cuvinte presupune mai întâi o înțelegere a problemei şi 
apoi o rezolvare a sa. 

În faţa întregii lumi se află problema de a exista. Pentru a 
fi, trebuie să rezolvi problema de a fi. Această capacitate a 
unui sistem de a rezolva problemele ridicate de existența sa 

este sensul pe care îl acordăm în primul rând conceptului de 
inteligență în această lucrare. 

Pe întreaga scară a lumii vii constatăm că fiecare ființă 
vine pe lume cu acele structuri apte să-i permită rezolvarea 
propriilor probleme. Uneori aceste structuri sunt mult mai 
complexe şi mai perfecționate decât la om (organe cu funcţii 
de sonar, radar, pilă electrică etc.), ceea ce, după cum spu- 
neam, contrazice ideea de evoluţie a formelor sub care ne 
apare viața pe Terra, cel puţin în sensul ei clasic. Este mai 
degrabă o evoluţie a arici de probleme rezolvate de către spe- 
ciile nou apărute, omul dispunând în acest sens de posibilită- 
țile cele mai extinse. 

Din definiția citată observăm că am avut în atenţie doar 
partea care se referă la "rezolvarea" şi nu şi la "înțelegerea" 
problemei. De ce am omis-o? Pentru că în natură se constată 
existența a două modalități de "rezolvare" a problemelor ridi- 
cate de existența, unui sistem: una prin "înţelegere", deci prin 
participarea conştientă la act - atribuită omului, şi alta instinc- 
tivă, deci fără implicarea deliberării conştiente - considerată a 
fi specifică lumii fără limbaj articulat. Vom discuta mai târziu 
în ce măsură un act instinctiv nu implică şi unul deliberat. 
Aici însă am dori să relevăm un alt aspect al temei supusă 
discuţiei. Şi emiterea unei întrebări şi rezolvarea sa sunt atri- 
bute ale unei inteligențe. Şi peste tot în natură unde există o 
structură cu funcționalitate coerentă, apare amprenta unei in- 
teligenţe, manifestată direct prin cenzura conştientă sau indi- 
rect în aceea a conduitelor automate sau instinctive. 


Nivelurile inteligenţei 


În opinia noastră, asemănător diferențierilor valabile pen- 
tru energie se disting şi pentru inteligență mai multe niveluri 
de organizare în natură. 

Primul nivel îl constituie cel al inteligenței cristalizate în 
materie. Este inteligența de la nivelul aromului, exprimată 
prin valență, prin legităţile sale de organizare şi grație căreia 
materia îşi rezolvă problemele, îşi asigură funcționalitatea la 

nivelul său cel mai elementar. Poate că atomul nu "înţelege", 
dar sigur "ştie" să funcționeze în aşa fel încât să rezolve toate 
problemele ridicate de existența sa. Altfel spus, modul său de 
organizare şi funcționare reprezintă o inteligență. Observaţia 
este valabilă şi pentru celelalte niveluri de integrare - mole- 
cule şi macromolecule. 

Al doilea nivel este cel al inteligenței prezente în structu- 
rile vii. Există, fără îndoială, în sensul definiției de mai sus, o 
inteligență individuală a celulei vii şi o inteligență integra- 
toare a comunităţii celulare, în care intervine funcția de co- 
municare intercelulară necesară pentru împlinirea funcționa- 
lității întregului ansamblu. Considerăm acest tip de inteligență 
ca fiind bazală, primară. Aceasta este exprimată prin instincte 
şi conduite deliberate. Cu acest tip de inteligență bazală ope- 
rează întreaga lume vie până la om. Este o inteligență 
neverbalizată. Inteligența de la nivelul inconştientului uman 
face parte din aceeaşi categorie. Ea se exprimă prin patern-uri 
moştenite sau elaborate prin experiență proprie. 

Inteligența de tip uman este o inteligenţă verbalizată Aici 
este implicată conştiența umană în care extensia şi voința, 
liberul arbitru îşi pun o evidentă amprentă. 

Suntem îndreptățiți desigur - prin ceea ce am realizat în 
cultură şi civilizație, prin marea noastră mobilitate intelectuală 
- să ne considerăm ca ființele cele mai inteligente de pe Terra. 
Vom vedea însă că nu avem nici fiabilitatea şi nici randa- 
mentul inteligenței bazale. Dar să rămânem încă în spațiul 
organizării pe niveluri a inteligenţei şi să-l comentăm pe cel 
mai cunoscut şi totodată cel mai contestat, cel al inteligenței 
cosmice. Dacă Universul este organizat pe sisteme icrarhizate 
până la cel cosmic valabil pentru substanță, energie şi infor- 
maţie, atunci trebuie să existe o astfel de structurare şi pentru 
inteligență. Este inteligența integratoare da nivel cosmic, su- 
portul legităților de manifestare a Universului; este, după cum 
am mai spus, cauza impresiei de coerență şi de armonie a 
acestuia. 

Constatăm deci, ca efect al unei cauze care nu poate fi de- 
finită ştiinţific, existența unei inteligențe în sensul coerenței 
structurale şi funcționale, al unei acțiuni motivate şi al unei 
finalități programate. 

Această inteligență constituie instrumentul de organizare 
a materiei la toate nivelurile sale. Este deci o inteligență orga- 
nizatoare şi coordonatoare de Univers. La triada ontologică - 
energie, substanţă, informaţie - noi am adăuga şi pe aceea de 
inteligență implicată în organizarea materiei. Aceasta este 
ceea ce numim INTELIGENȚA MATERIEI. 


Inteligență umană şi inteligenţă bazală 


Inteligența umană atinge fără îndoială parametrii cei mai 
înalți de dezvoltare la fiinţele cunoscute pe Terra. Graţie 
acesteia, omul şi-a schimbat condiţiile rudimentare de exis- 
tență, şi-a prelungit viața, deşi fără să atingă încă limita su- 
perioară, şi-a creat o cultură şi o civilizație realmente admira- 
bile. A găsit mijloacele de a înfrânge frigul, întunericul şi 
foamea, a inventat mijloace de comunicare, a găsit soluţii in- 
genioase pentru a-şi creşte viteza de deplasare condensând 
timpul, a creat o cultură spirituală menită să-i hrănească su- 
fletul şi să-l înalțe dincolo de condiția materială a vieții. Dar 
toate acestea n-au fost făcute fără trudă, fără încleştări drama- 
tice, fără îndoieli, disperare, erori; ele au necesitat un timp 
întins pe mii de ani de visuri şi de căutări, au cerut o evoluţie a 
cunoaşterii înseşi. Căutarea, eroarea şi succesul - acesta este, 
drumul inteligenței umane. Erorile minții umane sunt evidente 
nu numai în ceea ce priveşte destinul multora dintre noi, dar 
mai ales în domeniul concepției organizării şi conviețţuirii so- 
ciale. Randamentul şi fiabilitatea organizării noastre sociale 
sunt departe de a atinge performanțele celor realizate de o 
societate de termite sau albine, în ciuda inteligenței pe care 
ne-o atribuim. 

Care sunt caracteristicile inteligenței la alte niveluri de 
existență? Să le analizăm succint. 

Certitudine şi eroare 


La nivelul atomului nu sunt nici idei şi deci nici căutări, 
dar nici erori sau succese. Atomul îşi desfăşoară existența cir- 
cumscrisă legităților care îl guvernează. Vom evita, prudenți, 
să ne referim la universul subatomic, unde guvernează princi- 
piul incertitudinii, care sugerează mai degrabă o lume a deli- 
berării, a "voinţei libere", decât un tipar precis de conduită. 
Poate că în această "voință" se află ascuns marele mister al 
existenței... Observăm că numai manifestarea voinţei libere 
este capabilă de creaţie şi nu doar de reproducere! Dar să re- 
venim la atom. Legităţile sale de funcționare îi conferă preci- 
zie şi randament optim în funcţionare. Totdeauna unirea a doi 
atomi de hidrogen cu un atom de oxigen va conduce la o mo- 
leculă de apă. Şi graţie acestei precizii din natură a putut apare 
şi exista lumea. Ezitările şi erorile inteligenţei umane îi sunt 
străine, din fericire pentru noi, deoarece, după cum vedem, 
este un rost, un sens adânc în această încifrare de inteligență a 
materiei. 

La nivelul ființelor monocelulare, inteligența bazală este 
dezvoltată atât cât să servească complet necesităţilor acestora. 
Nu poate fi considerată nici superioară, nici inferioară. Un 
infuzor execută, după cum am văzut, acţiuni foarte exact co- 
ordonate; "ştie" să-şi caute hrană în mediul exterior, să evite 
pericolele, să respire fără plămâni, să se hrănească fără sto- 
mac, să-şi improvizeze la nevoie organe şi mijloace de depla- 
sare din propriul său corp. Inteligența noastră verbalizată nu 
poate atinge astfel de performanţe în afara cadrului ştiinţific 
specializat, iar când sunt atinse, rezultatul este cel al unei 
opere artificiale. Aşadar nu trebuie să facem comparaţie între 
cele două tipuri de inteligență, bazală şi umană, fiecare având 
rostul său diferit şi, ca atare, şi arie de extensie diferită. Sesi- 
zăm însă că unei ființe monocelulare îi este suficientă inteli- 
gența sa pentru ceca ce are de făcut. Am insista asupra acestei 
expresii - fiecare fiinţă pare să-şi ajungă sieşi, pentru că po- 
sedă tot ceea ce îi este necesar pentru îndeplinirea propriei 
sale finalități. Nu este mai proastă decât noi şi nici nu are ne- 

voie să fie mai deşteaptă; dar când trebuie, este chiar mai 
deşteaptă. Realizează cu mijloace absolut naturale, perfor- 
manţe inaccesibile nouă în condiţii similare. 

Fiecare atom, fiecare moleculă, fiecare celulă "ştie" să 
execute numai ceea ce are în program. Fiecare nivel de exis- 
tenţă îşi rezolvă propriile sale probleme, indiferent cât de sim- 
ple sau de sofisticate ar fi acestea. 

În funcţie de locul şi de rolul pe care îl ocupă în organism, 
fiecare celulă îşi desfăşoară cu precizie şi performanţe de 
computer programul său. Pentru ca noi să fim în stare de fun- 
Cționare normală este nevoie ca mii de reacţii biochimice să se 
petreacă în fiecare secundă din existența noastră la nivelul 
celulelor noastre. Şi miliardele de celule din corpul nostru, cu 
miile de reacţii biochimice pe secundă, trebuie să funcționeze 
perfect coordonat pentru a fi eficiente. Se mai poate spune 
atunci că nu este performant computerul inventat de natură? 

Este un avantaj şi un dezavantaj în posibilitatea de a ieşi 
din tiparele fixe de comportament. Libertatea spiritului de a se 
manifesta l-a condus pe om la civilizație, dar şi la asumarea 
responsabilității pentru toate actele sale contrare intenţiilor 
naturii, adică vieții şi evoluţiei. 


Inteligența intrinsecă şi extrinsecă 


Din înscrierea unui program inteligent în funcționarea 
celulelor deducem existența unei inteligențe intrinseci la acest 
nivel. Reacţiile biochimice, codul genetic, structurile nervoase 
şi endocrine, sistemul imunitar, schimburile ionice, sunt in- 
strumentele sale de lucru. Este inteligența care se opune en- 
tropiei. 

La interfaţa individ-lume va acționa un alt tip de inteli- 
genţă, şi anume cea extrinsecă Prin aceasta sunt depăşite li- 
mitele funcţiilor unui organism şi sunt coordonate programele 
conținute în inteligența intrinsecă. Corelarea funcţiilor şi 
structurilor a două organisme diferite în vederea împlinirii 
unui scop unic impune ideea existenţei acestei inteligenţe ex- 
trinseci, care transcende structura noastră. 

Câmp informaţional universal 


Situăm acest ultim tip de inteligență în ceea ce am numi 
câmp informaţional universal. în acest câmp ar putea fi în- 
scrisă toată în formația devenirii noastre şi extinzând, a între- 
gului Univers. Aici am situa şi modelele informaţionale mor- 
fogenetice ale lumii obiective. La acest sistem ar putea fi cu- 
plate toate ființele, explicând astfel coordonarea conduitei lor 
dincolo de limbajul articulat sau alte forme de comunicare. 

Instinctele, ca şi inconştientul uman, şi-ar putea avea în 
câmpul informațional universal sursa de informaţie şi "coor- 
donatorul din umbră". 


Creierul invizibil 


Am putea asimila acest câmp cu un "creier invizibil" de 
proporție cosmică. 

"Ideile" lui Platon, arhetipurile lui Jung, pe care le vedem 
ca patern-uri sau modele informaţionale ale lumii, pot fi deci, 
situate în acest creier invizibil. Spre deosebire de Platon care 
concepea aceste tipare transcendente ca fiind statice, imuabile, 
noi credem că nu sunt fixe, ci se află într-o continuă schim- 
bare, ca şi lumea pe care o prefigurează. Probabil că trecerea 
prin substanță are rolul de a îmbogăți informaţia; care la sfâr- 
şit ar reveni în câmpul informațional de origine. 

Informaţia viului ar putea efectua deci, un circuit: câmp 
informaţional universal > lume vie > câmp informațional 
universal. 

Cuplarea întregii lumi vii la informaţia şi forța de acţiune 
a acestui câmp universal ar fi încă o explicație a funcționării 
coerente a întregului Univers, a aparenței de armonie, a rezo- 
nanței, a interdependenței tuturor sistemelor. 

Vom înţelege astfel de ce o acțiune pozitivă sau negativă 
a uneia din componentele acestui vast sistem poate avea re- 
percusiuni asupra întregului. Este posibil să se întâmple la fel 
ca în paradoxul Einstein-Podolski-Rosen: acțiunea exercitată 
asupra unei particule se transmite instantaneu şi asupra altei 

particule cu care se află în relație, indiferent de distanța ce le 
separă. Vom detalia mai târziu şi alte argumente aduse de fi- 
zica modernă în sprijinul acestei idei. 


Informaţie inteligentă 


Orice inteligență are nevoie de un suport energetic pentru 
a se exprima. Pentru ca o informaţie din câmpul informaţional 
exterior să se materializeze în structura sau funcționalitatea 
unui organism, trebuie să existe în mod obligatoriu şi un câmp 
energetic modulat în semnale purtătoare de informaţie. Orice 
câmp informaţional presupune ca urmare şi un câmp energe- 
tic. De aici rezultă forța sa de acțiune concretă exercitată asu- 
pra unui substrat. Nici o informaţie din Univers nu este lipsită 
de un suport material sau energetic. Chiar gândurile, ideile 
noastre, după cum am discutat, sunt reale forțe de acțiune, 
câmpuri energetice care se propagă în spaţiu spre alte creiere, 
emise odată cu simbolurile lor semantice. 

Ca o concluzie la această discuție, am preciza necesitatea 
ca la triada ontologică ce defineşte materia să adăugăm şi no- 
ţiunea de inteligență sau, poate şi mai exact, de informaţie 
inteligentă organizatoare şi coordonatoare de univers. 

Prin această noțiune obținem explicația modului de evo- 
luţie şi de funcționare ale structurilor Universului, cu toate că 
sursa lor nu poate fi definită în termeni de Cauzalitate, Spaţiu 
şi Timp. 

Tema adusă în discuţie aici nu este nouă. A preocupat 
dintotdeauna omenirea. 

Pentru o informare cât mai completă vom prezenta şi alte 
surse, unele venite de pe terenul, ştiinţei, altele din spaţiul plin 
de mituri al Egiptului antic, care ne vor convinge că, aşa cum 
scrie în "Cartea Cărților”, într-adevăr nimic nu-i nou sub 
Soare. 

Concepţia lui Jung şi Pauli 


Pentru a oferi un răspuns întrebărilor ridicate de existența 
unor fenomene care nu-şi pot găsi o explicaţie satisfăcătoare 
prin ştiinţele moderne, motiv pentru care acestea sunt numite 
acauzale, C.G.Jung, împreună cu W.Pauli, formulează teoria 
sincronicităţii (1952). Conceptul ne trimite la o lume acauzală 
- Unus Mundus - situată în altă ordine a Realităţii, dincolo de 
Cauză, Spaţiu, Timp. 

La acest nivel se situează engramele arhetipurilor reflec- 
tate în inconştientul colectiv care, spune Pauli, ar putea fi con- 
ceput ca un "continuum omniprezent". Psihicul ar putea fi 
perceput ca o intensitate fără întinderi şi ca un transformator 
al energiei din lumea arhetipală, eternă, atemporală, aspaţială 
şi acauzală, în frecvenţe perceptibile spațio-temporal. 

Unus Mundus posedă acel savoir absolu sau universal 
mind, sursă a conexiunii evenimentelor acauzale cu cele cau- 
zale. Universul este conceput de asemenea, în plan acauzal, 
fiind totdeauna şi peste tot «prezent în sine însuşi 
"nedeterminat", cu o "nedeterminare" care creează determi- 
nismy. Natura acestei nedeterminări nu ar putea fi explicată de 
ştiinţe, deoarece acestea nu sunt decât instrumente ale minții 
noastre incapabile să sesizeze natura fundamentală a Univer- 
sului. 


Gnoza de la Princeton 


Este o replică dată de un conclav de oameni de ştiinţă 
(1969) de la Universitatea Princeton, vechii Gnoze din secolul 
I (e.n.) care urmărea găsirea unor soluţii de salvare a omului 
prin cunoaştere. Noua Gnoză de la Princeton şi-a propus ca 
printr-o abordare ştiinţifică să ajungă la înțelegerea "Spiritului 
Cosmic" în scopul de a găsi soluția optimă a unei vieți reuşite 
(Raymond Ruyer, 1974). 

Teza fundamentală a Noii Gnoze precizează că lumea este 
creată de Spirit, care este Conştiinţă Cosmică în această con- 
ştiinţă se află informaţia lumii, "matricea" tuturor lucrurilor. 

Orice conştiinţă presupune inteligență şi ca urmare între- 
gul Univers este inteligent. Toate fiinţele sunt la fel de inteli- 
gente pentru că îşi pot rezolva propriile lor probleme. O mole- 
culă este la fel de inteligentă ca şi un câine de vânătoare, ni se 
spune; fiecare "ştie" exact ce are de făcut. Este evident vorba 
de prezenţa inteligenţei şi nu de calitatea sa. 

Redăm, ca amuzament, după Raymond Ruyer, un paradox 
al acestei gândiri. Se poate afirma că fizicianul este creaţia 
atomului care a vrut să-şi cunoască propria structură. Dar 
afirmaţia este falsă pentru că... atomul o cunoştea mai bine 
decât Niels Bohr. Watson şi Crick n-ar fi existat nici ci dacă 
ADN-ul lor n-ar fi "voit" că creeze constelația de gene cores- 
punzătoare. 

Iată ce spune despre Gnoza de la Princeton autoritatea cea 
mai competentă în materie de istorie a religiilor, Mircea 
Eliade: "Este surprinzător să vezi cum cei mai mari matemati- 
cieni şi astronomi de astăzi, care au crescut într-o societate în 
întregime desacralizată, ajung la nişte concluzii ştiinţifice, 
Chiar filozofice foarte apropiate de anumite filozofii reli- 
gioase. Este surprinzător să vezi fizicieni, mai ales astrofizici- 
eni şi specialişti ai fizicii teoretice, reconstruind un univers în 
care Dumnezeu îşi are rolul său..." (L'Epreuve du Labyrinthe, 
1978). 


Iniţiere sau ştiinţă? 


Vom relata "Legenda lui Hermes" pentru a avea o idee 
despre ceea ce se învăța în templele din Egiptul antic şi mai 
ales pentru a face o comparaţie între ce ştiau ei pe atunci şi ce 
ştim noi astăzi... 

"Hermes cere răspunsuri lui Osiris prin intermediul preo- 
tului unui templu egiptean care-l primise ca adept în vederea 
inițierii în mistere. 

Hermes adoarme. Deodată cineva îl strigă pe nume. 

- Cine eşti tu? întreabă Hermes. 

- Sunt Osiris, Inteligența Supremă care este în stare să-ți 
dezvăluie orice lucru. Ce doreşti tu? 

- Aş vrea să cunosc originea lucrurilor. 

- Vei fi satisfăcut. 

Deodată un întuneric de nepătruns cobori asupra lui Her- 
mes, care se văzu scufundat într-un haos umed, plin de fum şi 
în care se auzea un mugct lugubru. O voce se ridică din pră- 
pastie: "Acesta este strigătul Luminii" grăi Osiris. Un foc 
subtil izbucni din adâncurile umede şi atinse înălțimile eterate. 
Hermes se ridică în acelaşi timp şi se regăsi în sferele su- 
perioare; coruri de astre se auzeau deasupra capului, iar Valea 
Luminii umplea Infinitul. 

- Ai înțeles ce ai văzut? întrebă Osiris pe Hermes. 

- Nu, răspunse acesta. 

- Ei bine, tu ai văzut ceea ce există de când e lumea. Lu- 
mina pe care ai văzut-o la început e Inteligența Divină în care 
îşi au originea toate lucrurile şi care conţine modelele tuturor 
ființelor. Întunericul în care ai fost cufundat după aceea e lu- 
mea materială în care trăiesc oamenii pe Pământ. Focul pe 
care l-ai văzut izbucnind din adâncuri e Cuvântul Divin. 
Dumnezeu e Tatăl, Cuvântul e Fiul, Unirea lor e viaţa... 

- Ce simţ miraculos s-a deschis în mine! Nu mai văd cu 
ochii corpului ci cu cei ai spiritului. Cum se face asta? 

- Cuvântul e în tine. Ceea ce se vede, aude, creează în tine 
e chiar Cuvântul Creator, Focul Sacru. 

Aceste lucruri i-au fost spuse noului adept de către hiero- 
fant, preotul templului egiptean referitor la viziunea lui Her- 
mes. Şi apoi continuă: "...Adu-ţi aminte însă că legea miste- 
rului acoperă Marele Adevăr. Cunoaşterea totală nu poate fi 
dezvăluită decât fraților noştri care au trecut prin aceleaşi în- 
cercări ca şi noi. Trebuie să măsori Adevărul după inteligența 
fiecăruia, acoperindu-l pentru cei slabi, pe care i-ar face să 
înnebunească, ascunzându-l de cei răi care nu pot prinde decât 
fragmente din care ar face arme de distrugere. Închide-l în 
inima ta şi fă-l să vorbească prin faptele tale. Ştiinţa va fi forța 
ta, credința spada ta, iar tăcerea armura care nu poate fi sfăr- 
mată" (după Edouard Schurs, Les grands inities, 1889). 

„Îţi revii cu greu după astfel de revelații... Dar să revenim 
totuşi şi să abordăm în continuare pluralitatea ipostazelor con- 
crete în care se manifestă inteligența, de la conduita instinc- 
tivă a lumii fără limbaj articulat până la aceca a rațiunii. 


INTELIGENȚA NATURII 


Instincte şi acte deliberate 


Literatura ştiinţifică acordă spaţii largi descrierii conduitei 
lumii animale, care prin finalitatea sa adaptativă poartă am- 
prenta inteligenței. Înțelegerea unor astfel de conduite are în 
primul rând rolul de a ne oferi o cheie pentru propria noastră 
înțelegere, sugerând etapele care au precedat gândirea umană. 

Inteligența la nivelul animalelor lipsite de limbaj articulat 
este definită prin capacitatea acestora de a-şi adapta compor- 
tamentul la situaţia existentă (Barnett, 1973). După cum am 
mai subliniat, distingem două modalități de conduite 
adaptative: una instinctivă sau automată - exprimată prin pro- 
grame ce includ experiența speciei, transmisă genetic - alta 
deliberată, în care intervine intenționalitatea. 

Un act deliberat cu eficiență adaptativă presupune o expe- 
riență însuşită prin învăţare şi memorare, o anticipare şi o ela- 
borare adecvată. în instincte apare doar o experienţă trecută şi 
memorată în engramele codului genetic. Transmiterea lor la 
descendenți constituie prin sine însăşi o anticipare a condiţii- 
lor de mediu şi a experienţelor la care va fi supus purtătorul 
lor. Când experienţele individuale şi condițiile de mediu nu 
corespund cu acelea memorate de specie în aceste instincte, 
individul este obligat să recurgă la acte deliberate sau să piară 
prin lipsa capacității de adaptare. Cum viaţa este plină de ne- 
prevăzut, suntem de părere că la toate nivelurile de existență 
ale vieţii trebuie să întâlnim elaborări deliberate mai mult sau 
mai puţin complexe, mai mult sau mai puţin instinctive. 

Viaţa nu poate fi niciodată programată în totalitate, oricât 
de complexă ar fi experiența anterioară luată ca model. 

În realitate există o îmbinare a celor două posibilităţi de 
acţiune, o "libertate a voinţei", ale cărei limite se extind con- 
comitent cu dezvoltarea filogenetică a sistemului nervos. Într- 
o lume în continuă schimbare şi evoluţie nici un instinct nu 
poate fi suficient pentru a anticipa toate condiţiile în care va 
trăi purtătorul său. De aceca trebuie să fie dotat şi cu posibili- 
tăţi de acțiune întreprinsă ad-hoc. Când acestea sunt depăşite, 
individul dispare. Aşa ne-am putea explica dispariţia speciilor 
despre existența cărora nu avem decât dovezi paleontologice. 


Instinctele = programe inteligente 


Cercetătorii au renunțat în prezent să mai facă o separație 
netă între instincte şi acte deliberate, orice conduită implicând 
ambele instanțe. Nici chiar la om nu se poate stabili totdeauna 
unde începe liberul arbitru şi unde se termină instinctele. Ne 
putem hrăni conştient uzând de mijloacele igienice prescrise 
după norme ştiinţifice moderne, dar nu o facem, decât la de- 
clanşarea senzaţiei de foame, impusă de instinctul de conser- 
vare. 

Cu amendamentele menţionate, vom face câteva referiri la 
instincte. 

Instinctele sunt garanții pe care specia şi le ia pentru ca 
perpetuarea sa să nu se întrerupă. De aceea le întâlnim în lu- 
mea vie şi acesta este motivul pentru care manifestarea lor se 
petrece sub imperiul unei tensiuni la care animalul nu se poate 
opune fără să-şi atragă suferința, iar satisfacerea lor este răs- 
plătită prin plăcere. 

În esenţa lor, conduitele instinctive constituie acte inteli- 
gente având finalităţi adaptative. Ele sunt o expresie a inteli- 
genței materiei vii. Să urmărim câteva exemple care atestă 
indubitabil prezența unor acte inteligente în natură. 


Conduite inteligente 


Se consideră că în lumea lipsită de limbaj articulat şi 
aflată pe o treaptă inferioară de evoluție, culmea dezvoltării, 

sub raportul unor conduite ce atestă o adaptare eficientă la 
mediu, o constituie insectele sociale - albine, furnici, termite. 

Este greu să explicăm o organizare atât de complexă prin 
simpla trimitere la instincte, ca şi la capacitatea de elaborare a 
sistemului nervos, dacă avem în vedere că albina are un creier 
ce nu cântăreşte decât 2,5 mg, în timp ce animale cu o viață 
mult mai rudimentar adaptată posedă un creier de ordinul su- 
telor de grame. Dar ceea ce vrem noi să subliniem nu este 
distincția între elaborare deliberată şi instinct, încă dificil de 
făcut după cum am văzut; dorim doar să ne limităm la descrie- 
rea unor comportamente ce includ în sine imprimată o inteli- 
gență, indiferent dacă aceasta aparține speciei (instincte) sau 
individului (elaborare deliberată). 

O colonie de insecte sociale este organizată după principii 
asemănătoare societății umane, privită în dezvoltarea sa isto- 
rică. Fiecare individ are un rol bine determinat şi o morfologie 
adaptată funcţiei sale, deşi toți provin din aceeaşi sursă - ouăle 
depuse de o singură matcă. Diferențierea aceasta genetică nu 
are nici astăzi o explicație satisfăcătoare. Se disting astfel sol- 
dați de apărare, lucrătoare, matcă, individ sexuat, larve, doici 
(vezi fig.2). Se întreprind în colectiv măsuri de apărare, cule- 
gerea hranei, săparea galeriilor, construirea cuibului şi curăți- 
rea acestuia, menținerea unei temperaturi constante în furnicar 
sau în stup, îngrijirea larvelor. 

Nu este în intenția noastră să descriem detaliat viața 
acestor insecte, redată de altfel în multe lucrări, ci să exempli- 
ficăm conduite a căror elaborare lasă încă semne de întrebare 
sau cel puțin de mirare. 


Sclavia la insecte 


O astfel de conduită o constituie sclavajul. O colonie or- 
ganizează incursiuni în altă colonie de unde aduce ouă şi larve 
care vor deveni adulți sclavi. E.A.Pora ne spune că a urmărit 
pe viu o societate de furnici care trăia pe principii "sclava- 
giste". Uneori colonia nu trăieşte decât de pe urma "invazii- 
lor" care le procură sclavi ce îndeplinesc toate celelalte munci. 

Sclavii îşi poartă chiar şi stăpânii în spate în căutarea de noi 
sedii pentru colonie. 

S-a vorbit mult de faptul că furnicile "ştiu" să întrețină 
"vaci cu lapte", să "cultive" ciuperci şi legume. Se presupune 
că unele furnici nu-şi pot fabrica singure glucoza şi de aceea 
au recurs la ajutorul unor pureci de plante (afide) care o extrag 
din rădăcinile şi tulpinile plantelor şi secretă zaharuri cu care 
se hrănesc furnicile. Îngrijirea afidelor revine lucrătoarelor 
sclave. Ele le duc la "păscut" pe rădăcini şi tulpini, le apără de 
duşmani, le protejează de frig, aducându-le pe vreme caldă la 
suprafață, iar în nopţile răcoroase adăpostindu-le în cuib. Re- 
lativ recent, un grup de cercetători de la Universitatea Cornell 
(S.U.A.) a descoperit un alt amator de afide: larva insectei 
Chrysope slossonae. Sub ochii furnicii care-şi păzeşte turma 
de pureci de plante, larva se deghizează ţesând deasupra sa un 
acoperământ ce imită coloniile de pureci de pe frunză: în acest 
fel reuşeşte să rămână neobservată. 


Cultivatorii de ciuperci 


Se spune că furnicile sunt capabile să-şi cultive chiar ciu- 
perci în întunericul din galerii, însămânțându-le în pământ 
pregătit special din frunzele pe care le aduc de la suprafață şi 
din gunoiul lor. Hifele cultivate au la vârf un fel de măciulii 
care sunt păscute de furnici. Ciupercăria este îngrijită de fur- 
nici, care le curăță de mucegaiuri. S-ar putea crede că aceste 
ciuperci se dezvoltă spontan în condiţiile oferite de cuib. Ob- 
servaţiile arată însă că, la înjghebarea unei noi colonii, furnica 
reproducătoare ia cu sine din vechea colonie drept sursă pen- 
tru ciuperci un fragment cu spori de ciupercă, de care se în- 
grijeşte în permanență până apare o nouă recoltă. 

Desigur, este ciudat să constatăm că furnicile "cunoşteau" 
biologia ciupercilor înaintea omului. Cultivarea lor constituie 
în sine un act inteligent pe care omul l-a învăţat târziu, dar pe 
care ele îl reproduc printr-un stereotip genetic. Este greu să 
explicăm un act aşa de elaborat prin simpla selecție naturală 

sau hazard, dacă nu admitem şi posibila capacitate a furnicilor 
de a învăţa. 

Unele furnici servesc ca rezerve de hrană, fiind "îmbui- 
bate", îndopate, de celelalte în genul cum face omul cu unele 
păsări domestice. Sunt hrănite cu lichide zaharoase până se 
umflă ca nişte baloane suspendate de plafon. 

Un alt mod de a face rezerve de hrană îl constituie aduna- 
rea de seminţe, pe care le depozitează apoi în cuib. Când se 
umezesc le scot la uscat, iar dacă germinează, le rup colțul! Se 
afirmă că ar fi în stare să semene apoi seminţele şi să culeagă 
noua recoltă, dar S.A.Barnett consideră că această germinare 
nu poate fi decât un accident. 


Confort citadin 


Nu mai puţin uimitoare sunt coloniile de termite. Un 
termitier are o orientare exactă pe axa nord-sud ca şi când s-ar 
fi folosit o busolă la construirea sa. în interior se păstrează o 
temperatură în jurul a 30%C şi o umiditate constantă. Tempe- 
ratura se menţine grație unui sistem de canale care comunică 
între ele într-o maniera extrem de ingenioasă, permițând o 
circulație a aerului reglată prin închideri şi deschideri ale ca- 
nalelor şi prin îngustări sau lărgiri ale lor în funcţie de tempe- 
ratura din interior. Pentru a avea o umiditate constantă se sapă 
galerii sub cuib până la pânza de apă freatică. De aici apa este 
adusă şi depusă în locuri speciale, permiţând astfel menținerea 
umidității în interior. 

Ca şi la furnici, şi la termite întâlnim tot o societate bazată 
pe "exploatare", compusă din caste. Hrana o produc numai 
lucrătoarele; restul coloniei primeşte hrana direct de la aces- 
tea. 

Asemenea multor vietăți, şi termitele au multă "grijă" 
pentru igiena lor. "Lucrătoarele, ne spune E.A.Pora, se curăță 
unele pe altele foarte amănunțit, curăță regina, regele, soldaţii, 
larvele". 

Comunicarea prin dans 


Albinele sunt cel mai bine cunoscute de om nu numai 
pentru mierea pe care o produc, ci şi pentru perfecțiunea cu 
care îşi construiesc fagurii. La fel ca la termite şi furnici, în- 
treaga colonie desfăşoară o activitate coordonată, ca şi cum ar 
fi un singur organism ale cărui părți componente sunt formate 
din indivizii coloniei. Complexitatea unei astfel de coordonări 
bite. Este cunoscută epocala descoperire pe care o face Karl 
von Frisch privitoare la comunicarea albinelor prin limbajul 
dansului. Distanţa şi direcţia pentru sursa de hrană sunt indi- 
cate în funcție de unghiul pe care îl face poziția soarelui cu 
axul longitudinal al dansului albinei orientat spre sursă. Cum 
soarele nu are o poziţie fixă în spațiu, albina va indica de fie- 
care dată unghiul corespunzător noii poziţii solare. Aceasta 
înseamnă că ea nu poate executa o mişcare stereotipă, 
transmisă genetic, ci trebuie să "calculeze" în funcţie de situa- 
ţia ivită. Experimente cu surse aşezate în diferite poziții au 
evidențiat mişcări de dans corespunzătoare momentului creat 
artificial. Când soarele este acoperit de nori, albina se orien- 
tează după lumina polarizată, fenomen reprodus experimental 
tot de către Karl von Frisch. S-a remarcat însă de către 
D.I.Johnson şi A.M.Wenner că albinele dispun şi de alte mij- 
loace de comunicare, încă neînțelese, în afara marcării prin 
miros (feromoni) şi dans. 


O temperatură constantă 


Asemenea termitelor, şi albinele au nevoie de o tempera- 
tură constantă în stup, întocmai ca un organism homeoterm. S- 
a constatat că în centrul stupului temperatura se situează tot- 
deauna în jurul a 350, inclusiv în timpul iernii. Dacă tempera- 
tura în stup creşte peste această limită sunt aduse picături de 
apă pe faguri de către o parte a albinelor, în timp ce altele bat 
din aripi generând un curent de aer care, prin evaporarea apei, 
va avea ca efect scăderea temperaturii. Când în stup se ră- 

ceşte, toate albinele bat din aripi pentru a produce căldură. 
Larvele din alveole sunt încălzite iarna cu propriul corp al 
albinelor aşezate în mai multe straturi deasupra lor. 

S-a observat că în afara acului cu care se apără, albinele 
sunt în stare să fabrice substanțe toxice. în acest scop culeg 
nectar de la plante otrăvitoare pe care îl introduc în doze to- 
xice pentru intruşi şi inofensive pentru albine. Ceea ce nu în- 
seamnă că nu pot cădea victime sau nu sunt furate niciodată. 
Pot fi victime ale altor invazii de albine care vor să-şi însu- 
şească în mod samavolnic mierea sau sunt păcălite de fluturele 
numit "cap de mort". Acesta imită zumzetul mătcii tinere, care 
exercită un efect "magic" asupra albinelor, înfruptându-se în 
voie din miere. 

Un comportament nu mai puţin ciudat prin ingeniozitatea 
sa, expresie a inteligenţei la care a ajuns materia prin evoluţie, 
îl au şi unele viețuitoare care dovedesc o "pricepere" de ade- 
vărați neurochirurgi. 


Viespile chirurgi 


Viespile din familia Sphegidae, studiate de W.H.Thorpe şi 
G.P.Baerends, îşi depun ouăle în vizuini săpate în pământ. 
Pentru ca viitoarea larvă să aibă o hrană în permanență proas- 
pătă, viespea realizează ceea ce noi am învăţat să facem târziu 
în laboratoarele de biologie, prin spinalizarea broaştelor care 
trebuie să rămână vii şi, nemişcate în timpul diverselor expe- 
rimente: paralizează victimele. Omizi, muşte, păianjeni, albine 
sunt înțepate de viespe în centrii nervoşi. Acestea rămân vii, 
dar paralizate. în această stare sunt transportate de viespe în 
cuib, unde sunt depuse unul sau mai multe ouă peste corpul 
lor. Când larva se dezvoltă va începe să se alimenteze mai 
întâi (!) cu părțile care nu provoacă moartea victimei. în acest 
fel, progenitura viespii va avea asigurată în permanență o 
hrană proaspătă. Omul n-a reuşit încă să inventeze o asemenea 
"conservă vie", cum o numeşte Sergheev (1976). 

O măiestrie "ştiinţifică" şi mai înaltă dovedeşte viespea 
atunci când atacă păianjeni otrăvitori. Pentru a-l face inofen- 

siv, un astfel de păianjen este mai întâi răsturnat pe spate şi 
înțepat în ganglionul nervos prin care sunt comandați palpii cu 
otravă. Apoi o nouă înțepătură va provoca paralizia generală a 
victimei. O astfel de abilitate demonstrează şi cârtița, care-şi 
face depozite de râme vii obligate să nu fugă prin paralizia pe 
care le-o provoacă, distrugându-le inelele 3-4 în care sunt si- 
tuați ganglionii cerebroizi. 

În faţa unor astfel de performanţe nu se poate vorbi desi- 
gur de înalta inteligență a viespii sau a cârtiţei. Noi credem că 
ele nu ştiu de fapt ce fac. Dar nu se poate nega că actul con- 
ţine în sine tezaurizat un elocvent exemplu de înaltă inteli- 
gență a naturii. 

Răbdarea cercetătorilor a mers şi mai departe. S-au făcut 
diverse experimentări pentru a vedea şi modalitatea de orien- 
tare a viespilor la cuib. O viespe îşi sapă mai multe cuiburi, pe 
care la plecare le astupă cu pământ sau nisip. S-au confecţio- 
nat chiar cuiburi artificiale pe care viespea le-a acceptat. Deşi 
are mai multe, viespea nu uită nici un cuib neaprovizionat şi 
asta chiar după mai multe zile. Întoarcerea la cuib se face fără 
ezitări, când configurația terenului din jur rămâne 
nemodificată. S-a constatat că la plecare viespea îşi fixează 
mai multe repere din teren. Este greu să mai implicăm simplist 
şi aici instinctele, pentru a ne salva propria ignoranță. 
I.Akimuşkin a făcut observaţii asupra viespi numită "lupul 
albinelor” din familia Philanthidae. La plecarea la vânătoare 
de albine, viespea şi-a lăsat cuibul în interiorul unui cerc de 
conuri de pin aflate întâmplător sub această formă. Cercetăto- 
rul mută în absenţa insectei cercul de conuri în aşa fel încât să 
rămână situat în afara cercului. Viespea vine cu prada, sigură 
de sine, direct în interiorul cercului. Ea memorase deci această 
configurație. Mutând mereu cercul, viespea va continua să 
vină tot în interiorul său după cuib. Dacă se înlocuiesc conu- 
rile cu bucăţi de lemn, viespea va veni în noul dispozitiv de 
forma circulară demonstrând că ea a memorat nu obiectele, ci 
dispoziţia lor. 

Natura nu face risipă de inteligenţă 


Naivitatea dovedită în faţa curselor întinse de cercetători 
contrastează flagrant cu abilitatea de a detecta cu exactitate 
centrii nervoşi ai victimelor sale. Dar situaţia este creată arti- 
ficial. Dacă şi în natură s-ar fi întâmplat la fel, suntem siguri 
că ar fi avut capacitatea să depăşească şi acest handicap. Spre 
deosebire de om, natura nu pare să facă risipă de inteligență 
La nivelurile inferioare de existență, natura a înzestrat ființele 
cu tot ceea ce le este necesar pentru viaţa lor. Cum am mai 
spus, fiecare ființă pare să îşi ajungă sieşi. Dacă pentru viața 
unei albine ar fi fost nevoie de capacitatea de a face, spre 
exemplu, calcule integrale, atunci, cu siguranță ar fi avut-o! 


Marea lecţie a naturii 


Aceasta este, după opinia noastră, marea lecție pe care ne- 
o dă observarea naturii. Este ca şi cum, odată ajuns la actuala 
formă şi funcţie a creierului, omului i s-ar fi spus "ajută-te 
singur”, în timp ce restul lumii vii este, prin structura sa, aju- 
tată. Dar dacă aici stau limitele omului, tot aici găsim şi su- 
perioritatea sa. Este singura ființă capabilă să se ajute pe sine, 
să se perfecteze dincolo de fixitatea tiparelor naturii. Cum 
vom mai aborda aceste laturi ale cunoaşterii, să revenim la 
subiectul în discuţie. 


Rudimente de gândire 


Alte experienţe au arătat că viespea îşi ia două zone de re- 
per; dispoziţia obiectelor din jurul cuibului şi arborii mai 
înalți, de la, înălțimea cărora va inspecta terenul atunci când 
nu-şi mai găseşte cuibul. Când cară o pradă mai mare, viespea 
o târăşte în linie dreaptă la cuib, deşi a plecat în zbor la vânat. 
Când are ezitări se urcă într-un copac pentru a culege infor- 
maţii. 

Fără îndoială că aici ne întâlnim cu rudimente de gândire 
şi nu cu o simplă înşiruire de mişcări stereotipe. La dimensiu- 

nile sistemului lor nervos, astfel de performanţe ridică într- 
adevăr un semn de întrebare. 

Experienţe în laborator au relevat şi la alte animale con- 
duite ce depăşesc limitele impuse de insecte. Bernadette 
Muckensturm a studiat comportamentul ghidrinului. în jurul 
cuibului său a înfipt mai întâi bucățele de lemn. Acesta le-a 
smuls. A acoperit apoi cuibul cu o pânză de nailon şi a fixat-o 
cu pietre. Dacă ar fi acționat simplul instinct ar fi fost de aş- 
teptat ca peştele să se repeadă orbeşte la pânza de nailon, dar 
el a procedat mult mai "cuminte": a dat mai întâi pietrele la o 
parte şi apoi nailonul(!). 


Inteligența anticipativă 


Se spune că, spre deosebire de om, celelalte animale tră- 
iesc numai în prezent, fiind lipsite de capacitatea de antici- 
pare, unul din elementele-cheie ale învăţării şi ale inteligenței. 
Facem abstracție că o serie de conduite instinctive au ca obi- 
ect împlinirea unor scopuri viitoare (construirea cuibului pen- 
tru reproducere, spre exemplu). Cităm după Sergheev câteva 
măsuri de "prevedere", întâlnite la unele animale. 

Veveriţa înfige în ramuri de brad ciuperci la uscat, de care 
va avea nevoie iarna. în "cămara" sa sunt de asemenea adu- 
nate conuri şi nuci. Un animal rozător, Lagomys, în fiecare 
toamnă se apucă de "cosit" fânul. Alege după gust anumite 
ierburi, le usucă în strat subţire, întocmai ca un gospodar pri- 
ceput, şi le aşează apoi într-o anumită ordine în mici stoguri 
de fân, care vor servi ca viitoare hrană pentru iarnă. 

Şi alte rozătoare îşi umplu cămările cu semințe de cereale 
pentru iarnă şi tocmai în aceasta constau şi pagubele pe care le 
aduc agriculturii. Fără îndoială că astfel de conduite sunt de- 
clanşate automat şi nu deliberat. Dacă se țin veverițele în labo- 
rator, ele vor începe toamna să "sape" în podea pentru a-şi 
îngropa conurile, deşi gestul în acest caz e pur simbolic. Ori- 
cum, nu ştim ce să apreciem mai mult aici, instinctele inteli- 
gente sau inteligenţa instinctelor. 

Pentru o înțelegere cât mai clară într-un sector încă prea 
puţin clarificat, să cităm un alt exemplu. Se introduce un crab 
într-un vas de sticlă ce se astupă cu un dop. Vasul este oferit 
unei caracatițe. Între caracatiță şi crab nu se interpun acum 
decât pereţii transparenți ai sticlei. Caracatiţa înconjoară vasul 
cu braţele încercând să ajungă la crab. După mai multe tato- 
nări ajunge la dop, îl mişcă şi până la urmă îl scoate şi prin 
gâtul deschis îşi introduce un braţ, cuprinde crabul, îl scoate la 
exterior, îl sfărmă şi-l înghite. La o nouă experiență, caracatița 
scoate imediat dopul şi prinde crabul din interior. «Fără doar 
şi poate, spune E.A.Pora, aici este vorba de un act de "inteli- 
gență", de un act care a avut un gând, o acţiune gândită şi reu- 
şită». ÎL vom considera şi un exemplu de act deliberat la care 
se ajunge prin încercare şi eroare şi care include în sine o 
prelucrare de informaţie şi o memorare, deci un act de învă- 
ţare relativ complex, realizat de un substrat neuro-anatomic 
simplu. La o nouă apariție a stimulului, caracatița a anticipat 
scopul şi şi-a pus în acțiune mijloacele învăţate din experiență 
pentru realizarea lui. 


Corăbii vii 


În ciuda simplităţii în organizarea sistemului nervos la 
celenterate, o meduză este capabilă să "presimtă" furtunile, 
coborând în adâncuri înainte ca valurile agitate s-o zdrobească 
de stânci. Acelaşi procedeu îl adoptă şi coloniile de Physalia, 
care se scufundă în apă cu câteva ore înainte de furtună. După 
cum s-a remarcat, Physalia constituie şi un exemplu natural 
de "navigație cu pânze" în lumea vie. O veziculă pe care o 
umple cu gaze, numită pneumatofor, este propulsată de vânt 
întocmai ca o pânză. Mersul său este însă orientat după sursele 
de hrană ale coloniei şi nu după direcția vântului. Prin mane- 
vrarea pneumatoforului său poate înainta chiar în sens contrar 
vântului. Dacă avem în vedere că nu suntem decât în prezenţa 
unui celenterat, această performanță de navigație este real- 
mente surprinzătoare. 

Colacul de salvare pare să fie cunoscut cu mult înaintea 
omului de către vidră, care doarme pe apă învăluită în alge. Se 
serveşte chiar şi de unelte! Cu două membre ţine o piatră, iar 
cu celelalte loveşte scoicile până reuşeşte să le spargă pentru a 
se hrăni. 

Mulţi cercetători au fost uimiți de ceea ce E. A. Pora nu- 
meşte “tribunalul păsărilor flamingo". Nu se ştie pentru ce 
vină, un individ din colonie este uneori ucis prin lovituri cu 
ciocul de către semenii săi sau, alteori, este părăsit, exilat de 
grup. Oricum, pare o acţiune întreprinsă de întreaga comuni- 
tate împotriva unui individ, întocmai ca o judecată. 


O partidă de vânătoare 


Un exemplu ciudat găsim şi în asocierea dintre două ani- 
male din specii diferite în scopul unui beneficiu comun. în 
Africa trăieşte o pasăre, Indicator indicator, care se asociază 
cu un mamifer, Mellivora capensis, pentru a porni împreună la 
prădat. Pasărea se orientează după zumzetul albinelor sălba- 
tice, care îşi plantează fagurii în arbori. Neputând prin forța sa 
să ajungă la mierea albinelor, pasărea recurge la serviciile 
acestui mamifer, care dispune de mijloacele adecvate. Pasărea 
se opreşte din loc în loc şi îşi aşteaptă asociatul, care înain- 
tează, se înțelege, mai încet. Când ajunge la sursa de miere se 
opreşte pe o creangă a arborelui respectiv, iar partenerul ei 
scoate mierea din scorbura copacului. Desigur, pasărea îşi are 
şi ea partea sa din ospăț. Populaţiile locale, remarcând această 
asociere, au recurs la un şiretlic pentru a ajunge şi ele la sursa 
de miere: imită sunetele animalului cu care vânează pasărea. 
S-a văzut de altfel că pasărea îşi oferă serviciile şi babuinilor 
care o urmează. Cercetătorii susțin că între cele două animale 
ar părea să aibă loc o "conversație" în timpul vânătorii, am- 
bele emițând sunete ca într-un dialog. Fiind un act realmente 
inteligent, nu avem motive să-l considerăm totuşi ca o delibe- 
rare din partea celor două animale, ci mai degrabă ca o con- 
duită imprimată ereditar. Zumzetul albinelor poate fi un sem- 
nal pentru pasăre, iar chemarea păsării, un semnal pentru aso- 

ciații săi. Prin exemplele de până acum noi nu dorim să antro- 
pomorfizăm lumea animalelor inferioare omului, ci să evi- 
dențiem doar acțiuni inteligente, prezente şi la acest nivel, 
fiind indiferent, din punctul nostru de vedere, dacă acestea 
sunt scheme ereditare fixe sau acte deliberate. 


O lume a castelor 


Observațiile a numeroşi cercetători efectuate asupra soci- 
etăților de primate au relevat o serie de comportamente foarte 
apropiate de cele ale oamenilor. Grupul este organizat pe ran- 
guri, pe caste, iar în frunte se aftă un mascul dominant care 
conduce atâta vreme cât dispune de vigoare fizică. Masculul 
dominant pune ordine în grup, prevenind încăierările dintre 
membri. Asupra femelelor are drept de "feudal" - întâi el şi 
apoi ceilalți. Ca la toate maimuţele, pieptănatul reciproc face 
parte din toaleta zilnică. Cei mai favorizați la o astfel de plă- 
cere sunt şefii. 

S.A. Bartholomew a descris felul în care şi-a petrecut 
două luni "ca membru de rang inferior” al unui grup de ma- 
caci. El a rămas cu impresia că fiecare maimuţă o recunoştea 
pe oricare dintre celelalte şi a făcut următoarea remarcă: "ori 
de câte ori se întâmpla ceva, fiecare ştia ce anume s-a întâm- 
plat, cu excepția mea“. 

Într-un grup de 20 de gorile conducerea o aveau masculii 
bătrâni. Ei aveau dreptul să circule în exclusivitate pe anumite 
"alei" şi să dispună de locul de odihnă al celorlalți. Femelele 
erau gălăgioase şi se certau adesea. La apropierea şefului, spi- 
ritele se linişteau brusc. Nu există organizare familială şi toți 
masculii dispun liber de toate femelele. Jocul erotic pregătitor 
este prestat aici de femele, iar actul fizic în sine este similar cu 
al omului. 

Dispoziţia psihică pare să fie la gorile asemănătoare şi ea 
cu a omului. Se vorbeşte chiar de existența unor indivizi 
"schizoizi' care trăiesc solitari. 

Puii, ca la toate mamiferele, sunt jucăuşi şi folosesc pan- 
tele drept tobogan. La cimpanzei s-a observat cum mamele îşi 

învaţă puii să meargă, ducându-i de mână sau invitându-i după 
ele. Sunt de asemenea învățați să se cațere. Ajunşi undeva sus 
de unde nu mai pot cobori singuri încep să țipe, solicitând 
ajutorul celor mari. 

La rigoare, mamele nu ezită să administreze puilor chiar 
şi bătaie. Atunci când le este foame cer mâncare prin întinde- 
rea mâinii ca un copil nu tocmai "bine crescut”. 

La întâlnirea a doi cimpanzei ar avea loc acelaşi ceremo- 
nial de salut ca la oameni când se îmbrățişează. 

Spre deosebire de gorile, cimpanzeii pot folosi unelte în 
activitatea de hrănire. Aleg anumite plante pentru a-şi face 
bețişoare pe care le înfig în muşuroaiele de furnici sau de ter- 
mite şi înghit apoi insectele ce s-au prins pe ele. Meniul lor se 
pare a fi şi el "umanizat"; odată cu carnea folosesc şi diferite 
genuri de fructe ca salată; au de asemenea nevoie de sare, pe 
care o caută şi o aduc de la distanță, în bulgări, "acasă". 

Studiile efectuate în mai multe laboratoare asupra prima- 
telor au evidențiat capacitatea acestora de a-şi însuşi un anu- 
mit "vocabular", prin intermediul căruia s-a încercat o comu- 
nicare om-maimuță.! 

S-au folosit fie ideograme, reprezentate prin jetoane colo- 
rate - fiecare dintre ele reprezentând o noțiune - fie ordina- 
toare cu lexigrame sau ordinatoare la care, prin utilizarea unei 
claviaturi, maimuța poate sintetiza cuvinte. Cu un astfel de 
sintetizator s-a obținut o adevărată conversaţie cu o gorilă care 
a reuşit să înveţe câteva sute de cuvinte. Din "discuţiile" reali- 
zate pe aceste căi s-a constatat că gorilele şi cimpanzeii mint, 
"privilegiu" care până acum îi era atribuit numai omului. Ex- 
ceptăm de la această acuzație mimetismul, adoptarea formei 
de sferă inertă pe care o întâlnim la unele insecte, fuga potâr- 
nichilor în altă direcție decât puii pentru a îndepărta vânătorul 
pe urmele lor şi chiar sacrificiul lor pentru salvarea puilor etc., 
pe care le considerăm soluții de adaptare în scopul supravie- 
ţuirii. 

1 Autorul ţine să precizeze că nu a făcut o expunere exhaustivă a subiectului, ci s-a 
limitat la acele elemente considerate a fi ilustrative pentru tema în discuție. 

Comunicarea fără limbaj articulat 


Spuneam că, dincolo de experiment, existența comunicării 
la întreaga lume vie, indiferent de treapta evolutivă pe care se 
află, decurge din însăşi definirea termodinamică a vieţii. Dacă 
toate ființele vii sunt sisteme deschise permiţând, între altele, 
şi un schimb de informație cu mediul, atunci trebuie să vorbim 
de existența unui limbaj, a unei forme de comunicare la nive- 
lul întregii lumi vii. Vom face o succintă trecere în revistă a 
diferitelor forme de limbaj nearticulat, expresie şi acestea a 
inteligenței materiei vii. 

Pentru toate vietăţile, limbajul, ca posibilitate de comuni- 
care cu semenii şi cu mediul, are o importanță vitală. Etologii 
sunt de părere că animalele "conversează" între ele mai mult 
decât credem noi. Sunetele emise de ele intră însă într-o altă 
gamă de percepție decât aceea pentru care este formată ure- 
chea umană şi de aceea nu le auzim în toate cazurile. Expresia 
"tăcut ca peştele" era valabilă când nu se ştia că peştii sunt în 
realitate foarte gălăgioşi. Găsirea hranei, evitarea pericolelor 
(de care natura nu este lipsită), conduita de împerechere, 
creşterea puilor, comportamentul social prezent la multe ani- 
male nu ar fi fost posibile fără prezența unui cod de comuni- 
care. 

Să luăm un exemplu mult discutat de cercetători, coloniile 
de Volvox. Sunt formate din celule flagelate care pot trăi ca 
atare în colonie, dar şi izolate. Morfologia şi funcționalitatea 
lor vor fi diferite, după cum există sub o formă sau alta. în 
colonie toți indivizii formează un organism unitar pluricelular. 
Ca urmare, indivizii biflagelaţi aflați la exteriorul coloniei vor 
fi cei care o deplasează încontinuu în apă. Hrănirea coloniei 
va fi asigurată prin difuziune, de aceleaşi celule exterioare, 
deoarece acestea sunt singurele care îşi păstrează cloroplastul. 
Se înţelege că o astfel de "diviziune a muncii" reclamă posibi- 
litatea celulelor de a comunica între ele, adică existența unui 
limbaj, a unui sistem de comunicare prin intermediul căruia 
activitatea şi chiar structura indivizilor să fie dirijate. Este 
indiscutabil că o îngrămădire de corpuri inerte, spre exemplu 

de pietre, nu va putea niciodată să modifice în mod activ 
soarta vreuneia dintre ele. Întrebările rămân aceleaşi şi pentru 
coloniile de insecte cărora, chiar dacă ştim multe despre lim- 
bajul lor, nu le putem explica uşor diferențierea genetică diri- 
jată a indivizilor proveniți din aceeaşi zestre ereditară dacă 
acceptăm teoriile moderne ale mutațiilor aleatorii. 

Cercetările actuale au stabilit până în prezent mai multe 
forme de limbaj în lumea organismelor pluricelulare. 


Limbajul chimic 


Este în directă relație cu simţul olfactiv şi cel gustativ, 
mult mai bine dezvoltate la alte specii decât la om. 

Comunicarea se face prin mesagerii chimici secretați de 
animale, numiţi feromoni. 

Primul feromon a fost izolat şi descris la fluture de 
Butenandt şi Karlson. Sunt prezenţi la majoritatea speciilor, 
dar li se atribuie un rol aparte în comunicarea animalelor soci- 
ale. 

Marcarea teritoriului de către multe mamifere, marcarea 
drumurilor de la cuib spre sursele de hrană şi invers de către 
albine şi furnici, recunoaşterea partenerilor între ei (ceea ce 
presupune existența unui miros specific nu numai al speciei, ci 
şi al indivizilor), declanşarea alarmei în caz de pericol, de- 
clanşarea conduitelor de împerechere şi chiar a unor modifi- 
cări structurale în vederea reproducerii sunt numai câteva din 
acțiunile mediate de feromoni. 

Liischer susține ideea că ambii parteneri reproducători 
într-o colonie de termite emit feromoni inhibatori pentru ma- 
turaţia sexuală a celorlalți. Mai simplu spus, pentru ca într-o 
colonie de termite (şi probabil ca şi la albine şi furnici să 
existe acelaşi mecanism de reglare) să rămână cu funcţie de 
reproducere numai matca şi un mascul pentru fecundare, 
aceştia vor opri dezvoltarea sexuală a celorlalți indivizi, pe 
care îi transformă în simpli slujitori (lucrători, soldați, doici), 
secretând un feromon inhibator. Când unul din parteneri dis- 

pare, celălalt va obține la comandă înlocuitor, emițând de astă 
dată un feromon activator. 

Prin aşa-zisul efect Whitten (observat la şoareci), mascu- 
lul determină o stare propice fecundării la femelă prin fero- 
monii din urina sa, după cum prin efect Bruce determină 
avortarea embrionului datorat altui partener. 

S-au efectuat multe experiențe care atestă orientarea după 
urmele chimice lăsate de către furnici. Sunt însă şi experiențe 
care sugerează existenţa şi a altor modalități de comunicare în 
afara feromonilor. Dacă se îngroapă o furnică în nisip, sau, şi 
mai concludent, dacă se închide în recipiente de sticlă ori me- 
talice, în scurt timp la locul de "detenție" va sosi o armată de 
furnici "eliberatoare". Cum s-a făcut comunicarea în acest caz 
de vreme ce acțiunea feromonilor este blocată? Să existe şi o 
posibilitate de comunicare prin câmpuri energetice purtătoare 
de informaţie, după cum am mai discutat? 


Comunicarea prin sunete 


Conştientizând lumea numai în limitele în care ne-o re- 
levă simţurile noastre, suntem adeseori înclinați s-o reducem 
numai la această întindere. Oamenii de ştiinţă au descris însă 
realități existente dincolo de porțile simțurilor noastre, dar 
accesibile simţurilor celorlalte animale. Urechea omenească 
este capabilă să perceapă numai sunetele a căror frecvență se 
situează între 16 şi 20000 Hz. Sub această scară se situează 
infrasunetele, iar deasupra sa, ultrasunetele. Nici unele, nici 
altele nu sunt auzite de om. Alte animale se folosesc tocmai 
de aceste sunete pentru comunicarea între ele. Liliacul emite 
ultrasunete care ating frecvențe de 150.000 Hz. Prin interme- 
diul lor liliacul detectează mediul în care zboară, inclusiv 
prada sa, formală din fluturi de noapte şi alte insecte. 


Ultrasunetele 


Despre sonarul liliecilor s-a scris mult şi nu această abili- 
tate a sa vrem s-o relevăm, ci jocul "inteligent" inventat de 

natură între liliac şi victimele sale. O parte din fluturii de 
noapte vânați de liliac sunt prevăzuţi cu mijloace antisonar. 
Corpul lor s-a acoperit cu peri mici şi deşi care absorb sunetul 
în loc să-l reflecte. Liliacul se orientează după sunetul reflec- 
tat de obiectele spre care a fost trimis. Nemaifiind reflectat, 
liliacul nu va mai obține informații despre pradă. Alți fluturi 
bruiază undele sonore emise de liliac, folosind un truc, pentru 
a lăsa impresia că este atât de mare încât liliacul să renunţe la 
un astfel de vânat, măreşte suprafața de reflexie a undelor bă- 
tând rapid din aripă. Prin posibilitatea de a percepe ultrasune- 
tele, alte insecte sunt avizate de prezenţa inamicului lor şi în- 
cearcă să fugă din raza sa de acțiune. 

Delfinii se înțeleg emițând sunete pe frecvenţe situate în- 
tre 150.000 şi 155.000 Hz. Sunt de o asemenea sensibilitate 
încât percep prezenţa în apă a unor obiecte extrem de mici. Se 
spune despre delfini că sunt foarte "palavragii”, vorbesc tot 
timpul. Cât priveşte inteligența lor, considerăm de prisos să 
insistăm, fiind unanim recunoscută. 

Comunicarea prin ultrasunete face ca lumea adâncurilor 
să nu mai fie considerată o "lume a tăcerii ; ea nu este numai 
apanajul delfinilor, ci se întâlneşte şi la peşti, balene etc. 

Asemenea unor copii într-o clasă fără profesor, în abisul 
lor acvatic peştii fac tot felul de zgomote: sondează adâncurile 
aşteptând ecoul strigătelor emise, scrâşnesc din dinți şi chiar 
bat toba cu aripioarele. Bineînţeles, zice Barnett, toată această 
zarvă ar fi de-a dreptul inutilă dacă n-ar exista urechi care s-o 
audă. lar acestea nu sunt altele decât propriile lor urechi 
adaptate unor astfel de sunete. 


Infrasunetele 


Alte vietăți (fluturii şi insectele) folosesc registrul infra- 
sunetelor. Este uşor de imaginat dimensiunea vacarmului so- 
nor dacă urechea noastră ar fi fost bombardată şi cu sunetele 
din cele două extreme, de care "grația" naturii ne-a protejat. 

Posibilitatea omului de a detecta frecvențele sonore pe 
care le percep diferitele animale au neaşteptate aplicaţii prac- 

tice pentru sine. Un aparat minuscul care imită sunetul de 
alarmă al țânţarului asigură o perfectă protecție împotriva 
acestora, nu numai sâcâitori, dar şi periculoşi vectori pentru 
multe boli. 

O experiență deosebit de interesantă a realizat Peter 
Belton. Recolta de mei este periclitată de larva unei molii cu 
care se hrăneşte liliacul. Belton a aplicat pe un lot experimen- 
tal de mei sunete din gama celor emise de liliac şi a constatat 
că larvele moliei dăunătoare s-au redus cu 60%, permiţând 
recolte sporite de mei. 


Sunetele 


Dar şi în gama sunetelor, accesibile urechii noastre, au loc 
"discuţii" de care noi nu luăm cunoştinţă. 

Se spune că păsările nu cântă nici pentru plăcerea lor şi 
nici pentru a noastră. Cântă pentru a-şi declara teritoriul. 

Orice ființă nou-născută vine pe lume cu o serie de pre- 
dispoziții comportamentale strict necesare pentru viață (ma- 
tematicienii contestă denumirea lor ca programe, păstrând-o 
numai pentru schemele de lucru date calculatoarelor; în sens 
metaforic însă se foloseşte frecvent termenul de program şi 
pentru conduitele înnăscute ale lumii vii). Toţi puii mamife- 
relor ştiu să sugă, iar ai păsărilor să deschidă ciocul pentru a 
primi hrana. Cântatul, zborul, înotul, reacția de ascundere în 
fața unui pericol sunt conduite înnăscute ca şi multe altele. 
Dar pentru ca aceste programe să funcționeze eficient toată 
viața, este nevoie ca într-o anumită perioadă bine determinată 
din viaţa animalului să apară un semnal declanşator specific. 
Sub acest aspect creierul său devine un sensibil receptor de 
semnale. 


Imprinting 


Prima voce pe care o aude puiul este vocea mamei sale. 
Este suficient pentru a nu o mai uita vreodată. în câmpul plin 

de mogâldeţe reprezentând pui de pinguin, în ciuda vacarmu- 
lui de strigăte, părinții şi puii se recunosc imediat după voce. 

Gestul de a-şi urma mama se învață de asemenea în pri- 
mele zile de viață. Neavând nici o putere de discernământ, 
puiul urmează orbeşte orice formă în mişcare, rămânând apoi 
multă vreme ataşat primei sale experiențe. Acest fenomen, 
denumit imprinting sau imprimare, a fost amplu studiat de 
către Konrad Lorenz, cunoscutul etolog austriac, ale cărui 
cercetări şi-au primit recunoaşterea internațională odată cu 
cele ale concetățeanului său Karl von Frisch, nu mai puţin 
celebru pentru descifrarea limbajului prin dans la albine: 

Bobocul de rață învaţă să-şi urmeze mama între ora a 13-a 
şi a 17-a. în acest interval de timp cel se ataşează de prima 
formă pe care o vede în mişcare. Lorenz a imitat strigătele 
mamei şi mersul ci legănat. Bobocii l-au urmat fără ezitare. 
Dincolo de acest interval! bobocii nu se mai pot ataşa de ci- 
neva şi rămân stingheri, aşa cum se întâmplă cu orice pui sau 
copil lipsit de căldura mamei în prima copilărie. Pentru acest 
motiv mama rămâne personajul cel mai important din viaţă; ea 
este şi primul învățător şi tiparul după care se va modela viața 
afectivă a viitorului adult. 

Oricât ar părea de curios, există şi o şcoală de canto a pă- 
sărilor, fără de care acestea nu-şi pot executa aria fără greşeli. 
Tocmai pentru că tinerii învață de la adulții pe care-i întâlnesc 
în jurul lor apar diferențe de la o zonă la alta, dialecte diferite 
ale cântecului de la o vâlcea la alta, cum se exprimă sugestiv 
Barnett. 

Pe lângă cântecul specific pentru specia respectivă, există 
şi particularități individuale care servesc la recunoaşterea 
partenerilor şi a puilor. Înregistrările făcute de cercetători lasă 
impresia unui adevărat dialog între păsări. 

Sunt cunoscute multe păsări pentru talentele lor de imita- 
ție. S-au înregistrat duete repartizate între soți cu partituri în- 
vățate în casa unor muzicieni. Ca şi la oameni, exersarea în 


! Studii ulterioare au arătat că există totuşi o variabilitate şi o largheţe în "fixitatea" 
acestui interval de la specie la specie (n.a.) 

timp a evidențiat o perfecțiune în execuție. Mai mult, când 
unul din parteneri a murit, celălalt şi-a însuşit partitura în în- 
tregime. Cercetătorii presupun că reluarea în întregime a cân- 
tecului de către partenerul rămas ar reprezenta o chemare a 
celui plecat. 

Prin descrierea modului de a învăţa să cânte al păsărilor 
nu intenționăm să subliniem virtuozităţile lor artistice (deşi 
există mărturii că ele nu imită niciodată exemple nereuşite), ci 
doar faptul că şi în lumea lor este valabilă constatarea că "ni- 
meni nu se naşte învățat", având şi ele nevoie de ucenicie. 


Cântec şi comunicare 


Cântecul păsărilor reprezintă o modalitate de comunicare 
cu grupul, multe din semnificaţiile sale fiind descifrate - 
anunţarea unui teritoriu ocupat, chemarea unei partenere; este 
posibil să aibă chiar valenţe afective de vreme ce avem certi- 
tudine asupra unor comportamente care au ca finalitate sedu- 
cerea partenerului prin expunerea penajului colorat după un 
impresionant ceremonial de paradă. Se subliniază adesea că 
păsările nu cântă din plăcere, dar nu se poate nega că şi în 
lumea animalelor întâlnim conduite ludice, jocuri între tineri, 
mângâ:ieri tandre între părinți şi pui, "plictisirea" părinţilor de 
către pui, care sunt puşi la punct uneori exact în maniera în 
care procedează omul. 


Galazxiile vieţii 


Cercetările moderne au relevat că toate țesuturile vii emit 
radiaţii luminoase, fenomen care a fost numit bioluminiscenţă. 
Dacă noi nu o sesizăm în mod obişnuit, aceasta se explică prin 
fondul de emisie luminoasă scăzut sub pragul de percepție 
optică. Există însă oameni care dispun de o astfel de capaci- 
tate şi descrierile lor confirmă datele obţinute prin înregistră- 
rile instrumentale. Cantitatea de lumină emisă este direct pro- 
porțională cu activitatea metabolică a ţesuturilor şi cu starea 
de sănătate a organismelor. Imaginile fotografice înregistrate 

în culori au frapat prin frumusețea şi bogăţia lor pe cercetători, 
creând impresie unor adevărate "galaxii ale vieții”, cum le 
numeşte Stanley Krippner. 

O serie de organisme emit însă radiaţii luminoase vizibile. 
Cele mai multe dintre ele trăiesc în mări şi oceane, iar capa- 
citatea lor de a genera lumină apare ca o necesitate în condiți- 
ile vieţii trăite în bezna adâncurilor. 

Adeseori apa mărilor oferă un spectacol feeric prin jocul 
de lumini comparat cu un foc de artificii, grație unor orga- 
nisme mici flagelate, numite peridinee. Acestea se pot ataşa la 
aripile păsărilor, care în noapte par flăcări zburătoare, sau pot 
lumina sub tălpile oamenilor când sunt aruncate de valuri pe 
plajă, prilej pentru multe legende. în acest sens, B.Sergheev 
povesteşte cu mult umor o întâmplare petrecută cu mai bine 
de un secol în urmă. 


Pasărea de foc 


"La 9 septembrie 1864, Feodor, diacon la mănăstirea Sf. 
Gheorghe din Staroladojsk, locaş bisericesc cocoţat pe malul 
abrupt al mărețului Volhovo, se întorcea acasă de la un botez. 
Era o seară caldă, cerul se învăluise de nori grei care pluteau 
amenințător jos de tot deasupra pământului. Cădea o ploaie 
măruntă de toamnă. Diaconul era cam cherchelit şi bătrânele-i 
picioare, care de mult nu prea îl mai ascultau, refuzau să mai 
meargă. Încurcându-se în poalele anteriului ud, împiedicându- 
se şi alunecând pe pământul ce mustea de băltoace, Feodor îşi 
găsea cu greu cărarea. 

Răpăitul slab al ploii înăbuşea toate celelalte zgomote; 
doar undeva jos lângă apă se auzea clinchetul clopoțelului 
unui cal împiedicat şi, din timp în timp, tăcerea era tulburată 
de şuieratul aripilor cârdurilor de rațe zburând dinspre 
Volhovo. Rațele îl speriară pe Feodor. El tresărea, îşi făcea 
cruce cu o mână nesigură şi orbecăia mai departe, căutând în 
întuneric înspre malul râpos din apropiere. Deodată în întâm- 
pinarea lui, ca o stea căzătoare, se aţinti un punct luminos. 
Într-o clipă punctul se prefăcu într-o pată scânteietoare, se 

auzi un zgomot de bătăi de aripi şi apoi totul dispăru. 
Ridicându-se din iarba udă, în care se prăvălise uluit, diaconul 
mai amenință încă multă vreme cu pumnul în urma păsării ce 
îşi luase zborul. A doua zi dimineaţa toți enoriaşii aflară că di- 
avolul, prefăcându-se într-o pasăre de foc, a încercat să-l az- 
vârle pe Feodor de pe malul abrupt, dar a fost nevoit să se 
retragă, izgonit şi ruşinat. 

Starețul mănăstirii, care nu aproba veselele „petreceri ale 
lui Feodor, pentru a-l feri pe diacon de năluciri potrivnice lui 
Dumnezeu, i-a dat drept canon 50 de mătănii pe zi în fața 
icoanei Născătoarei de Dumnezeu. Mătăniile n-au ajutat însă. 
Prin sat au început să se audă zvonuri cum că prin ţinut ar fi 
apărut din nou pasărea de foc. în fiecare seară o zărea câte 
cineva. Îndată ce se lăsa întunericul nopţii şi începea zborul 
rațelor apărea şi rața luminoasă. A fost întâlnită până la sfâr- 
şitul lui septembrie şi întotdeauna singură. Apoi a dispărut, 
probabil zburase spre sud". 


Bioluminiscenţa 


La unii peşti, structurile generatoare de lumină se asea- 
mănă izbitor cu cele construite de om. 

Pentru concentrarea fluxului luminos se folosesc de o 
formaţie gelatinoasă ce joacă rol de lentilă. 

Se spune că multe animale ar folosi această posibilitate 
pentru a-şi lumina calea în adâncuri. Alte animale, dar nu 
Chiar toate, o folosesc în scop de apărare, revărsând brusc un 
nor luminos şi cromatic în fața duşmanului. Animalul se 
pierde apoi după această perdea luminoasă. Nu este exclus 
nici efectul de "orbire" temporară, bine cunoscut şi de om 
când i se proiectează neaşteptat o lumină puternică în ochii 
obişnuiţi cu întunericul. 

Sergheev citează o observație interesantă făcută de 
V.Beebe, care ne poate oferi iarăşi o imagine a ceea ce poate 
însemna inteligența naturii. Scufundat la mare adâncime, 
Beebe a văzut cum un vierme a fost rupt în două de un alt 
animal. Brusc, segmentul posterior a început să lumineze, 

oferindu-se pradă urmăritorului, în timp ce segmentul anterior 
s-a pierdut în întuneric. 

Bioluminiscența este uneori folosită pentru a captura 
hrana. Există un peşte care are deasupra gurii o prelungire 
proiectată înapoi întocmai ca o undiță. La capătul său, pe post 
de momeală, se află o mică dilatație luminiscentă viu colorată. 
Când animalul neinspirat o înghite, devine rapid victimă. 

Bioluminiscenţa este utilizată şi ca semnal de recunoaş- 
tere. Fenomenul este prezent atât în lumea marină, cât şi în 
cea a insectelor. Există mai multe specii de licurici care sem- 
nalizează pe un cod propriu în scop de recunoaştere. Masculul 
emite în noapte chemări luminoase ritmice. Femela îi va răs- 
punde după un interval de timp bine determinat şi specific 
pentru fiecare specie. Spre exemplu, masculul speciei 
Photinus pyralis emite semnale luminoase la 5-8 secunde in- 
terval. Femela sa răspunde emițând aceleaşi semnale, dar cu 2 
secunde mai târziu. Este ca şi cum doi oameni s-ar recunoaşte 
în noapte după semnalele pe care şi le fac cu lanterna sau feli- 
nare, fiecare cunoscând dinainte modul de semnalizare al ce- 
luilalt. Să ne amintim că vreme îndelungată, înainte de apariția 
mijloacelor moderne de comunicare, oamenii anunțau primej- 
dia de invazie semnalizând cu focuri aprinse succesiv de la 
hotare spre interior. 

O semnalizare luminoasă şi mai curioasă o întâlnim la 
unii licurici asiatici. Masculii se adună în grup şi emit sincron 
semnale luminoase la care vor răspunde propriile lor femele. 


Radarul viu 


Necesitatea de a descoperi inamicul de la o distanță sufi- 
cient de mare pentru a putea întreprinde măsuri de securitate a 
condus la invenția radarului, care apare abia în timpul celui 
de-al doilea război mondial. Natura a brevetat însă invenţia cu 
mult timp înainte, aşa cum a utilizat şi forţa curentului elec- 
tric, cunoscută târziu de om. în definitiv şi detecția duşmanu- 
lui şi a prăzii, ca şi folosirea ca armă împotriva lor constituie 
utilizări de către natură a aceleiaşi surse - energia electrică. 

154 


Peştii electrici sunt cunoscuți încă din antichitate, fiind 
uneori folosiți în scop terapeutic: Somnul electric şi ţiparul 
electric pot genera o tensiune electrică ce atinge până la 600 
volți, iar torpila electrică dezvoltă un curent de 60 amperi. 
Organele lor electrice sunt formate din plăci musculare dis- 
puse pe coloane legate între ele după cea mai simplă regulă 
electrotehnică. Orice elev de liceu ştie că montarea în serie a 
bateriilor într-un circuit conduce la obținerea de tensiuni mari, 
iar montarea lor în paralel dezvoltă un curent mare. Acelaşi 
lucru se întâmplă şi în natură: la peştii care dezvoltă tensiuni 
mari coloanele organelor lor electrice sunt dispuse în serie, iar 
la cei la care tensiunea este mică dar curentul este mare, co- 
loanele sunt unite în paralel. După cum constatăm, natura nu 
are nevoie de instruire; peştele "ştie" să producă electricitate, 
aşa cum albinele "ştiu" să aplice măsurători geometrice în 
indicarea surselor de polen sau să dirijeze operațiuni de ingi- 
nerie genetică pentru a obține un număr echilibrat de membri 
în stup. 

Dar să revenim la radarul natural. Se cunosc peste 300 de 
specii de peşti care generează în jurul lor un câmp electric 
uniform. Cu ajutorul acestui câmp electric mormiridele din 
Nil, petromizonidele, peştele Gymnarchus detectează prada, 
ca şi inamicii, şi se orientează în mediu folosind undele de 
energie electrică, întocmai cum o fac liliecii cu undele sonore. 
Pisica de mare este înzestrată cu mijloace şi mai specializate 
de detecție a hranei vii. Dispune de receptori de câmp electric 
aşa de fini încât poate descoperi prada chiar îngropată în nisip. 
Sunt detectate de la distanță victimele prin receptori extrem de 
sensibili. 


Comunicare prin limbaj 


Am amintit că diverşi cercetători au reuşit să obțină prin 
înlocuirea cuvintelor, sub diverse forme, adevărate conversații 
cu gorile şi cimpanzei, ceea ce denotă că în mediul lor natural 
este foarte posibil ca aceste animale să se servească de o anu- 
mită formă de limbaj. 

Limbajul animalelor, spre deosebire de al omului, este să- 
rac, strict limitat la situaţia ce o semnalează. Numai omul are 
un limbaj de lux, nuanțat cu omonime şi sinonime, figuri de 
stil etc., elemente datorate inteligenței şi culturii sale. Numai 
oamenii pot reda noțiuni abstracte şi pot ascunde adevărul în 
fraze abile. 


Sunt animalele fiinţe agresive? 


Întâlnirea multor animale din aceeaşi specie se face printr- 
un schimb de "amabilități”, interpretat de biologi ca fiind un 
ceremonial de salut. Câinii şi pisicile se adulmecă reciproc, iar 
maimuțele se îmbrățişează. Dar această armonie nu este o 
lege, mai ales atunci când animalele gregare întâlnesc conge- 
neri din alt clan. 

S-ar părea că agresivitatea animalelor ţine în primul rând 
de posesia unui teritoriu. Instinctul de proprietar este aşa de 
pregnant, că în încăierarea dintre un posesor de teritoriu şi un 
intrus învinge, în majoritatea situațiilor, cel de partea căruia 
este dreptatea, adică animalul care se află la el "acasă". în 
"deplasare" curajul lor suferă. Când sunt urmărite în zbor, 
păsările se întorc înapoi deasupra capului celui ce le urmăreşte 
imediat ce au ajuns în zona de graniță a teritoriului lor. 

Toate femelele devin agresive când îşi apără puii, agresi- 
vitate care credem că ar putea avea ca semnal însăşi prezența 
puilor, de vreme ce o pasăre poate fi uşor îndepărtată de pe 
cuib când cloceşte, dar nu şi când au apărut puii. 


Vae victis! 


Cercetătorii care au studiat direct şi vreme mai îndelun- 
gată comportamentul animalelor susțin că din încăierările lor 
rezultă numai arareori răniți grav sau victime, deoarece, spre 
deosebire de om, animalele au generozitatea de a dărui viața 
aceluia ce se recunoaşte învins. Să ne amintim de câte ori fe- 
meile romane refuzau să dăruiască viața gladiatorului învins 
numai pentru plăcerea crudă de a vedea cum viața se stinge 

brutal o dată cu râul de sânge care țâşnea din pieptul sfâşiat de 
tridentul învingătorului. Ameninţătorul Vae victis, atribuit 
regelui gal, a marcat adeseori viața oamenilor în frământata 
lor istorie. De aceea nu poate fi motivată pretenția unor soci- 
ologi contemporani de a justifica agresivitatea umană prin 
pretinsa agresivitate a animalelor ce ne-au precedat pe firul 
evoluţiei. 

La unele animale agresivitatea nu constituie decât un 
preludiu al împerecherilor. în perioada de reproducere, peştii 
din familia Cichlidae; care până atunci trăiau în comun, încep 
să se manifeste ca "proprietari" de teren. Şi femelele şi mas- 
culii se bat pentru teritoriul lor. în cele din urmă femelele se 
lasă învinse şi perechea sfârşeşte prin a împlini destinul tutu- 
ror fiinţelor - acela de a se reproduce. 

În ciuda oricărei aparențe, comportamentul animalelor 
aflate pe o treaptă de evoluție premergătoare omului nu se 
desfăşoară la întâmplare, ci are legi bine statuate. 

Este un limbaj al semnalelor înțelese nu numai de indivi- 
zii aceleiaşi specii, dar unele, cum ar fi cele ce anunţă un peri- 
col sau hrana, sunt adeseori decriptate şi de către indivizii 
altor specii care vor reacționa în consecință. La țipetele alar- 
mante ale unei coțofene care umplu văzduhul cu stridenţa lor 
se constată că sunt alertate şi o serie de mamifere, nu numai 
păsările din jur. 

Iată, în descrierea lui Barnett, cum pune stăpânire pe un 
teritoriu pasărea numită măcăleandru european. Când a găsit 
un teritoriu nedisputat de nimeni caută mai întâi să se asigure 
de disponibilitatea sa, cântând "sfios" şi prudent, aşezat 
aproape de sol. Dacă nimeni nu-i contestă intenția de "împro- 
prietărire" se urcă mai sus, expus la vedere, iar în cântecul său 
apare curajul de stăpân. Dacă se iveşte un alt pretendent, în- 
cepe să cânte şi mai curajos. Dacă noul venit nu renunță, i se 
arată agresiv guşa sa roşie, semnal menit probabil să înfrico- 
şeze pe adversar întocmai cum într-o ceartă de copii evidenţie- 
rea bicepşilor ar impune pacea. Când ostilitățile nu sunt stinse 
cu aceste mijloace, pe care le-am numi paşnice, atunci între 

combatanți are loc un război în care intervin ca arme ciocul şi 
ghearele. Câteva pene pe câmpul de bătaie reprezintă cel mai 
adesea singurele urmări ale luptei. La păsările care trăiesc în 
grup, ca de altfel şi la mamifere, conflictele se nasc numai 
când nu este respectată ierarhia individului în colectivitate. 
Este interesant de observat că uneori dominaţia unui mascul 
conferă drepturi de "mare doamnă" şi partenerei sale, iar dacă 
acesta îşi exprimă preferința față de mai multe femele apare 
atunci o supunere ierarhică a acestora. în general, după legi 
numai lor cunoscute sau după o confruntare, în grup apare o 
stratificare ierarhică a fiecărui individ de la primul până la ul- 
timul. în timp; prin apariţia tinerilor, au loc noi confruntări şi 
rangul se schimbă, crescând pentru unii şi scăzând pentru alții. 

În grupurile de gorile se ivesc adesea certuri între femele, 
care ajung chiar la molestări fizice, dar încetează imediat ce 
conducătorul cetei intervine. Toată lumea îl cunoaşte de şef şi 
prezența sa este suficientă pentru a întrona ordinea, nefiind 
nevoie să recurgă la violență. 

Descrierile de conduită în lumea animalelor fără limbaj 
articulat abundă la ora actuală, grație dezvoltării pe care a 
luat-o etologia, importanța sa depăşind cu mult nivelul unei 
simple curiozități, prin consecințele de ordin teoretic şi practic 
pe care le-a impus în cunoaşterea noastră însăşi şi în raportu- 
rile dintre om şi celelalte animale. Descoperirile lui Lorenz şi 
Frisch, ca şi observaţiile multor altor cercetători ai domeniului 
ne-au relevat o lume în care - deşi nu există nici un cod moral, 
nici o teamă de supranatural, nici o universitate care să in- 
struiască spiritele - nu întâlnim în aceeaşi măsură racilele pre- 
zente la om: minciuna, suicidul şi crima. 


Nu suntem singurele fiinţe inteligente 


Inteligența lumii animale inferioare omului constituie un 
subiect de meditaţie cu multe necunoscute, de unde şi insis- 
tența noastră asupra sa. Eticheta simplistă de "instinct" pe care 
o punem ori de câte ori în ungherele minții noastre nu zărim 
nici o lumină spre care să ne îndreptăm nu poate reprezenta o 

explicație completă atâta vreme cât noțiunea rămâne încă vagă 
şi cu limite care astăzi nu mai pot fi tratate cu certitudinea de 
ieri. Probăm şi prin aceasta paradoxala afirmație că suntem cu 
atât mai siguri cu cât ştim mai puțin! Delimitarea inteligență- 
instinct, prin care orgolioşi subliniem distanța om-animal, nu 
mai este uşor acceptabilă. Norbert Sillamy, în dicționarul său 
de psihologic, subliniază că această credință nu mai este astăzi 
admisă. Citează, între altele, pe un cercetător care a filmat o 
vulpe în timp ce simula că este moartă pentru a atrage în cap- 
cană un corb din care şi-a oferit apoi un prânz copios. 

Am urmărit noi înşine scene de vânătoare din viața ani- 
malelor, filmate pe viu. 

Din înălțimile stâncilor pe care îşi avea cuibul, un vultur 
zăreşte o capră neagră mergând pe nişa îngustă a muntelui. 
Într-o parte era peretele vertical al muntelui, în cealaltă se afla 
prăpastia cu o adâncime de mai multe sute de metri. Fiind 
foarte îngustă, nişa nu permitea decât deplasarea înainte a ca- 
prei. Ei bine, toate aceste elemente au fost observate şi "înțe- 
lese" de către vultur, pentru că din înălțimea la care era n-a 
făcut decât să plonjeze brusc pe verticală, paralel cu muntele, 
pe lângă ochii caprei, fără să o atingă. Capra era mai volumi- 
noasă şi probabil mai puternică decât vulturul într-un atac 
direct. A fost însă suficientă acțiunea vulturului pentru scopul 
urmărit. Capra se sperie, nu are largheţe de mişcare şi în ten- 
tativa de a evita pericolul sărind din calea vulturului cade în 
hăul de sub picioarele sale. Ce urmează este extraordinar de 
văzut. Paralel cu capra care se prăbuşeşte vulturul alunecă 
uşor spre fundul prăpăstiei unde victima îi "cade" fără nici o 
luptă. 

Jocul inteligenţei vulturului filmat aici nu are nimic co- 
mun cu instinctele evocate de biologi. Este un act perfect deli- 
berat şi calculat. O investiție indubitabilă de inteligență. 

O altă scenă filmată prezintă vânarea unei antilope de că- 
tre un grup de lei. Un leu atacă antilopa la gât, prinzându-i 
zona arterei carotide în cleştele maxilarelor. Alţii doi o lovesc 
cu membrele anterioare şi-i presează trenul posterior încer- 

când s-o doboare. Antilopa rezistă, nu cade. Cei doi lei îşi 
schimbă pozițiile făcând noi tentative de doborâre. Numai leul 
care i-a atacat zona cea mai vulnerabilă, cea a carotidei, nu se 
mişcă din loc. O singură slăbire din menghina gurii sale şi 
antilopa ar fi putut fugi. De unde "ştie" leul importanţa vitală a 
acestei zone anatomice? Şi dacă este doar instinct, ce altceva 
este instinctul decât un program inteligent? 

Fără îndoială că inteligența celorlalte animale nu este, 
după cum am mai spus, o inteligență de lux, cum este a omu- 
lui. Ea corespunde cerințelor vitale ale posesorului, dar este 
incontestabil inteligență. 


Crima de a ucide din plăcere 


Din discuţiile de până acum sesizăm că viaţa, indiferent 
de nivelul la care este prezentă, este un dar al Universului, al 
legităţilor sale de organizare, pe care abia ne chinuim să le 
înțelegem şi nicidecum să le dirijăm. Sesizăm de asemenea că 
orice ființă este o inteligență care include în sine şansa de a fi 
şi rostul cert în "socotelile" Universului, chiar dacă mintea 
noastră crede naiv şi eronat că nu sunt şi ale ei. Rezultă de aici 
un comandament moral major: întrucât nu vom fi niciodată în 
stare să creăm viață, nu avem dreptul s-o ucidem gratuit şi din 
distracție, indiferent că aceasta se cheamă frunză, fir de iarbă, 
vultur sau om. Originea vieții este conectată cu originea Uni- 
versului şi ca urmare nu este în posibilitatea minţii omeneşti 
nici de a o discerne, nici de a o crea. Teoriile noastre ştiinţi- 
fice despre originea vieții sunt doar imaginaţie. Efortul de a 
face ştiinţă este absolut necesar şi meritoriu. Să ne recunoaş- 
tem doar limitele gândirii când abordăm necunoscutul. 

Facem precizarea că aici nu vrem să pledăm pentru hră- 
nire strict vegetală, nefiind în intenția acestei lucrări. Dar una 
este sacrificarea animalelor din necesitate şi alta este să le 
ucizi din plăcere. Vânătoarea nu mai este astăzi decât o dis- 
tracție; originile sale se pierd în vremurile când pentru omul 
primitiv constituia singura sursă de existență. 

Să-ţi strigi bucuria victoriei când iei viața unor ființe ne- 
vinovate, mai slabe decât tine, indiferent la drama pe care o 
provoci când ucizi mama unui pui rămas fără protecție, ridică 
dubii asupra inteligenței unora dintre semeni şi asupra denu- 
mirii de "fiare" date animalelor. Dintre om şi victima sa ucisă 
din plăcere, care este "fiara"?... "Moartea căprioarei" nu este 
numai imaginaţie de poet. Sunt numeroase relatările în care 
puiul căprioarei ucise alerga în jurul trupului inert, îl împingea 
cu botul, scâncea neajutorat privind în ochii vânătorului, cer- 
şind parcă viața mamei sale sau o justiție pe care nimeni n- 
avea să i le mai dea vreodată. 

Am ascultat personal mărturiile unor vânători care, asis- 
tând la o astfel de scenă, au renunțat pentru totdeauna să mai 
vâneze. 


Oameni şi animale 


Animalele dispun de sentimente, memorie, sensibilitate, 
dorință, afecțiune şi aversiune la fel ca noi, inclusiv posibili- 
tatea de a raționa, care uneori se dovedesc surprinzătoare. Îşi 
pot găsi stăpânul pierdut, chiar şi de la distanţe de mii de ki- 
lometri, cum s-a întâmplat cu câinii şi pisicile, depăşind ape, 
accidente de teren, oraşe, agresaţi, înfometați. Fiecare dintre 
noi cunoaşte cel puțin o poveste de acest gen pentru a nu mai 
da aici exemple. 

S-au văzut manifestări de sentimente materne şi față de 
puii altor specii, inclusiv cea umană, cum a fost cazul "copii- 
lor-lupi". 

Observaţi animalele de pe lângă casă. Veţi vedea mani- 
festarea bucuriei de a vă fi întors acasă, dezamăgirea din ochii 
lor când n-aveţi timp de ele, furia când le provocaţi durere, 
fericirea când le iubiţi, tristețea când le părăsiți. Sesizaţi încă- 
pățânarea or când nu le permiteți ceva. Este aceeaşi cu a copi- 
ilor noştri când nu-i lăsăm să se joace. 

Am observat o pisică siameză. Când dorea să se joace 
pândea ascunsă pe cineva din casă, îl lovea pe neaşteptate cu 
lăbuţa cu cel mai omenesc gest posibil, apoi fugea şi se as- 

cundea în altă parte şi continua aşa până găsea o altă modali- 
tate de a se juca. Este jocul "de-a v-aţi ascunselea" inventat de 
copiii noştri, dar prezent (cum?) şi la copiii altor specii. 

Jocul puilor de animale este jocul tuturor copiilor lumii. 
Avem încă o mărturie a unor "programe" comune în organiza- 
rea vieții pe Terra. Şi viața altor ființe trebuie s-o respectăm, 
fie şi numai pentru înrudirea dintre noi şi ele. Când le ucidem 
gratuit pe ele, pe frații noştri îi ucidem, ne spune şeful de trib 
indian citat în prologul acestei lucrări. 


EROS ŞI THANATOS 


Eros şi Thanatos, sexualitatea şi moartea. Iată doi termeni 
aproape antinomici. Primele celule purtătoare de viață se în- 
mulțeau, cum fac şi astăzi multe, pe o cale asexuată, prin divi- 
ziune. O celulă se împarte în doi descendenți, care la rândul 
lor, ajunşi la talia normală a celulei-mamă, reproduc fenome- 
nul. Era o înmulţire în care nimeni nu murea. Noii veniți erau 
identici cu sursa. 

Văzută astfel, lumea fără moarte era o lume cenuşie, uni- 
formă, monotonă şi anodină. O lume în care ca adevărat nu se 
petrecea aproape nimic. Un singur eveniment memorabil 
marca viața unei celule ajunsă la maturitate - împărțirea în 
două jumătăţi. Acestea creşteau şi repetau la infinit "eterna 
reîntoarcere". Poate de aceea s-a şi spus că "visul oricărei ce- 
lule este să devină două celule". 

La un moment dat monotonia se sparge. Apare "păcatul". 
Survine un factor nou în viața celulelor. Foarte probabil, con- 
dițiile de mediu cereau pentru supraviețuire indivizi mai 
adaptaţi, capabili de răspunsuri noi în fața vieții. Astfel de 
indivizi nu puteau să apară decât din doua surse ereditare dife- 
rite. Şi atunci a apărut sexualitatea şi, o dată cu ea, moartea. 
Două celule se unesc pentru a o naşte pe a treia, dotată cu 
zestre ereditară nouă. Cei doi genitori vor dispărea. Moartea a 
fost prețul plătit pentru sexualitate. 

Iată de ce, simbolic vorbind, Eros şi Thanatos au fost 
creați odată, de ce plăcerea nu poate exclude durerea, de ce 

spectacolul lumii la care asistăm astăzi nu ar fi fost posibil 
fără ca primele celule, simbolizate în Biblie prin Adam şi Eva, 
să părăsească paradisul nemuririi. 

Doi indivizi diferiți ca zestre genetică vor genera pe un al 
treilea, care nu va mai fi identic cu părinţii săi. Împlinindu-şi 
"visul", trec în neființă. De acum lumea, cu diversitatea de 
forme care îi conferă măreția, ineditul şi atracţia, îşi va lua 
zborul. Omul însuşi, ca una din formele acestei lumi, îşi dato- 
rează existența acestui "păcat originar", ca să folosim expresia 
atât de mult comentată de două mii de ani încoace. 

Inversând datele problemei, putem să raţionăm şi altfel. 
Dacă prin moarte s-a ajuns la evoluţie şi prin ea la om, atunci 
se poate spune că la baza vieții noastre ca ființe evoluate, la 
baza civilizaţiei, culturii şi gândirii stă fenomenul morţii. “La 
vie, c'est la mort, spune Claude Bernard. 

Naşterea şi moartea devin cei doi poli între care pendu- 
lează întreaga noastră biologie. Ambii poli devin sursă de 
creație. în afirmaţia şi negația lor este încrustată toată exis- 
tența lumii vii. 


Sexualitatea 


Cu excepția gândirii umane care încoronează opera evo- 
luției pe Terra, sexualitatea ne apare ca fenomenul cel mai 
frapant din universul viu. Dacă găsim că este normal ca în 
acelaşi organism două funcții diferite să fie coordonate în ve- 
derea împlinirii unui singur scop, în sexualitate ne apar două 
organisme separate care trebuie să coopereze în vederea unui 
scop unic. Ce mister le cheamă? Oricât ni s-ar părea de sufici- 
entă explicaţia instinctelor, trebuie să recunoaştem subtilitatea 
înțelepciunii pusă de natură în ele. Nici un instinct nu dezlăn- 
ţuie atâtea forțe, nu se foloseşte de o recuzită aşa de bogată în 
manifestări şi nu rămâne atât de orb în fața rațiunii... 

O incursiune sumară în istoria sexualității lasă impresia că 
natura a făcut risipă de materie creând o aşa de mare diversi- 
tate de vehicule pentru organele de reproducere, când, fiziolo- 
gic vorbind, nu era nevoie decât de un testicul şi un ovar, aşa 

cum constatăm la unele crustacee. Aceste două organe conțin 
în sine toată magia lumii, atrasă fără încetare de misterul ac- 
tului erotic. Nici un altul nu exercită atâta forță de fascinaţie 
încât să persiste a fi mister, să "hipnotizeze"" şi după devora- 
rea sa. Ele sunt expresia polarității sublimate prin plusul şi 
minusul care definesc materia în univers. 

De la particula elementară din adâncul materiei şi până la 
organismele vii, pe căile neumblate ale galaxiilor sau în corola 
diafană a florilor, pretutindeni plusul îşi caută minusul întreţi- 
nând mişcarea, existența, viaţa. Pentru acest motiv, sexualita- 
tea conține adunate în sine toate contrarietățile lumii: mister şi 
amăgire, măreție şi slăbiciune, pasivitate şi pasiune, atracţie şi 
repulsie, plăcere şi durere, facere şi desfacere - într-un cuvânt 
întreaga tramă a creaţiei. De aceea, sexualitatea rămâne fun- 
cţia în care biologia a investit cel mai mare capital şi a creat 
cele mai neaşteptate forme de manifestare. 

Satisfacerea instinctelor oferă omului o gratificație, dar 
nici unul nu angajează o trăire psihică de o asemenea comple- 
xitate şi profunzime. 


Sublimare 


Omul este singura ființă care depăşeşte rolul pur biologic 
al sexualității, pentru că el este singura ființă capabilă să cre- 
eze în afara esteticii naturale o estetică a sa, proprie. Îşi 
transfigurează în poezie, în muzică, în imagine, tot ceea ce 
înseamnă artă, bucuria dragostei, care pentru om devine o 
emanaţie spiritualizată, înnobilată, a actului procreativ şi nu o 
simplă funcție de reproducere. Valenţele sale fizice sunt 
transformate în valențe afective cu adânci implicații psiholo- 
gice. Erosul devine pentru om împlinire, sete de unitate, de 
desăvârşire, de infinit, de sens, de supremă exaltare. De aceca 
prin dragoste sunt puse în acţiune toate resorturile omeneşti, 
de aceca o astfel de trăire ne angajează atât de mult ființa, 
transmițând fiorii săi până în ultima noastră celulă. Pentru 
omul îndrăgostit obiectul iubirii nu are pete, este degrevat de 
toate limitele terne ale cărnii, iar Universul începe şi se ter- 

mină 0 dată cu fericirea sa. De aici impasul ființei care se 
aruncă în neant în fața neîmplinirii, de aici drama iubirii 
neîmpărtăşite sau a despărțirii silite. 

Nu întâmplător cele mai multe dintre creațiile spiritului 
uman care au străbătut secole până la noi au fost acelea în care 
spiritul a exultat în cele mai acute note ale emoţiei răscolite de 
sentimentul dragostei. 

Nu vom identifica desigur vibrația afectivă trăită pe plan 
psihologic şi transfigurat în artă cu sexualitatea în sine. Există 
şi emoții pure, sentimente ce nu au cunoscut patima cărnii şi 
lestul regretelor urmate plăcerii. Suntem de acord că Laura şi 
Beatrice au existat aievea, că există iubiri ce înalță şi adoles- 
cențe aureolate de candoarea iubirilor nevinovate, că toate 
acestea nu sunt o rara avis in Terris. Dar fundamentul fiziolo- 
gic, substratul material al tuturor acestor candide trăiri, nu stă 
decât în jocul hormonilor creați de natură pentru a realiza in- 
dispensabilul act al perpetuării. 

Dacă omul este beneficiar al unor trăiri mult mai înalte, 
mai eterne, cu implicaţii mult mai complexe în viața sa decât 
restul lumii vii, obligată probabil doar la rolul de simplu con- 
sumator al actului fizic de împerechere, aceasta o datorează 
psihologiei şi culturii, care i-au permis să înalțe pe culmile 
sublimului ceea ce ar fi putut să fie doar un imperios impuls. 

Trebuie să observăm însă că înțelegerea noastră pentru 
"sentimentele" încercate de celelalte animale în perioada de 
împerechere este destul de aproximativă. Unele păsări execută 
un fel de dans, oferind spectacolul unor adevărate parade de 
nuntă; utilizează un ceremonial complex de curtare a partene- 
rei; altele îşi "pun" chiar "haine de nuntă" prin penajul specific 
numai acestui moment, emit parfumuri, dau concerte. în vede- 
rea unui astfel de eveniment, o specie de păsări îşi împodo- 
beşte mai întâi "iatacul" şi intrarea spre el cu tot felul de obi- 
ecte şi cioburi de sticlă colorate găsite sau chiar furate de la 
turişti şi numai după aceca îşi invită partenera pentru împere- 
chere. 

"Dansuri, cântece, parfumuri, ofrande, frumuseţe", cum 
spune Rossion, o întreagă recuzită a fost creată de natură pen- 
tru a asigura perpetuarea vieţii. Omul n-a inventat decât fa- 
cultatea de a le combina, de a le diversifica şi de a face din 
fiecare întâlnire o istorie unică, proprie numai lui: Cântată de 
poeţi, dramatizată, intrată în fondul cultural al omenirii ca 
unicate ale unei experiențe pe care fiecare dintre noi o trăieşte 
cel puţin o dată, chiar dacă nu-i poate da o expresie nemuri- 
toare asemenea lui Homer sau Shakespeare, atracția dintre 
sexe a constituit unul dintre mobilurile care au marcat istoria 
omului şi unicul instrument prin care cea mai mare parte a 
lumii vii îşi menţine existența. 

Sexualitatea, ca problematică văzută sub o multitudine de 
aspecte, îndeosebi acela al modalității de desfăşurare, a fost pe 
larg abordată în literatură. Ceea ce dorim noi să subliniem este 
inteligenţa investită de natură pentru a transforma întâlnirea a 
doi indivizi separați într-un eveniment biologic - procreaţia. 

Ca orice act fiziologic, şi actul erotic se desfăşoară în baza 
unui program, a cărui declanşare necesită o serie de semnale. 
Aici natura n-a făcut economie nici de mijloace, nici de inteli- 
gență. 

La unele specii atributul "frumos" aparține masculului. 
Păunul, cocoşul etc. strălucesc prin penaj şi formă, în timp ce 
femelele lor se pierd într-o banalitate morfologică. Masculilor 
unor specii de păsări "haina de nuntă" le este împrumutată 
doar pe un termen scurt, şi anume atât cât durează împereche- 
rea. Apoi masculul îşi pierde podoaba exterioară intrând din 
nou în anonimatul din care a venit, ca şi cum niciodată n-ar fi 
fost altfel. 

Subtilitatea inteligenţei investite de natură în "seducerea" 
partenerilor unui cuplu erotic este intens reliefată, după cum 
spuneam, în semnalele folosite pentru declanşarea programu- 
lui erotic. Să analizăm succint câteva dintre acestea la om. 

Aria stimulilor erotici la om este mult mai extinsă decât la 
alte animale, pentru că în erotismul uman este adânc implicată 
sfera sa afectiv-volițională. Aici rolul de a atrage îl are femeia. 

De aceea ea este mult mai înzestrată cu "semnale erotice" de- 
cât bărbatul. S-ar putea spune că masculul uman este "colțu- 
ros", musculos, tonic, în timp ce femeia este contrariul său - 
dotată cu forme armonioase şi estetic cizelate. Există, fireşte, 
o gamă largă de nuanțări, de la bărbatul cel mai "Marte" până 
la femeia cea mai "Venus", care, în ciuda faptului că se caută, 
numai arareori se găsesc în limitele idealului hrănit în adâncu- 
rile subconştientului. 

S-ar părea că fiecare individ poartă mental imaginea unui 
anumit tip de partener preferat. S-a susținut că acesta ar repre- 
zenta o sinteză a mai multor imagini imprimate până la o 
anumită vârstă. Sinteza lor ar structura un tip ideal, numai 
rareori întâlnit în realitate. Obişnuite sunt abaterile mai mari 
sau mai mici de la modelul ideal. După concepția 
imprintingului, acest model ar trebui să reprezinte trăsăturile 
primului partener care a aprins în noi scânteia iubirii, cu alte 
cuvinte, primul semnal care a declanşat în noi programul ero- 
tic. De aceea poate prima dragoste nu se uită. în realitate, 
există întotdeauna o predilecție pentru un anumit model, difi- 
cil de motivat. Este totuşi ciudat să observi cum partenerii 
unui cuplu se aseamănă uneori izbitor de mult între ei, cum se 
găsesc într-o mulțime diversă poate numai în baza a ceca ce 
Goethe numea "afinități elective". 

Primul şi cel mai frapant dintre semnale este aspectul fizi- 
onomic - expresie la rândul său a unor detalii morfofiziolo- 
gice. Culoarea părului, luciul, parfumul vag degajat sunt ele- 
mente cu valoare erotică indiscutabilă, ca şi forma şi culoarea 
ochilor şi îndeosebi temperamentul exprimat prin forța privi- 
rii. 

Există priviri inocente, ingenue, care atrag tocmai prin 
necunoscutul pe care îl ascund, prin misterul ce n-a fost devo- 
rat. Există priviri care cheamă, imploră şi în faţa cărora orice 
duritate se topeşte; există priviri promițătoare, răscolitoare, 
care pot trezi pasiuni devastatoare. Există, în fine, priviri reci, 
dure sau priviri banale lipsite de culoare şi funcție erotică. Se 
pot întâlni priviri învăluitoare care prind ca într-o plasă de 

păianjen victime inocente, după cum pot fi priviri generoase 
în care inteligenţa şi rațiunea citite în ele te îndeamnă de la 
primul lor impact la prietenie şi respect mutual, dar nu la ero- 
tism. 

Gestul de semeţie, exprimat printr-un tremur abia perce- 
put al nărilor, distanțează, în timp ce forma buzelor, căldura, 
catifelarea sau o inefabilă mişcare a lor ne pot robi spontan. 

Culoarea pielii, preferată de la individ la individ, într-o 
gamă aşa de diversă, senzaţia pe care o determină o investeşte 
cu o funcție în care sunt implicate ascunsele rosturi ale spe- 
ciei. 

Se spune că fiecare partener îşi are punctul său critic, 
drumul care duce spre "inima sa". Cuplului nu-i rămâne decât 
să descopere această încifrare inteligentă a naturii. 

Cu aceasta nu s-au epuizat toate trucurile folosite de na- 
tură în seducerea lui Adonis. în sanctuarul Afroditei sunt încă 
multe taine. Mirosul natural al pielii, accentuarea sa în timpul 
jocului erotic completat cu parfumuri create de om sau născo- 
cite de natură pot atrage cu o forță irezistibilă, făcând concesie 
altor detalii mai puţin cizelate sau, dimpotrivă, poate înde- 
părta, în ciuda altor însuşiri semnificative pentru partener. 

Dorinţa, trăirea momentului, citite în ochii unui partener, 
în atitudine şi acțiune, abandonarea lucidităţii critice prin acea 
impresie de "uitare de sine" pot încuraja, după cum umbra 
unei nemulțumiri poate dezarma. Nu rareori este suficientă o 
singură privire pentru a inflama două "inimi" - cum se întâm- 
plă în ceea ce a fost numit coup de foudre. 

Ținuta vestimentară, transparența, foşnetul, senzaţia lăsată 
la atingere, nuditatea sugerată prin modă, eleganța gestului, 
senzualitatea mişcării, impresia de ansamblu - ce nu poate fi 
redată în cuvinte, ci doar trăită ca impresie -, timbrul vocii, 
unghiul unui pliu, o gropiță, o tresărire, freneticul lor ecou 
afectiv, înfiorarea şi voluptatea oferite de toate acestea parte- 
nerilor - incomparabile cu nici o altă trăire - sunt numai câteva 
din elementele abil folosite de natură pentru a-şi atinge scopu- 
rile. 

Considerăm adesea cochetăria feminină - machiajul, coa- 
fura, parfumul, culorile vestimentare, reliefarea formelor prin 
ținută - ca expresii ale frivolității impuse, artificii de seducţie. 
Nimic mai puţin adevărat. Femeia nu face decât să imite na- 
tura. Nu-şi îmbracă ea creaturile în culorile cele mai atrăgă- 
toare, nu le "stropeşte cu esențe îmbătătoare", nu le încarcă de 
frumuseți care fac din natură spectacolul atât de măreț şi de 
încântător pentru sufletul şi privirea noastră? 

Amăgirea ne apare ca o invenţie a naturii. Din lutul tern 
creşte cea mai învoltă floare, iar efemera frumuseţe a naturii 
nu este făcută pentru încântarea noastră, ci pentru împlinirea 
actului de procreare. 

Frumusețea şi parfumul florilor au o singură destinaţie: să 
seducă insectele, care în căutarea de nectar, vor contribui în 
mod indirect la polenizarea lor. Este frecvent citat exemplul 
orhideci Trichoceros parviflorus, a cărei floare imită forma 
femelei unei insecte în scopul de a atrage masculul său. Luând 
floarea drept propria sa femelă, acesta va încerca s-o acupleze 
şi în acest mod contribuie la fecundarea orhideei. 

Dar nu sunt singurele trucuri folosite de natură. 

Excitaţia erotică este capabilă să facă "din orice piatră un 
diamant", din orice defect o calitate, din banal unicate. Ceea 
ce în stare de luciditate ne lasă indiferenți sau chiar ne pro- 
voacă repulsie, în timpul incitației erotice ne atrage sau ne 
determină să le neglijăm. Uităm toate avatarurile unei fiziolo- 
gii împărtăşite de orice specie şi ne regăsim lucizi şi infinit 
mai puţin concesivi după ultima pulsiune genezică. 

Este ca, şi cum odată împlinite scopurile naturii, forța 
mobilizatoare ne părăseşte. Un impuls orb, uneori mai tare 
decât voinţa lucidă, ne trimite spre plăcere, pentru a ne arăta 
după aceea, mărit la proporţii dezolante, "păcatul Evei şi goli- 
ciunea lui Adam". 

Este un joc al amăgirii nu numai în actul erotic, ci în în- 
treaga noastră biologie. 

S-ar părea că tot sensul vieții noastre este concentrat în 
perioada vârstei de la adolescență la menopauză şi andropa- 

uză, natura investind în această perioadă interesul său maxim 
în dotarea sexelor. "Procrearea şi nimic altceva" pare să fie 
ordinul cu care venim pe lume. Est modus in rebus, este un 
sens adânc aici, oricât de dureros ar fi pentru noi adevărul. 


Redundanţă şi eşec 


Prezenţa cel puţin a unuia dintre factorii cu funcţie de 
semnal erotic discutați este suficientă în mod normal ca să 
declanşeze automat secvențele inițiale necesare unui act ero- 
tic. Dar uneori automatismul nu funcționează. Una din cauze 
poate fi o repetare a aceluiaşi semnal care devine redundant, 
neinteresant pentru programul imprimat în subconştientul 
nostru. De aceea girul unei optime funcționalități sexuale îl 
oferă prezența unor semnale erotice cât mai variate. Cu alți 
termeni, partenerii trebuie să evite banalizarea, condiționarea 
negativă prin obişnuință, dezinteresul pentru propriul aspect, 
abandonarea într-un fiziologism excesiv în numele ideii de 
sinceritate biologică. Gesturi sau cuvinte care pot incita în 
stare de tensiune erotică, în stare normală pot avea efecte 
contrarii. Rezultă de aici necesitatea ca între parteneri, oricât 
de vechi ar fi cuplul, să se păstreze o anumită decenţă şi dis- 
creţie, să se facă efortul de a se menţine întotdeauna o curio- 
zitate nestinsă, inepuizabilă, ca element-semnal declanşator al 
programului erotic. 

Din prezentarea succintă a soluţiilor la care a recurs na- 
tura pentru a asigura continuitatea vieţii, putem vedea încă o 
dată că sub o multitudine de forme nu se ascunde decât esența 
încifrată a inteligenței sale. 


Obiectivele unei adevărate educaţii se- 
xuale 


Deoarece se scrie multă literatură asupra acestui etern 
subiect, care a centrat atenţia de la culturile şi tradiţiile arhaice 
până la cele moderne, ne vom exprima câteva opinii. 

În gândirea antică hindusă şi chineză sexualitatea este 
concepută ca fructul, sămânța sacră aflată la originile lumii. 
Era pentru acest motiv inclusă în zona sacrului, în timp ce 
pentru moderni a devenit un teren ultraspeculat al profanului 
adesea grosier. Anticii i-au dedicat temple, ritualuri, au inte- 
grat-o psihic în ordinea naturală a lucrurilor, ridicând in- 
terdicțiile dar păstrând ceea ce este esențial pentru existența 
sa, misterul. 

Această viziune nu se implică numai în reflectarea sexua- 
lităţii pe plan moral şi psihologic, ci în primul rând, am spune, 
în aceea fundamental-existențială, cu multiple consecinţe, 
supuse aici discuţiei. 

Pierderea excesivă şi inutilă a acestei energii nu intere- 
sează doar morala publică - până la urmă şi aceasta relativă, 
fiind dependentă de tradiţii şi cultură - ci diminuează, scade, 
ruinează potenţialul germinativ sau procreativ, vital şi inte- 
lectual, al ființei umane şi deci al unei naţii. Căderea unor 
civilizaţii antice a fost atribuită, între alte cauze, şi pierderii 
vitalității poporului prin cunoscutele orgii. 

Potențialul vital al fiinţei este strict dependent de această 
energie, care este un capital fix, programat din naştere, cu care 
şi din care trăieşte până la epuizarea sa. Mai repede sau mai 
încet, intempestiv sau moderat, inutil sau cu folos. Suntem 
liberi să alegem. Şi pentru asta trebuie mai întâi să ştim, să ne 
spună cineva, să fim "inițiați". 

Indienii au fixat centrul de reprezentare a energiei sexuale 
la baza corpului în Kundalini şi l-au imaginat ca fiind legat de 
energia psihică şi mentală prin canale situate de-a lungul mă- 
duvei spinale. în concepția lor, sublimarea acestei energii prin 
ascensiune la nivel cranian, procese de superiorizare sau con- 
vertire în energie mentală, ar avea ca rezultat augmentarea 
acest deziderat au realizat tehnicile tantrice, prin care se învață 
nu modul de obținere a plăcerii făcând uz excesiv, ci amplifi- 
carea acesteia până la înălțimi extatice cu efecte benefice în 
plan psihomental şi fizic. Tehnica presupune o evitare a des- 

cărcării cu prelungirea timp de ore a actului fizic. Este o teh- 
nică rituală menită să înscrie funcția sexuală într-o altă fizio- 
logie şi cu efecte necunoscute în civilizațiile europene. 

O educaţie sexuală benefică ar trebui să prezinte semnifi- 
cația, consecințele şi modalitatea corectă de împlinire a fun- 
cției sexuale şi nu descrierea anatomică a organelor sexuale 
care mai mult stârneşte decât educă. Scopul educaţiei sexuale 
trebuie să fie în ultimă instanță pregătirea partenerilor pentru 
împlinirea cu succes a acestei funcții. Dificultăţile în realiza- 
rea acestui act implică mari drame individuale şi sociale din 
motivele expuse mai sus. Unde este defectul? 

Ce este inhibiţia psihică pe seama căreia se pun 99% din 
dificultățile sexuale ale lumii moderne? De ce la un nivel mai 
scăzut de cultură aceste eşecuri sunt foarte rare? De ce, cobo- 
rând mai jos, în lumea animalelor acestea nu apar? 

Explicaţia îşi are rădăcini mult mai adânci. Energia exer- 
citată în funcția sexuală ține de lumea aperceptivă, de origini, 
de arhetip şi nu de gândirea discursivă, analitică, rațională, 
deci de luciditatea insului. Imixtiunea lucidității, a rațiunii, a 
analizei, a întrebărilor şi îndoielilor inhibitive nu au ce să ca- 
ute în această lume în care numai inconştientul trebuie să fie 
rege. Aici cel mai util sfat ar fi ca insul să se abandoneze 
emoției, senzațiilor, ființei din adâncuri, să descopere instinc- 
tiv toată gama de mijloace pe care a imaginat-o natura şi a 
pus-o în noi pentru seducția şi desăvârşirea acestui act sacru. 
Impulsul pur, de dincolo de lumea rațiunii trebuie să fie singu- 
rul ghid. Lăsaţi la uşă raţiunea rece şi eul social dacă vreţi să-l 
găsiți pe cel autentic. în sanctuarul creației trebuie să existe 
numai chemarea instinctelor, cul primordial, setea ancestrală 

de contopire care cheamă la refacerea unităţii inițiale a fiinţei 
complete. Acesta este mobilul care pune în joc irezistibila 
forţă a instinctelor, chemarea plină de mister care motivează 
întregul Univers. 

Din aceste motive actul erotic se înscrie în ordinea sacru- 
lui, are o valoare simbolică arhetipală, pentru că asemenea 


Creatorului, noi înşine ne implicăm în actul de creație. Ca 

urmare, debutul vieții sexuale ar trebui să aibă un caracter 
inițiatic, sacerdotal. De acest debut depinde modul de desfăşu- 
rare ulterioară a vieţii sexuale care va aduce - dincolo de 
fructul dragostei - sentimente de împlinire sau de frustrare, de 
fericire sau de blazare, de optimism sau de tristeţe; pentru că 
la om erosul nu înseamnă numai procreare ci şi echilibru psi- 
hic, fizic şi afectiv, înseamnă în ultimă instanță nevoia de 
identitate, de găsire prin exprimare a eului autentic, ascuns 
sub numele propriu. 


Memento mori 


Acceptăm ca pe o axiomă ideea că Naşterea şi Moartea se 
înscriu în ordinea naturală a lucrurilor. Şi totuşi de ce Moar- 
tea? De ce într-o lume care este infinită ca întindere tot ceca 
ce există are o durată finită? 

Dacă a fost posibil să apară stele cu materie la temperaturi 
de milioane de grade Celsius, imensele galaxii şi minunea de a 
gândi la toate acestea, de ce n-ar fi fost în puterea "Creaţiei" şi 
o existență infinită a lucrurilor în timp? Ar fi însemnat să 
existe un univers înghețat, fără evoluție, fără mişcare - se va 
spune. De acord, dar lumea nu este doar rezultatul mişcării, ci 
şi al unor legități care conduc la finalități precise. Să luăm 
exemplul lumii vii. Fiecare specie are o durată diferită de vi- 
aţă, dar totdeauna circumscrisă anumitor limite. Dacă numai 
simpla mişcare a aranjamentelor atomice ar fi cauza lor, 
atunci ce i-ar determina pe aceşti atomi să se organizeze şi să 
se dezorganizeze în limite de timp aşa de diferite? Sigur, pro- 
gramul genetic este cel care determină limitele vieții unei spe- 
cii. Dar pe acesta cine îl impune? De ce, spre exemplu, o 
broască ţestoasă este programată să trăiască mai mult decât un 
om? 

Alte nedumeriri Pentru ca unui fenomen să i se fixeze un 
algoritm de viaţă - un început, o dezvoltare până îşi atinge 
optimul său funcțional, sau apogeul, urmat de involuţie şi 
sfârşit - este de presupus că "programatorul" ştia dinainte care 
este limita acestui apogeu, singurul ce pare să-l intereseze. 

Judecat după aparenţă, lumea există doar ca să ajungă aici. E 
un sens în asta? Ceea ce persistă este doar ideea de lume, for- 
mele sale dispar. Cui serveşte această eternă reluare? Evident, 
aici ştiinţa tace. "Pentru a îmbogăţi informaţia din planul spi- 
ritual sau câmpul universal de informație", sună ca un răspuns 
cu rezonanțe ezoterice, exprimat în limbaj modern. Pascal 
spunea că spiritul are nevoie de carne şi de timp pentru a se 
perfecta pe sine. 


Perfectarea 


Acumularea de energie pozitivă, care se poate obţine nu- 
mai printr-o conduită de viaţă orientată spre acte pozitive în- 
seamnă perfectare. 

Viaţa ar reprezenta singura stare de existență a materiei 
aptă să traverseze toate nivelurile de ordonare ale Universului. 
Reluarea sa ar fi dictată de timpul necesar acumulării energiei 
capabile de propulsarea în regiunile înalte ale universului spi- 
ritual simbolizat prin lumină. 

Chiar dacă am admite acest punct de vedere venit din alte 
orizonturi spirituale, rămân încă întrebări fără răspuns. De 
vreme ce rezultatul experienței este deja cunoscut într-un alt 
plan, ce rost are atunci experiența? Să fie cumva întocmai ca 
pregătirea elevilor pentru un examen al cărui scop îl constituie 
doar instruirea, spiritualizarea? Ar putea fi un răspuns. 


Moartea - o renaştere 


Orice Naştere cheamă o Moarte şi orice Moarte cheamă o 
Naştere, ne spune Edgar Morin (L'Homme et la Mort, Ed. du 
Seuil, 1970). Murim pentru a ne naşte într-o altă stare, ne spun 
religiile, murim pentru a lăsa loc urmaşilor noştri, ne spune 
ştiinţa. 

Trăim în permanenţă cu sentimentul Morţii în noi, ca o 
amenințare fără termen. Este aici o prevedere inteligentă, o 
adâncă înţelepciune. Câţi dintre muritori ar avea puterea să 
suporte neperturbați cunoaşterea prealabilă a clipei când nu 

vor mai fi? Sigur, sunt şi excepții. Există oameni care cunosc 
acest moment pe diverse căi. Şi rămân totuşi egali cu sine. Dar 
la modul general vorbind, stăpâneşte angoasa morţii. De aceea 
nu este recomandată recurgerea la diverse mijloace oracolare. 
Dacă aceasta trebuia s-o ştim, cu siguranță am fi ştiut-o. 

Angoasa de moarte, ne spune Mircea Eliade, este prezentă 
mai mult în cultura europeană, pentru că prin desacralizarea 
adusă de ştiinţe s-a impus sentimentul de stingere a vieţii în 
Neant. Este deci angoasa în fața Neantului. în culturile 
extracuropene, începând cu cele arhaice şi ajungând la cele 
asiatice actuale, unde sentimentele religioase sunt mult mai 
implicate în viața oamenilor, nu există această teamă, deoa- 
rece Moartea constituie doar o trecere spre un alt mod de 
existență. De aici şi semnificația simbolică de inițiere şi de 
renaştere ce se acordă Morţii. De aici, impunerea de aseme- 
nea a ritualurilor de înmormântare. "Moartea este marea Iniţi- 
ere”, subliniază Mircea Eliade. 

Se disting în acest sens două tipuri de inițiere - una a tre- 
cerii de la copil la adultul păstrător de tradiţii şi cult pentru 
strămoşi, specifică unor societăţi şi culturi arhaice, şi alta a 
morții propriu-zise. 

Prima iniţiere în lumile arhaice este aceea a tinerilor care 
pentru a deveni adulți sunt supuşi la foarte grele încercări. 
"Naşterea“ lor în alt om presupune probe de rezistență psihică 
şi fizică specifice Infernului, în care monştrii înspăimântători 
terifiază şi chinuie ființa ce trebuie purificată şi renăscută. 
Este o moarte simbolică a celui care a fost şi o renaştere sim- 
bolică a celui ce trebuie să fie. 

O.E. Briem ne vorbeşte despre utilizarea în acest scop de 
ierburi cu efecte halucinogene, despre imitarea de către adulți 
a unor monştri ce apar din întunericul junglei, unde adoles- 
cenții sunt lăsaţi singuri în timpul ritualului de inițiere. E. 
Morin vorbeşte despre utilizarea de tuneluri întunecoase în 
care apar măşti înspăimântătoare, iar mai târziu societățile 
antice de mistere inițiatice au folosit încăperi sub formă de 
labirint. Abia după ce au fost trecute aceste probe dure, tinerii 

devin adevărați membri ai tribului, capabili să împărtăşească 
în totalitate viața acestuia. 

Să ne oprim puţin asupra semnificației simbolice a ritua- 
lului discutat mai sus. 

Pentru a fi un alt om trebuie să omori în tine pe cel vechi. 
Trecerea la o altă viaţă, la o stare nouă superioară, cere un 
preţ, un sacrificiu, o plată. Nimeni nu poate obține ceva în 
plus fără să plătească. Şi acest adevăr credem că este valabil 
pentru întreaga noastră existență, dimensiunile sacrificiului 
fiind adeseori nu doar simbolice. Morţii propriu-zise îi ur- 
mează acelaşi prag păzit de monştri. Este Infernul în care fi- 
inţa trebuie să se purifice de energiile negative acumulate pe 
Pământ pentru a putea ajunge prin renaştere la existența sa 
autentică. 


Carpe diem 


Poate fi oare sentimentul morţii doar generator de an- 
goasă? Nu putem extrage şi un efect benefic? Credem că da. 
Fiecare dintre noi vine pe lume dotat cu o vocație, cu o dispo- 
nibilitate pentru ceva. Părinţii şi educatorii sunt primii chemaţi 


du: 


devi. 


posibilităților noastre ne vom putea împlini sensul existenței. 
Chemarea, voința, pasiunea, priceperea, sentimentul de utili- 
tate, randamentul nu pot veni dacă rătăcim pe drumuri străine 
de noi. Fiecare dintre noi este chemat să lase o urmă prin lu- 
mea în care trece. Şi aceasta nu este posibil dacă nu-şi găseşte 
"calea cu inimă", cum se exprimă Castaneda. 

Nu există profesii privilegiate în ceea ce priveşte împlini- 
rea vieții noastre. Să luăm exemplul unui olar care prin truda, 
pasiunea şi mintea sa va oferi semenilor nu numai obiecte 
utile, ci va transmite şi ceva din frumuseţea sufletului său. El 
şi-a împlinit, cu alte cuvinte, rostul său. 

Murim prin fizic. Trăim prin ceea ce rămâne. De aceca ar 
trebui să condensăm în fiecare clipă întregul sens al vieții 
noastre, ca şi cum aceasta ar fi ultima. Să avem în permanență 

în minte şi în suflet, ca un reper al tuturor actelor şi dorințelor, 
sentimentul efemerului şi al nemuririi; Timpul şi Eternitatea; 
Istoria şi Devenirea. Vom avea astfel în permanență în spirit 
acel memento mori, care, departe de a ne impune sentimentul 
zădărniciei tuturor lucrurilor, ne va trezi conştiinţa "urmei" ce 
o lăsăm în toate actele în care ne implicăm. 

Capitolul V 


MATERIE ŞI GÂNDIRE 


Dintre toate fenomenele existente în Univers, cel mai ciu- 
dat, cel mai greu de înțeles încă şi astăzi rămâne capacitatea 
materiei de a se gândi pe sine. 

Rămâne încă greu de spus cum o lume aparent fragmen- 
tată este integrată ca o unitate continuă, cum particule aflate 
într-o permanentă mişcare şi schimbare generează gânduri, 
sentimente, amintiri, impresia unei lumi statice. 

În actul gândirii nu culegem decât idei şi sentimente, fără 
a sesiza atomii, reacțiile biochimice, impulsurile electrice im- 
plicate în geneza lor. Nu se ştie încă unde şi cum are loc inte- 
grarea fenomenelor bioelectrice şi biochimice în procese psi- 
hice. S-a emis ipoteza generării de către creierul nostru a unui 
câmp mental. Ca fenomen continuu, câmpul mental ar putea 
oferi acelaşi caracter de continuitate şi proceselor discontinue 
din creier, în alți termeni, ar putea să determine unitatea 
conştienței. 

După cum vedem, în cunoaşterea gândirii suntem încă pe 
terenul ipotezelor, iar ceea ce cunoaştem nu reprezintă decât 
fenomene. Esenţa încă ne scapă. Creierul pare să continue să 
rămână "cea mai mare sfidare a biologiei şi a ştiinţei”, după 
cum ne spune Steven Rose. 

Ne-am putea întreba şi noi, asemenea lui Schrâdinger 
dacă nu era posibil ca gândirea să nu apară în evoluția mate- 
riei. Fără îndoială că gândirea nu a apărut numai pentru a nu 
rămâne "spectacolul lumii fără spectatori", numai pentru a ne 

putea vedea pe noi înşine ca într-o oglindă. Dacă numai omu- 
lui i se atribuie capacitatea de a gândi, se înțelege că lumea ar 
fi putut exista şi fără noi. Ar fi existat oricum, cu sau fără noi, 
dar omul am putea spune că a animat Universul prin gândirea 
sa, trimițând întrebări până în depărtările astrale, nesatisfăcut 
de singularitatea sa cosmică. "Prin sine însuşi fiecare om este 
o întrebare pusă lumii", ne spune Jung. 

Pentru înțelegerea unor laturi încă puţin explorate ale 
gândirii, vom face o succintă prezentare a fundamentelor sale 
fiziologice. 

Deţinem astăzi o serie de date ştiinţifice privind substratul 
biochimic al gândirii. Memoria, sentimentele, ideile, dorințele 
- într-un cuvânt, întreaga activitate psihică - are şi un substrat 
biochimic. Se cunosc în prezent o mulțime de substanţe cu rol 
în transmiterea influxului nervos. Aceste substanțe, conside- 
rate ca "suporţi ai gândirii", sunt peptide formate din lanțuri 
de aminoacizi. Prin intermediul lor sunt executate toate co- 
menzile plecate din creier. Sinteza lor se petrece în neuroni. O 
activitate psihică intensă presupune o sinteză crescută. 

Ideile noastre obţin, conform acestor date, un suport mo- 
lecular, anticipat încă de Huxley prin ipoteza "moleculelor 
ideogene". Dar nu ştim şi cum sunt ordonate, transformate în 
chei specifice ideilor învățate, impuse prin cultură etc. Fiecare 
informaţie nouă obține o expresie biochimică proprie, în aşa 
fel încât să fie scoasă la nevoie din "cartoteca" creierului. 

O idee ajunsă în câmpul atenției noastre este codificată 
mai întâi electric, apoi biochimic şi dacă ne captează interesul 
este stocată în memorie. Calea inversă ne va conduce din nou 
la idee. Vom observa de aici relația: reciprocă: 

idee > creier > idee 

Pentru a ne face şi mai înţeleşi, putem spune că o idee 
emisă sau purtată de o sursă este percepută şi păstrată de cre- 
ier numai prin "sculptarea" sa într-o formă materială concretă. 
Gândirea nu reprezintă decât o convertire a acestor expresii 
concrete în idei. 

Bazele neurofiziologice ale conştienţei 


Nu mai încape astăzi nici o îndoială că reflectarea lumii 
prin fenomenul de conştiență este mediată de creier. Ceea ce 
nouă ne pare acum relativ simplu de înțeles n-a fost însă 
dintotdeauna aşa, în alte epoci altele au fost organele conside- 
rate ca deținând nobila funcție de a gândi. Dar nici chiar acum 
nu s-au stins complet disputele privind formațiunile din creier 
implicate în actul conştienţei. Împotriva interpretărilor care 
considerau că, de vreme ce conştiența este o funcție de achizi- 
ție filogenetică recentă trebuie să fie dependentă numai de 
formațiunile relativ de curând apărute în evoluţia creierului, 
pledează observaţii obținute în timpul intervențiilor 
neurochirurgicale, îndeosebi studiile lui Penfield. 


Formaţia reticulată 


Lucrările lui Bremer, Moruzzi şi Magoun asupra formaţiei 
reticulate au deschis o nouă cale spre înţelegerea fenomenului 
de conştiență. Creierul percepe evenimentele lumii exterioare 
şi interioare pe un anumit fond, numit tonus de vigilitate. În- 
treținerea acestui tonus este realizată de formațiunea reticu- 
lată, care, după cum şi numele o desemnează, constă într-o 
rețea de fibre nervoase infiltrate printre structurile cerebrale 
de la talamus şi hipotalamus până la nivelul bulbului, iar prin 
fibre trimise mai departe, până la măduva spinală. 

Centrul de comandă şi de conducere a funcționalității 
noastre - creierul - trebuie să primească în permanență infor- 
maţii referitoare la evenimentele ce se petrec în interiorul şi în 
afara organismului. 

În drumul lor spre creier, informaţiile împrumută o cale 
specifică şi alta nespecifică. Formată din neuroni cu fibre 
lungi şi, ca urmare, puțini la număr, calea specifică trimite 
informaţii de la toate organele de simț în cortexul cerebral. 
Calea nespecifică se desprinde de cea specifică şi trimite, prin 
numeroşi neuroni cu fibre scurte, aceleaşi informații la nivelul 
formaţiei reticulate. 

Se disting anatomic şi funcțional două compartimente ale 
formaţiei reticulate - unul care exercită o acțiune activatoare 
asupra cortexului, iar altul cu acțiune de defacilitare sau de 
inhibiție asupra tonusului muscular. 


Vigilitate = conştienţă 


Căile nespecifice aduc impulsuri senzitiv-senzoriale în 
formaţia reticulată grație cărora aceasta va întreține tonusul de 
vigilitate al scoarței cerebrale necesar percepției. Starea 
aceasta de vigilitate o numim conştiență. Ea se menține printr- 
o permanentă relație cu dublu sens - de la formația reticulată 
la cortex şi invers. Este, dacă vrem, zgomotul pe fondul căruia 
decodificăm informaţiile specifice venite de la organele noas- 
tre de simţ. Starea conştienței noastre este dependentă aşadar 
de tonusul formaţiei reticulate, acesta întreținut la rându-i de 
stimulii veniți din lumea externă şi internă. Somnul nu este în 
acest sens, decât o dezaferentare a cortexului de stimuli. De 
aceea avem nevoie de linişte şi închidem ochii când dormim. 
Auzul şi vederea constituie principalele canale de culegere a 
informaţiilor de către creier. 

Prin numeroasele aferențe senzitive, senzoriale şi vegeta- 
tive ale formaţiei reticulate se poate spune că "nimic din ceea 
ce ia contact cu organismul nu-i rămâne străin". Aceste date 
de neurofiziologie au deosebite implicaţii pentru fenomenele 
ce vor fi discutate în acest capitol. 


Grila selectoare 


Interferenţa dintre stimulii ce vin din interiorul şi exterio- 
rul organismului spre zonele de integrare şi decizie ale siste- 
mului nervos central şi dintre stimulii plecaţi de la aceste zone 
conferă formației reticulate un rol de grilă selectoare, de filtru, 
pentru informaţiile de care luăm act conştient. Capacitatea 
noastră de a sesiza lumea ce ne înconjoară este dependentă nu 
numai de pragul de percepție al organelor noastre de simţ, ci 
şi de selectivitatea filtrului exercitat de formaţia reticulată. Cu 

alte cuvinte, percepem atât cât propriul nostru filtru ne per- 
mite. Formaţia reticulată este cea care "împarte ştirile" în "in- 
teresante" şi "neinteresante", decizând ce trebuie şi ce nu tre- 
buie „să ştim". Orice perturbare la acest nivel va avea ca ur- 
mare o alterare a conştienței. Diverse substanțe chimice ca 
psihotropele, o serie de suferințe repercutate asupra formației 
reticulate pot antrena o gamă largă de modificări ale 
conştienței, de la halucinații pasagere până la hipersomnie, 
comă, absenţe şi echivalenţe epileptice, psihoze etc. 

Rolul jucat de formațiunea reticulată în menținerea tonu- 
sului vigil l-a determinat pe neurochirurgul canadian Penfield 
s-o considere ca fiind "cel mai înalt nivel de integrare a 
conştienței". Zona în care s-ar face integrarea superioară a 
conșştienței ar fi, după Penfield, regiunea superioară a forma- 
ției reticulate pe care el o numeşte "centrencefal". în acest 
sens nu există încă un punct de vedere unanim. Cert rămâne 
rolul esențial al formației reticulate în determinarea nivelului 
de conştiență. 


Dezaferentarea senzorială 


O dovadă a influenței pe care o au stimulii externi în 
menținerea normală a stării de conştiență s-a obținut prin ex- 
perimentele de privare de stimuli sau de dezaferentare senzo- 
rială Menţinerea unui subiect în imersiune completă timp de 
6-10 ore a evidenţiat apariția de halucinaţii, tulburări fiziolo- 
gice şi de personalitate. Experimente pe voluntari menținuți în 
camere insonorizate ("camere ale tăcerii") timp de mai multe 
zile au avut acelaşi efect. 

Datorită lipsei de stimuli externi în condițiile zborului 
cosmic, s-a procedat la antrenarea la sol a cosmonauţilor în 
acest gen de camere. Izolarea voluntară sau forţată - în nau- 
fragii, rătăciri etc. - poate avea de asemenea asupra oamenilor 
efectele menționate. 

Este curios că aceste observații, cu o fundamentare 
neurofiziologică după cum vedem, au fost folosite în aşa-zisa 
acțiune de "spălare a creierului". Iată ce declara unul dintre cei 

implicați în cazul Sharon Tate: "Eu pot să conving pe oricine 
de orice dacă îi repet destul de des şi dacă subiectul nu are nici 
o sursă de informaţie". Izolarea individului de orice influență 
exterioară duce la pierderea cu timpul a programelor de refe- 
rință formate prin educaţie şi cultură. Izolat, înspăimântat, cu 
o securitate personală amenințată, el se trezeşte deodată cu o 
conştiență golită, sărăcită, dezorientată, gata să accepte de 
acum alte criterii de referință, alte idei, alte norme de condu- 
ită, străine de tot ceea ce raționase până atunci. 

Ne-ar putea reține de asemenea atenția trăirile de tip 
halucinator la indivizi care nu sunt bolnavi psihici, dar trăiesc 
în izolare - de exemplu în colibe îndepărtate de aşezări popu- 
late, în păduri etc. 


Conştienţa celulară 


Pentru a explica "sensibilitatea" la plante, Cleve Backster 
vorbea de "percepţia primară", care ar fi prezentă la toate ce- 
lulele vii. Alți autori au mers şi mai departe atribuind celulelor 
vii o conştiență sau un psihism. Mai exact, s-a pus întrebarea 
dacă viaţa psihică, conştiența nu reprezintă suma conştienței 
tuturor celulelor corpului nostru. Am discutat deja că o celulă 
vie reproduce în mic funcțiile unui organism pluricelular, fiind 
capabilă de comunicare, de prelucrare de informaţii, de me- 
morare şi de învățare. Prin faptul că trăieşte percepând mediul 
intern şi extern şi reacționează adecvat, celulei i se poate atri- 
bui un "micropsihism". Toate celulele unui țesut concură la 
îndeplinirea aceleiaşi funcții, aşa încât se poate vorbi de o 
integralitate funcțională a organului, sistemului şi, în final, a 
organismului prin niveluri succesive de integrare. 

Se poate admite existența unui "psihism de organ”, care 
comandă toate celulele din structura sa pentru o funcționare 
"coordonată şi coerentă". Mai sus se situează "psihismul de 
sistem", cu acelaşi rol şi, în final, cel al creierului, psihicul 
uman, integrator al unității organismului. Moartea distruge 
legăturile dintre aceste niveluri; începe dezintegrarea şi fiecare 
celulă se stinge pe cont propriu. Aşa ne-am putea explica du- 

rata lor diferită de viață după moartea organismului ca totali- 
tate. 

Alți cercetători interpretează intoleranța organismului față 
de țesuturile străine ca o incompatibilitate la nivel de psihism 
celular. Suntem desigur pe un teren al interpretărilor mai mult 
metaforice şi în acest sens se poate spune că fiecare celulă se 
bucură şi suferă odată cu ființa noastră. O durere influențează 
negativ toate celulele noastre, după cum o trăire pozitivă 
"exaltă întreaga noastră ființă”. 

Mizând la modul real şi nu doar simbolic pe capacitatea 
de "înțelegere" a tuturor celulelor din corp, yoginii au uzat de 
tehnici care le-au permis să le supună controlului voluntar în 
scopul armonizării funcționalității lor. Le-au clasificat chiar 
pe grade de "nobleţe". în funcție de "rangul" lor se vor adresa 
diferențiat în dialogul ce-l poartă cu ele, întocmai cum s-ar 
adresa unor persoane. Este desigur ridicol, după concepțiile 
noastre biologice, să "conversezi" cu ficatul când se îmbolnă- 
veşte, încurajându-l să se însănătoşească. S-a văzut însă că 
uneori organele îi şi "ascultă", supunere despre care aflăm prin 
intermediul examenelor clinice şi de laborator. 

Am putea considera ipotetic că fiecare celulă vie din or- 
ganism dispune de posibilități de reacție adecvată de memo- 
rare şi învăţare, adică de ceea ce am numi "micropsihism" 
latent, dar singurele celule capabile să-i ofere o expresie con- 
ştientizată n-ar fi decât celulele nervoase din creier. 

S-ar putea de asemenea raționa că, de vreme ce conştiența 
este dependentă de senzorii aflați la periferie iar fiecare celulă 
dispune de capacitatea de a se informa în mod indirect, celu- 
lele apar implicate în fenomen, creierului revenindu-i sarcina 
integrării şi decodificării informaţiei. 

Mergând pe linia acestor consideraţii ipotetice, se poate 
spune că şi conştiența apare odată cu prima celulă vie. Ar fi o 
conştiență latentă bazală, închisă în sine, evoluția găsind prin 
creierul uman posibilitatea de a face saltul la deschiderea sa, 
la conştientizare. A se gândi pe sine însuşi, devine astfel cel 
mai mare miracol din câte pot exista. 

REZERVELE GÂNDIRII 


Întreaga lume ştiinţifică este astăzi de acord că noi nu uti- 
lizăm conştient decât cel mult 10% din capacitatea de funcțio- 
cință incomparabil mai mari decât cele pe care le valorificăm 
în mod obişnuit. 

Întregul organism dispune de altfel de rezerve funcționale, 
nu numai prin dublarea a o serie de organe (ochi, pulmoni, 
rinichi etc.), dar chiar şi organele unice din corpul nostru au 
largi limite de extindere funcțională. 


Hipnoza - cale de acces spre potenţialul 
nostru latent 


Într-o lume care se manifestă atât de diferențiat ca poten- 
țial creator este dificil să înțelegem că fiecare dintre noi ar 
putea fi un pictor, un muzician, un scriitor ş.a.m.d. Să urmă- 
rim însă un experiment efectuat la noi în țară de prof. Vladi- 
mir Gheorghiu. Pentru a testa talentul, posibilitățile spontane 
de a desena, unui subiect oarecare i s-a cerut să deseneze un 
animal, în cazul citat, o pisică. în fig. 5 se poate observa "nai- 
vitatea" desenului, sărăcia mijloacelor sale de reprezentare 
artistică. Şi iată desenul executat de acelaşi subiect, de această 
dată reprezentând un câine, după ce prin hipnoză i s-a sugerat 
că este un "adevărat talent" înzestrat cu posibilități artistice 
(fig. 6). Diferenţa este netă. Mijloacele de reprezentare sunt 
îmbogăţite, elementele de detaliu care apropie imaginea de 
realitate sunt pregnante. 

Fig. 5 Desen înainte de hipnoză Fig. 6 Desen după hipnoză 


Graţie acestei căi de acces spre potenţialul nostru latent, 
hipnoza a început să fie în prezent larg utilizată în scopuri 
psihopedagogice. 

Sunt de largă notorietate lucrările lui V. Raihov. Acesta a 
reuşit să releve însuşiri de care subiecţii nu erau conştienţi în 
domenii diverse ca muzica, pictura etc. Se spune că după câ- 
teva şedinţe de impunere a sugestiei hipnotice, subiecţii erau 
capabili să păstreze aceste "însuşiri". Pentru acest motiv s-a şi 
creat termenul de "transă creatoare". Vom vedea că nu numai 
hipnoza a fost utilizată în scopul lărgirii potenţialului nostru 
creator, ci şi alte mijloace, unele mult mai uşor de aplicat şi 
accesibile fiecăruia dintre noi. Este uşor de înţeles ce conse- 
cinţe va avea pentru omul viitorului, obligat să răspundă unor 
solicitări tot mai mari, posibilitatea de a-şi extinde capacitatea 
sa creatoare şi de activitate. 

Să rămânem puțin în spațiul hipnozei, beneficiind de in- 
formaţiile venite din cele mai pertinente surse - Vladimir 
Gheorghiu, Vladimir Levi. Trecerea sumară în revistă a câ- 
torva din fenomenele ce se pot obţine prin hipnoză ne poate 
oferi o altă înţelegere asupra multora dintre informaţiile pro- 
venite din lumea antică. 

Hipnoza este considerată ca o stare particulară a psihis- 
mului uman. Cunoscută din cea mai adâncă antichitate şi larg 

utilizată de un număr restrâns de persoane - adăpostite mai 
ales în umbra templelor, care nu serveau numai ca lăcaşuri de 
cult, ci şi ca focare de concentrare şi de răspândire a culturii 
şi, în general, a cunoştinţelor de care se dispunea la acea 
vreme - a trezit suspiciuni oamenilor de ştiinţă, cucerind cu 
greu un drum spre câmpul lor de preocupări. Peste 3000 de 
ani au trebuit să se scurgă pentru ca hipnoza să parcurgă dru- 
mul din templele Babilonului, Egiptului şi Greciei antice până 
în sanctuarul ştiinţei moderne. 

Multă vreme s-a crezut că posibilitatea de a fi hipnotizat 
este în relaţie directă cu inteligența şi personalitatea subiectu- 
lui uman. în realitate, nivelul inteligenței nu este un obstacol - 
o inteligență superioară este chiar o circumstanță favorabilă 
hipnozei. 

În timpul hipnozei cenzura conştientă a individului este 
modificată. De aceea el acceptă situații cu totul ieşite din co- 
mun, importante, după aprecierea noastră, nu numai pentru 
cunoaşterea posibilităților creierului nostru, dar şi pentru în- 
țelegerea unei bune părți din istoria umană. Un om hipnotizat 
nu percepe durerea - de unde şi aplicaţiile ei, de pildă, în naş- 
terea fără dureri, extracții dentare etc. Pot fi create percepții 
false la nivelul tuturor organelor de simţ. Pot fi văzute per- 
soane inexistente despre care se sugerează că ar fi prezente în 
cameră şi chiar se pot purta conversații cu ele, bineînțeles, 
monologând, nu dialogând. Invers, persoane prezente, obiecte 
aflate în jurul subiectului hipnotizat pot fi făcute nevăzute 
dacă se sugerează acestuia că nu ele există. 


Percepţii false 


Să cităm un exemplu în acest sens după Vladimir 
Gheorghiu: «...amintesc de un, subiect căruia i-am sugerat... 
că se va întâlni cu o personalitate marcantă din străinătate, 
despre care auzise vorbindu-se foarte mult. M-am substituit 
personajului amintit şi după ce îi sugerasem să rămână cu 
ochii deschişi, m-am apropiat de el spunându-i în româneşte 
"Bună ziua". Subiectul vădit impresionat de această întâlnire 

s-a dat câțiva paşi înapoi întrebându-mă cu uimire: "Dumnea- 
voastră ştiţi româneşte?" 

Altă dată i s-a sugerat aceluiaşi subiect că asistă la un 
film. Iluzia a fost perfectă. Subiectul s-a comportat "cât se 
poate de firesc în calitate de spectator, făcând haz de scenele 
vesele şi plângând de cele triste“. Mai mult, era capabil să 
relateze "cu lux de amănunte" tot ce vedea. 

Mergând pe linia falselor percepții induse prin sugestie 
hipnotică se pot obține cele mai neaşteptate devieri, unui 
subiect hipnotizat mirosul pătrunzător al oţetului, de pildă, 
părându-i-se un veritabil parfum, iar apa cea mai bună băutură 
alcoolică. în vremea studenției am asistat la un astfel de expe- 
riment executat de medicul psihiatru C. Lichter. Subiect era 
un bolnav internat pentru dezalcoolizare. Metoda consta în a-i 
crea reflexe negative (greţuri, vomă, amețeli) sugerate la sim- 
pla ingestie de apă. Practic, după ce se hipnotiza bolnavul, i se 
oferea un pahar cu apă. Medicul se informa în prealabil care 
este băutura preferată a acestuia. 

Când i s-a oferit paharul cu apă, bolnavul a exultat de plă- 
cere convins fiind că i s-a oferit cel mai bun vin. Întocmai ca 
la "nunta de la Cana-Galileei"! 

Poate cea mai ciudată dintre posibilităţile hipnozei este 
fenomenul de "regresie a vârstei". 

Să ne imaginăm că noi, adultul care avem un comporta- 
ment adecvat vârstei şi poziției noastre sociale, ne trezim 
brusc aduşi într-o lume pe care credeam că am uitat-o de mult 
şi adoptăm până în cele mai mici amănunte conduita cores- 
punzătoare acesteia. 

"Aduşi", spre exemplu, la vârsta de 3 ani, vocea, scâncetul 
şi universul jucăriilor, pretinse îl anunţă pe cel ce am fost cân- 
dva. "Transportați" în clasa I, putem reda numele pe care le- 
am uitat de mult ale tuturor colegilor de abecedar. V. 
Gheorghiu citează un caz din practica profesorului universitar 
Erich Fromm. Un student este regresat la vârsta de 3 ani. A 
început să vorbească un dialect al limbii japoneze pe care îl 
învățase la acea vârstă într-un lagăr în care fusese deținută 

familia sa. Ulterior, nemaiavând nevoie să-l folosească, dia- 
lectul a fost complet uitat. în afara stării de hipnoză nu-şi 
amintea nimic, nici după propria sa înregistrare ascultată după 
hipnoză. 

Realizarea unui astfel de fenomen este departe de a răs- 
punde doar unei simple curiozități ştiinţifice, ci poate avea 
deosebite implicații, din care nu am reține aici decât pe cele 
de ordin medical. în viaţa unui om pot surveni şocuri care să-i 
modifice complet comportamentul. Întoarcerea înapoi a tim- 
pului prin hipnoză într-un moment anterior şocului poate avea 
ca rezultat redresarea bolnavului. 


Sugestia posthipnotică 


În aceeaşi categorie a fenomenelor impresionabile obți- 
nute prin hipnoză se înscrie şi sugestia posthipnotică. 

Am amintit mai sus experimente ce urmăreau relevarea 
unor potenţe latente ale creierului nostru de care subiectul nu 
era conştient că dispune - capacitatea de a desena, de a me- 
mora etc. Concret, în timp ce subiectul este hipnotizat i se 
sugerează că la trezire va fi capabil să deseneze, să cânte, să 
înveţe o limbă străină etc. Prin repetarea şedinţelor se ajunge 
la consolidarea unor însuşiri dobândite pe această cale. 

Au fost comentate îndeajuns de multe exemple care să 
demonstreze valoarea sugestiei posthipnotice. S-a sugerat, de 
exemplu, unui grup de copii ca a doua zi la o anumită oră să 
se adune cu toții într-un loc bine precizat şi să joace mingea. 
Sau s-a sugerat ca la o anumită oră şi într-o anumită zi să exe- 
cute un gest oarecare precizat de hipnotizator. S-a constatat că 
toți aceştia - care după hipnoză nu ştiau nimic de ordinul ce 
urmau să-l execute, şi mai mult chiar, nici nu credeau când un 
binevoitor le-a spus dinainte ce vor face - în apropierea tim- 
pului fixat prin hipnoză au început să intre într-o stare de neli- 
nişte şi, brusc, la ora fixată, au executat întocmai ordinul pri- 
mit fără să realizeze că nu a fost o inițiativă proprie. Este in- 
discutabil că avem de-a face aici cu o informație introdusă pe 
cale hipnotică în subconştient, care o integrează în mecanis- 

mul său de acțiune. Ceasul din noi măsoară cu exactitate ma- 
tematică timpul. La ora fixată el proiectează şi impune 
conştienței ordinul primit. 

Se pot da sugestii posthipnotice nu numai de întărire a 
unor aptitudini, ci şi de diminuare sau ştergere a unor obişnu- 
inţe (alcoolism, tabagism, alte obişnuințe negative), de unde şi 
aplicaţiile sale practice. Se pot sugera amnezii referitoare la o 
anumită perioadă de timp, nedorită, din viața noastră, după 
cum se pot şterge informații utile. Un exemplu în acest sens îl 
constituie acțiunea de "spălare a creierului", despre care am 
amintit. Tocmai de aceea o astfel de armă cu implicații tera- 
peutice, psihologice, psihosociale şi chiar consecinţe militare 
nu trebuie lăsată la discreția oricui; ea trebuie să fie bine cir- 
cumscrisă unui cadru ştiinţific instituționalizat, 


Sugestia hipnotică şi modificările orga- 
nice 


Un aspect ce ni se pare a fi fundamental pentru înțelegerea 
ştiinţifică a unor fenomene pe care cu prea multă uşurinţă se 
pune uneori eticheta de misticism este acela al posibilității de 
a provoca prin hipnoză modificări organice. Cu alte cuvinte, 
se pot obține pe această cale nu numai modificări de conduite, 
întărire de aptitudini, ştergere de obişnuințe sau de idei para- 
zite din conştiența noastră etc., dar se pot obține chiar modifi- 
cări de ordin biologic structural. Să-l cităm pe Vladimir 
Gheorghiu: "Sugerându-i (unui subiect, n.n.) că din neatenție 
s-a ars destul de tare cu ţigara în podul palmei stângi, am putut 
remarca la circa o oră după transmiterea acestei sugestii apa- 
riţia unei pete roşii în zona indicată de noi “ 

În palma unui om hipnotizat, caz citat de K.Platonov, s-a 
pus o monedă obişnuită spunându-i-se: "Moneda este înroşită 
în foc. Simţi o arsură puternică!" După câteva minute pe 
palma subiectului a apărut o arsură de gradul doi. 

În fața realităţii fenomenului ne va fi mult mai uşor să în- 
țelegem de ce oamenii credincioşi, ca Louise Lateau sau 

Terese Neumann, prezentau stigmate (plăgi sângerânde) exact 
în locurile în care se presupune a fi fost rănile lui lisus. 


Modele funcţionale ale subconştientului 


Experiențele citate impun cu pregnanță ideea că în 
subconştientul nostru există scheme structurale şi funcționale, 
patern-uri, modele de funcționare pentru toate evenimentele 
ce au loc în organism. Cu o parte din aceste scheme ne năştem 
(de exemplu - cu reactivitatea la cald sau la rece şi alți stimuli 
externi), iar altele se formează prin educaţie, cultură, experi- 
ența trăită. 

Acestea din urmă reprezintă modele psihice de referință, 
criteriile în raport cu care fiecare dintre noi interpretează şi îşi 
integrează lumea, convingerile şi credințele, suportul sugesti- 
ilor noastre. Odată cenzura conştientului suprimată sau dimi- 
nuată, ca în cazul hipnozei, subconştientul va declanşa în- 
treaga succesiune de reacții înscrisă în modelul său funcțional. 
în acest fel o monedă rece, dar acceptată de subconştient prin 
sugestie ca fiind incandescentă, va determina modificările ce 
apar într-o arsură. Acelaşi model funcțional se va declanşa şi 
în subconştientul unui om care şi-a sedimentat în timp, prin 
convingeri religioase, informaţii despre patimile primilor 
stâlpi ai bisericii. De aici şi legendarele stigmate. 

Să ne imaginăm că în loc de sugestia care provoacă arsura 
inducem o sugestie de vindecare într-o boală cu leziuni chiar 
organice. în acest caz putem invoca acelaşi mecanism de de- 
clanşare a reacțiilor biologice şi în vindecare. Vedem aşadar 
că pot exista vindecări "psihice", vindecări prin sugestie, vin- 
decări obținute de şamanii unor triburi, vindecări care, după 
cum spune psihiatrul rus V.Levi, sunt aşa de frecvent mențio- 
nate în scrierile biblice. 

Iată un exemplu citat de Robert Dantzer în cartea sa L'I/- 
lusion psychosomatique (Ed. Odile Jacob, Paris, 1989), extras 
dintr-un articol publicat de F.Alexander în Jurnalul Asociaţiei 
Americane de Medicină. în 1977, la Seattle, o femeie de 28 de 
ani, originară din Filipine, îl consultă pe medicul F.Alexander 

pentru o serie de episoade febrile însoțite de dureri articulare. 
Este internată în clinică unde se precizează diagnosticul de lu- 
pus eritematos diseminat. Un tratament cu hormoni corticoizi 
are bune rezultate iniţial, dar ulterior nu mai are efectul scon- 
tat, iar boala se agravează şi se extinde la rinichi. 

Disperată, bolnava se hotărăşte să plece în satul natal din 
Filipine pentru a se adresa... vrăjitorului satului. Acesta îi 
spune că un iubit pe care l-a supărat i-a trimis duhuri rele 
pentru a se răzbuna. Dar el, vrăjitorul, o va exorciza, adică va 
scoate duhurile rele din ea şi se va vindeca. Trei săptămâni 
mai târziu se întoarce în SUA la medicul său. Acesta constată 
că nu mai are nici un semn de boală. Doi ani mai târziu ea 
naşte în condiții foarte normale. 

Empiric, s-a găsit un mijloc de plonjare a individului în 
subconştient, de îngustare a câmpului conştienței prin ritm, 
ritual, incantaţii, cântec, imagini, povestirea unei legende, a 
unui mit cu referire la suferința subiectului. Deci toată difi- 
cultatea constă în a găsi metoda prin care să accedem la 
subconştient pentru a-l obliga să lucreze în sensul dorit de om. 
Aici trebuie "înşelată" vigilența "paznicului" pe care îl con- 
stituie cenzura conştienței. 

Dacă avem în vedere aceste date putem explica, ştiinţific 
după cum se vede, însăşi o parte din faptele povestite de scrie- 
rile biblice. Când Iisus spune "Credinţa ta te-a vindecat", vom 
înţelege prin aceasta permisivitatea insului la sugestie dar şi la 
imensul câmp psihoenergetic cu efecte terapeutice atribuit lui 
lisus. Permisivitatea înseamnă suprimarea cenzurii conştiente 
a obstacolului opus de bariera psihologică sau, altfel spus, de 
necredința bolnavului în existența unei astfel de posibilități. 
Sigur, aici este vorba nu numai de o simplă credință, redusă la 
posibilitatea de vindecare, ci de una în care se înscrie tot sis- 
temul de repere constituit de religia creştină. 

Împărăția Tatălui despre care vorbeşte lisus, nu poate fi 
asimilată decât cu acest câmp cosmic fundamental sau al Con- 
ştiinţei Cosmice, reprezentat simbolic prin imaginea "Tatălui", 
unde sunt înscrise toate patern-urile noastre funcționale sau 

arhetipurile de care ne desprindem prin boală. Vindecarea prin 
mijloace psihice ar însemna regăsirea modelului nostru origi- 
nar, reataşarea la simbol, la arhetipul pierdut. De aici poate şi 
explicația unui anumit ritual care întotdeauna a fost prezent în 
exercitarea acestor fenomene. 

De-a lungul istoriei umane sunt menționate multe din per- 
formanţțele descrise în Biblie. Lui Bechterev, Lewon 
Mirahorian ş.a. li se atribuie vindecarea prin hipnoză şi suges- 
tie a unor bolnavi orbi, surdomuţi sau paralizaţi. Lewon 
Mirahorian a fost capabil să liniştească un bolnav psihic aflat 
în plină criză de furie prin proiectarea bruscă a privirii, după 
cum ar fi reuşit să scoată în acelaşi mod un bolnav dintr-o 
criză de epilepsie şi chiar să provoace un acces de epilepsie 
unui om sănătos. Toate aceste performanţe au făcut şi subiec- 
tul unui roman în literatura noastră (Pontiful, de Henriette 
Yvonne Stahl). 


EXISTĂ ŞI ALTE DIMENSIUNI PSIHOFIZIOLOGICE 
ALE CONŞTIENȚEI UMANE? 


În mod convenţional se admit trei stări ale conştienţei: sta- 
rea de veghe sau conştiența propriu-zisă, starea onirică (de 
exemplu, în somnul cu vise) şi starea de absență a conştienței 
(de pildă, în somnul fără vise). 

Freud a pus bazele conceptului de inconştient. Jung, Adler 
şi alții i-au conferit noi dimensiuni şi valențe. Dar dincolo de 
conştient şi inconştient mai există o stare pe care omul a expe- 
rimentat-o din cele mai vechi timpuri. Este o stare particulară 
situată între veghe şi somn. S-o numim stare intermediară a 
conştienței. Unii comentatori o includ în gândirea analogică, 
încercând s-o diferențieze de cea discursivă. Nefiind codifi- 
cată ştiinţific, a primit denumiri şi accepții diferite de la un 
autor la altul. 

Unele din denumiri vor să sugereze că este vorba de fapt 


deva. 


ale gândirii umane. Şi, realmente, nu avem prin ea decât o altă 

faţetă, o altă dimensiune, foarte puțin cunoscută încă a gândi- 
rii noastre. Exploatată în afara cadrului instituţionalizat, pe 
terenul său s-au exersat gândirea magică, alchimia, ocultis- 
mul, o serie de societăţi antice cu caracter ezoteric. A consti- 
tuit şi motivul pentru care ştiinţa oficială a refuzat s-o consi- 
dere demnă de interesul său. 

Neglijându-se baza psihofiziologică a unor fenomene în 
jurul cărora s-a impus o atmosferă de mister, "copilul a fost 
aruncat o dată cu apa din albie". Şi aceasta spre dezavantajul 
cunoaşterii noastre. 

O serie de aspecte particulare ale psihologiei noastre ca 
hipnoza, fenomenele chiar şi astăzi controversate ce pot apă- 
rea în timpul său - modificarea percepţiei, amplificarea poten- 
țialului nostru creator, înlăturarea din conştiență a unor idei 
parazite etc. - noi le-am considerat ca fiind o expresie a rezer- 
încadrat în acest capitol. 

Prezentarea acestora va urmări o singură finalitate - bene- 
ficiul lor teoretic şi practic pentru noi. Încercăm o schiță de 
răspuns, desigur limitat la posibilitățile noastre; la întrebarea: 
cine suntem? şi dacă ştim, ce ne rămâne de făcut? 


Timpul 


S-a scris mult despre modul în care percepem Spaţiul i 
Timpul. Kant atribuie doar rațiuni capacitatea de a surprinde 
succesiv aspectele unei realități simultane şi vom vedea coin- 
cidenţa opiniei sale cu aceea a teoriilor moderne. 

Fizica clasică a postulat un Timp absolut, universal, şi un 
Spaţiu absolut, sugerate de desfăşurarea periodică, ritmică a 
tuturor fenomenelor observate. Contabilizarea periodicității 
fenomenelor a impus măsurarea Timpului. Acesta este Timpul 
astronomic, perceput în condițiile determinării noastre tridi- 
mensionale. 

Se vorbeşte despre un Timp circular, mai exact în spirală, 
al unei "eterne reîntoarceri", ca şi despre un Timp ireversibil 

probabilistic, dedus din scurgerea entropică a evenimentelor 
în Univers (Costa de Beauregard ş.a.). 

Pătrunderea ştiinţei moderne în Universul subatomic a 
impus modificarea reprezentărilor noastre despre Timp şi 
Spaţiu, care nu mai sunt văzute separat, ci ca un continuu 
Spaţiu-Timp. Este un spațiu multidimensional în care feno- 
menele au loc în toate aceste dimensiuni. Se petrec instanta- 
neu - fără înainte şi după, sus sau jos, dreapta sau stânga - în 
sensul comun al termenilor. 

David Bohm (1971) creează noțiunile de "ordine desfăşu- 
rată" sau implicată, invizibilă, aflată în acelaşi Timp şi acelaşi 
Spaţiu. Numai prin desfăşurarea ordinii înfăşurate aceasta este 
percepută ca lume a realului jalonat în Timp şi Spaţiu. Toate 
înfăşurările sunt prezente în acelaşi timp, numai percepția 
noastră este succesivă şi proiectată într-un spațiu. Prezentul nu 
este decât un viitor care devine trecut păstrat în memorie. 

Prin aplicarea ideii de hologramă în explicarea acestui 
univers de către Bohm şi în virtutea căreia orice parte conţine 
totalitatea, întreaga noastră durată sau temporalitate ne apare 
închisă într-un moment. Vom vedea că pentru unele fenomene 
ce au loc în universul nostru psihic este deocamdată singura 
explicaţie plauzibilă. 


Timp biologic 


Există un Timp al ființelor, determinat de ritmurile lor, 
care nu este acelaşi cu cel descris de astronomi şi nici cu cel 
postulat de fizica modernă. Pentru a sfida parcă înțelegerea 
noastră, fiinţele îndrăznesc uneori să "oprească" timpul în loc. 
Există experimente de înhumare ce par să scoată omul din 
Timp şi din toată ştiinţa noastră despre creierul care, după 
datele de laborator, nu rezistă mai mult de trei minute fără 
oxigen. Virusurile, nimfa unor fluturi sub formă de crisalidă 
ş.a. în anumite condiţii îşi suspendă Timpul pentru a-şi relua 
viaţa în alte împrejurări favorabile. 

Timpul biologic este diferit de cel astronomic. Diferă de 
asemenea de la specie la specie, de la individ la individ în 
funcție de ritmurile sale interne. 

Reacţiile biochimice din celulele noastre au un ritm de 
desfăşurare diferit de la o vârstă la alta, ritm determinat prin 
programul nostru genetic şi prin intensitatea cu care ne trăim 
viaţa. Se vor distinge, ca urmare, un Timp fiziologic şi un al- 
tul psihologic, care au fost analizate pe larg de Lecomte du 
Noiiy studiind timpul de refacere a plăgilor la diferite vârste. 


Timp fiziologic 


Timpul de vindecare a unei plăgi este numit timp fiziolo- 
gic. Un studiu statistic a evidenţiat necesitatea unui timp pro- 
gresiv mai mare pentru vindecarea unei plăgi în raport cu 
creşterea vârstei. La vârsta de 10 ani este de 5 ori mai mic 
decât la vârsta de 60 de ani. Sigur, baza acestui timp fiziologic 
diferit este determinată de potențialul biologic, variabil în fun- 
cție de vârstă şi specific tuturor funcțiilor ce se desfăşoară la 
nivelul unui organism viu. 


Timp psihologic 


Timpul se scurge mult mai repede pentru un adult decât 
pentru un copil. Cantitatea de evenimente percepute de către 
un copil până la adolescență este mult mai mare decât a unui 
adult pentru că gradul de noutate adus de acesta este net cres- 
cut la începutul vieţii. De aceea Timpul pare să se dilate pen- 
tru un copil şi să se contracte pentru un adult. Fiecare vârstă 
îşi are un timp al său. La vârsta copilăriei am putut sesiza cu 
toții această diferență în perceperea timpului. Zilele erau 
"mult mai lungi“ în copilărie decât la maturitate. Viaţa este 
deci mai lungă pentru un copil decât pentru un adult, care are 
senzația că zilele sunt prea scurte pentru câte are de rezolvat. 

Ca şi cum nu ne-ar fi de ajuns scurtarea timpului, la sfâr- 
şitul vieţii trăim mult mai repede ceea ce ne-a mai rămas. O 
oră la vârsta de 10 ani echivalează cu 5 ore trăite la 60 de ani 

sau, altfel spus, un copil de 10 ani trăieşte în 60 de minute pe 
plan fiziologic şi psihologic cât un adult de 60 de ani în 5 ore! 
Vom înţelege de ce 3 ani - între 17 şi 20 de ani, de exemplu - 
nu au valoarea a 3 ani dintre 50 şi 53 de ani. De aceea părinții, 
profesorii şi copiii trăiesc în lumi temporal diferite, au opinii 
şi preferințe diferite şi adesea nu se înțeleg. Să nu uităm 
aceasta când facem un program pentru copii! 

De la Lecomte du Noiiy şi până astăzi dezvoltarea geneti- 
cii a umplut multe goluri în ştiinţa despre noi. Rămân de actu- 
alitate nu atât calculele făcute de cercetător cu mai bine de 40 
de ani în urmă, cât esenţa fenomenului, care a fost definită 
prin existența unui ceasornic ce bate diferit pentru fiecare 
dintre noi la diversele niveluri de desfăşurare a existenței 
noastre. 


Timpul şi clarviziunea 


A afirma posibilitatea de a prevedea un eveniment dincolo 
de probabilitatea calculată ştiinţific ar fi fost, nu cu multă 
vreme în urmă la noi, de-a dreptul o nebunie. Şi asta pentru că 
la oricare alt eveniment era posibil să se imagineze o explica- 
ție "materialist-ştiinţifică", dar nu predicției, clarviziunii sau 
premoniţiei, cum i se mai spune. 

În fine, fenomenul de predicţie există. Nu-l pot nega decât 
cei care şi-au spălat creierul şi l-au îndoctrinat cu materialis- 
mul mecanicist din secolul XIX sau cei care nu au avut nicio- 
dată prilejul să-l experimenteze şi nu-l pot accepta din bun 
simţ. Să lămurim bine lucrurile: noi nu vrem acum să acredi- 
tăm ştiinţific tot felul de farsori şi indivizi abili care se căpă- 
tuiesc pe seama naivilor. Noi tratăm aici despre acele eveni- 
mente complexe ce îi sunt brusc comunicate spiritului şi care 
ulterior se petrec nu aproximativ, ci exact, fără nici o abatere. 
Sunt acele coincidențe semnificative în care un eveniment 
fizic este anunțat şi dublat de un fenomen psihic, coincidențe 
despre care a vorbit Jung când a construit teoria sincronicității 
pentru a le da o explicaţie. Noi înşine am avut şansa să le ex- 
perimentăm, evident, involuntar. Nu vom intra în detalii pen- 

tru că informațiile au un caracter absolut personal. Ceea ce ni 
se pare interesant: din analiza pe care am făcut-o unui astfel 
de eveniment a rezultat că atunci când sunt implicate mai 
multe persoane care trebuie să îndeplinească un rol precis în 
această "întâmplare", fiecare dintre ele poate acționa din mo- 
tive complet diferite. Au uitat ceva la cineva, aveau de cerut o 
lămurire sau le-a venit ideea să meargă după cumpărături. 
Evenimentul nu este prezis decât celui pentru care "întâmpla- 
rea" are o anumită semnificaţie. Ce plan, ce câmp conectează 
creierele mai multor oameni deodată pentru a îndeplini ceva 
ce este deja programat? 

Şi dacă fiecare a avut convingerea că acționează din pro- 
prie voință, când de fapt era pur şi simplu gândit de "altci- 
neva", când era doar un simplu instrument prin care trebuie să 
se "îndeplinească porunca", atunci cea mai gravă întrebare 
care se pune este nu cine este cel ce ne dictează viața, ci 
aceasta: gândim sau suntem gândiţi? Cel puţin în aceste coin- 
cidenţe semnificative este clar că suntem gândiţi şi noi acțio- 
năm ca simpli roboți. Dar, după cum spune Jung, nu orice 
întâmplare şi coincidenţă este un sincronism cu caracter pre- 
dictiv. Este posibil ca majoritatea să fie doar banale întâm- 
plări, afară doar dacă nu vom afla într-o zi că nimic nu este 
întâmplător, ceea ce ar fi într-adevăr cumplit... 

Noi credem că nu putem fi supervizați în fiecare clipă de 
"Cineva", că aceste coincidențe semnificative, care se înscriu 
într-o structură arhetipală, se manifestă doar în probleme de 
ordin fundamental, când viața individului trebuie să ia o anu- 
mită turnură în vederea unei finalități ce nu o poate înțelege, 
dar care este deja înscrisă în programul vieţii sale. în rest, pro- 
babil că se întâmplă întocmai cum procedăm noi cu ceasul 
deşteptător. Îi strângem arcul de seara şi-l programăm să sune 
la oră fixă. A doua zi va suna fără ca noi să intervenim. La 
nevoie însă, dacă ceasul se opreşte sau dacă ora se schimbă, 
noi putem interveni. Aşa cel puţin ne-am putea imagina feno- 
menele. Se ridică întrebarea dacă se poate evita un eveniment 
care ne este prezis. Cei mai mulți spun că da. Nu ne referim la 

moarte, care evident nu poate fi evitată. Ne referim la întâm- 
plări de alt gen. Ei bine, după experiența noastră, nimic nu 
poate fi evitat, chiar dacă evenimentul este complet defavora- 
bil persoanei. 

"O mie" de gânduri te invadează, "o mie" de soluţii îți vin 
în minte, iar când a sosit "ceasul" eşti tot acolo. Începe cea 
mai fantastică dintre experienţe. Eşti actor, dirijor şi spectator 
în acelaşi timp. Eşti "ochiul care vede şi se vede" cum zice 
Jacob Bâhme într-un alt context. Întocmai ca un dirijor care 
ştie partitura pe dinafară, începi să-ți spui: acum intră oboiul, 
acum pianul, acum... Mai mult, amuzat, poţi comunica celor 
implicați ceea ce deja ştii că urmează să se întâmple. Stupefi- 
aţi, vor constata realitatea predicției tale. Cine este mai marele 
"regizor" al acestor întâmplări? Cineva inspirat a numit aceste 
coincidenţe "întâmplări în care Dumnezeu preferă să rămână 
necunoscut". 

Cum am putea explica această realitate în termenii ştiinţei 
clasice? Să le negăm, cum am făcut-o până acum? Şi totuşi, 
vise premonitorii există, "iluminări", soluții brusc intuite unor 
probleme ştiinţifice insolubile până atunci au avut, după cum 
am văzut, foarte mulţi oameni de ştiinţă. Despre oracolul bul- 
gar Vanga Dimitrova s-a scris de asemenea mult şi unele surse 
poartă gir ştiinţific. Dar dincolo de ceea ce spun sau nu alţii, 
noi depunem mărturie în fața eternității pentru realitatea lor. 

Aceste fenomene predictive devin uşor comprehensibile, 
explicabile, dacă admitem teoria lui David Bâhm, care, după 
cum se ştie, a fost colaborator al lui Einstein. Din teoria lui 
Bâhm rezultă că într-un punct din ordinea implicată 
nedesfăşurată sau nemanifestă, există înscris - conform con- 
cepției holografice - întregul timp, şi trecut şi prezent şi viitor, 
întregul spațiu cu conținutul său. Deci toate evenimentele vii- 
toare sunt deja acolo, înscrise, prezente. Acolo însă nu este 
numai o lume "înghețată", care zace în hibernare până ce va 
deveni o lume reală, ci şi o inteligență, un savoir absolu, cum 
spune Jung. Ei bine, din motive pe care nu le ştim, nu le înţe- 
legem, de vreme ce nu ne sunt anunțate ca să putem între- 

prinde măsuri adecvate, ci pur şi simplu ne face spectatori şi 
actori totodată, această inteligență ne implică în demersul său. 
Este ca şi cum fără voia noastră alunecăm în altă dimensiune a 
timpului. 

Mintea aceea extraordinar de precisă care a îndrăznit să 
pătrundă eternitatea până ce nu s-a mai putut desprinde de ea - 
gânditorul, scriitorul şi prietenul Doru Davidovici - ne vor- 
beşte în Lumi galactice despre posibile absorbții în acest timp 
implicat, nedesfăşurat, ale unor nave aeriene şi maritime sau 
chiar de persoane. Însuşi mult discutatul fenomen al O.Z.N.- 
urilor ar putea fi privit ca nave ce vin din Timpul ce nu s-a 
născut încă. 


Visul şi timpul 


Visul a fost considerat de către Freud drept "calea regată 
de descifrare a inconştientului". Dincolo de conținutul său 
manifest, cel latent ar avea echivalentul evenimentelor ce se 
petrec în inconştient. 

Aşa după cum sunt notate coincidenţe semnificative sau 
sincronicităţi, în denumirea lui Jung, există în mod cert şi vise 
premonitorii. Evenimente care urmează să se petreacă într-un 
viitor apropiat sau mai îndepărtat sunt anticipate prin vis - fie 
la modul simbolic, fie direct. 

Credem că sunt puțini cei care nu au avut cel puţin o dată 
în viaţă un astfel de vis. 

Rămâne o enigmă scopul unor astfel de semnalări antici- 
pate prin vis, la fel ca şi cele prin clarviziune, de vreme ce 
majoritatea cazurilor nu servesc unui scop util. Dar sunt citate 
şi vise dintre acestea. O pacientă visează pe bunica sa, dece- 
dată, care îi spune că în ziua "Z" trebuie să se prezinte la tri- 
bunal, deoarece vecinii, fără ştirea lor, i-au acționat în jude- 
cată pentru extindere de spațiu. Urmând sfatul primit în vis, 
constată că evenimentele s-au petrecut întocmai aşa. Altă dată 
a fost avizată prin vis că soţul său, pe atunci ministru al unui 
resort economic, va urma să semneze un contract cu o firmă 
străină. Între filele prezentate pentru a fi semnate va fi strecu- 

rată şi una al cărei conţinut, dacă este acceptat, va constitui o 
gravă eroare cu consecințe juridice nefaste. Să caute atent 
această filă... Şi a găsit-o! 

Mulţi candidaţi la admiterea în facultate au mărturisit că 
au visat subiectele de la examen. Alții au avut chiar o repre- 
zentare subită a subiectelor aflându-se în stare de veghe. De- 
sigur, nu este nici un pericol pentru ceilalți candidați, astfel de 
vise neavând decât foarte puţini concurenți. 

Frecvent prin vis ni se anunţă o boală pe care o facem ul- 
terior şi fenomenul este uşor de explicat în termeni ştiinţifici. 
Semnale premonitorii ale bolii, care sunt sesizate de subcon- 
ştientul nostru prin vis, pot apărea cu mult timp înainte de a 
ajunge să fie înregistrate la nivel conştient. Dar cum să explici 
prevestirea prin vis a morții unei alte persoane? 

Vom relata un exemplu. De-a lungul a cinci nopți succe- 
sive, o persoană a avut acelaşi vis obsedant. în faţa casei în 
care locuia singură bătrâna sa mamă se săpau gropi. Abia 
după repetarea în cea de a cincia noapte a sesizat că este unul 
şi acelaşi vis la care până atunci nu a dat importanță. S-a în- 
trebat ce semnificaţie trebuia să aibă visul de vreme ce revine 
atât de insistent. Şi-a amintit că mama sa însăşi era inițiată în 
decriptarea viselor. De la ea ştia că evenimentele relatate în 
acest vis au ca echivalent simbolic un deces. S-a gândit la 
sfârşitul apropiat al mamei sale. Din acea noapte visul nu i-a 
mai apărut, ca şi cum singurul său rost era doar acela de a-l 
aviza. Două zile mai târziu mama sa suferă un accident vas- 
cular cerebral şi decedează din această cauză. Ce relație cau- 
zală se poate stabili între acest vis şi accidentul vascular al 
mamei sale? Cine este acela care ne anunță catastrofa şi apoi 
are forța s-o genereze? Sau doar s-o ştie dinainte... Sau am- 
bele... Şi dacă în destinul unui om este programat un accident 
vascular ce valoare mai are ceea ce ştim noi, medicii, despre 
tratament? Nu cumva rezultatul efortului nostru se decide în 
dimensiunea atemporală a existenţei noastre - în ordinea aceea 

implicată în care, uncori, fără voia noastră şi fără să ştim de ce 
suntem şi noi implicați? 

În vis ne apar de asemenea complete răsturnări ale tim- 
pului, fără ca spiritul nostru să se revolte. Dispare succesiunea 
normală a timpului, obiecte şi persoane se succed fără o logică 
aparentă, evenimentele pot să nu aibă nici o conexiune în des- 
făşurare. Totul se petrece spontan şi firesc, sfidând orice noți- 
une de Cauză, Spaţiu şi Timp. Ne sugerează exact ca definiție 
ordinea implicată, nedesfăşurată a lumii, postulată de fizica 
modernă ca sursă primordială a realității contingente. Plecând 
de aici am putea să considerăm visul ca o expresie şi un ar- 
gument concret al acestei ordini dacă nu chiar mijlocul de 
conexiune cu aceasta. 


Extazul 


De la filozofia timpului şi spațiului să trecem la un alt 
mod de percepere a lor, cunoscut doar de poeţi, artişti, câțiva 
rari mistici şi inițiați. 

Să plecăm de la experiența ştiinţifică întreprinsă de Alain 
Watts, care - sub supravegherea lui Keith Ditman (Clinica de 
Neuropsihiatrie a Universităţii din California) şi a lui Sterling 
Bunnell şi Michael Agron (Clinica Langley-Porter din San 
Francisco) - a trăit un astfel de moment provocat pe cale 
farmaco-chimică. 

Intrarea în această stare particulară a conştienței se face 
printr-o încetinire în scurgerea timpului, o "concentrare pe 
timpul prezent". Clipa prezentă concentrează în sine tot inte- 
resul existenței. Dispare orice preocupare pentru timpul viitor, 
creându-se impresia că nu mai există decât un singur timp - 
cel prezent. 

O a doua caracteristică a acestei stări este pierderea sim- 
țului polarităţii. Deci se pierde mai întâi simțul timpului, apoi 
cel al spațiului. Ceea ce obişnuit ne apare disparat, diferit ca 
poziţie în spaţiu, este văzut într-o singură unitate - subiect şi 
obiect, dreapta şi stânga, sus şi jos, Nord şi Sud, Est şi Vest, 
înainte şi înapoi, înăuntru şi în afară, sunet şi tăcere, vizibil şi 

invizibil - totul viu şi intens perceput, dincolo de logica obiş- 
nuită. 

A treia caracteristică a acestei stări este "simţul relativită- 
ţii“. Fiecare nivel al existenței materiale apare cu un sens bine 
definit. "Mă percep ca fiind o verigă în lanțul care formează o 
ierarhie bine definită a proceselor şi ființelor, mergând de la 
molecule la fiinţele umane, trecând prin bacterii şi insecte...". 
în această stare "...toate formele de viaţă nu sunt decât simple 
variaţii pe aceeaşi temă: nu suntem decât o ființă unică ce nu 
îndeplineşte decât acelaşi lucru în cel mai mare număr de ma- 
niere posibile". 

Pentru cea de a patra şi ultima caracteristică a stării de 
extaz să-l cităm integral pe autorul acestei trăiri: "A patra ca- 
racteristică este sensul energiei eterne, adesea sub aspectul 
unei lumini albe intense, care pare să fie totodată fluidul ce 
parcurge nervii şi acel misterios E (energia) care este egal cu 
mc? (masa m, înmulțit cu viteza luminii, C, la pătrat). Poate 
aceasta apare ca o megalomanie sau o nebunie a grandorii, dar 
se percepe foarte net că orice existență nu este decât o energie 
unică şi că această energie, sunt eu însumi". 

Această experiență de "a nu fi decât una cu Universul" 
este demonstrată astăzi după cum vedem cu toată rigoarea 
ştiinţelor moderne. Nu este nimic neobişnuit în a spune că 
materia este una singură, că tot ceea ce există nu reprezintă 
decât expresii diverse ale aceleiaşi materii, că în structura sa 
intimă materia nu este decât energie. Nu este de mirare că o 
îndelungată perioadă din istoria omenirii, poeţii şi miturile au 
constituit surse de cunoaştere uneori mai adânci decât obser- 
vația directă. De aici şi reluarea în studiu în lumea modernă a 
unor mituri ce s-au născut în perioada copilăriei gândirii ome- 
neşti. Există în consecință şi o altă dimensiune a gândirii 
noastre, prin care se poate deschide o poartă spre cunoaştere. 

Le aducem în discuţie, după cum am mai spus, pentru a 
evidenția o realitate psihologică puţin cunoscută de noi, dar 
intens exploatată de gândirea mitică. 

Este interesant de constatat că diverse surse, situate între 
ele la mari distanțe şi intervale de timp, relevă aceleaşi ele- 
mente. Şi un mare înțelept hindus, şi Jorge Luis Borges în 
povestirea sa fantastică, EI Alef, şi Puthoff şi Targ în experi- 
mentele efectuate la Stanford, şi datele fizicii moderne, relevă 
continuitatea şi simultaneitatea spațio-temporală accesibilă la 
un alt nivel al conştienței umane. 

Să urmărim descrierea unui practicant al tehnicilor tradiți- 
onale hinduse: "Corpul mi se înțepeni, respiraţia ieşea din 
plămâni ca trasă de un magnet uriaş... Carnea părea moartă. 
Simţul libertăţii nu mai era limitat la corp, ci îmbrățişa imen- 
sitatea atomilor înconjurători. Oamenii de pe stradă păreau că 
se mişcă cu grijă peste propria mea periferie. Formele plante- 
lor apăreau ca nişte pete întunecate; observam scurgerea în 
interiorul lor a forţei de viață. Spaţiul... se întindea peste tot în 
fața mea. Vederea se schimbase într-o vastă panoramă sferică 
pe care o percepeam simultan; vedeam şi cu partea din spate a 
corpului un animal domestic ce se apropia de poarta casei; îl 
vedeam ca şi cu ochii mei fizici. Curios însă, îl vedeam şi 
după ce trecuse de zidul de cărămidă aflat în spatele ogrăzii... 
Corpul meu, stâlpii de susţinere ai casei, mobilele şi podeaua, 
copacii şi lumina Soarelui deveneau violent de agitate şi apoi 
totul se contopea într-un ocean de lumină". 

Ne amintim că în experimentele întreprinse de Puthoff şi 
Targ se vorbeşte de asemenea de faptul ciudat că subiecţii 
care descriau obiective aflate la distanță redau şi elemente din 
teren aflate înapoia unor clădiri înalte, care nu puteau fi văzute 
în mod normal de un om aflat pe sol, ci doar de la înălțime. 


"Viziunea" lui Jung 


În anul 1944, ca urmare a unui infarct miocardic, 
C.G.Jung a intrat într-o comă din care a avut şansa să-şi re- 
vină. Ulterior a descris că în acele momente a trecut printr-o 
stare de beatitudine în care în mod ciudat a văzut Pământul 
rotund şi cu un halou albastru în jur, imagine pe care ne-o vor 
oferi abia în 1969 navele cosmice de la înălțimea de 1500 km. 

A avut aceeaşi senzație de atemporalitate în care trecutul, pre- 
zentul şi viitorul nu sunt decât un singur tot. "Cum aş putea 
să-mi explic faptul decât că simultan eu am văzut ieri, azi şi 
mâine?", se întreabă Jung. Este o senzație de "unire a finitului, 
a individualității cu universalitatea". 

Această stare în care, după cum se exprimă în alt context 
Andre Breton, "totul te face să crezi că există un anumit punct 
al spiritului de unde viaţa şi moartea, realul şi imaginarul, tre- 
cutul şi viitorul, comunicabilul, susul şi josul încetează să mai 
fie percepute contradictoriu", poate fi trăită spontan (extazul 
în fața măreției naturii, inspirația poeţilor şi artiştilor) sau 
poate fi provocată printr-o serie de metode devenite tradițio- 
nale: posturi, incantaţie, dansuri ritmice, substanțe chimice şi 
chiar autotorturări fizice, folosite îndeosebi în evul mediu. 


Condiţionare şi determinare 


Izolarea, gradul de sugestibilitate, intensitatea unor con- 
vingeri religioase sunt condiții favorabile pentru apariția unor 
trăiri pasagere în suprasensibil. Este important de observat 
cum conținutul acestor trăiri este în directă relaţie cu modelul 
cultural al individului, cu propriile sale convingeri. Astfel, un 
ateu poate percepe doar tablouri colorate fără nici un conținut 
religios, dar cei cu convingeri religioase pot percepe ceea ce 
de fapt şi-au sedimentat prin educație în subconştient: sfinți, 
zei etc. Un negru îl va vedea pe Dumnezeu în înfăţişare de 
negru, Petrache Lupu în aceea de moş, iar Bernadette a avut în 
11 februarie 1858 viziunea Fecioarei Maria la Lourdes. Expe- 
riențele inițiatice aveau ca rezultat vizualizarea imaginilor 
evocate de doctrine. Pentru scriitorul antic Apuleius, inițiat în 
misterele zeiţei Isis, aceasta îi apare ca o femeie de o deose- 
bită frumuseţe, ieşind din apa mării împodobită cu odoare de 
preţ şi răspândind parfumuri ameţitoare. 

Pentru a-şi convinge adepții, societățile ezoterice din anti- 
chitate recurgeau la o gamă foarte extinsă de mijloace capa- 
bile să determine modificări ale stării de conştiență şi care do- 
vedesc o surprinzătoare cunoaştere pentru acele vremuri a 

impunere a unor mutații profunde în gândire - străine şi astăzi 
ştiinţei academice. Din datele de care dispunem aflăm că se 
uza de probe psihologice dure care constau în parcurgerea 
unor labirinturi subterane scufundate în întuneric şi prevăzute 
cu diverse capcane, de izolare, de posturi îndelungate, de li- 
cori din plante psihotrope, de manevre hipnotice şi tehnici de 
sugestie. Cei ce rezistau până la capăt acestor probe al căror 
grad de dificultate creştea treptat erau în final răsplătiți prin 
accesul la ceremoniile care constituiau inițierea propriu-zisă. 
Lumea sugerată şi imaginată căpăta un conţinut pe care îl tră- 
iau la modul senzitiv şi nu doar intelectiv. Aceasta era marea 
lor forță pe care nici o doctrină apărută ulterior nu a mai avut- 
o la aceleaşi dimensiuni. 

În încercarea noastră de a înregistra clipă de clipă filmul 
psihologic trăit timp de mai multe zile sub dărâmături de su- 
pravieţuitorii cutremurului din martie 1977 am reţinut o astfel 
de "viziune" relatată de M.S. Era în a treia zi de la catastrofa 
care o proiectase sub muntele de moloz rămas din blocul 
Scala. 1 se făcuse sete. în disperare, a intenționat să-şi sugă 
propriul sânge din venele de la mână. Şi-a dat seama însă că 
fiind "sărat" îi va fi şi mai sete. Şi deodată, tenebrele sunt lu- 
minate. în fața sa apar 3 sticle pline - una cu apă, alta cu bere 
şi ultima cu vin. A fost derutată. Spre care să întindă mai întâi 
mâna? A realizat apoi că este doar o iluzie... 

Vom face aici o mențiune. Ni s-a reproşat intenţia de a 
lăsa să se înţeleagă că "trăirile extatice", "viziunile" unor cre- 
dincioşi nu ar fi decât simple iluzii sugerate. Precizăm acum 
că facem o diferență netă între aceste viziuni sugerate sau ale 
unor inşi cu un echilibru psihic afectat şi între trăirile unor 
oameni cu o profundă credință, care survin, cu conţinut semni- 
ficativ, fie în momente de căutare, fie de grea cumpănă a vieţii 
lor. Aceste ultime trăiri transcend prin intensitatea lor percep- 
ţia şi proiectează ființa într-un plan al suprasensibilului, al 
altei dimensiuni a conştienței, comentată de altfel în această 

lucrare. Autorul a cunoscut şi a discutat personal cu oameni 
aflaţi în aceste două ipostaze şi nu poate face confuzii. 

Apreciem că ar fi util de lămurit, în acest capitol, un as- 
pect întâlnit de la culturile arhaice până la cele religioase, şi 
anume acela al ritualurilor. 


Mit şi ritual 


Incantaţia, rugăciunea, semnul crucii, arderea de mirode- 
nii, botezul, ungerea cu mir, ritualurile cununii şi înmor- 
mântării, descântecul, ghicitul, divinaţia prin oracole - de la 
Delphi până la Yi King - toate au o filiație arhetipală. Jung 
face pertinente referiri la semnificația simbolică a Mandalei. 
Alchimia Evului Mediu era o savantă ştiinţă a ritualului. 

Ce sens se acordă tuturor acestora? Amintim că mulți oa- 
meni se declară credincioşi, dar fără să accepte ritualurile. Am 
putea interpreta aceste ritualuri ca modalități ale lumii con- 
crete de a se conecta la lumea arhetipală, considerată a fi ca- 
pabilă să-i satisfacă doleanţele prin stabilirea unei relații biu- 
nivoce între aceste niveluri. Sunt coduri prin care se obţine 
benedicțiune, ajutor, forță, acord, bunăvoință; reprezintă cheia 
cu care se pot deschide porţile "cetăţii cereşti”, mijlocul de a 
se conecta la izvorul energiei cosmice. 

Mult mai important decât scopul lor ni se pare modul de 
elaborare. Pentru ritualul unei religii s-ar putea presupune 
originea revelată. Dar pentru o mulțime de ritualuri însuşite 
prin cultura populară din vremuri ce se pierd în noaptea isto- 
riei cine este creatorul? Dincolo de inevitabila aglomerare a 
domeniului cu indivizi abili şi inventivi, există informații certe 
citate de autorități în domeniu - ca Mircea Eliade, Stelter ş.a. - 
care confirmă eficiența multora dintre acestea. Dacă şamanii 
ar fi fost total ineficienți şi-ar fi pierdut respectul tribului şi, ca 
urmare, şi locul ocupat. Din medicina şamanică sunt şi astăzi 
prezente în lume soluții terapeutice utile. 

PSIHOCIBERNETICA SAU AUTOPROGRAMAREA PE 
ŞANSĂ SAU EŞEC 


Un alt concept important de reţinut în efortul nostru de 
perfectare este şi acela de autoprogramare pe şansă sau eşec. 

Experiențele în domeniul sugestiei au demonstrat ce rol 
site există în noi. Când un om fără aptitudini deosebite poate 
desena sub sugestie ca un artist (experienţele lui Vladimir 
Gheorghiu şi V.Raikov), când un timid, sub aceeaşi influență, 
poate ţine un discurs strălucit, atunci nu se "toarnă" nici talent, 
nici memorie, nici curaj în creierul oamenilor ci pur şi simplu 
se învinge bariera psihologică pe care cenzura conştienței o 
impune în manifestarea noastră. Există în noi capacitatea de 
memorare şi de creaţie dar convingerile pe care ni le-am for- 
mat prin educaţie şi experiență despre limitele noastre sunt 
cele ce se opun valorificării sale complete. Reflectarea în con- 
ştiinţă a sentimentului de limitare a capacităţii noastre repre- 
zintă ceea ce a fost numit bariera psihologică. Pentru a înţe- 
lege modul în care apare acest adevărat handicap pentru mulți 
dintre semeni trebuie să lămurim mai întâi o altă noțiune cu 
care este conectat. 


Imaginea de sine 


Din clipa în care la vârsta copilăriei începem să ne conşti- 
entizăm pe noi înşine, ca ființă existentă în lume, ne formăm 
involuntar o imagine proprie în care sunt înscrise datele noas- 
prima imagine pe care ne-o formăm în conştiinţă nu este a 
noastră ci a celor din jur. De aceea în clipa în care începem să 
ne reflectăm conştient pe noi înşine apare imediat în mintea 
noastră comparaţia. Orice fenomen nu are valoare decât prin 
comparaţie cu un altul similar. Comparaţia rămâne sursa tutu- 
ror fericirilor şi nefericirilor imaginare. Prin comparație ne 
trăim sentimentul amar al neîmplinirii sau satisfacția orgo- 

lioasă a dominaţiei asupra altor ființe din a căror umilire ne 
savurăm plăcerea superiorității. 

Ne formăm prin autoobservare şi prin impresiile expri- 
mate de anturaj o "imagine de sine" care va fi oglinda psihică 
pe care o purtăm nedespărțiți de-a lungul întregii noastre vieți 
şi în care ne vedem în permanență pe noi înşine. în funcţie de 
imaginea pe care o avem despre noi ne comparăm conştient 
sau inconştient cu semenii, ne identificăm locul printre ei şi ne 
sesizăm cu amărăciune sau cu emfază limitele. Acum apare 
diferenţa dintre ceea ce un spirit nevăzut din adâncimile noas- 
tre tulburi ne spune că am fi putut să fim şi n-am ajuns... 
Aceasta este tristețea, umbra ființei noastre esențiale care se 
trezeşte proiectată într-o formă şi într-o lume pe care nu le-a 
vrut... 

Dincolo de coordonatele sociale care, evident, au un rol 
esențial în imprimarea traiectoriei unui om, imaginea de sine 
devine mobilul psihologic ce ne motivează aspiraţiile. în fun- 
cție de această imagine vom fi mobilizați sau demobilizați în 
atingerea țelurilor noastre. 

Conţinutul trăirilor afective nu este decât rezultatul per- 
manentei confruntări dintre ceea ce credem despre noi şi ceea 
ce simțim în realitate. Din perspectivă psihologică se poate 
spune că istoria omenirii nu este decât o istorie a luptei pentru 
"a fi" şi " a avea". A fi liber, a fi stăpân, a fi erou, a fi admirat, 
a fi lăudat. A avea mai întâi strictul necesar, a avea apoi ceea 
ce au şi alții, şi după aceea să ai ceea ce nu are nimeni... 

În funcţie de imaginea de sine vom trăi dezinvolți sau 
complexaţi afectiv. Din acest motiv este foarte important cu 
ce impresie despre noi pornim în viață. Aici apare pregnant 
rolul părinţilor, al şcolii, factura psihologică a anturajului în 
care se dezvoltă un copil. 

Subaprecierea de către pedagogi, batjocorirea de către 
colegi, utilizarea necenzurată de către părinți a unor expresii 
de genul "nu va ajunge nimic de tine", "eşti un incapabil" ş.a. 
pot avea pentru temperamentele sensibile un efect dezastruos 
asupra motivării psihologice în viață. Pot rămâne marcați de 

aceste "aprecieri" trăind toată viața într-o lume a îndoielii, a 
amărăciunii, a revoltei împotriva neputinței. Ştiind că valoarea 
sa este modestă, nu-şi va fixa aspirații înalte, nu va lupta pen- 
tru a avea un loc de frunte în şcoală şi ulterior în societate, 
mulțumindu-se resemnat cu un loc modest în viață. De aceea 
primii şapte ani de acasă şi primii ani de şcoală sunt hotărâtori 
pentru dezvoltarea noastră ulterioară. Există desigur şi oameni 
de voinţă, care se luptă încrâncenat pentru depăşirea condiţiei 
lor nefavorabile atingând adesea performanţe deosebite, pen- 
tru că între dotare şi voință învinge ultima. Adler şi-a funda- 
mentat teoria supracompensării pe această realitate iar istoria 
marilor personalităţi ne oferă suficiente exemple ilustrative. 

Există şi un revers nedorit al medaliei. Instinctiv sau cu 
rea intenţie, indivizi amorali recurg la complexarea altei per- 
soane (soţ, soție, concurent, subaltern etc.) printr-o inoculare 
lentă a unei false imagini despre sine. Aluzii aparent întâm- 
plătoare, subaprecieri mascate, ignorarea ostentativă sau tăce- 
rea disprețuitoare pot săpa adânc în firile sensibile. A spune 
cuiva zi de zi "eşti incapabil", "eşti urâtă" etc. conduce în cele 
din urmă la identificarea insului cu imaginea pe care i-o ino- 
culăm, determinându-l pe acesta să adopte un comportament 
în consecință. Se cunosc multe exemple de acest gen. Am cu- 
noscut femei care erau realmente frumoase şi care erau com- 
plexate din cauza negării frumuseţii lor de către un partener 
gelos. Expresii formulate uneori din neatenție, fără nici o in- 
tenție de jignire, pot avea efecte nebănuite. Rezultă de aici cât 
de important este rolul educaţiei fiecăruia dintre noi în păstra- 
rea unor raporturi armonioase, civilizate între oameni prin 
respectarea unor reguli care îşi au un profund ecou în psiholo- 
gia umană. Pentru că ştiinţa psihologiei umane ar trebui să fie 
singurul criteriu de fundamentare al relației interumane. Orice 
alte motivări sunt neştiințifice şi cu consecințe catastrofale, 
după cum se vede, pentru convieţuirea umană. Într-o lume 
motivată doar de orgolii, uităm să respectăm semenii şi să 
apreciem meritele lor. Ne manifestăm doar revoltați de limi- 
tele lor. 

În raport cu modalitatea de reflectare în conştiinţă a ima- 
ginii de sine s-ar putea distinge trei categorii de oameni. Am 
formându-şi o serie de complexe afective. Sunt structurile 
temperamentale cele mai sensibile. 
şi-i considerăm a fi normali. Dar există, în fine, nu se poate 
fără, şi o a treia categorie şi anume aceia care îşi supraevalu- 
zată despre sine. Succesul facil obținut prin unele graţii fizice, 
adularea din interes a celor din jur pot conduce la infatuare, 
aroganță, comportament agresiv față de subalterni sau față de 
anturaj. Este nevoie de multă înțelepciune ca să poți rămâne tu 
însuţi în mijlocul zarvei stârnite în jurul tău. 

Este nevoie de o minimă înţelepciune pentru a putea pri- 
cepe propriul tău adevăr şi nu al celor interesați, într-un sens 
sau altul, să te defăimeze sau să te aduleze. Cel mai mult ar 
trebui să ne bucure sau să ne întristeze nu ceca ce spun despre 
noi aceia care nu se văd decât pe sine, ci ceea ce ştim noi des- 
pre noi. Acolo, în profunzimea ființei noastre se află adevăra- 
tul şi singurul martor pe care nu îl putem eluda, nu îl putem 
minți. Şi cea mai mare pedeapsă este jena de noi înşine, de 
ceea ce ştim noi şi nu ştie nimeni. Fără îndoiala, numai. dacă 
avem bun simţ. Şi bunul simț este o expresie a înțelepciunii, 
iar dacă nu este... Cred că numai aşa ne putem explica drumul 
unor inşi parcurs până la agresivitatea dictaturilor care au în- 
sângerat istoria. 

Cunoaşterea acestor aspecte considerate minore de vreme 
ce nu li s-a acordat suficientă atenție în literatura de speciali- 
tate are pentru noi şi alte consecințe practice. 


Bariera psihologică 


Am discutat mai sus că omul nu îşi utilizează decât o in- 
fimă parte din potențialul cu care a fost dotat. 

În acțiunea de memorare a unui material, de prestare a 
unei activități de creație plecăm de la imaginea pe care o avem 

ju. 


nuiți la vârsta şcolară să memorăm poezii de 4-5 strofe vom fi 
convinşi de dificultatea de a învăţa pe de rost Luceafărul. Ba- 
riera psihologică a intrat în funcțiune. Sugestia că "nu se 
poate" ne domină. Ne-am condiționat negativ limitele capaci- 
tăților noastre. 

Suntem ceea ce credem despre noi tocmai pentru că ne 
comportăm în virtutea modelului psihologic adoptat de noi 
înşine. 

Există o condiționare negativă şi pentru trăirile noastre 
afective, a sentimentului nostru de "a fi". Dacă în permanență 
blazați vom răspunde la întrebările anturajului că "ne merge 
prost" aşa ceva se va întâmpla în realitate. Vom inocula în 
subconştientul nostru lipsa de motivaţie, indiferența şi trăirea 
negativă a oricărui eveniment. O astfel de atitudine nu cores- 
punde în primul rând realității. Nimeni n-ar putea trăi clipă de 
clipă o neîntreruptă suferință pentru că orice proces fiziologic 
se epuizează şi este înlocuit temporar cu o altă stare. Dacă nu 
reprezintă doar expresia unui spirit blazat, este atunci vorba de 
o epuizare a capacităţii .de a ne bucura. Şi pentru a fi bine 
dispus, optimist, avem nevoie de o energie de consumat pen- 
tru că nici un fenomen din lumea vie sau nevie nu se poate 
desfăşura fără un consum de energic. Este în acelaşi timp o 
problemă de adaptare psihologică la mediu pe care o vom 
aborda în alt context. 


Modele de referinţă 


În structura imaginii de sine există un model de referință 
cu care individul încearcă să se identifice. Fiecare epocă şi 
generaţie îşi are un model propriu. Conflictele dintre generații 
ar putea fi înțelese şi prin această prismă. 

Există modele de referință utile sau, dimpotrivă, nocive 
pentru societate. Modelul de spiritus rector al lumii, de exem- 
plu, a costat numeroase vieţi pierdute în războaiele de domi- 
nație, după cum modelul marilor personalități a constituit un 
puternic imbold în viața unor oameni care au ajuns la rândul 

lor mari personalități. Este cunoscută influența exercitată mai 
ales la vârsta adolescenţei de lectura lucrării lui Plutarh (Vieţi 
paralele). Expresia "O, atenieni, la câte suferințe mă supun 
pentru a-mi atrage laudele voastre", care ar fi fost rostită de 
Alexandru Macedon în timpul campaniei care l-a făcut nemu- 
ritor, nu exprimă decât dorința elevului lui Aristotel de a de- 
veni un model de erou, demn de Grecia antică. 

După cele discutate despre importanța pe care o are în 
existența noastră "imaginea de sine", este firesc să ne întrebăm 
dacă nu putem avea şi căi practice de orientare a acesteia în 
raport cu scopurile noastre. 

În formularea unui răspuns pozitiv; ca şi în prezentarea 
unor sugestii privind "optimizarea funcționalității" noastre, 
vom pleca de la conceptul de psihocibernetică, formulat de 
Maxwell Maltz (1960) şi comentat pe larg de Christian 
Godefroy, în lucrarea sa La dynamiqgue mentale (Ed. Robert 
Laffont, Paris, 1974). 

Maxwell Maltz, chirurg estetician, observă că modificarea 
aspectului fizic al pacienților săi "opera" în scurt timp, în cele 
mai multe cazuri, o transformare fericită şi a personalității 
acestora. Meditând asupra fenomenului a ajuns la concluzia că 
o imagine fizică necorespunzătoare unui model general ac- 
ceptat va avea consecințe negative şi pe planul personalității, 
antrenând după sine complexe de inferioritate. Este suficient, 
şi-a spus Maltz, să înlături cauza, în speţă să corectezi defectul 
fizic, pentru ca efectul tradus prin ecoul psihic negativ trăit să 
dispară. 

Dacă în loc de bisturiu, s-a întrebat Maxwell Maltz, s-ar 
folosi doar sugestia pozitivă în stare să modifice "imaginea de 
sine" a individului, nu s-ar putea oare ajunge la acelaşi rezul- 
tat? Şi răspunsul său pozitiv a fost crearea psihociberneticii. 

Maltz consideră creierul uman ca o maşină care funcțio- 
nează aşa cum o programăm. Dacă programarea este bine fă- 
cută, maşina va lucra pentru noi, dacă nu, în defavoarea noas- 
tră. Am discutat mai sus că obiectivele propuse, în alți ter- 
meni, programarea, sunt funcție de imaginea de sine. De aici 

şi concluzia că individul se autoprogramează pe şansă sau pe 
eşec, în funcție de impresia pe care o are despre sine. 


Autoprogramarea 


Dorinţele, speranţele, teama, sugestiile pozitive şi nega- 
tive, convingerile, optimismul sau blazarea etc. pot crea în 
subconştientul nostru programe a căror finalitate ultimă este 
reuşita sau eşecul. Am putea spune că omul a făcut 
dintotdeauna uz de psihologie fără să ştie. Rugându-se la zei, 
lăsându-se convins de oracole, fixându-şi idealuri, nu a făcut 
decât să-şi orienteze programele subconştientului pe drumul 
reuşitei, să-şi orienteze conduita în maniera care conducea 
spre succes. Pentru a fi mai sugestivi, am putea compara 
subconştientul cu un automobil care merge în direcția impri- 
mată de conducător. Noi suntem conducătorii propriei noastre 
maşini. Dincolo de evenimentele neprevăzute şi independente 
de noi, suntem singurii responsabili de toate accidentele sur- 
venite pe drum. 

Orice trăire negativă de care nu ne putem debarasa în timp 
poate avea ca rezultat programarea creierului în detrimentul 
nostru. Femeia care îşi pierde imediat după căsătorie interesul 
pentru propria sa înfăţişare şi adoptă un alt mod de compor- 
tament estetic se programează pe un alt nivel fiziologic, se 
îndreaptă spre o prematură îmbătrânire. 


Pentru o nouă imagine de sine 


Esenţială în observaţiile lui Maltz ni se pare a fi aceea că 
"spiritul nu face diferență între experiența trăită şi aceea care 
este intens imaginată". De aici o serie de recomandări şi de- 
ducții practice pentru formarea unei noi imagini de sine, a 
unei noi scheme funcționale şi chiar structurale. Dacă imagi- 
nea de sine este satisfăcătoare comportamentul nostru va fi 
adecvat, iar dacă este minată de complexe întreaga noastră 
conduită va fi programată spre eşec. La rândul său, eşecul 
întreține trăirile nevrotice în care anxietatea, autoanaliza ob- 

sedantă şi trăirea dureroasă a sentimentului de ratare sunt pe 
primul plan. Un eşec nu este atât de dezastruos în sine, cât 
prin efectul pe care îl are asupra noastră. Întâlnim zilnic în 
practica noastră medicală situaţii de genul celor descrise. 
Pentru toți aceştia ne facem o datorie din a-i lămuri că salva- 
rea lor nu poate veni de la un medicament miraculos, ci din 
schimbarea convingerilor despre sine. A-i învăța să-şi creeze o 
nouă schemă funcțională, o nouă programare prin auto- şi 
heteroinoculare în subconştient a unor sugestii pozitive, vi- 
zează rezolvarea definitivă a suferinței, în timp ce recomanda- 
rea unui anxiolitic nu aduce decât o rezolvare de moment. 
Viaţa este o suită de rezolvări de probleme, ni se spune. 
Tot ceea ce învăţăm devine o deprindere abia după ce este 
preluat de subconştient. După cum manevrele de conducere a 
unui vehicul devin automate prin trecerea lor în subconştient, 
la fel vor fi asimilate de subconştientul nostru şi imaginile şi 
reprezentările referitoare la noi, sugestiile, mijloacele de îm- 
plinire a unor dorințe, siguranța pe scenă etc., dacă toate 
acestea sunt menținute în mintea noastră un timp suficient de 
lung. Importantă ni se pare calea şi nu timpul, care este la fel 
de diferit ca durată pe cât de diferiți sunt şi oamenii. Şi această 
cale există! Nu numai pentru obținerea unei linişti de care 
avem .cu toții nevoie într-o viață prea puțin liniştită, dar şi 
pentru relevarea unor potenţe creatoare ale creierului nostru. 


Programarea subconştientului 


Dacă există o realitate în posibilitatea de a determina cre- 
ierul să lucreze în favoarea sau împotriva noastră prin ideile, 
sugestiile etc. ajunse în subconştientul nostru, atunci apare 
uşor de înțeles ce consecințe practice poate avea pentru noi. 
K.K.Platonov şi V.Levi vorbesc despre exemple care suge- 
rează chiar o programare inconştientă a destinului. Aruncarea 
unei vorbe. la întâmplare, "prevestirea" sfârşitului cuiva pot 
avea pentru unii oameni mai sugestionabili consecinţe fatale 
tocmai prin efectul exercitat asupra subconştientului lor. Al- 
fred Stelter povesteşte cazul unui european care-şi crease obi- 

ceiul de a-i vâna pe membrii unui trib ori de câte ori aceştia 
intrau în bătaia puştii sale. Din disperare, şeful tribului a hotă- 
rât să uzeze de faima lui în exercitarea magiei negre. El a în- 
treprins un ritual în care o imitație a duşmanului lor a fost 
simbolic ucisă. A avut însă după aceea grijă ca inamicul lor să 
fie informat despre toate acestea. în două săptămâni acesta a 
murit. Dincolo de orice alte influenţe trebuie să admitem că şi 
credința că aşa ceva este posibil a condus la programarea in- 
conştientului spre final. 

Şi iată un revers fericit al medaliei. Dacă prin subconşti- 
entul nostru se pot săvârşi "minuni" învățând doar să-l pro- 
gramăm, de ce nu ne-am folosi de această posibilitate în sco- 
pul optimizării funcționalității noastre, inclusiv a relevării 
unor potenţe creatoare? Oamenii au rămas impresionați de 
modul în care au fost "revelate" unele idei ştiinţifice creatori- 
lor lor. Niels Bohr povesteşte el însuşi cum a avut în vis ima- 
ginea atomului. Tot în vis au văzut şi Kekule structura benze- 
nului, Mendeleev celebrul sistem periodic al elementelor, 
Voltaire o altă variantă a Henriadei şi exemplele s-ar putea 
încă mult continua. 

H.Selye, creatorul conceptului de stres, cunoscut astăzi 
poate chiar mai mult decât acela de informaţie, ne sfătuieşte 
ca atunci când avem o problemă dificilă de rezolvat să ne 
gândim seara la ea înainte de a adormi, lăsând-o ca o sarcină 
în seama subconştientului nostru. Dacă noaptea este un bun 
sfetnic, adeseori putem avea a doua zi dimineaţa soluția pro- 
blemei. Fenomenul era cunoscut încă din antichitate, de vreme 
ce Homer credea că "zeii folosesc visul pentru a face cunos- 
cută oamenilor voinţa lor", iar stăpânii celebrelor cetăți elene 
se duceau să doarmă în templu când aveau de rezolvat pro- 
bleme de stat importante. 

"Visul profetic", "intuiţia", "inspirația" ne vor apărea în 
această viziune şi ca prelucrări inconştiente ale propriei noas- 
tre sugestii, dorințe, informaţii, convingeri, pe lângă implica- 
rea de ordin arhetipal. A învăţa să dai sarcini inconştientului, 
iată una din căile spre creație, una din căile de a deveni efici- 

enţi în toate acțiunile noastre. Concluzionând asupra celor de 
mai sus, se poate spune că fiecare dintre noi purtăm în minte 
propria noastră imagine, în funcție de care adoptăm un model 
comportamental. Acesta poate fi adecvat sau neadecvat do- 
rințelor noastre. Trăirea negativă sau pozitivă a propriei noas- 
tre imagini operează modificări în subconştient şi probabil 
inclusiv în câmpul nostru "astral", cum susțin unele surse, 
constituind una din cauzele care ne propulsează pe linia şansei 
sau eşecului. 


Cine suntem 


Să ne cunoaştem pe noi înşine încercând să răspundem la 
întrebarea "cine suntem". 

După Maltz, fiecare dintre noi este un Eu. Nici superior, 
nici inferior, ci pur şi simplu un Eu. Extinzând, am putea adă- 
uga că fiecare dintre noi a venit pe lume în locul său. Fiecare 
dintre noi reprezintă un Eu unic, irepetabil, o şansă din miliar- 
dele de a nu fi fost, pentru că au trebuit să concure tot atâtea 
evenimente în infinitatea Timpului şi Spaţiului pentru ca noi 
să fim aici şi acum. Un singur obstacol, o singură abatere, o 
clipă mai devreme sau mai târziu ar fi fost suficiente ca acela 
ce este acum să fi fost un altul sau să nu fi fost... Din milioa- 
nele de celule inițiale care au dat asaltul asupra celulei-mamă, 
una singură a avut şansa de a câştiga. A fost aceea care ne 
purta pe noi. Pentru noi a fost clipa, a fost locul... Pentru noi 
s-a deschis Cerul. Pentru noi a fost Pământul. 

Suntem una din secvențele infinitului, un punct situat un- 
deva în spirala galaxiei noastre, expresie a unui vis cosmic. 

Noi suntem începutul şi sfârşitul, pentru că, în sensul rea- 
lității imediate, lumea începe şi se termină odată cu ființa 
noastră. 

Discursul despre noi nu se vrea un exercițiu literar, ci doar 
proiecția câtorva din unghiurile sub care ne putem vedea în 
efortul de a ne elibera de complexe, de a ne stabili coordona- 
tele pe oceanul vieții. Numai de la cunoaşterea noastră se 
poate ajunge la transformarea noastră. 

Capitolul VI 


UNIVERSUL CUNOAŞTERII SAU DRUMUL 
SPRE NOI ÎNŞINE 


Drumul spre noi înşine trece obligatoriu prin Cunoaştere. 
Pentru a şti să ne regăsim pe noi înşine trebuie mai întâi să 
ştim cine suntem, care este adevăratul nostru statut. Uzând de 
datele acumulate până în prezent, am schiţat drumul parcurs 
de evoluție până la noi. în capitolul anterior am analizat sta- 
tutul omului raportat la propria sa gândire şi la propria sa psi- 
hologie. Dar care este statutul omului raportat la Univers? Un 
răspuns la această întrebare ne obligă să luăm în discuţie toate 
posibilitățile noastre de cunoaştere. Avem acces la ființa 
noastră reală, îi înțelegem sensul său ce nu poate fi desprins 
de cel al lumii în care trăim? Cu alte cuvinte, ştim adevărul 
despre noi? Se reflectă acest adevăr în viața noastră? 

În esenţă, există două moduri de cunoaştere: unul rațional 
sau logic şi altul intuitiv sau analogic. Unul este considerat a 
fi analitic, altul sintetic; unul este al lumii concrete, celălalt al 
unei lumi de simboluri; unul este al ştiinţei, celălalt al religiei, 
poeziei, artei, revelaţiei; unul concepe o lume fragmentată, 
unită prin legităţi de funcționare, celălalt exprimă o lume con- 
tinuă, interconectată prin structura sa; prin unul a strălucit 
civilizația Europei, prin celălalt cea a Asiei. 

Ambele moduri de cunoaştere au avut ca obiect aceeaşi 
lume, dar au privit-o din unghiuri diferite. 

Gândirea logică, rațională, s-a impus prin Aristotel, apoi 
prin Descartes, Newton şi toate ştiinţele exacte clasice. în 

virtutea acestei viziuni, lumea pe care o percepem este singura 
reală, cognoscibilă, determinată de cauze obiective, într-un 
spațiu şi un timp ce au un caracter absolut. Analiza acestei 
lumi ca fenomen, ca legități de funcționare şi cauze determi- 
nante constituie obiectul ştiinţelor. Este cunoaşterea care a 
condus la dezvoltarea civilizației şi culturii actuale de tip cu- 
ropean. Având însă la bază principiul aristotelic al terțului 
exclus, n-a admis decât existența unui singur adevăr. Şi întot- 
deauna acesta a fost cel al puterii dominante în stat. La rândul 
său puterea s-a folosit fie de "adevărul" reclamat de religia 
oficială, fie de cel furnizat de o ştiinţă intens politizată. De 
aici a rezultat intoleranța, cu multitudinea sa de forme de ma- 
nifestare: prigonirile celor de altă religie decât cea oficială, 
inchiziţia, arderea pe rug, execuțiile politice, închisorile, in- 
terzicerea altor opinii în cultură şi gândire în afara dogmelor 
admise etc. Este deci o cunoaştere care a adus mari servicii 
omenirii prin dezvoltarea ştiinţei şi civilizației moderne şi 
mari deservicii prin cultivarea intoleranței. 

Dincolo de avatarurile sale, trebuie să ne întrebăm însă 
dacă, aşa cum pretinde, este singura aptă să ne releve adevărul 
despre noi, să ne redea pe noi nouă înşine. Pentru aceasta 
trebuie să analizăm până unde are acces Cunoaşterea subiec- 
tivă şi până unde cea ştiinţifică. 


CUNOAŞTEREA ŞTIINŢIFICĂ 


Lumea percepută prin simțuri este, fără îndoială, una sin- 
gură, reală ca fenomen de sine stătător, independent de per- 
cepţiile noastre. Dar percepția este diferită de la specie la spe- 
cie, în funcție de imperativele vitale ale acesteia, ca şi de la 
om la om. 

Broaştele nu văd decât lumea care se află în mişcare, in- 
sectele - o lume în mozaic. Câinele percepe urma omului şi a 
vânatului, pisica şi de asemenea câinele presimt prin mijloace 
doar de ei ştiute întoarcerea acasă a stăpânului de la distanțe 
ce ies din raza simțurilor noastre. Simt adeseori pericolul în 
care se află stăpânul şi întreprind uneori măsuri de salvare, 

cum ar fi trezirea din somn când a luat foc casa, salvarea de la 
înec, scoaterea din locuința care urma să se prăbuşească în 
seism etc. 

În natură sunt dimensiuni pe care nu le vedem, sunete pe 
care nu le auzim, culori pe care nu le sesizăm, realități de care 
nu putem lua cunoştinţă prin simțurile noastre pentru că avem 
un registru de percepție limitat mult mai mult decât unele spe- 
cii. Instrumentele şi aparatele pe care le-am creat ne-au relevat 
dintr-o dată o lume la care nu avem acces, dar nici acestea nu 
ne pot reda ultima realitate deoarece ele sunt construite con- 
form concepției minții noastre, doar ca o prelungire a simțu- 
rilor, iar, după cum spunea Hamlet lui Horaţio "în cer şi pe 
Pământ sunt mai multe lucruri decât în gândurile noastre". 


Percepţie şi cunoaştere 


Asemenea altor specii, noi percepem o lume utilă nouă, în 
acord cu concepțiile şi sugestiile noastre. O riglă este dreaptă 
numai pentru că limita denivelărilor iese din registrul nostru 
de percepţie. Noi vedem o lume formată din obiecte izolate, 
fără relație între ele, în timp ce alte modalităţi de percepție, 
după cum am văzut, ne-o semnalează ca fiind doar "un ocean 
de energie cu o concentrație mai mare de frecvenţe acolo unde 
se află obiectele". 

Cât despre modul în care ne percepem semenii, relațiile 
dintre noi şi ei, locul nostru între ei, opiniile despre aceştia, o 
spune suficient, credem, peisajul social al lumii actuale. Dacă 
percepem la fel lumea, de ce nu ne formăm aceeaşi opinie 
despre ca? Pentru că o percepem diferit şi avem interese dife- 
rite. Aşadar, la întrebarea dacă simțurile acoperă întreaga rea- 
litate existentă am răspuns negativ. 


du... 


ştiinţelor exacte dezvoltate în lumea modernă. 

De la certitudine la incertitudine 


Până la începutul secolului XX, ştiinţa care se ocupa în 
mod deosebit de studiul naturii era fizica clasică. Legile des- 
coperite au permis formarea unei imagini deterministe a lumii. 
Fenomenele deveneau deductive şi predictive prin legitățile 
lor caracteristice descrise de fizică. Au şi motivat ca urmare o 
concepție materialistă despre lume, facil şi naiv optimistă la 
unii, rigidă şi exclusivistă adesea la alții. 

Aspectul lumii secolului XX, cu laturile sale bune şi cu 
marile sale scăderi - cele două războaie mondiale, amenințarea 
celui de-al treilea, alienarea psihologică, existența diversităţii 
de opinii, cu sisteme politice diferite care au condus la conse- 
cinţele binecunoscute - este rezultatul acestei gândiri. 

Fizica clasică a propus un model mecanicist de univers, în 
care predicția rezultată din cunoaşterea legităților de mişcare 
permitea o viziune deterministă şi optimistă, bază a ştiinţelor 
exacte şi a unei filozofii materialiste. La sfârşitul secolului 
XIX toate fenomenele fizice au fost explicate prin mecanica 
newtoniană şi ecuațiile despre câmpul electromagnetic ale lui 
Maxwell. Începând cu secolul următor se acumulează noi 
fapte de observaţie care nu mai pot fi însă explicate prin teori- 
ile fizicii clasice. Descoperirea radioactivităţii impune ştiinţei 
să pătrundă în universul atomic. în locul unei particule indivi- 
zibile, care ar fi trebuit să se mobilizeze cu o forță exprimată 
prin produsul dintre masa şi accelerația sa, se descoperă un 
spațiu "populat" cu particule şi "animat" de forțe electrice. 
Mecanica newtoniană nu mai este aici valabilă. Se va naşte o 
alta - mecanica cuantică. Prin Planck, Einstein, Bohr, de 

Broglie, Schrâdinger, Pauli, Heisenberg, Dirac şi mulți 
alți ctitori ai fizicii cuantice, ni se înfăţişează un univers ale 
cărui fenomene nu mai răspund criteriilor impuse de ştiinţele 
exacte. Este un univers care frapează în primul rând prin sta- 
tuarea unui principiu opus celui postulat de fizica clasică - 
principiul incertitudinii descris de Heisenberg. Nu se pot de- 
termina în acelaşi moment viteza şi locul sau spaţiul şi timpul 
de mişcare ale unei particule. Astfel, la nivel subatomic dispă- 

rea unul din principiile de care avea să se facă mai târziu mult 
caz - cel al determinismului -, prin care s-a combătut în unele 
țări religia şi au fost taxate ca neştiinţifice o serie de fenomene 
din lumea psihicului. Apar paradoxurile: cum se construieşte o 
lume a certitudinii din una a incertitudinii? Întrebare fără răs- 
puns! Simţurile noastre sunt bulversate în fața noilor concepte 
de Cauză, Spațiu şi Timp, care îşi pierd accepțiunile clasice 
prin teoriile relativității restrânse şi generalizate ale lui 
Einstein. Aflăm de existența unui Spaţiu curb în apropierea 
unor corpuri cosmice mari, de un Timp care nu se mai scurge 
uniform ci diferit, în funcţie de viteza mişcării. Se pătrunde 
într-o lume în care legitățile n-au decât expresie matematică, 
iar logica de tip aristotelian cu care s-a operat timp de 2000 de 
ani îşi încetează funcționalitatea. 

După cum ne spune sugestiv F.Capra, la nivel subatomic 
materia nu mai există cu certitudine, evenimentele nu se pe- 
trec cu exactitate, ci "au doar tendința de a se petrece”. 

Găsirea şi descrierea celei mai mici dimensiuni aflată în 
structura materiei, "cărămida" ultimă, a preocupat încă din 
antichitate gândirea filozofică şi ulterior pe cea ştiinţifică. 
Astăzi, G.T.Chew, prin teoria boorstrap, propune renunțarea 
la ideea existenței unei "cărămizi" fundamentale reprezentată 
printr-o particulă aflată în mişcare şi înlocuirea acesteia cu 
noțiunea de "câmp" sau de "simetrie fundamentală”. Acelaşi 
autor este de părere că nu se poate găsi un sistem logic care să 
fie concordant cu tot ceea ce observăm. Trebuie să ne mulțu- 
mim, pentru acest motiv, doar cu aproximații statistice şi cu 
ipoteze. 

Conform teoriei "bootstrap", lumea nu mai este formată 
din entități separate, cum era concepută în mod mecanicist de 
fizica clasică, ci acum ne apare ca o țesătură dinamică de eve- 
nimente aflate în interacțiune, motiv pentru care proprietățile 
unei părți rezultă din cele ale celorlalte, fiecare parte 
conținându-le pe toate ca într-o hologramă. Lumea este o en- 
titate coerentă în care fiecare parte este conectată cu toate ce- 
lelalte din Univers, motiv pentru care o acțiune exercitată asu- 

pra uneia se reflectă asupra tuturor. La nivel fundamental 
există o non-separabilitate. Acest principiu care exprimă 
esența şi funcționalitatea coerentă a întregului univers este 
fundamental pentru înţelegerea noastră înşine. Ceva există 
numai pentru că" altceva îl determină. Noi existăm ca deter- 
minare proprie şi în acelaşi timp a celorlalți. Nu există o iden- 
titate precisă ci o aproximare a unor interacțiuni complexe. 
Realitatea în care trăim ne apare doar ca o aproximaţie. Este 
imposibil să cunoşti resorturile ultime ale naturii. 

Am amintit până acum de existența unui nivel de cunoaş- 
tere inaccesibil ştiinţelor clasice, care este abordat de către 
fizica cuantică şi dominat de principiul incertitudinii, cu posi- 
bilitatea de predicţie doar probabilistic, statistic şi care nece- 
sită altă logică şi alt limbaj pentru a fi descris, decât cele ofe- 
rite de gândirea noastră rațională. 

Vom vedea mai târziu că extinderea acestor concepte 
pentru descrierea realității pune la grea încercare simțul co- 
mun de percepere al omului, dar pentru a se înțelege pe sine şi 
a extrage consecințele ce se impun este obligat să facă efortul. 


"Lumea-i toată adunată într-o boabă de 
nisip" 


Principiul incertitudinii din mecanica cuantică impune o 
viziune discontinuă a lumii, determinată doar probabilistic, 
statistic, în timp ce din teoria relativității rezultă o lume conti- 
nuă cu un determinism strict. Între cele două teorii apare o 
contradicție. Este momentul în care intervine fizicianul David 
Bohm, despre a cărui teorie am amintit deja. Pentru a rezolva 
această contradicție, D.Bohm creează după modelul hologra- 
mei conceptul unei noi ordini, implicate, desfăşurate sau 
nemanifeste. Ar exista o singură realitate, pe care o numeşte 
"ordine înfăşurată". S-ar putea imagina asemenea unor pică- 
turi de cerneală puse în acelaşi loc pe un rulou care se înfă- 
şoară. Fiecare picătură există în acelaşi timp şi în acelaşi loc. 
Prin desfăşurare, sau holomişcare, vom obține din nou indivi- 
dualitate. 

În ordinea înfăşurată nu există decât un continuu spaţiu- 
timp în care totul se află în acelaşi timp şi în acelaşi loc. Este 
un spațiu pluridimensional în care sunt conținute toate 
potenţialitățile şi toate informațiile lumii existente - şi înce- 
putul şi sfârşitul, şi naşterea şi moartea, şi trecutul şi viitorul, 
şi sus şi jos, şi dreapta şi stânga. 

Lumea pe care o percepem nu este altceva decât "ordinea 
desfăşurată" a "ordinii înfăşurate". Prin desfăşurare realitatea 
devine manifestă, dispunându-se distinct, separat, în Spaţiul şi 
Timpul prin care simțurile noastre percep o lume a realului. 
Prezentul nu este decât viitor ce devine trecut păstrat în me- 
morie. Aşadar, lumea noastră reală ca ordine desfăşurată este 
prezentă într-un Singur punct şi într-o singură clipă din ordi- 
nea înfăşurată. 

Între lumea nemanifestă, acauzală şi eternă, şi lumea ma- 
nifestă, cauzală şi efemeră la nivel terestru există o relație de 
condiționare şi suprapunere, de paralelism şi de strânsă cone- 
xiune. Una se află în alta, cea manifestă în aceea nemanifestă. 
Fiind toată adunată într-un punct, este o lume continuă şi nu 
discontinuă. Fiecare parte este în relaţie cu întregul şi invers. 
Orice acțiune asupra uneia se reflectă asupra celeilalte. Şi D. 
Bohm şi F.Capra subliniază consecințele nefaste reflectate în 
spirit ale unei viziuni fragmentare a lumii. De aici toată scizi- 
unea în religie, politică, morală, societate etc. Înțelegerea in- 
terdependenței, a unităţii lumii, a sensului pentru individ ex- 
primat numai prin totalitate, ar avea cu totul alte consecințe 
pentru viața oamenilor, după cum vom detalia mai târziu. 

Sigur, s-ar putea naşte o îndoială. Să ne impunem o altă 
conduită față de semeni numai în baza unor ipoteze, fie ele şi 
ştiinţifice? Ei bine, mărturii care confirmă aceeaşi realitate a 
lumii, văzută în altă dimensiune a sa, ne vin din mai multe 
direcții: trăirile extatice, despre care ne vorbeşte şi mistica 
orientală şi cea creştină, extazul provocat farmaco-chimic în 
scop de cercetare, despre care am amintit în capitolul anterior, 
misterele lumii antice şi îndeosebi cele aparținând Egiptului. 
Toate aceste surse ne spun că se percepe o lume continuă, care 

nu mai apare formată din obiecte şi ființe, ci doar dintr-o 
energie neîntreruptă care conectează toate acestea. Timpul 
pare concentrat pe prezent, simțul polarității dispare, iar spi- 
ritul ia spontan act de totalitate, fără ca logica, rațiunea, să fie 
implicate. Cel ce n-a avut astfel de trăiri nu are "instrumen- 
tele" necesare înțelegerii. Admite sau refuză. Este ceea ce s-a 
întâmplat de când e lumea. Astfel de experiențe ne sunt însă 
comunicate de toți marii iniţiaţi ai lumii. La noi vorbeşte pe 
larg despre aceste trăiri Lucian Blaga. Poate că vom găsi vre- 
odată timpul necesar să pătrundem şi în detaliile acestei reali- 
tăți "aperceptive", care nu devine „perceptibilă“. decât unui 
număr extrem de redus de oameni şi numai în împrejurări bine 
motivate. Orice forțare din curiozitate a unor "porți închise" se 
poate plăti cu grave consecințe. Nu facem teorie. Am întâlnit 
astfel de consecințe în practica noastră medicală. 


Conştiinţa universală - forma supremă a 
nemanifestului 


Karl Pribram foloseşte modelul hologramei pentru înțele- 
gerea funcționalității creierului. Conştiința universală a ome- 
nirii ar fi forma supremă a lumii implicate şi ar constitui sin- 
gura cale de ieşire din criza psihologică actuală. 

În concepția holologică, Conştiinţa cosmică ne apare ca 
un aspect al holomişcării pe care nu o putem vedea din afara 
sa, deoarece noi suntem implicați în ea. Este un punct de ve- 
dere pe care îl întâlnim şi în gnoza de la Princeton. După K. 
Pribram, creierul nu este decât un complex analizor de frec- 
venţe. Se ştie de altfel că toate informațiile recepționate de 
creier sunt codificate la nivelul sistemului nervos în frecvență. 
Fiecare neuron ar avea capacitatea de a prelucra un anumit 
spectru de frecvență, cuprinzând o octavă. Câmpurile de frec- 
venţă ale neuronilor adiacenți se întrepătrund. Transformarea 
Fourier presupune posibilitatea de a analiza în factori de frec- 
venţă orice model şi, invers, de a reconstitui un model la care 
se cunosc factorii de frecvență şi amplitudine. în acelaşi mod 

ne putem imagina lumea ca o codificare şi decodificare de 
modele în frecvențe spațiale. 


Fizica modernă desfiinţează hazardul? 


În virtutea concepţiei holografice asupra lumii, eveni- 
mentele întâmplătoare, ca şi coincidențele semnificative de 
care vorbeşte Jung devin comprehensibile, obțin un sens, pier- 
zând statutul de "întâmplător", deoarece se petrec într-un uni- 
vers holologic în care orice parte exprimă întregul şi este de- 
pendentă de acesta. în spatele aparițiilor întâmplătoare se află 
"simetrii fundamentale", legități fizice ineluctabile. Hazardul, 
ridicat în evoluţie la rang de Demiurg de către Monod şi neo- 
darwinişti, îşi pierde prin fizica modernă vechea învestitură. 
Vom observa că bunul simț a anticipat de asemenea aceste 
argumente ale fizicii moderne în modul de a explica evoluţia 
biologică. 

Din datele de mai sus observăm că fizica modernă aduce 
în câmpul cunoaşterii elemente complet noi, total diferite de 
cele ale fizicii clasice. S-ar putea spune însă că întreaga "su- 
prastructură" gândirea ştiinţifică actuală aplicată la celelalte 
domenii ale cunoaşterii biologie, artă, filozofie, religie etc. are 
ca fundament fizica clasică a secolului XIX şi nu pe cea cuan- 
tică dezvoltată în secolul XX. Din acest motiv atitudinea 
noastră față de biologie, de medicină, de religie, gândirea 
noastră politică, cu consecințe în planul trăirii imediate sunt 
motivate de o concepție depăşită de un secol în ştiinţă. Este 
ciudat cum de aceste adevăruri extrem de simple, strigător de 
simple, nu îşi dau seama decât puțini purtători de cuvânt ai 
domeniilor menționate. Să ne aşteptăm ca abia în secolul XXI 
să facem un fundament ştiinţei din fizica secolului XX? 

Să recapitulăm noțiunile impuse de fizica modernă: exis- 
tența a două universuri paralele dar cu legități diferite - uni- 
versul atomic condiționat tridimensional şi cel subatomic con- 
diționat pluridimensional; accesibilitatea simţurilor noastre şi 
deci a raţiunii numai la lumea tridimensională, impunând con- 
cluzia unei cunoaşteri incomplete a realității; relativitatea 

Timpului şi Spaţiului; existența principiului incertitudinii la 
nivelul subatomic; existența principiului holografic şi al 
autoconsistenței care acționează la nivelul ultim, fundamental 
al materiei şi în virtutea cărora orice parte din univers, 
neexistând decât în interacțiune cu celelalte, va suferi influ- 
ența tuturor evenimentelor ce se petrec în întreg. Oare câte 
dezastre se vor mai produce până când politicienii lumii, ca şi 
ultimul om, vor înţelege consecințele implacabile ale acestor 
legi? Este aşa de greu de priceput de noi azi ceea ce cu multe 
mii de ani în urmă deja se ştia? 

În fine, teoreticieni ai fizicii moderne şi cercetători din 
domeniul neurofiziologiei emit ipoteza unei conştiinţe cos- 
mice, văzută ca un vast câmp informațional în care suntem cu 
toții cuprinși. 

Acesta este drumul parcurs prin ştiinţă de cunoaşterea 
umană în ultimul secol, pe care îl considerăm a fi o încunu- 
nare a rațiunii, un summum al inteligenței noastre. 

Să abordăm acum o cunoaştere ce pare să vină de dincolo 
de rațiune, din vremuri imemoriale, când omul nu avea la dis- 
poziţie instrumentele ştiinţei moderne, ci numai mintea sa. 


RELIGIE ŞI CUNOAŞTERE 


d... 


rii şi îndeosebi a omului folosindu-ne de instrumentele ştiinţei. 
Mai rămâne încă un domeniu ce nu poate fi neglijat, dacă 


“due 


de cunoaştere, şi anume acela al religiilor. 


Definiţie 


Conexiunea dintre om şi divinitate, dintre întrebările şi 
răspunsurile prin care se atribuie o origine revelată, calea ja- 
lonată de un întreg sistem de concepte, dogme şi ritualuri este 
realizată de religie (rădăcina latină religo, religare = a lega!). 


1 După Didier Julia - Dictionnaire de la philosophie - Libr. Larousse, Paris, 1984 

Stabileşte deci o legătură între oameni care nutresc aceleaşi 
sentimente şi concepții despre divinitate şi se supun aceloraşi 
ritualuri. 


Obiect 


Religia reprezintă nu numai 0 soluție ci şi o concepție 
despre lume, un instrument de cunoaştere, indiferent dacă o 
privim ca "revelație" sau doar ca o explicaţie de sorginte 
umană. Şi această explicație a lumii, a raporturilor dintre om 
şi univers este obligatoriu s-o luăm în discuție alături de con- 
ceptele filozofice, argumentele şi ipotezele ştiinţei dacă vrem 
să fim obiectivi şi deci imparțiali în stabilirea adevărului des- 
pre noi. 


Istoria doctrinelor revelate 


Orice religie are la bază un nucleu doctrinar pe care îl 
consideră a fi revelat, de origine transcendentă, obținut pe o 
altă cale decât aceea a experienței comune. 

Toate religiile au un personaj central prin care sunt pri- 
mite aceste revelații, intermediar între sursa supremă şi adepți. 
Istoria tuturor acestor personaje este prezentată ca 
desfăşurându-se dincolo de contingenţele comune, fiind plină 
de miracole. Baza lor o constituie ideea existenței unei forțe 
spirituale supreme ca sursă a întregii lumi. Prin respectarea 
moralei religioase şi a ritualului specific, omul ar trebui să 
obțină protecția divină şi accesul în orizonturile eterate ale 
spiritului pur şi etern. 

Sunt fundamentele religiei credibile pentru omul care are 
astăzi ca sursă de cunoaştere ştiinţa? Să analizăm câteva dintre 
acestea. 

Religiile susțin existența unei cunoaşteri revelate prin care 
s-a ajuns la întreaga lor structură doctrinară. Mai concret, în- 
tregul obiect al religiei îl constituie o dimensiune invizibilă pe 
care o consideră ca fiind primordială şi deci cauzală pentru 
realitatea concretă. Orice materialist convins, format exclusiv 

la şcoala ştiinţelor pozitive, tributară fizicii clasice elaborată 
în secolele precedente, respinge ideea existenței unei alte lumi 
în afara celei atestate prin experiența concretă şi cu mijloace 
ştiinţifice. Nimic nu există în spirit dacă n-a fost mai întâi în 
simțuri, s-a spus cândva. Cu alte cuvinte ar exista doar ceea ce 
simțurile noastre percep. Să pătrundem în spiritul acestor ex- 
perimente uzând de informaţiile de care dispunem la ora actu- 
ală. 

Psihologia modernă admite existența a cel puţin două ti- 
puri de cunoaştere. Una este cunoaşterea intelectuală, prin 
care culegem date, informaţii despre lume, formulăm modele 
şi emitem în funcţie de acestea judecăți. Este cunoaşterea şti- 
ințifică aplicabilă realității contingente. Deşi diferită, prin ab- 
sența unei metodologii care să-i confere un gir al rigorii, în 
aceeaşi categorie se include şi cunoaşterea empirică. Există, în 
fine, o cunoaştere care ține de stări superioare ale conştiinţei - 
experimentate după cum am văzut din cele mai vechi timpuri 
şi care au purtat denumiri diverse: extaz, extaz mistic, ilumi- 
nare, revelaţie, experiență transpersonală etc. 

De studiul acestor stări se ocupă astăzi o ramură nouă a 
ştiinţelor - psihologia transpersonală. în viziunea sa revelaţia, 
intuiţia, extazul sunt surse informaționale neconvenţionale. 

După cum vom vedea în continuare prin ilustrarea câtorva 
exemple, aceste experiențe le-au avut persoane din epoci dife- 
rite şi de tradiții religioase şi culturale diferite: oameni de şti- 
ință - fizicieni, medici, filozofi -, practicanți ai tuturor cultelor 
creştin, mozaic, islamic, brahmanic -, oameni de alte profesii. 
Aşadar, aşa zisele "experiențe mistice" nu constituie doar apa- 
najul unor creatori de doctrine şi culte ca Buddha, Moise, 
lisus, Mahomed etc. Este deci o stare transculturală şi 
transpersonală - transcende şi cultura şi oamenii. 

Am mai sesizat deja că este absolut frapantă asemănarea 
dintre viziunea holistică a realității în profunzimea sa descrisă 
de fizica cuantică şi de către toți aceia care au avut experiențe 
transpersonale. Şi aceasta pentru că în ambele ipostaze se 
transgresează realitatea explicată prin concepte raționale, lo- 


229 


gice. Transcend, după cum spuneam, percepția, proiectând 
cunoaşterea într-o altă dimensiune a realității. De aici a venit 
şi apropierea multor cercetători îndeosebi din fizica modernă 
de viziunea religiei şi a misticii orientale. S-au ţinut chiar şi 
colocvii ale oamenilor de ştiinţă, cu această tematică, aşa cum 
a fost cel de la Cordoba (1986). în cadrul unei acțiuni 
UNESCO, mai mulți laureați ai premiului Nobel au semnat la 
Veneţia în 7 martie 1986 o Declaraţie în care se spune: "Cu- 
noaşterea ştiinţifică prin propria sa mişcare a ajuns la mo- 
mentul în care poate începe un dialog cu alte forme de cu- 
noaştere. în acest sens, recunoscându-se diferențele funda- 
mentale dintre ştiinţă şi tradiție, noi constatăm nu opoziţia ci 
complementaritatea lor”. 

Iată în sinteză conţinutul experienţelor transpersonale vi- 
zavi de conceptele religiei: sentimentul de unitate a ființei cu 
Universul; impresia de a se afla în fața unei prezențe divine de 
o excepțională afabilitate cu care se stabileşte un dialog fără 
să existe o comunicare verbală; trăirea unei imense iubiri care 
unifică întreaga existență; întâlnirea cu entități cunoscute sau 
necunoscute. 


"Antologia extazului" 


Pierre Weil, cercetător în domeniul psihologiei, ne oferă o 
"Antologie a extazului" (Question de / Albin Michel, Paris, 
1989) în care mărturiseşte că dacă el însuşi, nu ar fi avut o 
astfel de experiență n-ar fi avut "nici convingerea, nici înțele- 
gerea, nici curajul de a-şi risca reputația ştiinţifică (este cadru 
universitar - n.n.) publicând această antologie...”. Comentând 
conţinutul experienţelor transconştiente, spune: "Este vorba 
(în aceste stări - n.n.) de o excepțională bogăţie, atât ca sursă 
de cunoaştere şi de înțelepciune cât şi ca sursă a unei imense 
iubiri, îngropată şi refulată în fiecare din noi fără nici o ex- 
cepție“. Aceste experiențe constituie "probe ale existenței în 
noi înşine a unui potenţial de trăire directă a realului fără să 
treacă prin funcțiile mentale propriu-zise, dincolo de gândire, 
memorie sau intelect", ne spune mai departe Pierre Weil. 

Din mulțimea de experienţe transconştiente culese de P. 
Weil ne vom opri doar asupra câtorva, ilustrative pentru 
subiectul discutat. 

La începutul secolului nostru, psihiatrul canadian Richard 
Maurice Bucke publică o monografie în care descrie ceea ce 
el a numit experienţe de "Conştiință cosmică". O vom reda pe 
aceea trăită de el însuşi: "...între alte lucruri... am văzut că 
Universul nu era compus din materie moartă, ci din contra, 
este o vie prezenţă; am devenit conştient de existența vieţii 
eterne. Nu era o conştiinţă a propriei eternități ci conştiinţa de 
a poseda în acel moment viața eternă. Am văzut că toți oame- 
nii sunt nemuritori, că ordinea cosmică există într-o asemenea 
manieră încât, neîndoielnic, toate lucrurile acționează împre- 
ună pentru binele fiecăruia şi al tuturor, că principiul funda- 
mental al lumii, al tuturor lumilor este ceea ce noi numim iu- 
bire şi că în final fericirea fiecăruia şi a tuturor este absolut 
certă..." 

Din această experiență. rezultă câteva din conceptele de 
bază ale religiei creştine, dar nu numai creştine, şi anume 
ideea de eternitate a fiinţării, ideea de necesitate a înscrierii 
conduitei umane exclusiv pe linia pozitivă a Binelui, a frater- 
nităţii şi altruismului şi ideea că iubirea este liantul universal 
al lumii. 

Albert Einstein însuşi făcea aprecieri asupra experienţei 
mistice: "Emoţia cea mai puternică pe care o putem experi- 
menta este cea mistică. Să ştii că există realmente ceea ce ne 
este impenetrabil, se manifestă în tine însuți ca înțelepciunea 
cea mai înaltă şi frumuseţea cea mai strălucită, că facultățile 
noastre limitate nu le pot înțelege decât în formele lor cele mai 
primitive. Această cunoaştere, acest sentiment se află în cen- 
trul adevăratei religiozități. în acest sens şi numai în acest 
sens, eu aparțin acelor ființe umane profund religioase". 

Redăm acum o mărturie a pastorului Jose Ignacio Farah 
care, prin conținutul său, ne reaminteşte de cazurile studiate 
de R. Moody. Aceeaşi informaţie că viața pe Terra înseamnă 

îndeplinirea unei misiuni şi că nimeni nu poate "pleca" înainte 
de a o încheia. 

"La 9 noiembrie, între orele 10 şi 11 ale dimineții mă pre- 
găteam de moarte. Trei cardiologi... erau în jurul meu şi-mi 
supravegheau ultimele clipe. 

Infirmiera mea particulară, d-ra Zeni Mendoca, în ge- 
nunchi lângă mine, citea litanii din Sfânta Fecioară. Unul din 
medici plângea. 

În timp ce se citeşte Salus Infirmorum, m-am simţit deo- 
dată transportat într-o altă lume, în întregime luminoasă şi am 
resimțit o bucurie indescriptibilă. Mă simţeam fericit, atât de 
fericit că nu mai vedeam nimic din ceea ce se petrecea în jurul 
meu. Nu mai simţeam durerea din inimă (aveam un infarct); 
plângeam de bucurie şi mă simțeam realizat. 

Deodată, un bătrân capucin cu o barbă lungă s-a apropiat 
de mine. S-a aplecat, i-am simţit barba atingându-mi faţa. În- 
treaga sa persoană emana un parfum necunoscut pe pământ. 
M-a privit, m-a strâns în braţe şi mi-a zis: «Sunt fratele Leo- 
pold, vin să-ți aduc un mesaj; fratele meu, exilul tău nu s-a 
sfârşit, tu vei mai trăi încă mult timp pentru a continua opera 
mea pe pământ, dar vei mai avea încă mult de suferit. Ai în- 
credere şi curaj». 

M-a îmbrățişat din nou şi a dispărut ca şi cum s-ar fi eva- 
porat. în acest moment, am deschis ochii şi am văzut, tristă şi 
emoţionantă, scena pe care v-am descris-o la început. Mă 
simțeam foarte trist pentru că voisem să mor.. 

Am simţit lumina lui Christos în lumina fulgurantă în care 
mă scăldam. în acelaşi timp am avut impresia că era El cel 
care îmi umplea toată ființa mea. 

La reîntoarcerea în realitatea terestră, am avut din nou im- 
presia de vid şi, decepţionat de dura realitate, am zis: «Ce 
este? De ce plângeţi? Mi-e foame, dați-mi ceva să mănânc», 
în jurul meu bucuria a fost generală, dar în mine era o tristeţe 
care se poate ghici." 

Să reținem îndeosebi din această relatare ideea de exil al 
omului pe pământ pentru abaterile de la legea divină. O vom 
comenta în alt context. 

O întâmplare din care pare să rezulte o anumită finalitate 
şi o istorie pentru viață, stabilite dincolo de noi ne-a fost rela- 
tată de către o pacientă ale cărei date de identitate le-am înre- 
gistrat pentru autenticitate. Lucra într-o fabrică şi nu auzise 
niciodată de R. Moody şi anchetele sale asupra experimentelor 
situate la granița dintre viaţă şi moarte. Într-o zi calcă pe o 
scândură aşezată dea 

supra gropii unui lift. Se dezechilibrează şi cade de la o 
înălțime de mai mulți metri. Din momentul în care începe că- 
derea nu are decât o singură imagine. Are impresia că se află 
în faţa unui tub care se lărgeşte treptat la capătul opus. Face 
eforturi disperate să-l parcurgă spre a ajunge la lumina care se 
vedea în partea opusă. Ajunge în fine acolo. Se simte proiec- 
tată într-un peisaj edenic, asemănător cu imaginea populară 
despre paradis. Este invadată de o imensă bucurie şi fericire. 
Apare şi aici dorința de a rămâne, de a nu părăsi lumea bucu- 
riei. Dar imediat aude o voce imperativă: "Ce cauţi aici? Îna- 
poi! Întoarce-te, n-a sosit încă timpul!" şi atunci, speriată face 
din nou eforturi de a trece prin acelaşi tub, de astă dată capătul 
mai îngust fiind opus. Când ajunge dincolo de tub, deschide 
ochii şi zăreşte mozaicul spitalului în care fusese internată. 
Reţinem de aici ca elemente comune cu cazurile lui Moody 
imaginea de tunel dintre cele două tărâmuri sau stări ale 
conştienței (una de veghe şi o alta superioară care o 
transcende) şi vocea care anunță obligația întoarcerii pentru a 
finaliza rosturile care se par a fi ante-programate... 

Găsim că ar fi interesant de reţinut aici şi unele mărturisiri 
culese de R. Moody de la subiecții care au trecut prin moarte 
clinică. Apar aceleaşi impresii de "savoir absolu" şi de atem- 
poralitate de care vorbeau Jung şi D. Bohm. Un subiect: 
"Aveam senzația de cunoaştere a tuturor lucrurilor, de a avea 
acces la secretele fuuror timpurilor (s.n.), la semnificaţia 
Universului, a stelelor, lumii, în fine, tot." Şi mai departe: "... 

impresia de savoir absolu (s.n.) a dispărut din clipa în care m- 
am întors în corpul meu". 

În 23 noiembrie 1654, filozoful şi omul de ştiinţă, creato- 
rul primei maşini de calcul, Blaise Pascal, are o trăire extatică 
pe care o înregistrează şi în scris şi din care reținem: "Tată 
drept, lumea nu Te-a cunoscut de loc, dar eu Te-am cunoscut! 
Bucurie, bucurie, bucurie şi plâng de bucurie." 

Cercetătorul în fizica cuantică Fritjof Capra este cunoscut 
între altele şi pentru o lucrare - "The Tao of physics". Iată o 
mărturie a sa: "Acum cinci ani am avut o frumoasă experiență 
care m-a determinat să scriu această carte. Eram aşezat la 
marginea oceanului, într-o seară de toamnă, observând mişca- 
rea valurilor şi simțind ritmul respirației când, brusc, am luat 
cunoştinţă că în jurul meu totul era angajat într-un dans cos- 
mic gigant. Ca fizician, am sesizat faptul că nisipul, stâncile, 
apa şi aerul din jur erau făcute din molecule şi din atomi şi că 
acestea constau din particule care interacționau unele cu al- 
tele, creând şi distrugând alte particule... Toate acestea mi- 
erau familiare, în relație cu cercetările mele asupra fizicii 
energiilor înalte, dar până în acest moment eu nu le-am expe- 
rimentat decât prin grafice, diagrame şi teorii matematice... 
«văd» cascade de energie coborând din spațiul exterior, în 
care particulele erau create şi distruse în pulsiuni ritmice. 
«Văd» atomii elementelor şi pe cei ai corpului meu partici- 
pând la acest dans cosmic al energiei; îi simt ritmul şi îi «aud» 
sunetul şi în acea clipă, acolo, am ştiut că acesta era dansul lui 
Shiva, zeul dansurilor, venerat de Hinduşi”: Aceste experi- 
enţe, ne spune mai departe F. Capra, i-au impus convingerea 
că fizica modernă este în armonie cu vechea înțelepciune ori- 
entală. 

K. G. Durckheim, ca de altfel şi alte mari personalități, 
mărturiseşte că a avut de-a lungul vieții repetate trăiri de acest 
gen care i-au marcat cunoaşterea, activitatea şi viaţa. Acelaşi 
lucru ne spune şi F. Capra. Să ne mai mirăm atunci de aportul 
lor în cunoaştere? Şi dacă astfel de experienţe psihice cu im- 
plicații în cunoaştere sunt aşa de numeroase şi prezente de-a 

lungul întregii istorii a omului, de ce am contesta-o creatorilor 
de religii? De ce să-i refuzăm statutul când inclusiv unii oa- 
meni de ştiinţă o mărturisesc? Biblia este plină de astfel de 
experienţe, începând cu aceea care pe drumul Damascului l-a 
transformat pe Saul în Pavel şi ajungând la acelea atât de nu- 
meroase din viața lui lisus. 

Există aşadar şi o cunoaştere revelată în afara celei medi- 
ate empiric sau ştiinţific. Fondatorii unor religii şi poate chiar 
ai unor ritualuri care nu au o explicație rațională puteau să 
posede, în consecință, o astfel de cunoaştere. Toate religiile au 
un fondator şi, fără excepție, în viaţa tuturor sunt menționate 
astfel de momente revelatorii. Se deduce de aici că poate 
exista o predestinare pentru profeți, genii, sfinți etc. Poate 
exista aşadar un om care să aibă toate atributele lui Iisus. Des- 
coperirea unor noi surse referitoare la viaţa sa o fac cu atât 
mai plauzibilă. 


Fântâna cu miracole 


Să discutăm şi statutul altor miracole menţionate îndeo- 
sebi în scrierile biblice. 

Lui lisus i se atribuie o serie de vindecări miraculoase. 
Am explicat în acest capitol că multe din performanțele sale 
au fost reeditate de-a lungul vremii şi sunt şi astăzi accesibile 
unor oameni dotați cu un potențial de câmp energetic mai am- 
plu. Sigur, în jurul unor astfel de oameni se nasc întotdeauna 
legende şi asta o vedem petrecându-se sub ochii noştri, dar în 
2000 de ani! De altfel, într-o lucrare apărută în zilele noastre 
şi întitulată "Evanghelia păcii de Iisus Christos după Ioan" şi 
pe care autorul Edmond Szekely ne spune că a tradus-o după 
versiunile în arameică şi slavonă ale originalului, găsite la 
Vatican şi biblioteca regală Habsburg, lisus demonstrează 
indubitabil cunoştinţe de medicină naturistă, de psihologie 
umana şi de medicină psihosomatică nemenționate până acum 
în scrierile canonice. Şi faptul nu trebuie să ne surprindă. Vom 
vedea că toate religiile au ca punct de plecare ştiinţele ezote- 
rice, care presupuneau existența unui fond teoretic bine înche- 

gat şi cu consecințe practice asupra tuturor laturilor existenței 
umane. Mai mulți comentatori laici ai istoriei lui lisus amin- 
tesc de posibila instruire a sa în mijlocul Esenienilor, care erau 
posesori ai unei cunoaşteri ezoterice şi aveau noțiuni medicale 
de certă valoare. De altfel, cel care ştie ce înseamnă a evolua 
spiritual până la atingerea experiențelor de transcendere a 
conştiinţei nu-şi mai pune întrebări nici asupra sursei şi nici 
asupra capacităților unor astfel de oameni. în contextul discu- 
tat ne apare plauzibil ca Iisus să fi primit misiunea de a fonda 
o religie care să fie, cum a şi fost în mod cert la început creşti- 
nismul, o hrană spirituală pentru toți dezmoşteniţii sorții. Să 
observăm, ca efect psihologic, cât de mângâictor, de alinător 
sună cuvintele lui lisus: "Veniţi la mine voi cei ce sunteți obo- 
siți şi care suferiţi în lupte şi necazuri. Căci pacea mea este o 
infinită bucurie" (Ev. Păcii, citată anterior). Sau: "Pace vă las 
vouă... Să nu vi se tulbure inima şi nici să se înspăimânte”. 
(loan, 14, 27). 


Istoria ştiinţelor ezoterice, sau a ştiinţei 
misterelor 


Pentru a înțelege suportul valorilor morale promovate de 
religii este necesar să facem o succintă discuţie asupra ideilor 
cu caracter metafizic în istoria omenirii. E. Schur€ (Les 
grands inities, Paris, 1889) apreciază că "axul în jurul căruia a 
evoluat gândirea religioasă" a umanității este Egiptul. El con- 
sideră că primii zori ai metafizicii apar cu mult înainte în 
Egipt prin Hermes Trismegistul. Aici se atinge vârful cel mai 
înalt al ştiinţelor divine. Bineînţeles, ne referim la o formă 
elaborată, închegată şi transmisă prin casta sacerdotală în ca- 
drul organizat al templelor, pentru că forme simple, spontane 
ale miturilor sunt prezente la toate popoarele în fazele inițiale 
ale istoriei lor. 

Exceptând forma specifică de redare, în esența lor ideile 
sunt comune şi le găsim în religia brahmanică, în doctrina 
budistă, în filozofia taoistă a Chinei, în Grecia. Fondul lor a 
format ştiinţa ezoterică, ştiinţa cu caracter sacru transmisă 

numai în temple prin sacerdoți sau inițiați în cadrul unor soci- 
etăți închise. Erau societăți de mistere în care neofiții, după 
cum am mai spus, erau supuşi la probe de rezistență psiholo- 
gică extrem de dure. După admitere trebuiau să presteze un 
jurământ de păstrare a secretului, a cărui nerespectare atrăgea 
după sine moartea. Se înțelege că probele aveau un caracter 
terifiant, cum ar fi spre exemplu aceea de a rămâne închis 
noaptea într-un sicriu (ne amintim că şi Lobsang Rampa vor- 
beşte despre astfel de probe în inițierea tibetană). De aceea, 
cel ce voia să ajungă un iniţiat avea nevoie de o mare tărie 
morală. Implicarea într-o astfel de cunoaştere presupunea ulte- 
rior mari riscuri dacă nu se respectau scrupulos anumite reguli 
de conduită. 

În Grecia antică cunoaşterea. ezoterică debutează prin le- 
gendarul Orfeu, străluceşte prin Pitagora şi îşi continuă ecoul 
prin Platon şi neoplatonicieni. 

Cel mai mare inițiat al Greciei este considerat a fi 
Pitagora, care are fericirea şi nefericirea să se inițieze în Egipt 
şi Babilon timp de 34 de ani. După o şedere de 22 de ani la 
şcoala din Memphis este luat de armatele lui Cambyse, care 
invadaseră Egiptul şi dus în Babilon, de unde reuşeşte să se 
elibereze după alți 12 ani. Pitagora înființează şcoala de la 
Crotona, unde realizează acea strălucită sinteză a ştiinţelor 
ezoterice însuşite în Egipt şi Babilon. Este primul filozof care 
încearcă să fondeze o religie pe baze ştiinţifice - esenţă a tutu- 
ror celorlalte forme pe care le cunoscuse în lungile sale pere- 
grinări. Întreprinde în acest scop, la şcoala pe care o creează, 
un studiu ştiinţific experimental. Pentru rezultatele pe care le 
obţine în realitatea concretă a vieţii, privită prin toate laturile 
sale, obține sufragiul unanim al contemporanilor şi urmaşilor. 
Din nefericire, pusă sub sigiliul secretului, a ajuns prea puţin 
din opera sa până la noi. Ne-a rămas de la Pitagora noțiunea 
de cosmos, simbolismul numerelor, tabla înmulțirii, teorema 
din geometrie care îi poartă numele ş.a. Preocupat să promo- 
veze o ştiinţă care să fie fundament pentru toate drumurile 
vieţii umane, este singurul filozof din istoria lumii care a reu- 

şit să instituie în fruntea cetății un consiliu format din oameni 
de ştiinţă cu drept deliberativ şi consultativ alături de oamenii 
politici. 

Iată, spre exemplu, după Pitagora, idealul perfecțiunii ur- 
mărit prin instrucția dată în şcoala sa, valabil credem noi- şi 
astăzi după 2500 de ani: să realizezi adevărul în intelect, vir- 
tutea în suflet şi puritatea în fizic printr-o igienă foarte riguros 
respectată. Igiena fizică era considerată ca fiind strict necesară 
alături de cea morală, fiind bine înțeleasă relaţia reciprocă 
existentă între corp şi spirit. Ştiinţa era considerată a fi calea 
prin care intelectul ajunge la înțelepciune învățând să facă 
distincție între bine şi rău. 

După ce primul său maestru, Socrate, îşi curmă zborul 
gândurilor cu otrava democraticului Areopag atenian, Platon 
însuşi pare să se fi format la şcoala tradiţiilor ezoterice de pe 
lângă templele din Egipt, la cele ale urmaşilor lui Pitagora şi 
la cea continuată în Grecia prin misterele din Eleusis. Spre 
deosebire de Pitagora, care s-a conformat rigorilor ezoterice, 
Platon creează o şcoală exoterică, cu caracter deschis transfi- 
gurând în plan filozofic şi moral învățătura secretă a templelor 
şi oferindu-ne astfel marea şansă de a-i cunoaşte opera. 

Cunoscător al acelor valori universale, morale, filozofice 
şi religioase afirmate în forma lor primordială - Platon este în 
primul rând un filozof voalat al invizibilului, al acelei dimen- 
siuni inaccesibile simțurilor, ci doar puterii penetrante a gân- 
dului. 

Categoriile de Bine, Frumos şi Adevăr sunt valorile mo- 
rale universale prin care se poate ajunge la desăvârşirea 
ideală, la transcenderea în lumea Ideilor. 

Idealismul platonician, cultivarea Binelui, Frumosului şi 
Adevărului nu este decât transfigurarea în termen proprii filo- 
zofului a drumului recomandat de inițiații în Mistere pentru 
perfecţionarea spiritului şi accederea la lumea Invizibilului. 
Adevărul, realitatea primordială pentru Platon se află în Invi- 
zibil, în lumea Ideilor, care sunt modele imuabile ale lumii 
concrete. 

Conţinutul doctrinelor ezoterice 


Conţinutul învățăturii ezoterice constă în explicaţii asupra 
originilor lumii, relația dintre om şi Sursa sa, metodele con- 
crete de a accede la Sursă. Era vorba deci de însuşirea acelor 
tehnici prin care omul intra într-un acord armonic cu Univer- 
sul. Deoarece însemna transformarea dirijată şi completă a 
personalității cu acces la potenţialul biologic latent, cu actua- 
accesul la o astfel de cunoaştere era foarte limitat şi pus sub 
interdicția de a fi divulgat. 

Ideile esenţiale ale filozofiei ezoterice constituie fondul 
doctrinar comun de la care au plecat ulterior religiile monote- 
iste. Le vom reda rezumativ pentru a înțelege filiația şi îndeo- 
sebi suportul lor. 

Întregul existent este creaţia Spiritului absolut. Spiritul 
absolut este Dumnezeu. Există un singur Dumnezeu. Materia 
este creația Spiritului manifestată în Timp şi Spaţiu în forme 
efemere, schimbătoare, supuse evoluţiei. Există o evoluţie şi a 
lumii materiale şi a celei spirituale. Este aproape incredibil ca 
ideea evoluţiei lumii să existe de cel puțin 4000 de ani într-un 
cadru atât de secret, încât abia în secolul XLX al erei noastre 
să fie acceptată prin intermediul ştiinţelor. Este ciudat că deşi 
Platon a avut acces la ea, a postulat totuşi imuabilitatea "Idei- 
lor", a arhetipurilor lumii concrete. 

Omul, ca şi întreaga natură, este creația lui Dumnezeu. De 
aceea tot ceea ce se află în infinitul mic se află şi în infinitul 
mare. Ceea ce este în Cosmos este şi în om. Pentru a-şi îm- 
plini rosturile sale inițiale, între om şi Cosmos trebuie să 
existe o deplină armonie. Disarmonia din om este cea care 
tulbură raporturile dintre el şi Univers. 

Scopul vieţii îl constituie perfectarea spiritului, care este 
nemuritor. Pentru a se perfecta pe sine spiritul va transmigra 
prin mai multe corpuri fizice care sunt muritoare şi aparțin 
celor două regnuri vegetal şi animal. Când spiritul care iniţial 
este semiconştient de sine ajunge prin desăvârşire la a lua act 
conştient de natura sa divină şi a se integra în armonia unității 

cosmice, transmigrarea sa se termină. Devine el însuşi o parte 
din lumina divină. Deşi prezentă în doctrinele teosofice, creş- 
tinismul a respins ideea transmigrării, care îşi are sorgintea în 
spiritualitatea egipteană şi este dezvoltată în Grecia de 
Pitagora, după cum a respins-o şi pe aceea de origine indiană 
a reîncarnării, a succesiunii de mai multe vieți umane până la 
atingerea desăvârşirii spirituale. Până la lisus, în virtutea le- 
gilor devenirii cosmice, se considera că omul care nu reuşeşte 
să se perfecteze spiritual în nici una din vieţile terestre, în cele 
din urmă rămâne în stadiul involuat al unei perpetue suferințe, 
dependent de forțele negative. Venirea lui Iisus, a însemnat, 
grație jertfei sale, schimbarea legii şi oferirea şansei tuturor 
celor care au comis erori față de ordinea divină de a se redresa 
prin recunoaştere şi îndreptare. Cu alte cuvinte lisus este cel 
care schimbă legea eternei suferințe pentru om, dându-i posi- 
bilitatea să i se ierte greşelile dacă ia decizia să revină în cele 
din urmă pe calea indicată. De aici cuvintele sale: "Eu sunt 
Calea, Adevărul şi Viața”. Calea este aceea a trăirii în acord 
cu legile divine, adevărul constă în înțelegerea legilor divine, 
iar viaţa terestră este mijlocul prin care ţi se dă posibilitatea de 
a te înscrie în demersul acestor legi. Acesta a fost sensul jert- 
fei lui lisus: iertarea (în termeni canonici - mântuirea) omului 
prin schimbarea legii. în virtutea legilor echilibrului în Uni- 
vers, nimic esenţial nu se poate obține fără un sacrificiu cerut 
de consumul de energie. Dacă undeva se pierde o energie po- 
zitivă trebuie din altă parte luată aceeaşi cantitate de energie 
similară. Toate marile înfăptuiri au impus sacrificii şi asta o 
vedem nu numai în descrierile mitice dar şi în viața oamenilor. 

Spiritul ar conserva în profunzimi toate experiențele vie- 
ților precedente. Acesta ar fi fondul, sursa tuturor pulsiunilor 
din subconştientul nostru, neexplicate prin ereditatea imediată. 

Evoluţia în plan spiritual este specifică numai omului. În- 
suşirile, dotarea psihică şi spirituală nu ar fi decât rezultanta 
unor îndelungi şi repetate experienţe spirituale. în alți termeni, 
am putea spune că pentru a gândi cerul trebuie să porţi în tine 
amintirea unui cer. Înțelegerea modernă nu poate fi decât 

ofuscată de o astfel de concepție, rând se admite că orice ins 
este, ca dotare, rezultatul propriilor programe genetice formate 
în momentul procreării. Răspunsul tradiției ezoterice este 
acela că spiritului care urmează să-şi modeleze un nou vehicul 
din substanță i se dau acei genitori care întrunesc condiţiile 
necesare, în primul rând ținându-se seama de cele ale mamei. 
De aceea mama este considerată în concepțiile acestor filozofi 
ca ființă sacră, generatoare de viață în Univers. Actul de con- 
cepție însuşi era considerat sacru şi exista o ştiinţă specială 
pentru concepție şi educația copilului, care depăşesc cu mult 
ceea ce am gândi noi, modernii, astăzi despre toate acestea. 
Părinţii ştiau că îşi asumă o mare răspundere față de Univers, 
de Providență, dându-li-se în grijă o nouă entitate de viață care 
trebuie să ajungă prin ei la desăvârşire. Să ne imaginăm sen- 
timentul de a te şti implicat acum şi aici în rosturile Univer- 
sului. Din acest motiv se luau precauţii speciale la concepție şi 
la naştere şi nu erau lăsate circumstanțelor nefavorabile. Se 
alegea momentul cosmic propice, se făcea o anumită pregătire 
psihologică etc. Dacă ne gândim la copiii concepuţi la beţie şi 
la cei de pripas din lumea modernă, la ignorarea totală a edu- 
cației până la vârsta de 7 ani ca de altfel şi mai târziu, vizavi 
de raportul dintre om şi Univers, ne putem întreba realmente 
dacă, faţă de cunoaşterea ezoterică, cea a civilizației noastre 
este cumva în progres... 


Sensul ascuns al Invizibilului 


Religiile care şi-au propus de la început un scop altruist 
ies în afara templelor şi a misterelor închise. în acest caracter 
altruist a stat rolul civilizator al religiei pentru multe popoare. 
Trebuie spus însă, pentru a înţelege unele discordanţe în in- 
terpretarea doctrinelor lor, cu toate consecințele ce au rezultat 
de aici (certuri, anateme, represiuni, schisme, secte) că şi reli- 
giile păstrează în interiorul lor elemente cu caracter ezoteric 
accesibile doar clerului, iar altele eronat traduse după forma 
inițială. Şi nu întotdeauna din vina lor. Heraclit citat de 
Schure, ne spune că sacerdoții egipteni aveau trei modalități 

de a exprima o idee: clar şi simplu, simbolic şi figurat, sacru şi 
hicroglific. Acelaşi cuvânt obținea sens propriu, figurat, 
transcendental sau altfel spus - clar, semnificativ şi ascuns. Se 
înțelege că inițiații aveau cheia acestui cifru. Se povesteşte 
(citat după Schure) că un discipol al lui Pitagora ar fi murit 
sărac în casa unui binevoitor. Pentru că nu avea cu ce plăti 
găzduirea, a scris pe uşa de intrare nişte semne. După un an, 
un alt discipol de la şcoala lui Pitagora trece pe acolo. Vede 
semnele, le citeşte şi se adresează gazdei: "Aici a murit sărac 
un confrate de-al meu. Eu sunt rugat să vă răsplătesc!" 


Critica gândirii ezoterice 


Pentru înțelepții Orientului, adevărul despre noi şi Uni- 
vers nu se află în afară ci în interiorul nostru. Occidentul a 
voit să explice lumea proiectându-se în fenomenele şi obiec- 
tele realității externe. Orientul a căutat explicația lumii în in- 
teriorul sufletului nostru, în profunzimile spiritului, undeva la 
interfața emoţie-intelect, în spațiul experienţelor care nu se 
dezvăluie decât celui care prin inițiere învață să cultive să- 
mânța cunoaşterii, sa lumineze abisul unde se ascunde ființa 
sa esențială - expresie a Adevărului absolut. 

Orientul a fost obsedat de Absolut. Şi nimic din ceea ce 
presupune Absolutul nu a scăpat atenţiei sale - Viața, Moartea, 
Timpul, Eternitatea, Universul, Omul. Pentru fiecare a creat o 
ştiinţă şi a extras consecința practică imediată. Această cu- 
noaştere transformată în acțiune sever dirijată, pusă sub in- 
terdicția divulgării, a însemnat un avantaj imens față de ştiin- 
țele cu caracter exoteric şi speculativ care şi-au găsit anevoie 
drumul spre concret şi niciodată în totalitate. Ei n-au atins 
înălțimile siderale cu nave cosmice, dar le-au atins sigur cu 
spiritul. N-au tins spre adevăruri parţiale, ci spre cel total. Nu 
se poate judeca spiritualitatea orientală prin nivelul civilizației 
tehnice actuale pentru că nu aceasta i-a interesat. Dar am pu- 
tea spune că tot ceea ce noi am realizat prin tehnică, ei au de- 
păşit cu mult prin spirit. Şi există şi materie, şi spirit după cum 
vedem. De ambele avem nevoie. Nu putem exclude una fără 

să ne fragmentăm ființa şi s-o izolăm de Sursă, s-o rupem de 
sine. 

Dacă am încerca să ordonăm istoric cele două tipuri de 
cunoaştere, observăm că, prin Grecia, tradiția ştiinţelor ezote- 
rice îşi coboară curba evoluţiei. Se continuă cu o anvergură 
redusă prin neoplatonicieni, gnostici şi, mai apropiat de noi, 
prin unele societăți cu caracter închis şi câțiva reprezentanți de 
marcă în secolul nostru. Zona în care ştiinţa sacerdotală a avut 
o influență pregnantă asupra civilizației a fost Egiptul antic. 
Faraonii înşişi erau nişte inițiați şi civilizaţia care a creat o artă 
monumentală majoră a durat câteva mii de ani. 

Cu Grecia, ştiinţa capătă un caracter deschis. Se îmbogă- 
țeşte cu informaţia experienței, a observaţiei şi, prin Aristotel, 
începe fundamentarea ştiinţelor. Plecând de la necesități sim- 
bolice inițiatice se ajunge la dezvoltarea matematicii şi îndeo- 
sebi a geometriei. Pitagora, Tales, Euclid, Arhimede, 
Democrit, Heraclit etc. rămân de atunci nume de referință în 
istoria gândirii omeneşti. De la filozofia inițiatică se ajunge la 
un pluralism de sisteme filozofice care fac şi astăzi măreția 
vechii Elade, a acestui popor creator, neliniştit ca şi valurile 
mării care i-au înfiorat imaginația. 

Fără această deschidere spre cunoaştere a tuturor, lumea 
ar fi rămas probabil la formele arhaice, poate mai bune spiri- 
tual, dar fără tot ceea ce a însemnat civilizația. 

Grecii au creat marea cultură a lumii ajunsă până la noi 
probabil pentru că au trăit în simbioză cu marea, prin care au 
luat în permanență contact cu alte lumi, alte moduri de gân- 
dire, de civilizaţie. Contactul cu civilizația vechiului Egipt a 
fost cu certitudine cel mai roditor. Ei au ajuns la conştiinţa 
universalității omului şi au imaginat prototipul său ideal. De 
aici cultivarea idealului clasic, a perfecțiunii modelelor create 
în artă. De 2500 de ani Grecia antică a rămas model de refe- 
rinţă în multe din manifestările sale spirituale. în muzeele 
Romei se pot vedea sculpturi de zei şi zeițe pe care scrie: "co- 
pie romană după originalul grecesc". Toţi zeii Romei sunt zeii 
Greciei, botezați cu nume romane. Zeus devine Jupiter, A fro- 

dita devine Venus, Eros - Cupidon ş.a.m.d. Dar un imperiu 
întins peste atâtea popoare, cum a fost cel roman, nu putea să 
nu aibă, de asemenea, cultul pentru universalitate cum l-au 
avut grecii. Şi forța spiritului lor ne-a lăsat până astăzi Dreptul 
roman. Cu Renaşterea aveau să-i egaleze prin imaginea pic- 
tată, pe grecii care au atins apogeul în cea sculptată. Şi astfel 
în Luvru admirăm şi pe Venus din Millo şi pe Mona Lisa. 
Sublimul a două lumi trecute, însemne ale geniului hrănit de 
Terra. 


Limitele religiei 


Religiile nu şi-au extras fundamentele din fizica şi chimia 
acestei lumi ci dintr-o altă cunoaştere a legilor cosmice, care a 
început cu inițiaţii, profeţii, spiritele evoluate şi iluminate. Dar 
doctrina lor a promovat valori morale care au valoare univer- 
sală, neputând lipsi din nici un cod moral. Brahmanismul, 
creştinismul, codurile morale elaborate pe baze filozofice, 
raționale - toate sunt aproape identice. Diferă doar în elemente 
ce ţin de specificitatea culturilor din care provin. De aceea au 
avut rol şi de lege şi de ştiinţă în vremuri fără lege şi fără şti- 
ință. în aceasta a constat în primul rând rolul lor civilizator - 
bineînțeles când nu s-au impus cu sabia unei alte civilizații, 
cum s-a întâmplat în Mexic şi în alte zone ale lumii. 

Se ridică o întrebare: ţinând seama de sursa de cunoaştere 
a religiilor, posedă acestea o cunoaştere completă? Nu. Chiar 
în cele mai bogate experiențe de "iluminare" nu se obțin decât 
fragmente în relație mai mult cu orizontul de cunoştinţe şi 
preocupări ale persoanei în cauză. Redarea în cuvinte este de 
asemenea dependentă de aceiaşi factori. De aceea sunt aşa de 
multe viziuni diferite. Elementele comune sunt cele care per- 
mit elaborarea unui model, dar niciodată complet. Religiile, ca 
şi ştiinţele poartă în ultimă instanță o semnătură umană. Noi 
vrem să descriem o casă cu mai multe etaje pe care nu o ve- 
dem decât din interior. Acesta este Universul. Nu vom reuşi 
niciodată să-l cunoaştem în totalitatea sa. Vom descrie tot- 
deauna doar spațiul în care suntem închişi. 

Există o opoziţie religie - ştiinţă?! 


Ambele constituie preocupări ale spiritului uman. Ambele 
au ca obiect cunoaşterea şi ambele au ca finalitate omul. Reli- 
gia se ocupă de dimensiunea sa invizibilă, ştiinţa de aceea 
concretă, vizibilă. Avem astăzi argumente, după cum am vă- 
zut, care pledează şi pentru vizibil, şi pentru invizibil. Fizica 
cuantică descrie un univers care transcende posibilitatea de 
redare prin conceptele raționale cu care am fost obişnuiţi în 
viziunea tridimensională a lumii concrete. Mai mult, legitățile 
deduse din structura acestui univers ne trimit, după cum am 
văzut, la concepte formulate de gândirea ezoterică şi reli- 
gioasă. Există deci o condiționare tridimensională prin întin- 
dere şi substanță şi o condiționare pluridimensională de către 
o realitate ce transcende conştiinţa. 

Religiile s-au ocupat de lumea abisului din noi, de latura 
noastră interioară. Ştiinţa s-a ocupat de cea exterioară. Şi 
există şi interior şi exterior. în ambele suntem noi. Pentru 
unitatea noastră avem nevoie de ambele laturi. Religia se 
adresează mai mult inimii, ştiinţa mai mult creierului. Şi tre- 
buie să avem şi inimă şi creier. Una s-a ocupat de Sacru, alta 
de Profan. Şi omul are nevoie acum mai mult decât oricând, în 
disperarea cu care se caută fără a se găsi, de înălțarea conşti- 
inței la dimensiunea salvatoare a Sacrului. 

Înțelepții Indiei ne spun că ne aflăm acum la sfârşitul pe- 
rioadei denumite Kali Yuga. Ar fi început în 3100 înainte de 
Christos şi s-ar termina la sfârşitul secolului nostru. Este apre- 
ciată ca fiind o perioadă de mari frământări istorice, de agresi- 
vitate manifestată prin războaie, crime, asuprire, deci de o 
cădere spirituală. Tabloul lumii privit retrospectiv o confirmă 
în totalitate. Dacă în trecut însă un conflict avea consecințe pe 
care istoria le recupera, acum însă istoria se poate opri în loc. 


! Facem menţiunea că în discursul despre religie nu avem în vedere un anumit 
conţinut doctrinar şi întregul său ritual, ci ne referim la religie doar ca loc în 
ştiinţele spiritului. 

Să dăm o şansă istoriei, ascultând de rațiunea Sacrului din noi, 
pe care am uitat de mult s-o mai ascultăm. 

Acum, după mai bine de două mii de ani de evoluţie a cu- 
noaşterii, suntem obligaţi să intervenim în disputa filozofică şi 
istorică Platon - Aristotel. Lumea Ideilor lui Platon nu este 
decât aceea a dimensiunii invizibile în care sunt arhetipurile 
lumii concrete. Aristotel este filozoful lumii vizibile, concrete 
de care s-au ocupat. ştiinţele moderne. Şi există şi sus şi jos, şi 
invizibil şi vizibil, şi Platon şi Aristotel. Acum după două mii 
de ani de întrebări şi de căutări, avem argumente concrete, 
palpabile să emitem un răspuns pertinent printr-o sinteză a 
celor două tipuri de cunoaştere pentru a găsi calea de a ieşi 
poate din cea mai gravă criză morală pe care omul a trăit-o 
vreodată. Mult mai gravă decât la vremea când Necunoscutul 
ne-a trimis pe marii săi profeți pentru a ne salva. 

Cine va fi oare profetul vremii noastre? 

Capitolul VII 


POSIBILE RĂSPUNSURI DESPRE NOI 


Întrebări care nu au încă un răspuns 


Am plecat de la necesitatea de a ne cunoaşte pentru a şti 
ce avem de făcut. Ne-am întrebat dacă, mânați de o continuă 
sete de cunoaştere, ne este accesibil Adevărul ultim sau abso- 
lut. Am văzut că simțurile noastre ne "înşeală", că percepem o 
Realitate pe care o vedem diferit nu numai de la specie la spe- 
cie, dar şi de la om. 

După un optimism naiv, în virtutea căruia "totul se ştie” 
sau "se poate şti”, ştiinţele actuale, prin fizica modernă, ne 
spun că suntem obligați să operăm doar cu aproximaţii, Rea- 
litatea "ultimă" sau mai exact "prima" fiindu-ne inaccesibilă. 
Am discutat ca urmare necesitatea de a accepta şi alte căi de 
cunoaştere decât cele impuse de gândirea rațională sau de şti- 
ințele exacte. 


La ce întrebări nu s-a răspuns încă prin 
ştiinţele exacte? 


Nu poate fi definită în termeni ştiinţifici sursa Universu- 
lui, momentul Zero al Marelui Început (teoria Big-bang-ului 
imaginează evenimentele petrecute ceva mai târziu), sursa 
vieții şi a evoluției, misterul morţii, armonia universului (în 
ciuda teoriilor care se vor suficiente), mecanismele intime ale 
gândirii, ciudata lume a psihicului ş.a. 

Toate aceste răspunsuri pot fi intuite, uncori revelate, 
după cum susțin religiile, ca şi alte surse implicate, dar nicio- 
dată demonstrate. 

Religiile însele pleacă de la admiterea existenței a ceva 
anterior, care nu poate fi explicat, de dimensiune infinită, pe 
care mintea noastră finită nu poate să-l cuprindă. Sunt taine, 
ca să folosim un termen consacrat, la care nu avem acces. O 
parte dintre acestea au fost descifrate pe căi empirice, altele 
prin gândirea intuitivă sau cu acces la alte niveluri de cunoaş- 
tere şi, în fine, latura lor fenomenologică a fost cunoscută în 
parte prin ştiinţe. Rezultă de aici că nici una dintre căi nu 
poate fi negată în efortul de cunoaştere, fiecare descoperind o 
parte mai mare sau mai mică din Adevărul despre noi, dar nici 
una în totalitate. Exclusivismul oricăreia dintre acestea nu 
poate să însemne decât lipsă de informare şi închistare dog- 
matică. 


Cele două surse de cunoaştere 


Există două surse esenţiale prin care accedem la Adevărul 
despre noi: una experimentală, mediată empiric sau ştiinţific 
şi o alta revelată. 

Există un Adevăr absolut care este inaccesibil omului din 
două motive: suntem fiinţe finite, expresie a infinitului pe care 
îl conținem dar nu îl putem concepe; sunt apoi adevăruri in- 
tenționat ascunse omului pentru că, pe de o parte nu-i sunt 
utile, iar pe de altă parte pot fi periculoase pentru el. Este inu- 
til să argumentăm. Tot ceea ce a descoperit omul ca posibili- 
tate a folosit nu numai pentru, ci şi împotriva semenilor. Una 
din informaţiile care ne sunt ascunse este momentul morții 
naturale care, în mod cert, este înscris în genomul nostru. A-l 
cunoaşte dinainte, pentru cei mai mulți dintre noi, care nu cu- 
nosc rostul vieţii în Univers, ar echivala cu o condamnare ca- 
pitală al cărei termen ar fi calculat prin numărătoare inversă. 
Când în patologia psihiatrică întâlnim oameni care sunt anxi- 
etăți doar la ideea că ar putea avea o boală incurabilă, este 

uşor de înțeles ce ar însemna certitudinea unei astfel de sen- 
tințe. 

În concluzie - sunt adevăruri la care avem acces pe o cale 
mediată empiric sau ştiinţific şi adevăruri la care nu vom ac- 
cede niciodată. O mică parte este semnalată în condiții speci- 
ale unor "aleşi" sau "inițiați", grupaţi în antichitate în societăți 
inițiatice secrete. Nici religia şi nici ştiinţa nu au acces la 
Adevărul absolut, fiecare însă din alte motive. Fiecare epocă 
îşi are adevărurile ei. Ele nu apar întâmplător, ci ca urmare a 
unei necesități. 

Revelația nu implică obligatoriu trăiri de ordin mistic. Le- 
au avut, după cum am văzut şi mulți oameni de ştiinţă. 

Aşadar, pentru a respecta "regula jocului” nu vom reda 
decât ceea ce apreciem a nu fi nociv, tulburător pentru spiritul 
nostru şi aşa bântuit de prea multe angoase în acest sfârşit de 
mileniu. 


Există două dimensiuni ale realităţii: vi- 
zibilă şi invizibilă 


Există o singură Realitate, care are structuri vizibile şi in- 
vizibile. Limita între "vizibil" şi "invizibil" este dată de ra- 
portul de frecvenţe ale câmpului de energie. Frecvenţele joase 
aparțin lumii concrete, cele înalte lumii invizibile. Deoarece 
totul se află în mişcare şi transformare nu percepem niciodată 
realitatea concretă, ci doar aparența unui moment. Din această 
aparenţă fiecare percepe doar un fragment, pentru că avem un 
registru de percepție şi de interpretare diferit de la individ la 
individ. 

Modul diferit de a percepe şi de a interpreta lumea con- 
stituie, alături de interesul individual, sursa tuturor neînțelege- 
rilor dintre oameni. Cum nu se poate acționa asupra modului 
de a percepe lumea, fiind condiționat natural, rămâne de influ- 
ențat doar motivarea umană. 

Capacitatea de percepție nu este expresia evoluţiei biolo- 
gice, cum s-ar părea, ci a finalității speciei. După cum am dis- 
cutat, sunt specii care în unele privințe au o capacitate de per- 

cepție mult mai bună decât omul. Percepem doar ceea ce am 
fost programaţi. Am fost programaţi să percepem doar ceea ce 
ne este util. Este util doar ceea ce serveşte funcționalității unei 
specii, pentru că în natură nimic nu este întâmplător. 

Prin cele cinci simțuri, omul a fost programat să perceapă 
tridimensional o realitate văzută secvențial, disparat. De aici 
derivă lipsa de adaptare adecvată la realitate. Spiritului i-a fost 
destinată sarcina de a reconstitui realitatea în unitatea sa fun- 
damentală. Cultivarea spiritului a fost însă dependentă de pro- 
pria sa opțiune, de efortul de a o face, de lupta sa cu comodi- 
tatea şi limitările naturii sale. 

Vorbind la figurat, istoria Universului este o istorie a culi- 
selor. Ceea ce se vede este doar efectul. Percepem o lume ca 
efect al unei cauze care este dincolo de rațiunea noastră. 

Dimensionarea vizibilă a Realităţii este intrinsecă materiei 
şi devine cognoscibilă prin senzorii biologici sau prin instru- 
mentele ştiinţei. Dimensiunea sa invizibilă este extrinsecă, 
transcendentă şi o parte a sa devine cognoscibilă doar Spiri- 
tului cum spune Platon, unor inițiați sau în împrejurări excep- 
ționale. 

Jung şi Pauli, după cum am văzut, consideră această rea- 
litate ca fiind transcendentă experienței comune, dar conti- 
gentă psihismului nostru inconştient. Este o lume unitară, 
Unus Mundus, acauzală, în afara Timpului şi Spaţiului. Con- 
ţine în sine arhetipurile lumii perceptibile şi o cunoaştere ab- 
solută - Savoir absolu. 

Există, deci, o ordine arhetipală aflată în conexiune cu or- 
dinea fizică materială redată prin simțuri şi rațiune. în alți ter- 
meni, ordinea psihică arhetipală ar conţine în sine inteligența 
creatoare a ordinii cauzale. Când Jung vorbeşte de o ordine 
acauzală, involuntar ne vin în minte cuvintele: "Cel ce este 
fără cauză...“ 

Realitatea invizibilă, nerespectând principiul separabilită- 
ţii şi al succesiunii care ne apar în condiționarea sa tridimen- 
sională, nu poate fi înțeleasă prin logica formală bazată pe 
principiul terțului exclus. Aici funcționează o gândire bazată 

pe concepte intuitive. Este aidoma universului subatomic, 
pentru care compatriotul nostru Stephane Lupasco propune o 
logică ternară sau polivalență exprimabilă doar matematic. 

Realitatea concretă a făcut, după cum spuneam mai sus, 
obiectul cunoaşterii empirice şi ştiinţifice. Realitatea 
transcendentă a constituit inițial obiectul unei cunoaşteri ezo- 
terice, obținută prin inițierea în interiorul unor societăți cu 
caracter închis. 

Lumea modernă este confruntată din nou cu acest tip de 
cunoaştere, dar nu la modul ezoteric ci exoteric. Ceea ce a fost 
interzis cândva pentru mulțime începe să devină accesibil tu- 
turor. Este singura soluție pentru ieşirea din criza morală a 
omului actual. Doar adevărul despre sine îl mai poate salva pe 
om. Constrângerea, forța, războiul nu s-au dovedit. utile. 


Câmpul fundamental sau Realitatea ul- 
timă 


Există aşadar o Realitate aparentă, accesibilă simțurilor 
noastre şi o alta invizibilă, inaccesibilă lumii noastre sensibile, 
postulată atât de spiritualitatea antică orientală cât şi de ştiin- 
ţele moderne. 

Acestei dimensiuni a existenţei i s-au atribuit o multitu- 
dine de denumiri. 

Spiritualitatea antică orientală o defineşte ca Realitate 
esenţială, Realitate ultimă, Realitate supremă, Realitate abso- 
lută, Dao. 

Religiile îi spun Brahma, Dumnezeu, Spirit Suprem. 

Ştiinţele moderne utilizează noțiunile de Câmp funda- 
mental, Câmp unificat, Câmp informațional universal, nivel 
ortoexistențial. Am comentat de asemenea includerea la acest 
nivel a conceptelor de Conştiinţă Cosmică, Mind of Universe, 
Savoir Absolu, Inteligență ordonatoare de univers etc. 

Realitatea ultimă, invizibilă este esențială pentru că este 
sursa realității vizibile, aparente. Este deci primordială şi 
eternă. La nivelul său sunt situate ceea ce Platon a numit Idei - 
arhetipurile, patern-urile - modele morfogenetice ale lumii 

concrete. Prima este nemanifestă, cealaltă este manifestă, apa- 
rentă, vizibilă şi efemeră. Din lumea nemanifestă se naşte 
materia, care nu este decât energie venită din câmpul funda- 
mental. Prin condensare trece în substanță, după care se în- 
toarce din nou la Sursă. Se fac o mulțime de speculații asupra 
intrărilor şi ieşirilor materiei la nivelul "găurilor negre” şi al 
"găurilor albe" ("black holes" şi "white holes"). Materia vine 
deci din infinit, ia forme finite circumscrise cauzal şi spațio- 
temporal după modele informaţionale înscrise în dimensiunea 
invizibilă şi se întoarce din nou în infinit, după o evoluţie su- 
pusă implacabil multiplelor ritmuri interne şi marilor cicluri 
cosmice. 


Corpul vizibil şi corpul invizibil 


Corespunzător acestei realități, întreaga lume vie ar dis- 
pune de un corp vizibil şi altui invizibil. Corpul vizibil este 
sesizabil. Este condiționat tridimensional şi se manifestă nu- 
mai la acest nivel în virtutea legităților specifice acestei di- 
mensiuni: trecut, prezent, viitor, naştere, dezvoltare, moarte 
etc. Corpul invizibil este matricea noastră primară, este câm- 
pul care conţine informaţiile tuturor peregrinărilor noastre 
cosmice. Pace parte din dimensiunea informațional-energetică 
şi se supune legităților acesteia care, după cum am văzut, re- 
cunoaşte un alt Spaţiu-Timp şi are un alt destin, reîntregind 
câmpul fundamental în care îşi are originea... Am putea com- 
para soarta sa cu aceea a bobului de grâu. Prin cultivare în 
pământ se înmulțeşte. Prin trecerea matricei noastre energetice 
în substanţă se obține o îmbogăţire a experienţei, un cumul de 
informaţie. Prin întoarcerea sa îmbogăţită la starea originară 
va constitui o sursă de evoluţie pentru alte structuri vii care îşi 
vor începe un nou ciclu cosmic. Acest corp ne apare ca fiind 
neperisabil în raport cu timpul terestru. în realitate, toate stă- 
rile sale de existență sunt finite şi trec dintr-o formă în alta. Ca 
urmare, nimic nu are "viață veşnică" de vreme ce Universul 
însuşi se supune transformărilor ciclice. 

Raţiune şi simbol 


Corespunzător celor două moduri de a vedea lumea, există 
şi două moduri de exprimare - una rațională şi alta simbolică. 
Exprimarea rațională este specifică lumii conştientului, cea 
simbolică - lumii inconştientului. Ne amintim că dimensiunea 
transcendentă este contigentă lumii inconştientului în care se 
află arhetipurile ca modele structurale şi funcționale ale reali- 
tății concrete. Exprimarea la acest nivel este deci de tip sim- 
bolic. Corespunde în acelaşi timp dimensiunii Sacrului. De 
aceea, calea de comunicare la acest nivel este mediată prin 
simboluri - ritualuri, invocări etc. Ritualul folosit de religii, de 
societăţile ezoterice nu reprezintă decât mijloace simbolice de 
exprimare, accesibile doar celor inițiați. Constituie în acelaşi 
timp chei, mijloace de conexiune la informaţia arhetipală. 

Sănătatea şi boala depind ca expresie de asemenea de lu- 
mea simbolurilor, a arhetipurilor. Întregul Univers ne vorbeşte 
prin simboluri. Omul însuşi vine pe lume cu semnătura unui 
simbol. Pierderea simbolului înseamnă criză morală, boală 
psihică. Regăsirea lui înseamnă sănătate. Există tehnici tera- 
peutice care, prin decriptarea şi redarea propriului simbol, 
conduc la refacerea sănătăţii uneori chiar în boli psihice ma- 
jore, incurabile pe alte căi. Sigur, această posibilitate nu este 
totdeauna accesibilă medicinii clasice care se adresează doar 
unei lumi raționale şi o ignoră pe cea simbolică. 

La acelaşi nivel al lumii de simboluri există şi exprimarea 
numerică a fenomenelor din Univers. Orice ființă, obiect sau 
fenomen poate fi exprimat printr-un număr corespunzător 
frecvenței de câmp al substratului său energetic, numărul de 
atomi din structura sa, mergând până la data ivirii în lume, 
utilizate în diverse tehnici cu caracter ezoteric inițial. Privite 
astfel, nu merele nu ne mai apar doar ca expresie cantitativă a 
realității ci şi cu o funcție ontologică. 

Certitudine şi incertitudine 


Sunt câteva concepte elaborate de fizica modernă care ne 
obligă la revizuirea aproape completă a viziunii noastre despre 
lume. Să revedem importanţa şi consecințele lor. 

Principiul incertitudinii care domneşte în fizica universu- 
lui cuantic nu ne mai permite să emitem verdicte rigide bazate 
pe un determinism care se dovedeşte a nu avea o fundamen- 
tare ştiinţifică. în intimitatea materiei există o altă rațiune, 
diferită de cea cu care operăm obişnuit. 

Principiul autoconsistenței materiei din care rezultă non- 
separabilitatea sa - postulat de teoria boorstrap-ului şi con- 
ceptul reprezentării holografice au consecinţe de o extraordi- 
nară importanță pentru noi, dacă le extrapolăm la social. 

Rezultă din aceste concepte că nimeni nu există doar pen- 
tru sine, ci este un nod de interrelații, de interacțiuni cu cei- 
lalți. Limitele noastre sunt ca urmare indistincte. Este greu de 
spus ce ne aparține numai nouă şi ce datorăm celorlalți. Aşa- 
dar suntem vital conectaţi cu alții, dependenţi de ei şi atitudi- 
nea noastră față de ei ar trebui să fie în consecință. în această 
confluență cu lumea, orice acțiune exercitată într-un punct se 
va reflecta automat asupra întregului. Nu ne putem, deci, sus- 
trage legilor Universului nici cel puțin atunci când gândim în 
singurătate şi tăcere. Deoarece creierul nostru, corpul nostru 
nu există şi nu funcţionează decât în conexiune cu alte creiere 
- vizibile sau invizibile, ştiute sau neştiute. 

Vom înţelege în acest context de ce acţiunile noastre ne- 
gative manifestate față de semeni sau doar gândite vor avea o 
influență nefastă asupra ansamblului în care trăim. Suferința 
provocată va fi a tuturor, inclusiv a noastră. Făcând rău deci, 
altuia, se face rău tuturor şi nouă înşine. Invers, gândurile 
bune, actele pozitive vor avea o reflectare benefică asupra 
celorlalți şi a noastră. Avem acum o explicație pertinentă a 
îndemnurilor la iubire, la generozitate, la altruism, la modes- 
tie, la respect pentru alţii, la concentrarea minții noastre numai 
pe gânduri pozitive. Înţelegem acum de ce ura, invidia, agre- 
sivitatea, lăcomia, viciul, orgoliul, orice alt gest sau gând ne- 

gativ sunt dăunătoare şi pentru noi şi pentru ceilalți. Culegem 
ceea ce semănăm. Şi dacă ne gândim la îndelungata noastră 
istorie, minată de toată zgura instinctelor defulate şi a orgoli- 
ilor şi egoismelor necenzurate, atunci viața pe care o avem nu 
ar mai trebui să ne mire. Devine de asemenea explicabil ştiin- 
țific îndemnul major de care este condiționată împlinirea 
omului şi anume acela ca în toate acțiunile noastre să vizăm în 
primul rând binele semenilor. în mod indirect, efectul se va 
reflecta asupra tuturor. Este deci nevoie de o concentrare a 
eforturilor pozitive ale tuturor oamenilor pentru ca în câmpul 
fundamental să se creeze forţe propice, favorabile la nivel de 
istorie, de destin. Şi această, acţiune se exercită nu numai într- 
un punct din Univers, ci asupra întregului său ansamblu, deoa- 
rece am văzut că acesta funcționează ca o entitate globală. Să 
fi ştiut toate acestea religiile care, fără excepție, au imaginat 
coduri morale aproape identice? în mod cert, cei inițiați le-au 
ştiut, pentru că le întâlnim în istoria tuturor. 

Şi ce întâlnire peste timp a religiilor cu ştiinţa! 

Să fie oare întâmplător? Nu este cumva semnificativ toc- 
mai pentru veacul nostru, care nu poate fi comparat ca impas 
cu nici un altul din existența lumii? Niciodată ca acum nu s-a 
pus problema ori, ori. Ori ne schimbăm radical comporta- 
mentul, ori murim. Dacă a existat cândva vreun potop, pentru 
Noe s-a găsit un munte. Dar când toată planeta se va aprinde, 
unde să te ascunzi...? 

Două mari neîmpliniri fac tragedia umană, credem noi: 
drama neîmplinirii psihologice generată de necunoaşterea 
propriului adevăr, a rostului pe care îl avem în viaţă şi care 
este exprimat prin valențe ce ţin de cul autentic, de esența sa; 
drama insatisfacţiei în planul trăirii sociale. Întreaga istorie a 
societății omeneşti este o istorie a luptelor, războaielor, cri- 
melor, dramelor, suferințelor. Credem că sursa multor 
neîmpliniri sociale o constituie luptele politice. Orice politică 
înseamnă "adevărul" unui grup social care este exprimat prin 
interese, impresii motivate doar afective-emoțional şi principii 
inventate. Un singur partid politic înseamnă dictatura tuturor 

acestor rele. Mai multe partide înseamnă diminuarea acestora 
prin contrabalansarea rezultată din confruntare, dar nu este o 
reală promovare de adevăr pentru că acesta nu este de natură 
politică, ci ştiinţifică. Adevărul ştiinţei despre om este singura 
politică reală a omului. Politica trebuie să-şi extragă principi- 
ile din ştiinţă şi nu din opinii subiective. Marxismul a pretins 
că are o bază ştiinţifică, dar contrar afirmațiilor, nu avea ca 
suport decât dogme rezultate dintr-o cunoaştere limitată mate- 
rialist-mecanicistă specifică secolului XIX în ştiinţe. Nimic 
din ceea ce a fost reală cunoaştere ştiinţifică, modernă, nu a 
acceptat. Ştim bine soarta geneticii, a ciberneticii, a informati- 
cii, ca să nu mai vorbim de religie... Fundamentat pe un ade- 
văr siluit, n-a putut supraviețui cum nu vor supraviețui nici 
alte sisteme sociale care nu sunt bazate pe adevărul complet, 
adică al tuturor oamenilor fără excepție şi nu al unuia sau mai 
multor grupuri formate pe criterii politice. 

În istoria lumii, o singură dată s-a reuşit realizarea unei 
guvernări care avea la bază principii rezultate dintr-o sinteză a 
ştiinţelor timpului. Aceasta s-a realizat în vremea lui Pitagora 
când, la iniţiativa lui, conducerea Crotonei a acceptat "Consi- 
liul celor trei sute" format din învățați aleşi de Pitagora şi 
"Consiliul celor o mie" format din oameni politici. E adevărat, 
după o funcționare de aproape un sfert de secol, aşezământul 
lui Pitagora sfârşeşte prin incendiere de către mulțimea stâr- 
nită de un anume Cylon care cândva fusese refuzat pentru 
inaptitudine la şcoala marelui învățat. Din nefericire, în con- 
fruntarea dintre Inteligență şi opusul ei au învins cei mulți... 

În loc de concluzii să-l cităm aici pe sociologul de origine 
română Basarab Nicolescu: "Dacă am şti că fiind violenți 
contra altora, această violență va fi resimţită realmente fizic 
de către noi înşine, atunci am face să dispară dintr-un ele- 
mentar egoism această violență. Dacă am şti că făcând război, 
acesta se traduce fizic prin propria noastră moarte, atunci am 
face să dispară din acelaşi elementar egoism, războiul. Dacă 
am şti că separabilitatea, dualitatea subiect-obiect, cauzalitatea 
locală nu sunt realmente decât aproximaţii, iluzii hrănite prin 

ienoranța noastră şi vanitatea noastră, atunci am înceta să in- 
ventăm dogme, sisteme ideologice ferme, utopii care cad ine- 
xorabil în distrugere şi suferință... în definitiv, toate societățile 
trecute sau prezente sunt fondate pe iluziile realismului cla- 


sic..." ("Sociologie et mâcanique quantique" în revista 3e mil- 
lEnaire, Nr. 1) 


Sacrul şi Profanul 


"Conştiinţa unei lumi reale şi semnificative este strâns le- 
gată de descoperirea Sacrului”, ne spune Mircea Eliade. Ma- 
rele istoric al religiilor priveşte Sacrul ca element ce face parte 
din structura conştiinţei şi nu doar ca moment în evoluția 
acesteia. 

Sacrul presupune teama, misterul şi fascinația în fața ne- 
cunoscutului. Este sentimentul în fața divinității prin care inte- 
rogaţiile privind Sursa şi Destinul ființei obțin un răspuns. 

Realitatea transcendentă a constituit obiectul Sacrului, 
Realitatea concretă, pe cel al Profanului. Istoria omului este o 
istorie a devenirii sale de la Sacru la Profan, mai exact a căde- 
rii de la Sacru la Profan. Într-o exprimare reducționistă, de 
Sacru s-a ocupat religia, de Profan ştiinţa. Cu sau fără voia sa, 
toată viaţa omului este o oscilație între Sacru şi Profan. Prin 
Sacru îşi descoperă Sinele, Ființa esenţială, propriul său ade- 
văr, cel al ființei în care sunt înscrise finalitatea şi acțiunea, 
simbolul şi realul. 

La început viața omului a fost în relație cu Sacrul, ne 
spune Mircea Eliade. Pe măsură ce progresează cunoaşterea 
ştiinţifică, teritoriul Sacrului se îngustează pentru că explica- 
rea cauzelor imediate i-a determinat pe oameni să le neglijeze 
pe cele îndepărtate, situate la origini. Dar pierderea relației cu 
Sacrul l-a privat pe om de cunoaşterea realității esențiale. A 
rămas doar la fenomen, pentru că esenţa nici nu-i este accesi- 
bilă ştiinţei şi nici nu o preocupă, având alt obiect. 

Pierderea Sacrului şi cultivarea doar a Profanului la nivel 
de acțiune socială a avut ca rezultat întreaga dramă a istoriei 
umane exprimată prin lupte politice, războaie, dictaturi, agre- 

sivitate verbală şi fizică, delațiune, intoleranță etc. Când des- 
pre sine omul nu află decât că este un animal venit întâmplător 
pe lume, dotat cu instincte şi cu rațiune capabilă să inventeze 
mijloace de acțiune sofisticate, pare plauzibil să-şi fixeze doar 
scopuri de supremație... 


Religia în lumea modernă 


Religiile sunt codificări ale evenimentelor care se petrec 
în teritoriul Sacrului. 

Religia umple spaţiul gol din momentul Zero, neabordat 
de ştiinţe, oferind un răspuns codificat, în mare parte acoperit 
de simboluri, la marile întrebări pe care şi le pune omul. Ar fi 
absurd să afirmăm astăzi că doctrinele religiilor sunt în între- 
gime inoperante pentru om. Sunt acțiuni concrete realizate 
prin religie - vindecări, regăsiri spirituale, pacificări umane şi 
sociale, sunt norme morale perfect valabile pentru orice tip de 
societate, sunt spuse adevăruri care pot fi susținute cu rigorile 
ştiinţei. Şi încă ale celor mai evoluate ştiinţe după cum am 
văzut. Există o certă şi surprinzătoare paralelă între concluzi- 
ile fizicii moderne referitoare la interacțiunea dintre parte şi 
întreg în cadrul unității materiei, la existența unei "mind of 
universe", şi ideea centrală a religiei privind existența unei 
Inteligenţe primordiale, care străbate întregul existent. In- 
teracțiunile dintre diversele entități descrise de religii pot fi 
uşor înţelese ca exprimări simbolice ale unor interacțiuni de 
câmpuri energetice şi informaționale. 

Sunt multe altele zonele de intersecție dintre religie şi 
ştiinţe şi n-am ezitat să le prezentăm pe parcursul acestei lu- 
crări când circumstanţele ne-au permis. 

Limbajul utilizat de religie ni s-ar putea părea prea prăfuit 
de vreme în raport cu gusturile noastre de azi. Culoarea sa 
însă ne impune imaginea statorniciei unei lumi venite de din- 
colo de timp. 

Dacă ne referim numai la Biblie, fiecare verset din ea este 
un monument de înțelepciune. De aceea a şi fost numită 
"Cartea Cărţilor”. Ca să înţelegi întreaga încărcătură de sim- 

boluri este nevoie de o reală cultură. Multe din expresiile sale 
au intrat în limbajul cotidian ca sentințe de înțelepciune. în 
ienoranța lor, mulți dintre cei care combat Biblia folosesc 
aceste expresii făcând proză fără să ştie... 

Multe dintre îndrumările care vizează transformarea în 
plan moral şi fizic a omului dovedesc o cunoaştere a resortu- 
rilor psihologice, a unor mecanisme din fiziologia sa imposibil 
de înțeles prin ceea ce ştim noi astăzi despre vremurile în care 
au fost elaborate. Se pot da ca exemplu sistemele de antrena- 
ment psihosomatic de origine asiatică, dar unele sunt cunos- 
cute şi în religia creştină (isihasmul spre exemplu). Abia as- 
tăzi medicina a înțeles mecanismul de feedback în comanda 
voluntară a unor funcții involuntare, dar impulsionată tocmai 
de aceste performanțe venite de dincolo de laboratoarele mo- 
derne. 

Unele simboluri utilizate sunt de o extraordinară profun- 
zime. Vom da un exemplu. 


Simbolul christic 


Iisus Christos este o entitate ambivalentă: om şi Dumne- 
zeu în acelaşi timp. Prin această calitate devine intermediarul 
între om şi Dumnezeu. Prin om devine credibil. Prin Dumne- 
zeu obține puterea de a-i proteja pe oameni, de a le fi scut, 
liman şi salvare. 

Este modelul; arhetipul originar şi unic ce trebuie urmat. 
De aceea toate cuvintele lui devin imperative pentru oameni. 

Este calea ce i se indică omului, este drumul care este deja 
zidit, este Adevărul pe care trebuie să-l cunoască despre sine 
pentru a şti ce are de făcut. Este modul de a fi şi modelul de 
comportament uman ce i se indică omului. 

Este Dumnezeu crucificat de către om. A suferit pentru că 
era om. S-a înălțat pentru că era Dumnezeu. Este simbolul 
suferinței şi al jertfei pentru oameni. Efortul, jertfa pentru alții 
este singura condiţie a fericirii tuturor. 

Ca om a suferit, a fost contestat, umilit, batjocorit, chinuit. 
Ca Dumnezeu a iertat. Este simbolul iertării omeneşti fără de 
care nu poate fi pace. 

Este simbolul puterii care vindecă şi fericeşte, al genero- 
zității care cere îndurare față de cei ce îl batjocoresc şi îl con- 
testă pentru că aceştia "nu ştiu ce fac”. 

Este expresia psihologiei umane înălțate la rang de morală 
pură. 

Este expresia concretă prin care se exercită forța divină. 

Este simbolul înțelepciunii care penetrează şi motivează 
întregul existent plecând de la un model uman, accesibil cu- 
noaşterii noastre. 

Este emanaţia directă a Inteligenţei prin care totul există şi 
fără de care nimic nu există. 

Este ultima speranță în clipa de deznădejde. Cercetătorul, 
omul de ştiinţă trebuie să privească religia ca pe unul din răs- 
punsurile ce se dau la marile noastre întrebări. Onestitatea îl 
obligă la a nu se implica nici ca partizan, nici cu ostilitate. 
Privită astfel, trebuie să-i observăm şi lacunele. 

Multe din adevărurile cunoscute inițial s-au pierdut sau au 
fost eludate intenționat din varii motive. Fiind o cunoaştere 
incompletă şi unilaterală, slujitorii săi au făcut din precepte - 
dogme, neînțelegând că Universul se conduce prin legități 
care îl obligă la o perpetuă mişcare, evoluţie şi transformare. 
O lume în mişcare nu poate fi exprimată prin sentințe imua- 
bile. Interpretându-se ad litteram unele versete, fără să se în- 
țeleagă sensul lor ascuns sau figurat, au provocat adesea mult 
rău. Combaterea cu furie a oricărei alte opinii venite din afara 
dogmei canonice i-a diminuat prestigiul şi a stârnit adversita- 
tea multor gânditori ai culturii şi ai ştiinţei. Intoleranţa culti- 
vată prin Inchiziţie a avut ca rezultat victoria unui materialism 
care la rândul său a devenit la fel de unilateral şi de intolerant. 
Din nefericire, în numele acestor "adevăruri" s-au săvârşit 
injustiții mergând uneori până la crime care nu pot fi în nici 
un mod scuzate, indiferent de unde vin. Este unul din motivele 
pentru care mulți oameni oneşti în fondul lor au preferat să 

opteze pentru o religie cosmică şi s-o respingă pe cea doctri- 
nar-dogmatică. 

Suntem, desigur, obligați să facem distincție între doc- 
trine, mai ales cele inițiale, create de fondatori şi între slujito- 
rii lor ulteriori care, neridicându-se la înălțimea acestora, le-au 
compromis. Suntem confruntaţi şi aici ca şi în alte domenii cu 
inerentele limite ale omului. 

Viitorul va umple probabil aceste lacune şi se va ajunge la 
o singură religie cu o singură fundamentare. Mai exact, cre- 
dem că este posibil să se ajungă la o cunoaştere unificatoare, 
sintetică între religie şi ştiinţă. Probabil că aceasta va fi "ma- 
rea inițiere" a omului printr-o ştiinţă unică, aptă să-i releve 
adevărul despre sine şi să-l transforme în consecință. Este in- 
teresant de observat că tocmai ştiinţele moderne, pe măsură ce 
pătrund în profunzimile materiei, pe de o parte se apropie de 
religie, iar pe de alta obligă religia să se apropie de ştiinţă. 

Într-o lume modernă, minată de gravele sale vicisitudini, 
inegalităţi şi injustiții sociale, înstrăinată de sine, dezorientată, 
agresată psihic, moral şi biologic, amenințată de poluare, de 
boli incurabile, de pericolul unui cataclism nuclear, se simte 
astăzi mai mult decât oricând nevoia unui liant psihologic, a 
unui balsam spiritual pentru multiplele noastre răni deschise. 
Religia creştină, prin imperativul iubirii proclamat de Iisus, a 
desemnat esența trăirii în Sacru, calea care conduce la salva- 
rea sau, în termeni specifici, mântuirea omului. Pentru că Bic 
et nunc, acum şi aici, pe Terra problema fundamentală, esenți- 
ală care se pune este aceea a salvării omului. Întoarcerea la 
Sacru, ne spune Mircea Eliade, este singura noastră cale de 
salvare. 

Nu avem naivitatea să ne imaginăm că omenirea va fi cu- 
prinsă brusc de un val de religiozitate, deşi după cum spunea 
Malraux, secolul XXI ori va fi religios, ori nu va fi deloc... 


Binele şi Răul 


Orice manifestare, orice atitudine şi orice gând se înscriu 
pe o linie pozitivă sau negativă şi sunt dublate de un câmp 

energetic corespunzător care, după cum am văzut, se reflectă 
asupra câmpului fundamental. 

Binele este tot ceea ce are un sens constructiv, 
negentropic. Iubirea, respectul, gândul pozitiv, realizarea unui 
contact psihic în permanență întreţinut cu sursa cosmică prin 
evocare, ofrande etc. înseamnă în termeni de energie crearea 
de câmpuri pozitive - singurele capabile să se conecteze la 
energia câmpului fundamental. în acest mod energia noastră 
de câmp individual, limitată şi epuizabilă va fi augmentată de 
energia câmpului fundamental, nelimitată şi eternă. 

Toate acțiunile, gândurile, sentimentele cu conţinut nega- 
tiv se înscriu sub semnul Răului pentru că generează entropie, 
distrucţie. Corelaţia lor energetică va fi câmpul de energie 
negativă care este incompatibil în plan fizic cu câmpul fun- 
damental şi îl singularizează pe om, expunându-l suferințelor 
implicate de entropie. 

Din teoriile fizicii moderne comentate mai sus (conceptul 
bootstrap-ului, al holomişcării) rezultă influența pe care o au 
asupra întregului, cu reflectare asupra noastră, a oricărei acţi- 
uni întreprinse de noi. Deducem de aici consecințele conduitei 
umane la nivel individual şi colectiv - exprimate prin istoria 
omului de-a lungul timpului şi dramatismul său nu ar trebui să 
ne mai mire. 

În mod paradoxal, sursa dramei umane constă în statutul 
între Bine şi Rău şi-a scris propria sa istorie. Sunt foarte puţini 
cei care prin sine sau ajutați au reuşit să-şi construiască o isto- 
rie diferită de a majorității semenilor. Condiţia de a dirija după 
voință propria istorie este cunoaşterea. Istoria unui om este în 
acelaşi timp dependentă de cea a colectivității în care trăieşte. 
De aceea este nevoie de o cunoaştere extinsă la nivelul întregii 
comunități umane şi nu numai al câtorva aleşi. 


Sensul evoluţiei biologice 


Evoluţia lumii vii ca şi a celei nevii este o realitate - între- 
gul existent aflându-se într-o perpetuă mişcare şi transfor- 

mare. De la Darwin ne rămâne doar ideea de evoluţie, nu şi 
modalitatea sa exactă de realizare. Darwin însuşi a prezentat 
prudent ideea. Din teoria sa au făcut o dogmă cei care au voit 
să-şi ia o revanşă exprimată pătimaş la alternativa creaționistă 
a religiei. 

Ceea ce a evoluat a fost ideea de lume şi nu lumea ca 
atare. Atomii care compun o lume în evoluție au aceeaşi 
structură, doar configuraţia în care sunt aşezaţi diferă. 

Obiectivul evoluției nu pare a fi fotalitatea, ci funcționa- 
litatea, nu performanţa părţilor ci finalitatea întregului. 

Privind creierul uman ca fiind ultima verigă cunoscută în 
lanţul evolutiv, avem impresia că evoluţia nu a avut alt scop 
decât perfectarea structurilor capabile să prelucreze informație 
- de la limitarea formelor primare la libertatea gândului des- 
prins din materie şi ridicat la înălțimea spiritului. S-ar părea că 
"spiritul" îşi sculptează în materie formele apte să-l exprime. 
Întregul Univers ne apare ca un vast experiment al unei Inteli- 
genţe. Privită astfel, evoluția mai are încă mulți paşi de făcut 
până va ajunge să creeze structura capabilă să-i înțeleagă 
esența propriei determinări. 


Misterele vieţii 


Ca informație, ca arhetip, omul are vârsta cosmosului 
pentru că era prezent în logos, în acea "primă undă de lu- 
mină". 

Creația vieții rămâne un profund mister pentru ştiinţă. 
Nici ideea creaționistă a religiei nu este mai plauzibilă. Cre- 
dem că viaţa se creează şi "sub ochii noştri“. Dovadă - germe- 
nii bolilor necunoscute până acum. 

Dacă luăm în considerare aserțiunile ştiinţei privind 
structura materiei şi a legităților sale de manifestare obținem o 
explicație aparent rațională pentru structura lumii fizice dar nu 
şi pentru apariția şi manifestarea vieții. 

Nu vom şti niciodată cum s-au petrecut exact evenimen- 
tele prin care a apărut viața, ca de altfel şi Universul. Ipotezele 
referitoare la aceste începuturi, rolul necesității şi al întâmplă- 

rii sunt doar imaginație, convenţie. Este adevărat că sunt mo- 
dele imaginate în baza unor premise de laborator, a unor expe- 
riențe autentice, dar extrapolarea lor în natură nu înseamnă 
obligatoriu şi suprapunerea cu realitatea. Nu vom şti ce este 
viața decât când vom reuşi s-o creăm în laborator. Şi am mai 
spus, acest eveniment nu se va întâmpla niciodată. Oricât de 
suficiente ni se par rațiunile prin care le explicăm originea, - 
privite în esenţa lor - sunt insuficiente. Trebuie să explicăm 
"cum" pentru că aceasta este misiunea ştiinţei. Or în fața 
acestui "cum", va exista o perpetuă tăcere ca şi în fa a lui "de 
ce”. 

Este aberant să susții existența lumii plecând de la o sin- 
gură pereche, este aberant să admiţi că întâmplarea a creat în 
acelaşi timp doi indivizi de sex diferit dar din aceeaşi specie 
ca să se poată reproduce, este naiv să reduci viața la reacţiile 
fizico-chimice cunoscute şi este imposibil să explicăm gândi- 
rea, inteligența, sentimentele plecând de la atomi şi substanță. 
De aceea este onest şi de bun simţ să recunoaştem că nu ştim. 
Nu este o crimă să nu ştim. Crimă este când în numele adevă- 
rurilor false sau convenționale se emit verdicte de condamnare 
împotriva celor care nu aderă la ele, aşa cum s-a întâmplat şi 
în istoria noastră recentă. 

La oricare dintre legile cunoscute astăzi în fizică şi chimie 
am supune atomii elementelor existente în structura materiei 
vii, nu rezultă viață. Viaţa pare să fie "ceva" pus în materie. 
Materia fizică pare să fie doar vasul în care se toarnă energia 
vieţii. în acest sens suntem de părere că viața este o formă de 
energie esențialmente informațională, de o natură consubstan- 
țială sursei originare. Pentru acest motiv credem că omul de 
pe Terra nu va putea crea niciodată o celulă vie. 


Voința de a fi 


Există o voinţă şi o rațiune de a fi, de a trăi în tot ceea ce 
este viu. Orice germen parazit se luptă pentru a trăi pe seama 
gazdei sale, chiar dacă duce la moartea acesteia. Dintre cei doi 

combatanți va învinge cel mai puternic. Nu există milă în na- 
tură. 

Probă a voinţei de a fi o constituie adaptarea rapidă la 
toate mijloacele noastre de atac împotriva germenilor pato- 
geni, inclusiv la antibiotice. Cum această adaptare presupune 
complexe mecanisme biochimice şi structurale, este greu de 
înțeles pentru noi care inteligență şi cu ce rațiune intervine. 


Universul - un vast sistem informaţional 


Universul este un vast sistem informaţional organizat 
după legități precise. Prima sa lege este aceea a ciclicității. în 
afară de cauza primordială a existenței, nimic nu este etern. 
Nici Universul ca ansamblu. Totul este o perpetuă reluare. Se 
pleacă de la "lumina inițială” şi după ce se parcurge un ciclu 
de evoluţie se ajunge din nou la starea inițială de lumină. 

Tabloul astrofizic cunoscut pare să sugereze o ierarhizare 
informațională a Universului. Fiecare nivel de organizare a 
Universului este în acelaşi timp un nivel informațional, conți- 
nând ca urmare informația planurilor subiacente. Frecare nivel 
de organizare a Universului subordonează pe cele inferioare şi 
le decide parţial evoluţia. Totalitatea este coordonată de planul 
cel mai înalt. Imaginea metaforică ce se desprinde pentru 
Univers este aceea a piramidei cu o bază largă şi un singur 
vârf sau a cercurilor concentrice. 


Destin şi liber arbitru 


Lumea este programată ab initio ca structură şi funcționa- 
litate, dar în acelaşi timp pare să fie în permanenţă readaptată 
noilor situaţii create deoarece "totul curge", nimic nu rămâne 
"îngheţa n, 

Programarea evenimentelor este atât intrinsecă, înscrisă în 
codul genetic al organismelor vii cât şi extrinsecă, înregistrată 
în câmpuri informaționale care sunt integrate în sisteme simi- 
lare până la marele sistem - Cosmosul. 


265 


Există deci şi destin şi liber arbitru. Şi fatalitate prin ceca 
ce porți ca programare condițională ereditar şi opțiune prin 
ceca ce faci acum şi aici. 

Este greu de precizat proporţia în care acționează destinul, 
fatalitatea şi în ce măsură ne impunem voinţa. Cu alte cuvinte, 
în ce măsură suntem liberi şi în ce măsură predeterminaţi. 
Este posibil ca în proporție majoră să fim programați dinainte 
de a veni pe lume. O comutare totală a drumului vieții nu este 
posibilă decât printr-o completă schimbare a atitudinii în plan 
psihologic-comportamental. 

Toate planurile existenței vizibile şi invizibile se su- 
prapun: orice acţiune în plan verbal, afectiv, organic sau fun- 
cțional, fizic sau pur informaţional se traduce obligatoriu în 
termeni de energii, de atomi, de reacții chimice, de mobilizare 
fizică, de ineluctabile legități. Fără această suprapunere de 
planuri - începând de la particulele subatomice, trecând prin 
chimie, biochimic, fiziologie, informaţie, cibernetică, Univers 
- nimic nu există. 

Legea fundamentală a Universului o constituie corelarea 
armonioasă a tuturor acestor planuri. Orice distorsiune la nivel 
de acţiune sau numai de gând implică boala şi suferința. Solu- 
ţia prevenirii lor constă în respectarea legii armoniei prin con- 
trolul conştient al întregii conduite, care trebuie să aibă o fi- 
nalitate exclusiv pozitivă, negentropică. 


Ce a fost la început? 


La început, ştiinţific vorbind, a fost Ideea sau Informaţia 
primordială care este conținută în ceea ce a fost numit Logos 
sau Cuvânt. Este mai mult decât un simplu cuvânt înţeles în 
accepțiunea curentă. Este un gând, un gând creator. Este arhe- 
tipul, modelul lumii. Este o ştiinţă, o cunoaştere, o conştiinţă, 
o inteligență. Inteligența creatoare de Univers. 

Ideea nu este numai informație ci şi un câmp de energie 
capabil de acțiune, după cum am discutat în această lucrare. 
De unde vine acest "verb divin"? Din "Marele Necunoscut“. 
Putea veni din Neant? Dacă am reduce întreaga existență la 

Zero, la momentul de dinainte de a fi fost ceva, atunci din 
nimic s-ar naşte tot nimic. Dacă la început ar fi fost numai 
forțe şi energii, prin evoluţie ar fi rezultat tot forţe şi energii 
dar nu structuri cosmice şi forme vii inteligent ordonate. Dacă 
la început ar fi fost doar haos, dezordine, fără o forță ordona- 
toare, ar fi rezultat tot dezordine. în spatele fiecărei opere este 
necesar un arhitect, ne spune fizicianul Jean Charon. Putem 
nega dacă nu ne convine caracterul divin al sursei primordiale, 
dar nu putem nega că este o forță atotputernică şi o inteli- 
gență. Pentru că numai inteligența şi forța pot ordona haosul 
şi "trimite Universul pe cărări necunoscute", cum spune ma- 
rele nostru poet. 

Dacă privim creația omului ca pe un dar al Sursei primor- 
diale, atunci în acest altruism trebuie să vedem şi un sentiment 
de iubire. Logosul şi iubirea au fost cei doi factori care au 
condus la crearea omului. De aici rezultă toate raporturile fi- 
inței umane cu Creatorul, propovăduite de religia creştină. 
Dacă omul a fost creat printr-un act de generozitate, din iu- 
bire, prin rațiune, atunci el este dator față de Creator, care 
continuă să fie omniprezent, cu o atitudine de recunoştinţă, 
iubire şi respect. 


Misterul existenţei 


Întregul secret al existenţei pare să fie acesta: Universul 
este un ocean de energie dirijat de o Inteligență cosmică. 
Orice variabilitate prin mişcare a energiei generează o infor- 
maţie în funcție de anumite legități ce par a fi impuse de o 
Inteligență - sursă a tuturor modificărilor din univers. Orice 
acțiune, gest, idee, cu alte cuvinte orice verb înseamnă o miş- 
care, o deplasare de energie, care poartă în sine o semnificaţie, 
adică o informaţie. O vom numi codificare informațional- 
energetică. Această informație apare într-un câmp fundamen- 
tal care o înregistrează. Prima lege a codificării este 
dihotomizarea principiului unic în cele două elemente con- 
trare. Este pentru noi un profund mister cum unul devine doi 
cu proprietăți contrarii, cum dintr-o structură uniformă apar 

două cu însuşiri opuse. Dar acesta este principiul oricărei 
creaţii în Univers. Extrapolând această dihotomizare se ajunge 
până la planul moral unde apare codificarea în Bine şi Rău. 
Este simplist să vedem aici necesitatea Răului pentru a se 
opune Binelui. Există o dinamică internă în care plusul şi mi- 
nusul se intrică obligatoriu în fiecare din cei doi termeni. Re- 
zultatul acțiunii este însă diferit ca totalitate. 

Nici o instanță superioară nu contabilizează rezultatul ac- 
țiunilor noastre, ci acestea apar înscrise în structura noastră de 
câmp energetic şi informațional. Şi cum cu această structură 
trebuie să ocupăm un loc în Univers, vom fi supuşi legilor sale 
de organizare. Vom ocupa locul cu care suntem congruenți, 
întocmai cum o bilă aruncată pe o suprafață se va opri acolo 
unde îşi poate găsi echilibrul. Lupta se dă deci pentru a ocupa 
un loc în Univers, cât mai favorabil din punct de vedere al 
trăirii psihologice reflectate la nivel de conştiinţă. 

Orice acțiune presupunând o variaţie de câmp fundamen- 
tal rămâne pentru totdeauna înregistrată la acest nivel. în con- 
secință orice gând sau act lasă o urmă indelebilă în planul 
structurii noastre de câmp. De aici rezultă obligația de a ne 
controla în ceea ce facem şi gândim. Înţelepții care au creat 
vechile doctrine ştiau bine aceste lucruri, dar toate noțiunile 
care definesc aceste realități situate dincolo de lumea concretă 
au fost antropomorfizate pentru a le putea face înțelese. 

Dimensiunea informațional-energetică este stratul pri- 
mordial al structurii noastre şi conține matricea tuturor for- 
melor şi programelor funcționale, inclusiv cel genetic. în pla- 
nul doi este structura biochimică a organismului, iar în planul 
trei este cea molecular-morfologică sau substanţială. 

Neputând explica altfel sursa organizării materiei după 
criteriile foarte riguroase ale unei rațiuni inteligente, trebuie să 
admitem volens-nolens că natura conţine în sine această inte- 
ligență. Aceasta este cheia înțelegerii. Restul - "de ce” şi 
"cum" - sunt doar vorbe şi literatură. Religiile au numit 
această inteligență Dumnezeu. Dacă ne deranjează, putem să-i 
spunem altfel. Ea rămâne în sine aceeaşi. 

Fizica modernă şi religia 


Materia, ca substanță şi energie perceptibilă prin simțuri, 
există. Materia, ca profunzimi inaccesibile simțurilor noastre, 
există. Viaţa există. Inteligența există. Există în consecință şi 
o sursă a lor, situată dincolo de posibilitatea noastră de de- 
monstraţie directă. Religiile au numit această sursă primordi- 
ală Dumnezeu. Şcoala de la Princeton i-a spus "Conştiință 
Cosmică”. Noi am denumit-o Inteligență organizatoare şi 
coordonatoare de univers. Fizica modernă o numeşte "Mind 
of Universe", Jung îi atribuie un "Savoir Absolu". Nu au nici o 
importanță termenii prin care este definită. Important este că 
ceea ce a fost numit Dumnezeu există. Deci, Dumnezeu există. 
Acesta este punctul crucial al cunoaşterii. Suntem singuri într- 
un univers ostil şi avem libertatea să luptăm pentru supravie- 
ţuire cu orice mijloace care ne permit atingerea scopului, sau 
suntem aici prin grația unei voințe, a unei forțe inteligente 
care ne-a creat cu o finalitate precisă şi pe care trebuie s-o 
cunoaştem pentru a o putea îndeplini? Aceasta ni se pare a fi 
întrebarea. 

Există aşadar o inteligență prezentă în toate manifestările 
de univers - cauza primă şi ultimă a tuturor lucrurilor. Este 
prezentă în caracterul legităților de organizare a materiei, tra- 
versează instinctele întregii lumi animale, dirijează angrenajul 
miliardelor de celule vii şi defineşte toate formele de mani- 
festare ale deciziei, cu corolarul său - gândirea umană. 

O singură inteligență traversează lumea - de la comporta- 
mentul particulei subatomice până la cel al creierului uman. 
Diferenţa constă doar în gradul de complexitate şi de opțiune, 
de libertate a deciziei care se manifestă la diverse niveluri de 
reprezentare. 

O singură Raţiune transpare de "sus" şi până jos: rațiunea 
legilor cosmice, rațiunea lumii vegetale, rațiunea lumii ani- 
male, rațiunea umană şi Rațiunea care le pune pe toate acestea 
într-un armonios acord. 

Rațiunea de "dincolo" coincide numai arareori cu rațiunea 
noastră, pentru că acolo este un "savoir absolu“, o cunoaştere 

absolută în care se "văd" toate cauzele, iar aici este o cunoaş- 
tere doar limitată. Vom vedea ca urmare numai cauzele ime- 
diate în care ne implicăm şi le vom ignora pe cele îndepărtate. 


Atributele Inteligenţei Cosmice 


Dacă admitem că există Inteligență în Univers trebuie să 
facem efortul de a-i înțelege intenţiile în ceea ce ne priveşte, 
rațiunea pentru care existăm, pentru a ne înscrie în demersul 
său. Pentru aceasta este necesar să ştim mai întâi care sunt 
atributele sale. în fața raţiunii noastre avem doi termeni: Sursa 
şi efectul. Pentru a studia Sursa ar trebui să ne situăm în afara 
sa şi este imposibil. Ne este însă accesibil efectul său - omul. 
Legile cunoscute din fizică chimie ne ajută să explicăm, atât 
cât putem explica, fiziologia creierului, dar nu gândirea, 
conştiența, viaţa afectivă. Înțelegem bine relaţia dintre psihic 
şi substratul său cerebral, interdependenţa reciprocă, ecoul 
patologic asupra celuilalt în caz de suferință la unul din poli, 
dar de ce neuroni cu aceeaşi structură la om şi la un câine, 
spre exemplu, îl definesc pe unul om şi pe altul doar câine, nu 
ştim. Sigur nu în diferența de volum stă răspunsul. Şi atunci 
suntem obligați să admitem că însuşirile noastre psihice şi 
intelective - gândire, afectivitate, voință etc. nu le putem ex- 
plica decât prin însuşirile Sursei, fiind consubstanțiale ei. 
Aşadar la nivelul Inteligenţei cosmice trebuie să admitem, 
deşi probabil ni se pare absurd, că există conştiinţă, rațiune, 
gândire, voință, capacitate de trăire afectivă. Altfel spus, Sursa 
cosmică înseamnă Inteligență, înțelepciune, iubire şi voință. 
Acest lucru este foarte important pentru a defini raporturile 
noastre cu Sursa. Privim în abstract o sursă explicativă a lumii 
şi-i respectăm indiferent şi rece legile, cum procedăm cu cele 
emanate de justiția umană, sau ne implicăm la modul afectiv, 
făcând şi aceasta parte din Lege? Când depăşesc viteza legală 
pe un drum public, sunt obligat să plătesc doar amendă, dar nu 
să şi iubesc pe cel care mi-a dat-o. Cu totul altfel stau lucrurile 
în raporturile dintre mine şi justiția emanată de la Sursă. Iată 
de ce trăirea în spaţiul Sacrului implică sentimentul de devoți- 


270 


une în care se include respectul şi iubirea față de Sursă. Tre- 
buie spus însă că acestea apar ca sentimente doar în reflecta- 
rea lor la nivelul conştiinţei noastre, în substratul lor primar 
sunt doar forme de energie necesare pentru a face conexiunea 
dintre oameni şi dintre om şi Sursă. 

Reamintim, pentru a avea o înțelegere cât mai clară: toate 
planurile existenţei vizibile şi invizibile se suprapun. Orice 
acțiune în plan mental, verbal, afectiv, organic sau funcțional 
se traduce obligatoriu în termeni de energie, mai exact de 
câmp energetic purtător de informaţie - pentru dimensiunea 
invizibilă a realității - şi în termen de atomi, reacţii chimice, 
de structurare fizică - pentru dimensiunea concretă a realității. 
La capitolul despre fizica viului am discutat că energia de tip 
electromagnetic pe care o evidențiem la structurile vii nu este 
identică cu energia vieţii şi am analizat de ce. Este doar epife- 
nomenul său. Viaţa este o formă de energie consubstanțială 
Sursei. Ca şi aceasta, conține în sine Inteligența care îi conferă 
caracter net negentropic. Aceeaşi inteligență invizibilă in- 
tervine în dezvoltarea organismului, diminuând negentropia şi 
crescând entropia după ce şi-a atins finalitatea. 

Sigur că mulți slujitori ai religiei nu ştiu să facă ştiinţă din 
doctrina lor şi nici noi n-am fi făcut dacă pătrunderea în pro- 
funzimea datelor actuale ale ştiinţelor şi extinderea lor până la 
ultimele consecințe nu ne-ar fi impus aceste concluzii. Este 
pur şi simplu o explicație impusă de discursul ştiinţific şi nu o 
pledoarie pro domo. A le fi ignorat, cum fac cei mai mulți 
dintre noi pentru a nu-şi diminua prestigiul implicându-se într- 
un domeniu taxat ca neştiințific, ar fi însemnat lipsă de ones- 
titate față de Adevăr şi în consecință față de ştiinţă. De altfel, 
cu sau fără voia noastră, ceea ce trebuie să se întâmple, se va 
întâmpla oricum. Dar nu este acelaşi lucru când vii în întâm- 
pinarea întâmplării pregătit sau când o ignori... Este inelucta- 
bilă o mutație în conștiința omului modern, dacă vrea să con- 
tinue. Şi aceasta nu se poate obține neglijând o cunoaştere cu 
o istorie atât de extinsă în timp şi spațiu. Ştiinţa modernă tre- 
buie să fie focul purificator, instrumentul de cernere al ine- 

rentelor rezidii de esența sa. Dacă până acum a fost posibil ca 
viaţa să persiste, în ciuda marilor vitregii întâmpinate, a sosit 
timpul când suntem întrebaţi (a câta oară...7): Quo vadis? 

Necunoscându-ne propria noastră esență, neînțelegându- 
ne rosturile, sensul vieţii noastre în Univers, destinul propriu 
pe Terra, ne trezim singuri şi străini în mijlocul mulțimii, dez- 
binaţi de o diversitate de interese politice - când omul nu are 
nevoie decât de o singură politică, aceea impusă de cunoaştere 
-, se parați şi învrăjbiţi de concepții religioase diferite - când 
nu există, decât o singură sursă de Univers -, ruinați de vicii, 
roşi de invidii, orbiți de patimi, robiți de instincte, angoasaţi 
de o existență în care nu întrevedem nici un liman, înspăi- 
mântați de agresivitatea semenilor, trişti şi nefericiți pe un 
pământ al penitenţei, fără să ne cunoaştem vina. 

Să realizăm, în sfârşit, că nu există două lumi - una a ma- 
teriei şi alta a spiritului, una a ştiinţei şi alta a religiei -, că 
există o singură realitate, văzută până acum din unghiuri dife- 
rite. Avem suficiente date pentru a înțelege acum, la sfârşit de 
secol XX, minunea acestei unice şi ultime realități care ne 
uneşte şi nu ne dezbină, ne dă sens şi nu ne alienează, ne dă 
viață şi nu moarte. Mai mult decât oricând este nevoie de o 
evoluţie psihologică dacă nu de o adevărată revoluție psiholo- 
gică Revoluţie în spirit, în gândire, în întreaga noastră ființă. 

Capitolul VIII 


PAŞI SPRE UNITATEA COSMICĂ A FIINȚEI 
NOASTRE 


Disperarea fiinţei esenţiale 


"Dintre toate refulările, cea a ființei esenţiale periclitează 
cel mai mult devenirea integrală a omului" ne spune J. Y. 
Leloup (L'enracinement et 1'ouverture, Question de /Albin 
Michel, 1989). 

Corespunzător celor două dimensiuni ale realității, vom 
distinge şi în ființa umană o prezenţă vizibila şi o alta invizi- 
bilă. Fiinţa vizibilă este eul nostru cu statut psihologic şi so- 
matic supus tuturor legilor lumii sensibile şi manifeste: are un 
început, o dezvoltare şi un sfârşit. Este structura noastră efe- 
meră pentru că în fiecare clipă din existență înregistrăm o altă 
realitate. Ceea ce numim, în consecință, realitate nu este decât 
aparența unui moment, sesizată de structurile noastre sensibile 
şi numai la nivelul capacităţii lor de extensie. în alta clipa şi la 
alt nivel de percepere se află o altă realitate. 

Acest aspect efemer al Realităţii a fost numit de spiritua- 
litatea hindusă Maya, iluzie. Maya este vălul care ascunde 
ființei adevărata sa realitate, aceea esențială şi eternă. La acest 
nivel al realității aparente s-ar înscrie suferința, boala, pentru 
că suntem supuşi dorinței dictate de instincte. 

Fiinţa autentică, esențială, este aceea care corespunde di- 
mensiunii invizibile modelatoare a realității manifeste. în 
această dimensiune, care este consubstanțială psihismului 

nostru inconştient se află, după cum am văzut, un "savoir 
absolu”, o Inteligență ordonatoare de univers.. 

Expresia acestei dimensiuni arhetipale în noi este Sinele. 

Sinele este ființa noastră autentică, esențială, aceea pro- 
gramată ab initio în arhetip, în primul "logos", în primul gând 
creator de univers, fără frustrările şi vicisitudinile survenite 
ulterior. 

Sinele este reflectarea Universului în noi; este mesagerul 
Inteligenţei cosmice, plecat din acel ipotetic "Început" şi fina- 
lizat în ființa noastră. De aceea Sinele este martorul eternității 
din noi. S-a scris şi o carte cu acest subiect, (Le temoin de 
I'Eternite de Henriette Yvonne Stahl, publicată în Franța), în 
care este surprinsă, cu o extraordinară forță de expresie, trăi- 
rea extatică a eului esențial. Fiind expresia ultimei noastre 
realități, eul esențial este reprezentarea ultimului nostru ade- 
văr. Este Adevărul nostru absolut. 

În spiritul nostru inconştient ne comparăm în permanență 
statutul ființei din realitatea concretă cu acela al ființei noastre 
programate iniţial; ne comparăm ființa istorică, efemeră, cu 
aceea esențială inclusă în eternitatea Universului. Din acest 
motiv, când toate aparențele sunt în favoarea noastră, când 
rațional nimic nu ne lipseşte, undeva în adâncul ființei noastre 
rămâne un colț de nefericire. Este tristețea ființei noastre 
esențiale care nu-şi găseşte ecou în lumea concretă, în viaţa 
trăită. Este strigătul ființei autentice care se simte sufocată, 
strivită, neîmplinită, nefericită. 

Este "umbra" eului nostru atemporal, care nu trăieşte în 
acord cu simbolul său primordial, cu arhetipul său cosmic. 
Este sentimentul amar al neîmplinirii ființei interioare. 

Naşterea unui om este un eveniment cosmic. Fiecare om 
vine pe lume purtând o marcă, un simbol, o semnătură înscrisă 
în arhetipul aflat la originea noastră. Aceasta este ființa noas- 
tră esențială, programată inițial. 

Potenţialitățile noastre fizice şi intelectuale îi sunt comu- 
nicate spiritului, care ia act de ele mai mult sau mai puţin dis- 
tinct, mai mult sau mai puțin conştient. Sunt exprimate ca do- 

rințe, predispoziţii, talent. Din nefericire, evoluția socială a 
unui om nu are totdeauna acea traiectorie favorabilă împlinirii 
ființei în ceea ce este esențial pentru ea. 

Civilizaţia de tip occidental s-a ocupat, după cum am vă- 
zut, de universul nostru exterior, de satisfacerea dorințelor şi 
necesităților ființei noastre concrete, ignorând universul in- 
terior, acela al ființei autentice. 

Amplificarea excesivă a universului exterior în defavoarea 
celui interior, care a fost ignorat, a avut ca urmare o dezvol- 
tare incompletă a personalității, o lipsă de armonizare în uni- 
tatea noastră psihologică, un dezacord între interiorul i exteri- 
orul nostru, între esență şi manifestare. De aici decurge 
incompletitudinea ființei umane. Omul nu se cunoaşte cu ade- 
vărat pe sine. Îl cunoaşte doar pe cel supus trebuinţelor, in- 
stinctelor actuale. Neavând în minte o altă proiecţie a sa, o 
privire sub unghiul eternității, va acționa doar în funcție de 
nevoile ființei lui biologice. 


A privi şi a vedea 


Dominaţi de o lume a realității concrete percepută cu toate 
simțurile noastre, este greu să înțelegem o altă lume, pe care 
trebuie s-o percepem doar cu mintea. A înțelege lumea con- 
cretă ca fenomen înseamnă "a privi”, a înțelege lumea 
nemanifestă ca esență înseamnă "a vedea". Aceasta este expli- 
cația pe care i-o oferă un vrăjitor yaqui lui Carlos Castaneda 
(„Voir, les enseignements d'un sorcier yaqui", Ed. Gallimard, 
1973). Drumul de la "a privi” la "a vedea" este drumul cu- 
noaşterii sau "calea cu inimă”, cum o numeşte autorul, şi 
acesta nu se obține uşor. Scopul vieții este acela de a găsi o 
"cale cu inimă", un drum spre realizarea în conştiinţă şi în 
trăirea concretă a realității esențiale, a identității Sinelui cu 
Sursa. 

Există aşadar o cale, un drum spre noi înşine, spre adevă- 
rul ultim, spre esenţa noastră, spre eternitate. 

Cheia cunoaşterii 


Din datele prezentate rezultă, după cum am văzut, exis- 
tenţa unei inteligenţe care poate fi considerată ca sursă a în- 
tregului Univers, inclusiv a omului. Se impune în acest caz să 
luăm act conştient de existența sa şi să încercăm să-i desci- 
frăm "intenţiile" exprimate prin legităţile sale de funcționare 
pentru a şti ce ne rămâne de făcut. Aceasta este cheia întregii 
cunoaşteri omeneşti. Să înţelegem Sursa şi imperativele ci 
pentru a ne împlini menirea. 

Dacă la început a fost "logosul" exprimat prin inteligența 
ordonatoare de univers sau gândul creator, este uşor de înțeles 
că drumul spre reclădirea universului uman va trebui să aibă 
ca sursă tot un gând inteligent. Pentru că, după cum am văzut, 
gândurile sunt for e ordonatoare de univers. Într-o exprimare 
metaforică, dar cu penetrație în real, iniţial n-au fost decât 
"gândurile minții cosmice" care au constituit informațiile ne- 
cesare transformării energiei din câmpul fundamental în 
substanță şi ființă. La rândul lor, ființele umane sunt creatoare 
de gânduri. S-ar părea că scopul trecerii noastre prin substanță 
nu este altul decât acela de a crea noi gânduri, noi informaţii, 
care se vor întoarce în câmpul fundamental, devenind sursă 
pentru noi ordonări de univers. Se încheie şi aici, ca în tot 
ceea ce există, un ciclu, un ciclu al ființei. Vom conveni, aşa- 
dar, că punctul de plecare al drumului spre noi va trebui să-l 
constituie, ca şi la origini, inteligenţa, înţelepciunea unei gân- 


Calea spre zei 


În lucrarea sa Homo universalis, Anton Dumitriu face o 
incursiune în istoria preocupărilor înregistrate de-a lungul 
timpului pentru atingerea perfecțiunii umane, perfecțiune pe 
care anticii o atribuiau doar zeilor. De aceea drumul spre per- 
fecţiune a fost numit "calea spre zei". A ajunge la perfecțiune 
înseamnă ca omul să se apropie de zei, să fie asemănător lor 
înălțându-se, prin propriu efort, din lumea sensibilă a fenome- 

nelor în aceea a esenței, asimilată cu divinitatea. Această ființă 
esențială existentă în profunzimea psihismului nostru şi care 
constituie obiectul tuturor eforturilor de perfecționare a fost 
numită de către Anton Dumitriu komo universalis. 

Prin termenul de perfecțiune nu trebuie deci înțeles doar 
prezența unor calități şi a unui comportament în acord cu un 
anumit cod moral, ci accederea prin intelect şi acţiune la di- 
mensiunea invizibilă a esenței noastre. Acesta este de fapt 
drumul spre cunoaştere. Din acest motiv Platon îl numea "ca- 
lea spre inteligibil". Platon compară starea omului, care este 
lipsit de cunoaşterea realității esenţiale, cu aceea a unor prizo- 
nieri înlănțuiți de o stâncă. Eliberarea lor nu se poate obține 
decât prin cunoaştere. în antichitate calea spre cunoaştere tre- 
cea prin "iniţiere", care însemna, după cum am subliniat deja, 
înscrierea insului pe orbita unei vieți strict controlate. Ulterior 
aceste preocupări au depăşit cadrul închis, elaborându-se o 
diversitate de tehnici în acest scop, diferite în formă după ori- 
ginea lor. Este fără îndoială o diferență evidentă între Yoga, 
Qi Gong, tehnicile folosite în societățile de mistere din ve- 
chiul Egipt, din Grecia antică, şi tehnicile de relaxare mo- 
derne. Vom vedea însă că toate au un punct comun şi aceeaşi 
finalitate. Diversitatea lor nu vrea să însemne lipsa de efici- 
ență, cum afirmă unii comentatori, ci are o explicaţie simplă. 
Aparţinând unor zone spirituale şi geografice diferite, este 
firesc să îmbrace şi aspecte diferite. Se ştie apoi din medicină 
că fiecare om îşi face boala sa, diferită de a altui semen şi, în 
consecință, se impune un tratament adecvat persoanei. Insuc- 
cesul nu este expresia metodei, ci a subiectului. Sunt mai 
mulți factori comuni care converg la obținerea rezultatelor 
dorite. Aceasta presupune voința de a controla în permanență, 
în primul rând gândurile şi apoi acţiunile, dorințele, trebuin- 
țele, atitudinea față de semeni, o anumită predispoziție natu- 
rală spre domeniu şi circumstanțe favorabile. Aceasta este 
explicația pentru care, din antichitate şi până astăzi, puţini 
oameni reuşesc să cucerească universul interior, apropiindu-se 
de perfecțiune. 

În ceea ce ne priveşte, suntem pe deplin conştienţi de uto- 
pia de a atinge perfecțiunea şi nu acesta este scopul, ci de a 
analiza acele elemente care fac parte din drumul spre noi în 
speranța, dacă nu de a-l parcurge în întregime, cel puţin de a 
ne orienta şi rămâne aici şi nu pe cele care duc la drama lumii 
moderne. Pentru că lumea modernă, cu excepţiile care au 
existat întotdeauna, nu este decât o lume a urii, iar istoria sa, 
cu aceleaşi rare excepții, este o istorie a urii. în această lume, 
idealul perfecțiunii umane s-a pierdut. "Cum ar putea să apară 
un astfel de ideal în. timpul nostru? Noi am pierdut calea spre 
zei..." ne spune Anton Dumitriu (Homo universalis, Ed. Emi- 
nescu, 1990). 


Repetări necesare 


Pentru a nu pierde coerenţa expunerii vom reaminti sinte- 
tic ideile anterioare, pentru a avea o conexiune cu cele ce ur- 
mează. 

Am convenit că la baza Universului se află o rațiune, o 
inteligență, indiferent de unghiul din care o privim - al religi- 
ilor sau al ştiinţelor. Această inteligență ne apare ca sursa în- 
tregului existent şi constatăm că operează prin legi care fac 
obiectul ştiinţelor. Pentru cursivitatea expunerii vom exprima 
ansamblul legilor naturii prin termenul generic de Lege. 

Acolo unde există Lege nu există libertate nelimitată. Un 
om nu poate fi liber să facă ceea ce vrea atâta vreme cât con- 
diția sa de a exista este ineluctabil determinată de ceilalți se- 
meni. Libertatea sa încetează acolo unde începe libertatea al- 
tuia. A suprima libertatea altui om de care suntem dependenți 
prin fire invizibile înseamnă a ne anula propria libertate. 
Aceasta este Legea. Nu ne putem manifesta liber decât în li- 
mitele 

Legii. Orice abatere de la Lege implică o implacabilă su- 
ferință, pentru că aici intervin echilibre de forțe şi energii care 
nu pot fi eludate. Am spus că libertatea ne vine de la natură, 
deci nu dreptul la libertate ar trebui să îl revendice oamenii, ci 
dreptul la acea lege care îi pune în acord cu natura. Orice alte 

opinii despre libertate nu sunt decât exprimări metaforice care 
mărturisesc ori ignoranță ori interese. 

Rațiunea care trebuie să motiveze gândirea şi întreaga ac- 
țiune umană trebuie să fie trăirea în acord cu Legea. A trăi în 
acord cu Legea înseamnă a statua prin comportamentul nostru 
o serie de raporturi armonioase între noi şi Univers, între noi 
şi semeni, în propria noastră ființă. în funcţionarea oricărui 
sistem, armonie înseamnă eficiență, dizarmonie înseamnă ine- 
ficienţă iar pentru sistemele vii rezultatul este suferința, boala, 
sfârşitul prematur. 

A stabili raporturi armonioase înseamnă a ne înscrie în 
demersul legilor naturii, având ca rezultat o funcționalitate 
optimă prin împlinirea ființei noastre autentice, care îşi are, 
după cum am văzut, substanţa în rațiunea cosmică. 

În planul acţiunii concrete, stabilirea acestor raporturi ar- 
monioase înseamnă controlul riguros al tuturor gândurilor şi 
acțiunilor noastre, cărora trebuie să le imprimăm în exclusivi- 
tate o finalitate pozitivă în acord cu Legea. Dacă reflectăm 
puţin asupra noastră constatăm că în majoritatea timpului 
suntem gândiţi de evenimente şi nu noi ne impunem gându- 
rile. De aceea controlul gândirii din care derivă acţiunea este 
absolut necesar pentru a realiza cunoaşterea eului nostru 
esențial. Imprimarea unei finalități pozitive în gândire şi acți- 
une este singura cale, singurul drum spre cunoaştere şi apropi- 
ere de perfecțiune. în alți termeni, este singurul drum spre 
elevarea noastră spirituală, care nu înseamnă doar obținerea de 
informaţie prin instruire, ci presupune şi un cumul de energie 
pozitivă necesară transcenderii în planul conştiinţei cosmice. 
Acesta este, după cum am văzut, scopul vieţii. Să realizăm în 
planul conştiinţei şi al trăirii concrete unitatea cu Sursa. A trăi 
în unitate cu Sursa presupune nu numai cunoaşterea adevăru- 
lui despre noi ci şi beneficiul real, concret al forței cosmice. 

Se poate naşte aici o nedumerire. Din tot ce s-a scris des- 
pre domeniu s-ar părea de înțeles că deja suntem pe calea cu- 
noaşterii. Este suficientă această cunoaştere pentru transfor- 
marea noastră? Nu. Reprezintă doar o informație necesară, dar 

care netradusă în gândire şi acțiune nu are nici o valoare. 
Aceasta este explicația pentru care o serie de oameni bine in- 
formaţi în domeniu sau cu o cultură elevată nu au şi beneficiul 
acestei cunoaşteri. Este necesară nu numai acumularea de cu- 
noştinţe cu caracter pur teoretic ci şi transpunerea lor în planul 
trăirii concrete. 


Nivelul critic de energie 


Suntem de părere că, după cum este nevoie de un număr 
critic de neuroni în scoarța cerebrală pentru a avea o stare a 
conştienţei situată în limitele normalului, asemănător este ne- 
voie de o cantitate critică de energie pentru a accede la o con- 
ştiinţă modificată. Toate metodele aflate în discuţie au, în ul- 
timă instanță, ca efect acumularea de energie. Respectarea 
Legii are exact acest efect, deoarece ne conectează direct la 
Sursă, la izvorul forței cosmice de care ne-am desprins în 
clipa în care au apărut distorsiuni în comportamentul nostru, 
astăzi beneficiind doar indirect, intermediat de o mulțime de 
obstacole pe care singuri ni le-am construit. Şi viața noastră 
este cea pe care o avem. Ar fi naiv să ne imaginăm că aceste 
informaţii devin imediat operante pentru toată lumea. Accede- 
rea la o conştiinţă superioară situată în planul realității ultime 
nu este posibilă în această etapă din evoluţia noastră decât 
pentru un număr limitat de oameni. Am discutat deja moti- 
vele. Abordarea lor este însă necesară pe de o parte în unitatea 
lucrării, iar pe de altă parte multe dintre acestea constituie un 
real ghid de viaţă, o veritabilă artă de a trăi, utilă tuturor, chiar 
dacă nu toţi suntem sortiți să dăm aici mâna cu eternitatea. 

Dacă efectul concret al acestor tehnici care învață omul să 
trăiască în acord cu natura nu este pentru toți oamenii acela al 
transcenderii la o altă cunoaştere, în mod cert toți cei care au 
voinţă să şi le însuşească pot ajunge la o optimizare în plan 
funcțional. Este şi motivul pentru care tradiții spirituale antice 
au inspirat soluţii de uz preventiv şi curativ larg răspândite în 
lumea modernă, multe dintre acestea înscriindu-se în sfera de 
acțiune psihologică. 

În esență este vorba de însuşirea unei tehnici de conser- 
vare, utilizare şi amplificare a energiei noastre biologice. 

Scăderea cantităţii de energie sub nivelul optim funcțional 
prin consum excesiv sau prin pierderi parazite ne scade ran- 
damentul în activitate şi ne face vulnerabili în fața bolii. S-a 
dezvoltat ca urmare o ştiinţă a evitării pierderii inutile de 
energie, o tehnică de amplificare şi de utilizare eficientă a sa. 
în acest scop, plecându-se de la adevărurile naturii s-a creat o 
ştiinţă a comportamentului psihologic, a mişcării, a alimenta- 
ției, a respirației, a corpului fizic etc. 

Discursul asupra metodelor utilizate în scopul optimizării 
fiinţei umane în toate planurile sale funcționale necesită preci- 
zarea în prealabil a câtorva noțiuni. 


Undele creierului 


După cum am discutat în capitolul despre fizica viului, 
orice structură vie generează prin funcționare un biocurent. Ca 
urmare şi creierul uman generează biocurenți, care au fost 
clasați în mai multe tipuri, după criteriul frecvenţei şi ampli- 
tudinii. După forma lor sinusoidală în înregistrările grafice au 
fost numiți impropriu unde cerebrale. De aici şi termenul de 
undele creierului. 

În funcţie de frecvența acestor biocurenți se disting ur- 
mătoarele ritmuri cerebrale, denumite după litere din alfabetul 
grecesc: alfa, beta, delta şi teta. 

Ritmul delta (0,5 - 3 c/s). Apare la creierul imatur al co- 
pilului până la vârsta de 2-3 ani, în somn şi în suferințe cere- 
brale. 

Ritmul teta (3 -7 c/s). Constituie ritmul de bază al copilu- 
lui între 2 şi 7 ani. La adultul normal se întâlneşte în procent 
de 10-15% din totalitatea traseului electroencefalografic. Peste 
această limită are o semnificaţie patologică. 

Ritmul alfa (8 - 12 c/s). Constituie expresia activităţii 
electrice de fond a creierului la omul normal aflat în stare de 
veghe şi de repaus psihosenzorial. Apare în momentul în care 
subiectul rămâne cu ochii închişi, nu primeşte nici un stimul 

din afară şi se află în repaus psihic. Orice stimul - ca zgomo- 
tul, efortul de gândire - determină blocarea ritmului alfa. Co- 
respunde introspecţiei, unei "priviri" în interiorul nostru. 

Ritmul beta (frecvenţa peste 13 c/s). Corespunde stării de 
activitate cerebrală. Este expresia electrocorticală a orientării 
spre exterior a conştienței noastre. Când percepem lumea ex- 
terioară suntem în ritm beta. 


Starea alfa 


Înregistrarea activităţii electrice corticale se efectuează în 
clinică în scopul decelării unor stări patologice ale creierului. 
în mod normal la un om adult pe o înregistrare 
electroencefalografică apar unde alfa, beta şi, într-o proporție 
redusă (sub 10-15%), unde teta de mică amplitudine. Pentru a 
înregistra ritmul alfa se cere subiectului să rămână cu ochii 
închişi şi să nu se gândească la nimic. Apariția unui stimul, 
cum ar fi spre exemplu unul luminos, prin deschiderea ochi- 
lor, întrerupe ritmul alfa aducând unde beta. 

Reprezentând o stare de repaus psihic şi senzorial, în- 
seamnă că formaţia reticulată este în mare parte dezaferentată 
de stimulii veniţi din periferie şi din interiorul organismului. 
La rândul său, formaţia reticulată îşi va reduce fluxul de im- 
pulsuri nervoase trimis spre scoarța cerebrală. Consecința va fi 
o stare de repaus, de relaxare, de minimă activitate şi, ca ur- 
mare, de potenţial energetic maxim. Decurg de aici alte efecte: 
o mai mare receptivitate a creierului, o capacitate de coordo- 
nare a funcționalității organismului crescută, o altă eficiență 
prin utilizarea potenţialităților neactualizate în mod obişnuit. 

Ritmului alfa i s-a acordat o atenție aparte în cercetările 
efectuate, îndeosebi în deceniul al şaselea, când s-a constatat 
prezența sa prelungită în stările de conştiență modificată pe 
care le realizau practicanții unor sisteme orientale de antrena- 
ment psihosomatic. 

Elmer Green şi soția sa întreprind un studiu în acest sens 
în laborator. După un anumit timp de antrenament, studenții 
lor reuşeau să obțină o stare intermediară exprimată 

electroencefalografic prin unde alfa, şi teta, iar pe plan psihic 
printr-o senzaţie de reverie. Au definit starea creată prin ter- 
menul de reverie creatoare. 

Eliberarea conştienţei de stimuli senzoriali externi îi faci- 
litează orientarea spre interiorul nostru. Devine o conştiență 
care se poate extinde în profunzimea universului nostru psi- 
hologic penetrând în lumea subconştientului - sediu nu numai 
al funcţiilor de comandă involuntare ci şi al pulsiunilor afec- 
tive şi creatoare. Se obține în acest mod acces la zonele "tai- 
nice" ale subconştientului, unde este depozitată informația 
arhetipală şi motivaţia fiinţei autentice. Se ajunge la cunoaşte- 
rea Sinelui, a eului nostru autentic, a adevărului despre noi. 

În baza experiențelor de laborator amintite, Elmer Green 
este convins că omul poate învăța să converseze cu propriul 
său subconştient, să se cunoască astfel pe sine, beneficiind de 
imensele potențialități neutilizate ale creierului său. 

Spiritualitatea orientală s-a ocupat, după cum vedem, de 
ființa noastră interioară, aceea autentică, programată în arheti- 
pul inițial. Ştiinţele moderne s-au ocupat de sfera de activitate 
exterioară, de realitatea noastră fenomenologică. Spuneam că 
omul complet trebuie să întrunească ambele forme de cu- 
noaştere - prin realizarea unei simbioze între exterior şi in- 
terior, a unei sinteze între vechi şi nou, între sugestia antichi- 


d. wie 


spre optimizarea noastră, spre completitudine, "calea spre 
at? 


ZEI 


Biofeedback-ul 


Spargerea barierei dintre conştient şi inconştient, dintre 
voluntar şi involuntar, a fost sugerată de sistemele orientale de 
antrenament psihosomatic, dar validarea lor în lumea modernă 
a impus studii experimentale extinse, inclusiv pe animale de 
laborator. 

Istoria biofeedback-ului începe în 1958 când Joe Kamya 
(Institutul de Neuropsihiatrie Langley Porter din San Fran- 


283 


cisco) îşi propune să studieze posibilitatea de a controla un- 
dele emise de propriul nostru creier. 

Fenomenul de feedback cu sensul de conexiune sau legă- 
tură inversă, apare după cum se ştie bine astăzi, odată cu ci- 
bernetica. Norbert Wiener îl împrumută din radiotehnică şi îl 
consideră ca fiind un principiu fundamental de reglare auto- 
mată a funcționalităţii în organismele vii şi în maşini. 

Prin biofeedback se urmăreşte posibilitatea de a obține 
controlul conştient, deci voluntar al unor funcţii involuntare 
aflate sub comanda inconştientului. Este o preluare în sarcină 
conştientă a unor funcţii involuntare. Pentru a putea obţine 
acest control conştient este nevoie ca aceste funcții involun- 
tare să fie sesizate. Retragem rapid mâna de pe un obiect în- 
cins, ne îmbrăcăm când ne este frig tocmai pentru că am sesi- 
zat aceste diferențe de temperatură. Dar nu sesizăm excesul 
factorilor humorali care exercită un efect nociv asupra vaselor 
de sânge, nu sesizăm procesele de digestie, circulație, meta- 
bolice etc. care ies din câmpul conştienței. Dacă toate acestea 
ar putea fi sesizate de conştiența noastră, atunci ar acționa ea 
şi în cazul factorilor de mediu extern, prin controlul asupra 
lor. în consecință, problema care se ridică este aceea de a face 
accesibile conştienței evenimentele noastre interne, să putem 
"vedea" şi "auzi" propriile noastre organe. Odată ajunşi aici nu 
ne mai rămâne decât să învăţăm să le comandăm. în acest 
scop au fost gândite mai multe soluții. De exemplu, impulsu- 
rile electrice prezente la nivelul tuturor organelor interne au 
fost culese şi convertite într-o formă sesizabilă conştienţei - 
sunet, lumină, culoare etc. şi retrimise creierului sub formă de 
"comenzi" adecvate. Acesta este biofeedback-ul. 

Studiul prin experiment pe animale efectuat de Miller a 
condus la obținerea controlului asupra funcțiilor vegetative 
întocmai cum se întâmplă la practicanții sistemului Yoga. 
Pentru a obține comanda asupra undelor creierului, Miller a 
ales pentru experiment pisicile. A imaginat în acest scop un 
model experimental. Pisicile erau conectate la electrozi im- 
plantați în zone din creier a căror excitație procura plăcere. Se 

urmărea concomitent aspectul biocurenților cerebrali. Ori de 
câte ori o pisică reuşea să coboare frecvența undelor cerebrale 
era răsplătită prin plăcere, expediindu-se un stimul electric în 
centrul respectiv. Alte pisici erau răsplătite în acelaşi mod 
dacă îşi ridicau frecvenţa undelor cerebrale. S-au obținut astfel 
două grupe de pisici: unele care au învățat să-şi scadă frec- 
vența undelor cerebrale şi altele care au învățat să o crească. 

Observarea lor a evidenţiat stări de comportament diferite. 
Pisicile din primul grup (cu unde lente) stăteau imobile. Pisi- 
cile din al doilea grup (cu unde de frecvenţă crescută) se aflau 
într-o continuă mişcare, agitație. Determinările biochimice au 
evidenţiat la animalele care au învăţat să-şi accelereze pulsa- 
țiile cordului şi să-şi crească frecvența undelor cerebrale 
existenţa unui titru crescut de catecolamine în raport cu cele- 
lalte. De aici neliniştea, agitația. Extrapolând concluziile 
acestui experiment la om vom înţelege uşor ce înseamnă să 
dispunem de o metodă de reducere a catecolaminelor din 
sânge, ştiut fiind că prezenţa lor în exces condiționează anxi- 
etatea, boli cardio-vasculare etc. 

În concluzie, experimentele efectuate pe om şi animale de 
laborator, ca şi experiența milenară demonstrată de practican- 
ţii unor sisteme de antrenament psihosomatic de origine ori- 
entală au demonstrat fără dubii că este posibilă spargerea bari- 
erei dintre conştient şi inconştient, dintre voluntar şi involun- 
tar. Omul poate învăța să dirijeze activitatea involuntară a 
organismului prin convertirea ei într-un semnal sesizabil care 
să-i permită aducerea acestuia în câmpul conştienței. 

Procedeul şi-a găsit şi o imediată aplicabilitate de ordin 
medical. în mod teoretic, o persoană poate învăţa să contro- 
leze orice proces fiziologic ce poate fi conştientizat printr-o 
tehnică oarecare. S-a reuşit până acum să se exercite un con- 
trol voluntar asupra biocurenţilor cerebrali, pulsațiilor inimii, 
vaselor sanguine, variațiilor diametrului papilar, secreției 
glandelor endocrine, secreţiilor digestive etc. 

S-a reuşit să se obțină rezultate satisfăcătoare prin tehnica 
biofeedback-ului în migrenă, anxietate, insomnie, hipertensi- 

une arterială esențială în prima sa fază, tulburări de ritm car- 
diac, unele atrofii musculare de origine centrală şi periferică 
ş.a. 

Sub raportul eficienţei terapeutice trebuie spus că 
biofeedback-ul, asemenea altor metode, nu poate fi privit ca 
un remediu absolut şi universal. Mai întâi, pentru că nu toți 
oamenii reuşesc să-şi însuşească la fel de uşor metoda. S-a 
constatat Chiar că animalele de laborator învață mai uşor decât 
omul. Cei mai maleabili la modelare s-au dovedit a fi tinerii, 
atleți, cei cu preocupări artistice. 


Efectele stării de relaxare sau ale stării 
alfa 


Validarea ştiinţifică a stării de relaxare, care corespunde 
psihologic unei conştiențe modificate iar neurofiziologic unui 
ritm alfa, a determinat, după cum era de aşteptat, şi o serie de 
studii la nivel metabolic. 

Intrarea în stare de relaxare este urmată după câteva mi- 
nute de încetinirea ritmului cardiac şi respirator şi de scăderea 
uşoară a valorilor tensiunii arteriale. Sunt modificări fiziolo- 
gice caracteristice stării de calm, binecunoscute şi până acum. 
Extinderea acestei stări dincolo de repausul obişnuit se obține 
numai prin însuşirea unor tehnici de concentrare. 
Electroencefalografic nu mai este doar o stare alfa, pentru că 
apare un important procent de teta intricat cu alfa, de unde şi 
denumirea de stare "alfa-teta”. 

Cercetările întreprinse până acum au evidenţiat o diminu- 
are a consumului de oxigen, explicată prin reducerea activită- 
ţii organismului şi deci şi a metabolismului. Măsurarea aci- 
dului lactic în sânge a evidenţiat o importantă scădere a aces- 
tuia, explicată de asemenea prin relaxarea musculară. 

S-au emis interesante ipoteze în legătură cu semnificația 
proporţiei de acid lactic în sânge. Studiile efectuate au relevat 
relaţia dintre proporția de acid lactic în sânge şi anxietate. Cu 
cât concentraţia acidului lactic este mai mare, cu atât anxieta- 
tea este mai crescută. Dacă avem în vedere că anxietatea în- 

seamnă o stare de alertă, de tensiune psihică şi musculară, 
această relație de directă proporționalitate ne apare ca fiind 
comprehensibilă. Deducem de aici că în timpul acestei stări 
psihice particulare, scăzând tensiunea musculară scade şi an- 
xietatea. 

Modificarea a o serie de parametri fiziologici pledează 
pentru ideea că în timpul stărilor de conştiență intermediară 
are loc o acumulare de energie prin prevalența sistemului pa- 
rasimpatic față de cel simpatic cu scăderea, în consecință, a 
catecolaminelor în sânge. 

Oricum am interpreta sub raport fiziologic reacţiile ce se 
petrec în stările de autoconcentrare psihică, cert rămâne faptul 
că prin repaus psihic organismul beneficiază. 

Omul civilizației moderne se află "într-o continuă alertă 
impusă de bulversările sociale, de ritmul civilizației industri- 
de adaptare. în plan biochimic, această stare de alertă se tra- 
duce prin descărcări continue de catecolamine ca urmare a 
activităţii prevalente a sistemului nervos simpatic (consumator 
de energie) faţă de sistemul nervos parasimpatic (facilitator de 
energie). De aici rezultă anxietatea, crisparea, epuizarea noas- 
tră energetică, psihică şi fizică. Se creează terenul propice 
pentru boli dintre care în primul rând cităm pe cele conside- 
rate a-şi avea o origine în perturbările psihicului. Sunt numite 
pentru acest motiv boli psihosomatice (ulcer, hipertensiune 
arterială esențială în faza inițială,  rectocolita 
ulcerohemoragică, astmul bronşic, diabetul zaharat, poliartrita 
reumatoidă, tireotoxicoza). Chiar dacă geneza acestor boli este 
mai complexă şi nu poate fi incriminată întotdeauna o singură 
cauză, certă rămâne implicarea dezechilibrului sistemului ner- 
vos în uzura prematură a organismului cu răspunsul nefavora- 
bil în fața diverşilor factori patogeni care ne asaltează în fie- 
care clipă din existenţa noastră. Sănătatea organismului nostru 
este doar o victorie asupra altor elemente ale realității care 
tind să-şi impună în fiecare clipă propria lor existență. Dimi- 
nuarea forței noastre psihice, prin perturbarea a ceea ce am 

numi armonie internă, homeostazie psihologică, ne face vul- 
nerabili şi ne transformă în victime. 

În concluzie la cele de mai sus se poate spune că starea de 
relaxare psihică se însoţeşte de modificări biochimice care 
traduc acumularea de energie în organism, esențială pentru 
funcționalitatea noastră optimă. 


Fiziologia relaxării 


Doi poli intră în ecuaţia relaxării - cel psihic şi cel mus- 
cular. Ceea ce în vechiul Orient s-a înțeles prin intuiție sau 
alte căi, în lumea modernă a avut nevoie de mult timp până să 
ajungă la o înțelegere ştiinţifică. 

Există o relație reciprocă între creier şi muşchi, între sta- 
rea de tensiune psihică şi aceea de contractură musculară. 
Structura care conectează cei doi poli este formaţia reticulată: 
cortex CO formaţia reticulată CO muşchi. 

O stare psihică tensionată determină şi o contractură mus- 
culară.  Încordarea psihică presupune un exces de 
catecolamine prin punerea în acțiune a axului hipotalamo-hi- 
pofizo-cortico-suprarenal. Catecolaminele au o acţiune acti- 
vatoare asupra formaţiei reticulate care, la rândul său va faci- 
lita tonusul muscular sau, în alți termeni spus, va determina o 
contractură musculară. Invers, relaxând muşchii supuşi con- 
trolului nostru voluntar obținem un efect de relaxare asupra 
psihicului. Relaxarea musculară ca şi izolarea de stimuli per- 
turbatori externi scade volumul informaţiilor care ajung pe căi 
nespecifice în formaţia reticulată. Dezaferentarea formaţiei 
reticulate are ca rezultat o reducere a descărcării de impulsuri 
în cortex şi deci o reducere a tonusului de vigilitate la un nivel 
corespunzător stării de relaxare. 

Apare aici un paradox: dorim să ajungem la relaxare 
printr-un efort. Toate tehnicile de relaxare presupun o solici- 
tare senzorială. Autoinducerea relaxării înseamnă o concen- 
trare psihică. Aparent efectul este invers celui scontat: stimu- 
lare în loc de relaxare. Cu toate acestea se obţine o relaxare. 
Aceasta este lecţia antichităţii care le-a imaginat. Electroence- 

falogramele efectuate în aceste momente de relaxare indusă au 
evidenţiat un ritm alfa stabil. 

Ca o concluzie la cele de mai sus, indiferent de ipoteza 
explicativă, un lucru rămâne cert. Între creier şi corp există un 
permanent circuit cu dublu sens de impulsuri nervoase însoțit 
de eliberarea de mediatori chimici. Fiecărei stări din funcțio- 
nalitatea noastră îi corespunde un anumit tip de emisari - dife- 
riţi în caz de boală de cei din timpul stării de sănătate. Ca ur- 
mare, cuplarea noastră timp de 20-30 de minute zilnic pe sta- 
rea de relaxare indusă înseamnă tot atâtea minute de baie, de 
spălare zilnică a creierului şi sângelui nostru de produsele 
chimice şi biochimice corespunzătoare stărilor de tensiune 
psihică, a iritării, spaimelor, depresiilor, ruminaţiilor şi su- 
prasolicitărilor care ne asaltează. Înseamnă în consecință pro- 
tejarea noastră de epuizare psihică şi fizică şi de toate bolile ce 
decurg de aici. Înseamnă în acelaşi timp creşterea randamen- 
tului fizic şi intelectual la optimul înscris în structura noastră 
şi de care majoritatea dintre noi nu ştim să beneficiem. 


O metodă practică de relaxare 


Se cunosc astăzi o mulțime de tehnici de relaxare. După 
cum spuneam, diversitatea lor nu înseamnă ineficiența aces- 
tora ci originea diferită şi necesitatea de a răspunde unei game 
de structuri psihice diferite. Fiecare om, în funcție de particu- 
laritățile psihologice şi somatice, trebuie să-şi însuşească o 
tehnică proprie de relaxare. 

Preocupaţi de găsirea unor metode de relaxare eficiente şi 
larg accesibile, am experimentat procedee care ne-au permis 
să ajungem la o tehnică proprie, uşor de însuşit. 

Refacerea şi amplificarea potenţialului nostru energetic 
reprezintă o acţiune ale cărei şanse de realizare sunt depen- 
dente de modul în care este dirijată de noi înşine. De aceea, 
plecând de la datele generale, trebuie să elaborăm o tehnică de 
relaxare adaptată particularităților fiziologice ale fiecăruia 
dintre noi. 

Autorelaxarea presupune un fenomen de biofeedback. 
Cenzura noastră conştientă se întoarce asupra sa însăşi, 
surprinzându-se în postura unui moment pe care, prin concen- 
trare, caută s-o orienteze spre starea de relaxare. 

Cu ochii închişi, comod aşezaţi, fără nici o constrângere 
de vestimentaţie sau perturbare prin stimuli externi, eliminăm 
crisparea musculară parcurgând mental şi rapid toate zonele 
corpului. "Privim" apoi în interiorul nostru, încercând să con- 
ştientizăm senzația pe care o avem în câmpul mental. 

Vom avea o senzaţie corespunzătoare stării în care ne 
aflăm. Aceasta poate fi de oboseală, disconfort, iritare, anxie- 
tate, tensiune psihică, nelinişte, durere proiectată somatic, 
greutate percepută ca o apăsare pe creier sau lipsă de limpe- 
zime psihică. Ajunşi aici sunt posibile mai multe soluţii, dintre 
care o vom alege pe aceca care ni se pare a fi cea mai adec- 
vată. 

Acţiunea principală este, după cum spuneam, aceea de 
concentrare mentală. Obiectul concentrării îl constituie fie 
senzaţia de disconfort, fie respirația, fie un punct fix cum ar fi 
cel situat pe linie mediană între sprâncene. Cât priveşte sen- 
zația de disconfort pe care ne concentrăm putem adopta unul 
din două procedee: ori încercăm mental să o risipim, ori o 
menţinem doar în câmpul atenției, fără să ne imaginăm nimic. 
Se poate de asemenea efectua concentrarea pe senzația de 
"pol" mental, de "zero", căutând să nu ne gândim la nimic, să 
nu experimentăm nimic psihic. 

După câteva minute de efort de menținere a atenției con- 
centrate într-un punct sau pe o senzație, constatăm trecerea 
automată, involuntară, la o respirație profundă cu un ritm lent. 
Cu fiecare expirație avem impresia că ceva din starea de dis- 
confort, oboseală etc. se elimină, fiind înlocuită cu o senzație 
plăcută de relaxare. Intervalul dintre timpul inspirator şi expi- 
rator este cel mai relaxant pentru organism. Să încercăm să 
rămânem cât mai mult timp acroşați pe acest interval. Intrarea 
involuntară într-un alt ritm respirator demonstrează că orga- 

nismul trece la un nou regim de consum energetic şi adoptă ca 
urmare un ritm respirator adecvat. 

Este de reținut că ritmul respirator survenit în relaxarea 
indusă este total diferit de acela pe care îl avem în repausul 
obişnuit. Simpla comutare a atenţiei pe lumea noastră in- 
terioară impune aproape instantaneu un alt ritm respirator de- 
cât cel pe care îl avem dacă, stând în acecaşi poziţie, lăsăm 
atenția liberă. 

Vom observa că la început este foarte dificil să menţinem 
atenția concentrată într-un singur punct sau pe o singură idee. 
Mereu vom fi asaltați de alte gânduri şi mereu va trebui să 
revenim la ceea ce ne-am propus, până când prin exersare 
ajungem la stăpânirea tehnicii. 

Este, fără îndoială, mai uşor de experimentat decât de ex- 
primat ceea ce simțim. Dar dacă schema generală este înţe- 
leasă, detaliile se însuşesc prin exersare, fiecare ajungând în 
final la o tehnică proprie. 

În mod practic se adoptă o poziţie cât mai comodă; aşezat 
în fotoliu, pe pat sau pe un covor, cu faţa în sus şi capul spriji- 
nit, închidem ochii şi începem exercițiul de concentrare pe 
senzaţia interioară pe care o avem în acel moment sau încer- 
căm să nu ne mai gândim la nimic, experimentând senzația de 
vid mental. Exprimarea este vulnerabilă. Însăşi ideea de vid 
reprezintă "ceva", dar la modul concret ne putem surprinde în 
momente când nu ne gândim la nimic sau ne putem crea astfel 
de momente. 

În plan psihic sesizăm după câteva minute de la începutul 
exerciţiului o stare intermediară, între cea de vigilitate şi cea 
de somn. Este ciudat că deşi avem un senzoriu diminuat reali- 
zăm în acelaşi timp că nu dormim şi ne conducem conştienţi 
propria acţiune de relaxare. Dacă luăm în calcul probabilitatea 
zgomotelor din mediul ambiant, ca telefonul, vocile celor din 
jur, acceptându-le ca nederanjante, realmente nu vor mai reuşi 
să ne deranjeze. în acest mod rezolvăm condiția de linişte pe 
care cu toții ne închipuim că ar trebui s-o avem. 

Când trebuie să ne relaxăm 


Apar mai multe situații în care procedeul de relaxare in- 
dusă poate fi aplicat. 

Legat de tema principală a subiectului în discuţie este ne- 
cesar să fie aplicat zilnic 15-20 minute în scopul extinderii 
câmpului de cunoaştere spre universul nostru. în situații de 
epuizare nervoasă, indispoziţie, nelinişte, anxietate etc. sau 
când dorim să ne mobilizăm în vederea unui efort intelectual, 
relaxarea indusă poate conduce la potențarea noastră energe- 
tică. 

Este preferabil ca momentele pentru antrenament zilnic să 
fie fixate dimineața după trezire şi la amiază după întoarcerea 
de la serviciu. Organismul va "învăţa" să-şi mobilizeze dispo- 
reconfortare energetică sesizabile imediat şi de aceea se indică 
a fi efectuat înainte de începerea unei activități intelectuale şi 
de evitat seara în momentele care preced somnul. 

Metoda poate fi aplicată şi în scop terapeutic. în acest caz 
obiectul concentrării mentale se schimbă fiind orientată spre 
durere, ameţeală etc. Poate fi utilizată ori de câte ori este ne- 
voie de-a lungul unei zile. 


Să oprim o clipă maşina de fabricat gân- 
duri 


Un domeniu care ni s-a părut a fi deosebit de important a 
fost acela al realizării unei stări propice pentru creaţie, elabo- 
rare, învăţare, pentru activitatea intelectuală în general. 

Oboseala orelor de muncă poate fi înlăturată în numai Câ- 
teva minute de concentrare mentală. Capacitatea de elaborare 
a ideilor, coerenţa logică, starea afectivă sunt sensibil amelio- 
rate după o şedinţă de relaxare. 

Ştim cu toţii că indispoziţii motivate şi nemotivate, epui- 
zarea, tensiunea generată de stres ne fac uneori inapţi pentru o 
activitate de elaborare, iar ziua de lucru ne este astfel com- 

promisă. Pentru a ne modifica starea în sensul potențării 

noastre energetice, mulți dintre noi recurgem la cafea şi la tu- 
tun. Adică la biciuirea în plus a organismului. Pentru că, să 
clarificăm. Când suntem obosiţi avem nevoie de un aport ex- 
tern de energie şi nu de scoaterea acesteia din rezervele deja 
epuizate ale organismului, prin uzul de cafea şi de tutun. Este 
ca şi cum dintr-o bancă în care nu mai avem capital decât 
pentru strictul necesar cheltuielilor vitale, în loc să adăugăm, 
noi luăm. Din săraci vom deveni şi mai săraci. Pentru că re- 
zervele de energie constituie minimul necesar pentru întreține- 
rea stării de sănătate. Sub plafonul minim de energie consu- 
măm numai din sănătatea noastră. Or singura modalitate de a 
aduce capital în banca energiei noastre vitale, dincolo de ali- 
mentaţie, este controlul respirației şi al gândirii. Creierul este 
o maşină de fabricat gânduri. Fiecare gând, în funcție de în- 
cărcătura sa afectivă ne consumă o rată mai mare sau mai 
mică de energie. Soluţia de a ne reîncărca "bateriile" epuizate 
este nu aceca de a accelera viteza de "fabricat" gânduri ci de a 
o încetini sau chiar "opri" o clipă prin concentrarea mentală. 

Relaxarea rămâne singura soluție de refacere fiziologică a 
potenţialului nostru energetic. Cafeaua şi tutunul nu ne dau 
energie ci ne iau, nu ne încarcă ci ne descarcă. lată sub acest 
aspect de ce avem nevoie să ne însuşim o tehnică de relaxare. 
Nu există o altă metodă mai rapidă şi mai eficientă de refacere 
a energiei epuizate. Utilizarea acesteia în momente oportune 
permite o rapidă "scoatere de sub tensiune”. Literatura a con- 
semnat exemplul unor oameni care aveau capacitatea de a-şi 
induce relaxarea în cele mai bizare situații: în mers, pe cara- 
vane etc. 

Relaxarea poate fi nu numai autoindusă ci şi heteroindusă 
prin mijloace externe - ca masaj "caresse" (cu sensul de mân- 
gâiere fină, cu o presiune bine dozată, aplicat de o altă per- 
soană), tehnici de relaxare înregistrate pe bandă de magneto- 
fon, diverse aparate bazate pe ideea de feedback. Există deja o 
serie de aparate care, în scopul de a induce relaxarea, imită 
diverse zgomote din natură cum ar fi ciripitul de păsări, susur 
de izvoare etc. în viitor este de sperat că în loc de cafea, în 

stare de oboseală să recurgem pentru a ne "înviora" la servici- 
ile unui astfel de aparat. 

În concluzie la cele de mai sus, tehnica relaxării, cu rădă- 
cini adânc înserate în tradiţii spirituale milenare, se dovedeşte 
a fi pentru omul modern o soluţie fiziologică cu multe valențe 
- de la extensia câmpului de cunoaştere în profunzimea cului 
esenţial la conservarea stării de sănătate şi optimizarea sa fun- 
cțională. 


STRESUL ÎN LUMEA MODERNĂ 


Otrava fricilor 


Studiul influenței spiritului din noi asupra corpului este 
strâns conectat de acela al stresului. Stresul este o noţiune 
care, ca şi aceea de informaţie, a depăşit, după cum spuneam, 
pragul laboratoarelor de cercetări intrând în limbajul de uz 
general. 

Reacţia organismului la emoții şi în general la evenimente 
care tind să perturbe echilibrul intern al organismului a fost 
studiată de W. Cannon şi H. Selye. 

Walter Cannon a studiat modificările provocate de frică, 
prin confruntarea unei pisici cu un câine. Frica de câine a de- 
terminat la pisică o avalanşă de efecte care s-au dovedit a fi 
similare cu cele care apar după administrarea de adrenalină: 
tahicardie, tahipnee, pupilodilatație, piloerecție, creşterea glu- 
cozei în sânge. Se înțelege în context că şi numai ideea de 
pericol iminent va declanşa aceleaşi modificări în organism. în 
capitolul destinat universului gândirii am anticipat succint 
raportul dintre idee (gând) şi substanță. Avem prin exemplul 
de mai sus un ilustrativ argument ştiinţific. 

Prin celebrele sale experienţe pe câini, I.P. Pavlov a sesi- 
zat că efectul cel mai agresiv asupra sistemului nervos îl exer- 
cită frica. Se şi spune în popor: "am murit de frică" sau "am 
înghețat de frică". Expresia este folosită la modul figurat, de- 
sigur, dar se şi întâmplă ca oamenii să moară de frică. Descăr- 

carea de catecolamine este atât de brutală încât poate provoca 
moartea prin infarct miocardic. 

Se spune că pentru a demonstra, de asemenea, efectul fri- 
cii, cu o mie de ani în urmă, învățatul arab Ibn-Sina 
(Avicenna) a plasat un lup lângă un miel, separând animalele 
printr-un gard care le permitea să se vadă în permanență. Deşi 
avea hrană suficientă, mielul a început să slăbească într-un 
ritm accelerat. Teama de lup i-a tăiat orice apetit. 

Frica, teama de pericole - reale şi imaginare, ne tensio- 
nează, ne otrăveşte clipă de clipă celulele, ne scurtează zilele 
şi ne diminuează randamentul. 

Orice agresiune psihică sau fizică tinde să perturbe echili- 
brul intern al organismului. Ca urmare organismul va răs- 
punde printr-o serie de reacţii care tind să restabilească echili- 
brul pierdut. Acesta este fenomenul de stres. în termeni gene- 
rali, prin stres se subînțelege astăzi suita de griji, frământări, 
conflicte etc. care survin zilnic, lăsându-și amprenta asupra 
randamentului în activitate, asupra dispoziției noastre afective, 
pe care o bulversează, şi asupra sănătăţii care în timp se dete- 
riorează. Prin excesul de catecolamine pe care îl presupune, 
stresul poate avea ca urmare, în funcție de particularitățile 
reactive ale individului - apariția ulcerului digestiv, a hi- 
pertensiunii arteriale esențiale, a colopatiilor, a accidentelor 
vasculare cardiace şi cerebrale, a diverse tulburări psihice etc. 

Stresul face parte inerentă din viața noastră. Reacțiile im- 
plicate, în funcţie. de coloratura emoţională, vor avea un ecou 
favorabil sau nefavorabil, definind ceea ce a fost numit eustres 
şi distres. H. Selye descrie într-un mod plastic această distin- 
cție: eustres este emoția încercată la gândul că vei face o su- 
perbă ascensiune pe munte. Distres este anxietatea care te 
domină când rămâi blocat de o furtună pe panta muntelui. 

Deşi ecoul biochimic al emoțiilor pare să fie acelaşi indi- 
ferent de coloratura lor, ecoul biologic este, cu rare excepții, 
diferit. Celulele noastre au obligatoriu nevoie, pentru optima 
lor funcționare, de ecoul pozitiv al emoţiilor, pentru că fiecare 
celulă, având propria sa inteligență, se bucură şi suferă odată 

cu noi, după cum noi înşine murim în fiecare celulă care 
moare. Dincolo de afirmaţie, fiecare din noi ştie că în clipe fe- 
ricite zburdăm, suntem parcă mai uşori, faţa noastră este des- 
tinsă, ochii au strălucire de bucurie, iar în clipe de nefericire 
suntem parcă mai greoi, crispaţi, întunecaţi la față, palizi sau 
"verzi" de supărare. Este vorba aici de o nevoie fiziologică de 
bucurie, nu de o simplă plăcere pe care, dacă nu ne-o facem, 
nimic rău nu ni se întâmplă. De aici vine necesitatea "bucuriei 
de a trăi" pe care o vom discuta mai târziu. în continuare ne 
vom ocupa însă de ecoul negativ al stresului. 

Omul vieții moderne, prin gradul de suprasolicitare la care 
îl supune o civilizație tehnologică, ritmul alert impus vieții de 
astăzi, cu mult mai rapid decât cel de adaptare biologică, prin 
incertitudinile şi tensiunile sociale, plăteşte un greu tribut pa- 
tologiei prin stres. Din acest motiv se impune cu stringență 
elaborarea unei strategii de control al stresului. 


Fenomenul de "coping'" 


De vreme ce nu poate fi evitat, psihologii s-au gândit la o 
strategie de control al stresului sau de "ajustare". Este ceea ce 
s-a denumit prin termenul de "coping”. Unul din creatorii 
acestei şcoli este psihologul american Richard Lazarus, care a 
publicat o serie de lucrări pe această temă. Strategia de apă- 
rare față de stres cuprinde mai multe elemente din care vom 
reţine doar ceea ce ni se pare a fi esenţial. 

Se poate acţiona fie direct asupra evenimentului stresant, 
fie indirect asupra emoției generate de stres. Cea mai eficientă 
soluție este atitudinea de evitare a evenimentului stresant, bi- 
neînțeles atunci când este posibil. 

Când evenimentul stresant nu poate fi evitat se pot adopta 
alte căi: minimalizarea conştientă a efectelor, raționalizarea 
situației cu găsirea unei explicaţii cauzale, situarea imaginară 
în locul adversarului cu încercarea de a-i înțelege motivele şi 
reacția. în fine, cu puțină voință de impunere în plan psihic se 
poate distrage de la efectele unui stres inevitabil prin comuta- 
rea pe un eveniment fericit real sau imaginar. Ne putem ima- 

gina în cele mai plăcute şi mai imposibile situații, urmărind 
secvență cu secvență efectele lor asupra noastră. Oricât ni s-ar 
părea de bizară această strategie, veți vedea că numai cu puțin 
efort de însuşire devine foarte eficientă. Celulele noastre nu au 
nevoie de otrava biochimică a evenimentelor neplăcute care, 
cu excepția bolilor ereditare şi a traumatismelor fizice, condi- 
ționează terenul pe care se grefează întreaga noastră patologic, 
ci de efectul benefic al liniştii şi al satisfacţiilor realizate în 
plan psihologic. 

Controlul asupra emoţiei generate de stres se poate exer- 
cita prin temperarea propriilor reacții, conştientizând conse- 
cințele lor asupra noastră. 


Comportament de tip A şi B 


Doi cardiologi, Rosenman şi Fridman, au studiat tipul de 
comportament uman în raport cu incidența infarctului miocar- 
dic. în categoria A au inclus pe cei la care s-a constatat o frec- 
vență crescută a accidentelor coronariene. Sunt subiecții care 
se află într-o permanentă alertă, în competiție cu timpul, am- 
biţioşi, dornici să controleze orice situație în care se află, să 
domine, să cucerească vârful ierarhiei. Pe aceştia Selye îi nu- 
meşte "cai de cursă", aflându-se într-o permanentă mişcare, 
alergare. 

La polul opus se află tipul de comportament B - lent, des- 
tins, dispus să "amâne pentru mâine ceea ce nu poate face 
azi". Sunt asemănaţi cu "broasca ţestoasă" prin mersul lor lent, 
neprecipitat, fără angoasa timpului care se scurge ireversibil. 
Există, fără îndoială şi o a treia categorie situată între aceste 
două tipuri de comportament şi care este cea ideală. 

Riscul de îmbolnăvire al celor din categoria A este evi- 
dent şi nu numai pentru boli coronariene. Starea de perma- 
nentă crispare, tensiune, se însoţeşte de o eliberare crescută de 
catecolamine care depăşeşte cantitatea pe care organismul o 
poate utiliza. Excesul lor conduce la suferința tuturor celulelor 
noastre, iar solicitarea îndelungată conduce la epuizarea sur- 
selor de sinteză, antrenând alte consecințe patologice. Idealul 

apărării ar consta în comutarea tipului de comportament din A 
în B. Să adoptăm în permanență o conduită calmă, să acțio- 
năm după propriul nostru ritm biologic, pe care îl simțim ca 
fiind depăşit în clipa în care apare oboseala, crisparea, epuiza- 
rea bunei dispoziţii. Să avem puterea de a abandona acele si- 
tuații pentru care nu suntem creați. Dar acestea sunt vorbe de 
care doar arareori realitatea vrea să asculte. S-a constatat însă 
că acţiunea are şanse de succes nu prin avizarea asupra riscu- 
lui de îmbolnăvire ci, din nefericire, abia după ce accidentul 
vascular s-a produs. Sigur, este uşor să dăm sfaturi oamenilor, 
dar este foarte greu să fie urmate. Capacitatea noastră de auto- 
control este diferită de la om la om. Unii reuşesc, alţii nu. Dar 
chiar dacă nu ne putem schimba tipul de comportament în 
mod radical, fiind dictat în ultima instanță de structura noastră 
biologică, ne rămâne totuşi o posibilitate de diminuare a 
efectelor permanentei noastre stresări. Să ne creăm pauze de 
refacere a rezervelor noastre energetice prin introducerea unor 
momente de relaxare. Va fi ca o baie purificatoare după un 
drum prăfuit într-o zi de vară. Este minimum din ce se poate 
spera. 


Imageria mentală pozitivă 


Spuneam că Universul este gând, informaţie. Omul apar- 
ține Universului. Ca urmare el însuşi este gând, informație. 
Suntem un ansamblu de cuante de energie, realizat după pro- 
iectul unei inteligențe de care inteligența noastră este străină. 
Dacă omul nu este perfect, în ciuda inteligenței cristalizate în 
el, explicaţia ține de paradox. Omul comite erori tocmai prin 
instrumentul pe care "Creatorul" i l-a pus la dispoziție pentru a 
evolua. Acesta este liberul arbitru, posibilitatea de opțiune, de 
discernere între Bine şi Rău, între util şi inutil, între fast şi 
nefast. Fără această facultate pe care omul o posedă în cel mai 
înalt grad, în raport cu celelalte animale, n-ar fi reuşit să-şi 
dezvolte niciodată o civilizaţie, să se desprindă de tiparele de 
conduită impuse de natură, prea puţin mobile pentru a permite 
implicarea sa în creație. Acesta este paradoxul: săvârşim erori 

prin ceea ce ar trebui să evoluăm spiritual. De aici rezultă ne- 
voia de control al gândirii, de dirijare autocontrolată a activi- 
tății noastre psihice, aflată în relație directă cu subconştientul 
în care sunt prezente toate patern-urile sau modelele funcțio- 
nale ale organismului. Aceste patern-uri se află la baza între- 
gii noastre fiziologii. Fiind ele însele informaţie -, gând depo- 
zitat în structurile inconştientului, pot fi controlate după do- 
rință prin tehnicile de control al gândirii. Am subliniat cre- 
dem, suficient până acum, că orice gând emis de creierul nos- 
tru, dincolo de conţinutul semantic, are o triplă funcționalitate 
prin suportul implicat. Este mai întâi un câmp energetic mo- 
dulat în semnale purtătoare de informaţie. Comportă apoi o 
modificare de ordin biochimic şi o alta de ordin molecular 
substanţial. Ca urmare, spiritul are capacitatea de a controla 
sănătatea propriului corp prin modelul informaţional energetic 
implicat, prin modificările de ordin biochimic şi molecular pe 
care le dezvoltă. 

Suntem cum gândim. Din acest motiv, controlul gândirii 
este cheia transformării noastre, a întregii noastre deveniri. 

Un rol esenţial în acest sens îl are ceea ce a fost numit 
imageria mentală pozitivă. Fiecărui eveniment psihic îi cores- 
punde obligatoriu un eveniment fizic, după cum am subliniat. 
în consecință, evenimentele fizice din noi vor reflecta conţi- 
nutul imaginilor noastre mentale. 

Venim pe lume cu toate acele programe necesare condui- 
tei în viață. Este necesară aici o lămurire. Să nu confundăm 
programul cu învățarea. Se ştie că aceste aspecte au fost în- 
delung dezbătute şi au fost obiectul unei dispute dintre 
Chomsky şi Piaget (a se vedea 7eorii ale limbajului, teorii ale 
învățării, Dezbaterea dintre Jean Piaget şi Noam Chomsky, 
Ed. Politică, Bucureşti, 1988). Dacă un descendent uman n-ar 
dispune din naştere de structurile necesare anatomic şi fizio- 
logic însuşirii limbajului articulat, acesta n-ar vorbi niciodată - 
cum din nefericire se şi întâmplă câteodată. Avem deci în noi, 
în celule şi în subconştient, înscrise toate programele de acţi- 
unc, inclusiv cele de vindecare. Aceste programe se pot de- 

clanşa spontan, sau dirijat în cazul celor instruiți prin tehnici 
specifice. Dacă un proces de vindecare a unei boli îl anticipăm 
imaginativ se pot obține performanțe deosebite în boli grave 
incurabile sau scurtări, după unii autori cu 30% ale timpului 
de vindecare în celelalte suferințe: Este ca şi cum am crea prin 
gândurile noastre un model-ghid înscris într-un câmp energe- 
tic premergător procesului de vindecare. 

Formarea unei imagini mentale pozitive care se înscrie în 
aceea a "imaginii de sine", comentată deja, este valabilă pen- 
tru întreaga noastră psihologie, cu implicaţii în învățare, trăire 
afectivă, conduită socială, sănătate şi boală. 

Am precizat mai sus că în timpul stării de relaxare apare o 
stare de conştiență modificată, intermediară între somn şi ve- 
ghe. Tehnica imageriei mentale pozitive constă în formarea în 
timpul stării de relaxare a unor imagini care au ca obiect uni- 
versul nostru interior. în consecință, prin tehnica imageriei 
mentale obținem un dialog cu propriul nostru subconştient. 
Dennis Jaffe (La Gucrison est en soi, Ed. Robert Laffont, 
Paris 1981) comentează pe larg beneficiile imageriei mentale 
pozitive plecând de la specializarea diferită a celor două emis- 
fere cerebrale. Există deja o literatură relativ extinsă în acest 
sens, exploatată mai mult de către psihologi. Emisfera cere- 
brală stângă se consideră a fi sediul gândirii logice, raţionale, 
analitice şi discursive. Este de asemenea sediul decodificării 
simbolurilor verbale şi grafice, adică al limbajului articulat şi 
al scrisului. Ne oferă deci o reprezentare digitală, 
secvențţializată a lumii. Emisfera cerebrală dreaptă ar fi sediul 
limbajului simbolic, metaforic, al gândirii intuitive, al repre- 
zentării analogice, al trăirilor artistice şi imaginative. 
Conştiența noastră clară, condiționată de starea de veghe, soli- 
cită în mod dominant emisfera cerebrală stângă în timp ce 
imageria mentală presupune o punere în repaus a acesteia, cu 
activarea emisferei cerebrale drepte. După C.G. Jung, creierul 
drept este sediul limbajului prin care se exprimă inconştientul 
nostru. De aceea este un limbaj simbolic, metaforic şi intuitiv. 
Prin imageria mentală se obține o punte de legătură între con- 

ştiinţa orientată dominant spre exterior şi conştiinţa modifi- 
cată, orientată spre interiorul nostru. Se obține astfel un echi- 
libru între interiorul şi exteriorul nostru, între conştient şi in- 
conştient, o armonizare a ființei noastre. Obținem armonia atât 
de necesară în interiorul nostru şi în afara noastră. 

Dezvoltarea conştiinţei interioare ne permite accesul la 
singura sursă a adevărului despre noi, care se află înscris în 
profunzimea subconştientului nostru. Fiind expresia inteli- 
genţei cosmice în noi, conține informația nu numai referitoare 
la propria noastră persoană ci şi la Univers, pentru că suntem 
martorii evoluţiei sale de la "prima undă de lumină" care a 
fost la "începuturi". De aceea în subconştientul nostru este 
înscrisă însăşi cartea Universului. Avem în sângele nostru, în 
celulele noastre, în psihicul nostru amintirea tuturor ființelor 
care ne-au precedat şi însemnul demiurgului care ne-a creat. 
Iată de ce, dezvoltând o metodă de plonjare în tenebrele 
subconştientului obținem accesul la lumea simbolurilor din 
noi, a adevărurilor care nu ajung la lumina rațiunii, la sursa 
cea mai completă de cunoaştere. Aici zac forțele latente care 
sunt o prelungire a forței cosmice din noi; aici există o biblio- 
tecă ce conține toate datele necesare despre noi privind 
potenţialitățile noastre, dorințele, împlinirile şi neîmplinirile, 
conflictele, frustrările, cauzele bolilor şi căile de vindecare. 
Aici zace o lume de care la început ne vom speria, pentru că 
reprezintă urma tuturor evenimentelor la care spiritul nostru a 
fost martor în odiseea sa cosmică. 


Tehnica imageriei mentale pozitive 


Pentru a şti ce fel de imagine mentală trebuie să ne con- 
struim, este nevoie mai întâi să ne cunoaştem. Aflaţi în stare 
de relaxare să aducem în imagine filmul întregii noastre vieți 
pe etape. Începem de unde vrem - fie derulând timpul înapoi, 
fie în sensul firesc plecând de la primele amintiri despre noi. 
Conştientizăm pe cel ce se manifestă în noi, evident în totală 
sinceritate, altfel ne furăm singuri şi nu obținem nimic. Con- 
ştientizăm apoi pe cei din jurul nostru, manifestările lor în 

raport cu ale noastre; gradul lor de înțelegere față de copilul 
care nu ştia să exprime exact ce vrea sau care dimpotrivă îşi 
impunea tiranic dorințele, atitudinea lor afectivă faţă de noi, 
eventuala diferență de comportament a celor doi părinţi, rolul 
lor determinant în educația noastră, consecinţele în plan afec- 
tiv ale absenței unuia dintre părinți, relația noastră cu ceilalți 
copii - fraţi sau din mediul apropiat -, dorința spontană de a 
studia sau obligarea de către familie, dorințele noastre de 
afirmare în mediul social, frustrările, neîmplinirile, într-un 
cuvânt tot ceea ce constituie viața noastră. 

Vom descoperi astfel un personaj ciudat care seamănă cu 
noi şi pe care în punctul de plecare, la vârsta la care ne impu- 
nem idealurile l-am fi dorit altfel. Pe acest om trebuie noi să-l 
reconstruim prin tehnica imageriei mentale. 

Odată inventariate frustrările, neîmplinirile, suferințele, 
relațiile noastre cu lumea, implicarea noastră în lume şi a lu- 
mii în viața noastră, începem să ne construim acele imagini 
care corespund dorințelor noastre ideale. Prin exercițiu repetat 
le vom impune ca programe subconştientului care, cu timpul, 
va face din ele instrumente de lucru, modele de funcționare 
pentru organismul nostru. 

Imaginea poate fi formulată în limbaj logic sau metaforic. 
Dacă obiectivul îl constituie vindecarea unei boli, imaginaţia 
poate reproduce întregul proces de vindecare. Dacă dorim să 
amendăm suferința unei zone sau organ, după ce ne-am rela- 
xat, ne concentrăm pe zona respectivă şi conştientizăm toate 
semnalele pe care ni le trimite. Construim apoi o imagine cu 
scop terapeutic. Rămânem concentrați pe această imagine S5- 
10 minute. Se repetă de două ori pe zi exercițiul până la obţi- 
nerea efectului dorit. 

Cei care pot să-şi impună o anumită ordine în spirit, să 
dispună de o minimă forță de stăpânire, pot obține un indis- 
cutabil efect terapeutic sau corectiv. Acesta este mecanismul 
autotransformării, al autoperfecţionării, al autovindecării. Este 
evident că obiectivul imaginii impuse poate fi de orice alt or- 
din decât cel terapeutic. Este o literatură imensă care tratează 

acest subiect şi traversează întreaga cunoaştere ezoterică. Este 
cert că timpurile străvechi ne-au transmis o cale de regăsire şi 
de actualizare a Sinelui cu efecte care sunt proporționale cu 
gradul de stăpânire a propriului spirit, de autocontrol al gân- 
durilor care ne asaltează asemenea scânteierilor de stele pe 
bolta întunecată. 

Un interesant exemplu de utilizare a imageriei mentale 
pozitive ni-l oferă dr. J.A. Sage, care ne invită la aniversarea 
zilei sale de naştere în anul 2129 când va împlini... 250 de ani. 
Sage descoperă metoda la vârsta de 76 de ani. Pentru a-şi di- 
minua cifrele tensiunii arteriale i-a construit o imagine cores- 
punzătoare a acesteia. Într-o lună de zile ar fi obținut efectul 
dorit. în recomandările sale începe cu reglarea ritmului respi- 
rator. Apoi cu ochii închişi îşi "goleşte mintea de gânduri" şi 
îşi formulează sugestii pe care le repetă până când subconşti- 
entul le acceptă. Când a apărut ediția a doua a cărţii sale "Cum 
să ai o sută de ani şi să te bucuri de ei" avea 96 de ani şi o 
sănătate uimitoare... 

O serie de autori vorbesc despre existența la nivelul 
subconştientului nostru a unui adevărat "ghid interior" sau 
"consilier intern". în noi trăieşte cel mai bun medic, ni se 
spune. Trebuie doar să găsim calea de acces spre el. Este cele- 
bru cazul lui Edgar Cayce care, aflat în stare de conştiinţă 
modificată autoindusă, oferea informaţii referitoare la diag- 
nostic şi remedii terapeutice pentru zeci de mii de bolnavi, 
uimind lumea medicală. 

Se poate uşor constata, prin proprie experiență, existența a 
două tipuri de decizie în creierul nostru. Una este cea a cenzu- 
rii conştiente raționale. Decizia se ia în baza unor criterii raţi- 
onale. Cea de-a doua este intuitivă, fără un raport aparent lo- 
gic. Este ghidul nostru interior care ne spune da sau nu ori de 
câte ori avem nevoie de un sfat. De cele mai multe ori şi în 
ciuda unor argumente impuse de rațiune, ghidul ce pare să țină 
mai mult de structurile noastre afective se dovedeşte a avea 
dreptate. în funcție de imaginația individuală, acest ghid poate 
lua chiar înfăţişarea unor persoane cunoscute sau necunoscute 

cu care se stabileşte un dialog în timpul stării de relaxare pro- 
fundă cu atingerea unei conştiinţe transpersonale. Cel ce 
ajunge aici are la dispoziţie o sursă de informație excepțio- 
nală, fără a fi totală, pentru că nimeni nu poate avea decât atât 
cât i se permite. Dar este incomparabil extinsă în raport cu alte 
surse de cunoaştere. Nu vom insista asupra detaliilor metodei, 
pentru că există un mare risc pentru cei cu un echilibru psihic 
precar de a interpreta propriile lor idei delirante ca fiind reali- 
tăți despre care au citit sau auzit. Din păcate, mulți dintre 
aceştia, veritabili bolnavi psihici, sunt acreditați din necu- 
noaştere prin diverse mijloace de popularizare construind în 
jurul lor o atmosferă de senzaţional - când nu este decât o 
simplă boală psihică. Este foarte important se stabilească li- 
mitele dintre normal şi patologic şi dintre normal şi paranor- 
mal. Aceste limite sunt extrem de mici şi pentru a le stabili 
este nevoie de multă onestitate şi de cunoaştere. 


Sentimentul de a fi sau "bucuria dea 
trăi" 


Dincolo de dorința de a fi, exprimată prin posibilități per- 
sonale şi niveluri de aspirație, dincolo de dorinţa de "a avea" 
care ţine de trebuință şi simț critic, mai rămâne încă ceva. Este 
fondul conştiinţei noastre, exprimată în limbajul comun prin 
întrebarea cum ne simțim. Este starea fără dorințe, fără dis- 
confort. Este o reflectare a spiritului în sine sau ceea ce sesi- 
zăm când spiritul se întoarce asupra lui însuşi prin fenomenul 
de introspecţie. 

Putem considera această stare ca fiind linia de zero, 
punctul de plecare al vieţii noastre psihice. în mod normal 
această stare exprimată prin sentimentul de "a fi" trebuie să se 
situeze uşor deasupra liniei zero, spre o motivare afectivă po- 
zitivă. Este starea corespunzătoare sentimentului caracterizat 
prin "bucuria de a fi”. Vrem sau nu vrem să admitem, în sta- 
diul actual de cunoaştere trebuie să spunem că psihicul este în 
since, ca şi corpul, o sferă, un câmp energetic. Fiecare stare a 
psihicului nostru, fiecare sentiment nu reprezintă decât o 

treaptă, un anumit nivel energetic. Există ca urmare un nivel 
energetic foarte bine delimitat, propice stării noastre de sănă- 
tate. Acest nivel este cel care corespunde motivării noastre 
afective, sentimentului caracterizat prin bucuria de a fi. Psihi- 
cul, creierul, toate celulele noastre au nevoie pentru a-şi men- 
ține un echilibru fiziologic şi pentru a avea o funcționalitate 
optimă de reflectare în plan biochimic a motivării noastre 
afective, de bucuria de a fi. Acest nivel psihologic cu corelate 
energetice, informaţionale, biochimice şi neurofiziologice 
reflectate până la ultima celulă din noi, corespunde armoniei 
noastre interne şi externe. Nu poate exista sănătate, dezvoltare 
şi funcționare optimă fără să existe o armonie funcțională între 
conştientul şi inconştientul nostru, între funcţiile noastre in- 
terne, între noi şi semeni, între noi şi Cosmos. Toate aceste 
verigi sunt strâns legate şi interdependente. 

Cititorii romanului "Shogun" al lui James Clavell (Ed. 
Univers, 1988) îşi amintesc de frecventa folosire de către per- 
sonajele cărții a noțiunilor de "armonie": şi de "karma". Marea 
lor grijă era aceea de a nu-şi tulbura armonia. Toate eveni- 
mentele nefericite erau puse pe seama "karmei", a sorți. Le 
acceptau deci ca venind dintr-o altă condiționare a vieţii lor pe 
care, de vreme ce n-o puteau schimba, nu este rațional să se 
tulbure, să-şi strice armonia. Păstrarea armoniei psihice repre- 
zintă_ aşadar condiţia esențială pentru sănătatea şi optimizarea 
funcțională. Omul din vremea noastră pare să fi uitat de mult 
ce înseamnă armonia din spiritul său. în fiecare clipă, fie că 
lecturează o carte, fie că deschide televizorul, merge pe stradă 
sau se află la serviciu, ghearele dizarmoniei i se înfig în suflet. 
Este într-adevăr nevoie de o mare forță de stăpânire de sine ca 
să rămâi netulburat în vacarmul lumii actuale. Cu câteva ex- 
cepții, şi acelea fără succes astăzi, întreaga noastră viață este 
clădită pe structuri dizarmonice. Furia politică, şantajul celor 
mari asupra celor mici, literatura de senzație, muzica sinco- 
pată, filmele de groază, "ştirile străzii", intoleranța oamenilor 
înrăiți de sărăcie într-o lume care îşi exhibă opulenţa - nu pot 
decât să cultive ura, anxietatea, comportamentul deviant - 

toate conducând în final la binecunoscuta "fericire" a omului 
modern. Tocmai pentru acest motiv marii înţelepţi au simțit 
nevoia să se retragă din lume şi să mediteze în linişte. 

Din punctul de vedere al trăirii psihologice pure nu are 
nici o importanță ce avem şi cât avem. Dincolo de minimul 
necesar rămânem doar cu noi înşine, cu sentimentul de mul- 
țumire sau de pustiire a fiinţei noastre. 

În lumea modernă, autoritatea religiei s-a pierdut pentru 
cei mai mulți dintre oameni, fiind înlocuită cu aceea a ştiinţei. 
Să ascultăm cel puţin de rațiunea acesteia, şi nu doar de pa- 
tima care pare să motiveze lumea modernă. 

Privind lucrurile din unghiul strict al ştiinţei, există, după 
cum spuneam mai sus, o “artă de a trăi” sau mai exact o "şti- 
ință de a fi”. Tot ceea ce are reflectare asupra omului trebuie 
să se bazeze numai pe ştiinţă, pe cunoaşterea izvorâtă din şti- 
ință. Orice altă motivare înseamnă subiectivism, individualism 
şi sursă de discordie, de conflict sub toate formele sale, prin 
inacceptarea de aceia care au alte interese şi o altă modalitate 
de a gândi şi de a interpreta lumea. 

Ştiinţa trebuie să constituie singurul criteriu obiectiv, Sin- 
gurul numitor comun al tuturor judecăților omeneşti. Să ră- 
mânem încă în acest spațiu. Ştiinţa de a trăi înseamnă arta de a 
trăi în armonie cu legile Universului după cum am subliniat 
deja, deoarece nimeni nu poate trăi independent de semeni şi 
de Univers, fiind cu toții doar rotiţe ale angrenajului cosmic. 
Respectând legile naturii, acestea vor lucra în favoarea noas- 
tră. Nu stăpânind legile naturii ci folosindu-ne de ele, printr-o 
cunoaştere profundă şi acțiune bine gândită. A acționa împo- 
triva legilor naturii înseamnă a acționa împotriva noastră, 
pentru că natura nu iartă, după cum uşor putem sesiza din 
consecințele ecologice şi din patologia cu care se confruntă 
lumea actuală. Legile naturii nu pot fi eludate pentru că ele 
sunt anterioare nouă, iar noi nu suntem decât reflexul lor. 
Omul este singura ființă care s-a implicat, cu consecinţe ne- 
faste, în demersul naturii. Este adevărat că nu întotdeauna din 

rea intenție ci din ignoranță, din necunoaşterea tuturor verigi 
or care sunt înapoia primei aparenţe de care s-a folosit. 

Să revenim însă la necesitatea păstrării armoniei şi la con- 
secințele perturbării ei. Consecințele perturbării armoniei 
noastre funcționale sunt acelea explicate la patologia stresului. 
Acestea trebuie să fie văzute în permanenţă în plan energetic 
şi biochimic. 

Opus dorinței şi bucuriei de a trăi este sentimentul de de- 
primare, de descurajare, de inutilitate a vieţii, care poate 
merge uneori până la dorința de autosuprimare. Desigur, con- 
diții vitrege de viață, evenimente dramatice, catastrofe etc. pot 
conduce la pierderea dorinţei de a trăi, a grijii față de sine. 
Abandonarea în fața momentelor dificile înseamnă însă 
autocondamnare la îmbătrânire precoce, la boală şi suferință. 
Susținerea morală a celor din jurul nostru, ca şi propria conşti- 
entizare a situaţiei ne pot fi utile. 

Trebuie să realizăm mental că devreme ce am apărut, 
există probabil un sens care ne scapă, că trebuie să trăim dacă 
nu pentru noi, atunci pentru viaţă în sine ca fenomen cosmic 
oferit fără vrerea noastră dar rămas în puterea voinţei noastre. 
Este aici un paradox: n-am vrut să ne năştem dar suntem obli- 
gaţi să trăim. Cu aceste gânduri şi sentimente au rezistat mulți 
oameni în detenție, unde au ajuns fie pentru apărarea unui 
ideal, fie prin erori săvârşite, reluându-şi după aceea viața de 
la capăt. Totul este să fie depăşit momentul. Timpul le vin- 
decă apoi pe toate, cum se spune. Există în om o putere mai 
tare decât împrejurările nefericite. Cu voință se poate ridica 
deasupra lor. Aici se vede măreţia omului. 

În plan energetic depresia înseamnă un nivel de energie 
scăzut. Omul nu mai are forță să trăiască normalul. Prelucra- 
rea în continuare a gândurilor negative, a miilor de "de ce”- 
uri, nu face decât să ne consume în plus energia necesară tutu- 
ror celulelor noastre. De aici şi suferința lor. Să privim faţa 
crispată, întunecată şi imobilă, să observăm privirea stinsă şi 
pierdută a celor ce suferă. Apetitul dispare, activitatea, corpul 
se clatină, totul pare să se prăbuşească. Deducem de aici nece- 

sitatea efortului de a ne învinge, indiferent de cauza sa. Ac- 
ceptând-o ne pedepsim de două ori - prin cauză şi prin efect. 

Frica ne consumă de asemenea o mare cantitate de ener- 
gie, având în acelaşi timp efecte negative prin catecolaminele 
pe care le descarcă. Am amintit mai sus experienţele lui 
Avicenna şi ale lui Cannon pentru a demonstra consecințele 
sentimentului de frică asupra organismului. Descărcarea de 
catecolamine poate fi atât de violentă încât se poate produce 
un infarct miocardic sau se pot declanşa boli latente ca epilep- 
sia, diferite forme de nevroze etc. De aici se pot extrage multe 
concluzii cu privire la anxietăţile din societatea modernă, dar 
să discutăm doar pe aceea de a înceta să ne gândim în clipe de 
linişte la pericole imaginare sau probabile. Dacă momentul 
trăit ne oferă linişte, ce rost are să ne înveninăm viața de două 
ori - şi "acum" şi "cândva". Este o înțelepciune simplă să tră- 
ieşti efectiv doar clipa. Teama fără obiect (anxietatea), teama 
de a fi bolnav de ceva grav când nu ai nimic, teama de a nu 
face infarct când poți avea doar o banală jenă în zona inimii, 
în ciuda asigurărilor date de medic - sunt circumstanţe care 
pun sistemul nervos în stare de tensiune, provoacă scăderea 
capacității de efort intelectual, epuizează secreția glandelor 
endocrine creând terenul favorabil pentru diverse tipuri de 
boală şi în mod cert ne scurtează viaţa. 

Furia, mânia, panica intensă, agitația continuă presupun 
acelaşi substrat energetic şi biochimic şi au în consecință ace- 
leaşi efecte imediate şi tardive prin persistența în timp. 

Ura, invidia, gelozia, dorinţa de răzbunare chiar neex- 
primate verbal ci doar prelucrate mental acţionează în acelaşi 
mod. Să observăm că aceste ultime sentimente comentate au 
ca obiect-țintă alte persoane. După concepția ezoterică, aces- 
tea sunt gânduri negative care sunt reflectate înapoi la cei ce 
le-au emis. Aşadar efectul negativ se exercită asupra sursei şi 
nu asupra celor vizați. Aceeaşi interpretare o oferă şi concep- 
țiile religioase când le pun sub interdicția poruncilor. Este deci 
aici un adevăr demonstrat de ştiinţele moderne dar surprins în 
alți termeni de către toate codurile morale elaborate până 

acum - indiferent de modul cum au fost motivate. Există ca 
urmare o singură cunoaştere. Este nevoie doar de mintea ca- 
pabilă să le pătrundă pe toate. 

Orgoliul şi egoismul au făcut de asemenea obiectul multor 
discuţii pe teme de morală. Opus lor, religia creştină proclamă 
umilința, budismul neimplicarea, morala clasică modestia şi 
generozitatea. De ce este dăunător orgoliul, ne-am întrebat şi 
am întrebat. "În plan energetic, orgoliul înseamnă o închidere 
a căilor de comunicare, de dialog cu lumea şi cu universul", 
mi-a răspuns părintele Constantin Galeriu. Consecințele sunt 
uşor de înțeles. Deschiderea spre dialog, acceptarea semenilor 
ca parteneri, respectarea Legii prin care se exprimă Universul 
sunt condiţii fără de care nu putem evolua. 

În plan moral, orgoliul înseamnă închiderea într-un spaţiu 
îngust, înseamnă intoleranță la opiniile şi acţiunile altora, în- 
seamnă sursă de conflict, de agresivitate, de dezbinare şi de 
ineficiență. Nu trebuie să căutăm prea mult spre a vedea 
dezastrele pe care le provoacă. 

Egoismul este una din trăsăturile negative de caracter care 
nu pot trece niciodată neobservate. Lasă o impresie jenantă şi 
te scoate din afecțiunea celorlalți. Egoismul se opune princi- 
piului de autoconsistență a materiei în virtutea căruia fiecare 
dintre noi trebuie să trăiască doar în interconexiune cu ceilalți. 
Prin egoism ne izolăm de context şi ne stagnăm evoluţia. Se 
ridică aici o întrebare firească: până unde grija pentru sine 
înseamnă egoism? Până la limita decenţei, credem că ar suna 
cel mai bun răspuns. 

Prin egoism se caută fericirea de a avea cât mai mult şi de 
a fi cât mai sus. Dar poți avea lumea şi să fii nefericit. Ferici- 
rea nu înseamnă a avea mai mult decât îţi trebuie ci a accepta 
să ai atât cât îți trebuie. Dorinţa împlinită cheamă o altă do- 
rință şi fericirea rămâne o himeră. A te opri acolo unde nu 
frizează egoismul înseamnă a te lupta cu tine însuţi, cu demo- 
nul dinăuntru care încontinuu cere. Aici intervine Înţelepciu- 
nea. Să potoleşti nu numai gândul, ci şi pe cel de dinapoia 
gândului. 

Toate aceste manifestări ce țin de implicarea noastră afec- 
tivă în lume, de adaptare, de modul în care o receptăm - sunt 
surse de consumare parazită a energiei noastre, de perturbare a 
armoniei, a acelei stări psihologice propice sănătății. 

Păstrarea armoniei în întreaga noastră fiziologie presu- 
pune cultivarea gândurilor şi sentimentelor pozitive opuse 
acestor manifestări consumptive de energie. Încrederea în po- 
îndepărtat spre care s-au îndreptat întotdeauna privirile celor 
loviți de suferință, calmul, stăpânirea de sine, buna dispoziţie - 
au un net efect vitalizant pentru organism. Evită pe de o parte 
pierderile inutile de energie, iar pe de alta au un efect de în- 
cărcare energetică a organismului. Comutarea pe registrul 
trăirilor benefice pentru viață, în sensul ci profund şi esenţial, 
nu se poate face decât printr-un permanent control asupra 
gândurilor şi manifestărilor noastre. 

Prin sine omul este o ființă firavă, care nu se poate ajuta 
singur. Pentru a reuşi este nevoie să se conecteze la o sursă de 
forță mai puternică decât el. Şi forța de mărime infinită este 
cea a Universului, iar singura modalitate de a se conecta la 
Univers, de a beneficia de forța sa incomensurabilă, o consti- 
tuie stabilirea de raporturi armonioase cu acesta. Termenul de 
armonie nu este aici un subterfugiu, ci modalitatea cea mai 
simplă de a defini o relaţie care face obiectul gândirii mitice, 
al religiilor, al filozofiei şi al ştiinţei, după cum vedem. Evi- 
dent, modul de abordare este diferit, dar esenţa şi finalitatea 
sunt aceleaşi. Din nou ne aflăm în fața unei unități a cunoaşte- 
rii umane. O rădăcină unică, dar cu tulpini diferite. Cei care 
nu pot vedea această rădăcină rămân robii unei viziuni limi- 
tate. 

Efortul de control autoimpus asupra gândirii trebuie să vi- 
zeze toate acele acțiuni care îl pun într-un armonios acord cu 
sine şi cu Universul. Privită. din acest unghi, viaţa poate fi 
trăită în cel puţin două moduri: ca manifestare spontană, an- 
trenat de evenimente, sau exercitând un control asupra lor. 

Vom insista asupra acestui ultim mod care se subscrie, după 
cum spuneam, ştiinţei de a trăi. 

Spuneam de asemenea că, privit sub aspect energetic, 
omul este o sferă, un câmp de energie. Cu cât energia sa de 
câmp este mai mare, cu atât performanțele sale funcţionale 
sunt mai mari. Omul obişnuit, considerat normal, de vreme ce 
aceştia constituie majoritatea, lucrează cu un randament fizic 
şi intelectual redus din cauza pierderilor parazite, deci inutile, 
de energie printr-o mulţime de canale pe care nu ştie să le în- 
chidă. Cunoaşterea sa este de asemenea neperformantă, limi- 
tată la simțuri şi la instrumentele pe care şi le-a inventat. Pen- 
tru a atinge performanţe optime în acțiune şi îndeosebi în cu- 
noaştere, el trebuie să înveţe să închidă toate porţile de pier- 
dere inutilă a energiei. Aceasta este tehnica de control 
autoimpus al gândirii prin care omul poate reuşi în efortul de 
autoperfecționare, de autotransformare, de "apropiere de zei“ 
cum spunea Platon. Ei depăşesc ceea ce am numit nivelul cri- 
tic de energie, dincolo de care se deschide accesul spre cu- 
noaşterea realității ultime. (Nu vrem să spunem prin asta că 
oamenilor le este accesibilă cunoaşterea totalității ci doar a 
unor fragmente din Realitate). Nu intră aici în discuţie acele 
cazuri rarisime de oameni dotați de la natură, care nu au ne- 
voie de un efort special impus, ci se manifestă spontan. 

Primul lucru care ni se pare a fi esenţial în viață pentru a 
evita să ne risipim este fixarea unui ideal care să corespundă 
propriilor noastre resurse, sentimentului de utilitate prin care 
ne validăm față de semeni şi faţă de noi înşine. Oamenii ne- 
mulțumiți de ceea ce fac şi de ceea ce sunt au în permanență 
un aer de nefericire. Îşi caută refugiul în boli imaginare care 
devin preocuparea lor majoră, scuza lor principală pentru in- 
satisfacția de care nu pot scăpa. Se lasă foarte greu convinşi că 
de vină nu este vreo boală misterioasă, ci viața lor lipsită de 
satisfacţii. Solicită în permanență un medicament "minune", 
dar negăsind "pilule pentru fericire" sfârşesc prin a-şi imagina 
că au o boală gravă şi netratabilă. Pentru aceştia, singura pi- 

lulă utilă este relevarea sursei de conflict şi orientarea spre o 
preocupare în stare să le procure ceca ce le lipseşte. 

Realist vorbind, în viață nu întotdeauna circumstanţele ne 
sunt favorabile. Ce ne rămâne de făcut contra monotoniei, a 
blazării, a platitudinii? Trebuie să facem efortul să ne smul- 
gem cu toată forța găsind o ocupaţie, un "hobby" care să ne 
relaxeze, să ne "încarce bateriile" epuizate, să constituie o 
defulare pentru presiunea noastră psihică. Colecţia de timbre, 
pictura ca amator, sculptura în lemn pentru propria noastră 
plăcere etc. sunt doar câteva sugestii pentru preocupări colate- 
rale care pot să ne cheme cu plăcere acasă după o zi de 
muncă. Nu se poate vorbi de o viață normală fără satisfacţii şi 
afecțiune. 

Lipsa de metodă şi risipirea în mai multe acțiuni în acelaşi 
timp are de asemeni ca urmare o pierdere ineficientă de ener- 
gie şi un randament redus. Se impune în consecință să ne or- 
donăm viața, planificându-ne judicios ceea ce avem de făcut, 
destinând un timp fiecărei acțiuni şi urmărind la sfârşitul zilei 
bilanțul celor ce ne-am propus. Este de dorit să se păstreze 
Chiar un jurnal al evenimentelor trăite. Vom avea cea mai plă- 
cută ocupaţie la vremea când vom rămâne fără ocupaţie. Cine 
n-are amintiri, n-are din ce se hrăni în amurgul vieţii, se spune 
şi, în plus, radiografia vieţii oricărui om este un inestimabil 
document pentru istorie. 

Este necesar să precizăm că inteligența cu care operăm în 
mod obişnuit poate rămâne aceeaşi, neinfluențată în orice 
condiţie fizică a corpului. Dar inteligența spiritului, aceea care 
presupune o "utilizare inteligentă a inteligenței" şi care este o 
sublimare a luminii, eliberată din adâncurile subconştientului, 
nu se manifestă oricum ci numai în condiții adecvate. Aici 
doar le vom aminti succint deoarece o analiză detaliată face 
obiectul altui volum axat pe această temă. 

Somnul este, desigur, calea cea mai fiziologică pe care 
natura a inventat-o pentru refacerea potenţialului nostru ener- 
getic. S-ar putea spune că randamentul, buna dispoziţie şi acel 
aer personal de om sănătos, destins, agreabil este în cea mai 

mare parte condiționat de beneficiul unui somn normal. In- 
somnia induce nervozitate, aspect iritat al mimicii, pierderea 
tre psihice în raport cu mediul deoarece şi aceasta are nevoie 
de o anumită cotă de energie pentru a se manifesta normal. 
Depresia de epuizare are acelaşi mecanism de formare. Agili- 
tatea şi forța de muncă sunt de asemenea serios afectate. De 
aceea oamenii care au şansa de a avea un somn normal, odih- 
nitor, pot considera că soarta a fost generoasă cu ei. Prin mi- 
mica relaxată şi atitudinea agreabilă sunt uşor acceptaţi în 
relațiile interpersonale şi îşi datorează acestui fapt o mare 
parte din succesul social, mai ales în profesiunile care implică 
o relaţie cu publicul - medici, profesori, actori etc. 

Nevoia de somn este diferită ca durată de la om la om. 
Esenţial este ca la trezire să fie complet odihnit, să aibă un aer 
de prospeţime, de reconfortare. Generalizarea unor cazuri in- 
dividuale este eronată. Informaţia că Napoleon dormea doar 4- 
5 ore din 24 de ore trebuie să fie mai întâi suspectată de 
subiectivismul celor din anturaj, care întotdeauna în astfel de 
situații au făcut mitologie pentru a-şi dovedi utilitatea. Şi dacă 
este reală, nu poate avea caracter de generalitate. 

Insomnia este astăzi suferința cea mai răspândită din 
lume. în epocile preindustriale, oamenii nu sufereau în aceeaşi 
măsură de insomnie deoarece somnul natural era condiționat 
de mişcare, de efortul fizic. Astăzi omul a luat-o înaintea natu- 
rii, şi-a diversificat viaţa, a intervenit solicitarea nervoasă în 
locul celei fizice şi odată cu aceasta şi insomnia. 
Catecolaminele rezultate din solicitările nervoase, din ceea ce 
am numit gânduri şi trăiri negative, rămân neutilizate în sânge 
exercitând un efect de stimulare asupra formației reticutare 
care, la rândul său, menține creierul în stare de veghe. De 
aceea când avem o activitate sedentară avem zilnic nevoie de 
mişcare, de efort, atât pentru condiţia unui somn normal cât şi 
pentru efectul fortifiant asupra organismului în general. Omul, 
ca de altfel întreaga lume vie, a fost programat pentru mişcare, 
nu pentru opusul ei. în aceeaşi ordine de idei se impune să 

evităm seara orice activitate cu efect de incitare psihică, cu în- 
cărcătură emoţională negativă - discuţii, lecturi, filme. Când 
televiziunea ne "delectează" seara cu filme care "ne taie respi- 
rația" nu se poate spune că a avut o inspiraţie... psihologică. 

Despre corpul uman privit ca templu în care sălăşluieşte 
spiritul nostru citim şi în literatura biblică. Aceeaşi viziune au 
avut-o încă mai înainte grecii. Graţia, armonia, perfecțiunea, 
materializate în reprezentarea corpului uman sunt aidoma ce- 
lor pe care le vedem în ridicarea templelor. Chiar dacă în mod 
artificial am face o separație spirit-corp, relaţia lor reciprocă 
este indiscutabilă. Cei care ne-au lăsat celebra formulă mens 
sana in corpore sano au înţeles un adevăr profund. De aceea 
există o igienă psihică şi o igienă fizică. Limitele noastre nu se 
opresc la tegument, ci aici se stabileşte doar granița de-a lun- 
gul căreia se fac schimburi între noi şi lumea din afara noas- 
tră, între noi şi Cosmos. Din perspectiva medicinii tradiționale 
Chineze, tegumentul face oficiul de antenă pentru organism, 
dispunând de zone de maximă accesibilitate electrică prin care 
se recepționează şi se emite o energie modulată în semnale 
purtătoare de informaţie. Acestor zone noi le spunem din acest 
motiv "ferestre electrice", iar chinezii le numesc "ferestrele 
cerului". Este interesant de reținut că la întreaga lume vie, 
inclusiv la plante, întâlnim astfel de "ferestre electrice". Re- 
zultă de aici necesitatea de a păstra o riguroasă igienă a cor- 
pului nostru. Se spune că preoții din vechiul Egipt se îmbăiau 
de patru ori pe zi. Poarta de comunicare cu lumea externă tre- 
buie să fie în permanenţă accesibilă. Praful îmbibat cu transpi- 
rație, alte impurități şi substanţe eliminate prin piele ne izo- 
lează de lumea din care am venit şi fără de care fiziologia 
noastră suferă. în acelaşi sens trebuie înțeleasă necesitatea 
contactului cu apa, aerul, soarele şi pământul de care civiliza- 
ţia modernă ne îndepărtează tot mai mult prin izolarea noastră 
în cuburi de sticlă şi beton, prin vestimentația din fibre artifi- 
ciale etc. 

Rolul respirației ritmate în controlul fiziologiei umane 
constituie o informaţie de excepțională valoare, venită din 


314 


antichitatea asiatică şi care, pentru ştiinţele moderne, este total 
surprinzătoare şi greu de înțeles. Performanţele atinse prin 
tehnici de antrenament psihosomatic, în care se include şi res- 
piraţia ritmată, au fost de mulți ani confirmate în laboratoarele 
moderne. Deoarece există o literatură special consacrată, nu 
vom intra în detalii. 

Energia cu care funcționăm este, bineînţeles, dependentă 
şi de tipul de alimentație şi de modul în care ne alimentăm. La 
baza alimentaţiei noastre stau mai mult tradiţiile decât o cu- 
noaştere profundă a nevoilor organismului. O alimentaţie 
normală trebuie să ne aducă în mod echilibrat toate acele ele- 
mente implicate în structura şi fiziologia noastră. Nici aici nu 
vom insista mai mult, problema făcând obiectul unei alte lu- 
crări; ne vom limita însă a spune că modul grăbit în care ne 
hrănim, nerespectarea intervalului dintre mese dictat de fizio- 
logie şi excesul cantitativ sunt profund dăunătoare sănătății. 
Obezitatea, diabetul cu consecinţele lor ulterioare - bolile vas- 
culare ale inimii şi creierului — sunt urmări şi ale acestui mod 
defectuos de a ne hrăni. în fine, în efortul nostru de perfectare 
spirituală nu poate fi neglijat rolul artei, al muzicii şi al cultu- 
rii în general. Mă refer, desigur, la acea cultură care înalță 
spiritul şi nu la maculatura comercială care îl reţine în lut. Toţi 
oamenii, fără excepție, au nevoie de o formă sau alta de cul- 
tură, prin intermediul căreia să se poată conecta conştient la 
Univers. Poate că puterea de a "transporta" spiritul, de a-l 
pune în armonie cu sine şi cu lumea, amplificându-i energia 
de manifestare o are în cea mai largă măsură muzica. Ne 
amintim că şi plantele reacționează favorabil la muzică, înde- 
osebi la cea clasica. 

Datele de mai sus impun ideea că arta şi ştiinţa unei trăiri 
optime în toate laturile sale constă în a avea în permanenţă în 
atenție o înțelepciune de viață impusă de legile naturii, ale 
experienţei umane şi ale observației ştiinţifice. 

A trăi este o ştiinţă, chiar dacă puţini oameni sunt dispuşi 
s-o înveţe. Această ştiinţă se bazează pe adevărul despre noi şi 
Univers, pe relaţia dintre om şi Univers. Suntem vital depen- 

denți de tot ceea ce ne înconjoară, atât ca fenomen cât şi ca 
esenţă, vizibil şi invizibil. 

Când omul va reuşi să coboare în sine luminându-şi tene- 
brele care în permanenţă îl agită, când va reuşi să facă saltul 
de la teorie la acțiune şi de la inteligență la înţelepciune, 
atunci se va împăca cu sine şi în lume va domni pacea. Atâta 
vreme cât un Singur om va provoca altui om suferinţă, lumea 
nu va avea linişte. Pentru că oricât de mult s-ar strădui unele 
teorii să ne convingă de apariția noastră prin hazard, viața are 
un sens. 

Noi suntem aici, în acest colț de Univers, expre sa ultimă 
a evoluţiei. Mâna inteligentă a unui arhitect nevăzut ne-a des- 
prins de lut şi ne-a construit după un plan din care transpare 
unicitatea sursei, treaptă cu treaptă, până la nivelul gândirii 
capabile să se gândească pe sine. Tot ceea ce s-a întâmplat 
pentru noi s-a întâmplat. Suntem rezultatul tuturor evenimen- 
telor fericite şi triste care ne-au precedat şi cauza celor ce ne 
vor urma. Noi suntem cei ce lăsăm în urmă splendorile spiri- 
tului şi ruinele nimicniciei, pentru că omul este singura ființă 
de pe Terra căreia i s-a dat posibilitatea să se implice în crea- 
ție prin extensia inteligenței sale. Aceasta este responsabili- 
tatea sa de a fi. Omul nu poate trăi pur şi simplu, nu poate 
avea o existență pasivă. Cu sau fără voia sa, el se implică în 
fizica Universului. Prin gânduri, prin acțiune, prin faptele sale 
bune, prin faptele sale rele. Este, poate, cel mai profund ade- 
văr al acestei cărți. Şi când adevărul acesta ne va pătrunde, 
abia atunci, în clipa astrală a devenirii noastre, se va aprinde 
în noi lumina inteligenței ce s-a regăsit pe sine după o lungă 
rătăcire pe cărări de Univers. 

8 MARTIE 1992 

L'INTELLIGENCE DE LA MATIERE 


PAR DUMITRU CONSTANTIN DULCAN 
— SOoMMAIRE — 


Sommes-nous seuls dans un univers hostile et avons-nous 
la liberte de lutter pour survivre par n'importe quels moyens 
qui puissent servir au but propos€ ou bien nous nous trouvons 
ici par la grâce d'une volont, d'une force intelligente qui nous 
a crees ayant une finalite precise et que nous devons connaître 
pour l'accomplir? 

Ceci nous paraît Gtre la question fondamentale que se pose 
â homme moderne, dont l'existence sur une planete nommee 
Terre semble Gtre menacee par le son lugubre du gong final. 

Terrorise par de permanents dangers qui menacent sa vie, 
angoiss€ par des €venements qui ancantissent sa quictude, il 
pose cette question â la science, â la religion et â la philoso- 
phie, mais sa destinse reste toujours sous le signe de la non- 
realisation, des drames et de la mort. D'oi vient l'echec de cet 
tre qui se proclame lui-mâme comme 6tant raisonnable et 
omniscient? Ou se trouvent les limites de la science? Et celles 
de la religion? Pourquoi, au lieu de completer les donnees de 
la science et de la religion, les a-t-on exclues, avec des conse- 
quences tellement nefastes pour l'humanite, alors que per- 
sonne ne peut jamais connaître la verite absolue? Est-ce qu'il 
existe une possibilite pour sortir de limpasse? Que savons- 
nous vraiment sur nous et quelle est, en consequence, la voie â 
suivre? 

Ce livre se propose de repondre aux questions fondamen- 
tales de l'homme, construisant un ample discours qui traverse 
toutes les sources de connaissance accessibles - de la science â 
la religion, de l'expârimente de laboratoire â l'experience cli- 
nique propre au domaine de la neuropsychiatrie. 

Il existe un principe de la cohsrence universelle. L'ensem- 
ble coherent de l'Univers se forme moyennant une Evolution 
du simple au complexe, de l'inorganique â l'organique, du 
non-vivant au vivant, selon un schema general. Grâce â ce 
schâma general le monde entier, celui vivant y compris, a des 
caracteristiques communes d'organisation et de fonctionne- 
ment. 

A la base de l'Univers il y a une intelligence organisatrice 
et coordinatrice presente dans le premier "logos" ou dans I'in- 
formation primordiale. On ne peut pas connaître la source de 
cette information primordiale, mais seulement ses effets. 

L'6volution ne peut Gtre expliquce partant du hasard. Sans 
une cause coordinatrice il ne peut y avoir que du desordre. Le 
terme d'Evolution ne peut s'expliquer par soi-mâme, attendu 
que, aux formes considerees comme 6tant 6voluces par rap- 
port â d'autres precedentes du point de vue phylogenetique, il 
apparaît des organes aux performances reduites. Par exemple, 
bien que l'homme soit considere comme €volu€ par rapport au 
Chien, il ne possede pourtant pas l'olfaction performante de ce 
dernier, ni lacuite visuelle du vautour. Partant, l'objectif de 
I'Gvolution ne semble pas Gtre I'ctat de fonctionnement des 
parties, mais la finalite de lentier. L'6volution semble ne pas 
avoir eu d'autre but que le perfectionnement des formes de 
traitement de l'information jusqu'au stade ou elle est capable 
de saisir sa source et sa finalite. La vie est un ordre dans un 
univers entropique et il est fonde sur des connexions de type 
informationnel. 

L'information est une condition sine gua non de la vie. 
Toutes les structures vivantes, n'importe le degre d'evolution 
ou elles se trouvent, sans tenir compte si elles disposent de 
structures nerveuses ou non, sont pourvues de la capacite de 
recevoir et traiter l'information aux fins d'6laborer un com- 
portement adequat au milicu ou elles vivent. Le syst&me ner- 
veux nous apparaît comme une structure necessaire au traite- 
ment de l'information, mais non pas indispensable, vu qu'on 

ne l'a pas encore decrit chez les protozoaires et chez les plan- 
tes. 

Il y a plusicurs dimensions d'organisation du monde vi- 
vant: celle informationnellement-energetigue ou primaire, 
celle biochimique et molâculaire ou morphologique. Toute 
action, pensâe ou modification physiologique au niveau du 
vivant traverse obligatoirement ces trois plans. 

La dimension primaire informationnellement-energctique 
ou le bio-champ constitue selon notre opinion la matrice sui- 
vant laquelle tout syst&me vivant s'organise et fonctionne. Le 
code genctique pourrait Gtre secondaire, expression concrete 
de fonctionnement de la dimension primaire. 

Il existe un modele energstique de l'individu, de l'espăce, 
du monde vivant entier. 

De la capacite des systemes vivants de recevoir, de traiter 
et de remettre des informations, il resulte aussi celle d'etablir 
une relation informationnelle avec un autre bio-syst&me, en 
d'autres termes, de communiquer. 

La communication est un attribut fondamental du monde 
vivant. Depuis les formes les plus simples jusqu'aux plus de- 
veloppees, depuis le protozoaire jusqu'a l'homme, le monde 
vivant entier communique. Nous apprâcions que l'essence- 
mâ&me du vivant reside dans son intelligence, exprimee par la 
capacite de discerner, de traiter les informations. 

L'intelligence, au sens attribuc au monde vivant entier, 
consiste en sa capacite de resoudre ses propres probl&mes. 

Selon la conception de l'auteur, il existe une scule intelli- 
gence qui traverse toutes les structures visibles et invisibles de 
l'Univers. C'est l'intelligence qui organise et ordonne le monde 
jusqu'aux quanta d'6nergie. On distingue pour I'Intelligence 
presente dans l'Univers les suivants niveaux de representation: 
lintelligence cristallisee au niveau de l'atome, exprimee par la 
valence; l'intelligence basale nonverbalisee, presente au ni- 
veau de toutes les cellules vivantes, des plantes et des ani- 
maux,; l'intelligence humaine verbalisee, lintelligence cosmi- 
que, - support des lois d'organisation de l'Univers. C'est l'in- 

telligence organisatrice et coordinatrice de l'Univers ou ce que 
l'auteur comprend par /'Intelligence de la maticre. 

On distingue, de m&me, un double caractere de cette in- 
telligence - celui d'&tre intrinseque â la maticre - exprimee par 
des r&actions biochimiques, code genstique etc., et celui d'âtre 
extrinseque, agissant â l'interface individu-monde. Liintelli- 
gence extrinseque coordonne les fonctions de deux organis- 
mes diff&rents en vue de l'accomplissement d'un but unique. 
C'est une intelligence transcendante par rapport aux structures 
et aux fonctions d'un organisme. 

Le siege de Iintelligence extrinseque pourrait Gtre situ au 
niveau du champ informationnel universel ou sont probable- 
ment sedimentes tous les modeles morphogenetiques du 
monde objectif. Ceux-ci pourraient âtre consideres - en vision 
moderne - ce que Platon comprenait par idees et Jung par ar- 
chetypes. 

Le champ universel ou fondamental devient la source 
d'information et le coordinateur - de l'ombre - du monde en- 
tier. Ce "cerveau invisible” a sa representation, inclusivement 
au niveau de l'individu. Le circuit de l'information pourrait 
tre sch&matis€ ainsi: champ fondamental - monde vivant - 
champ fondamental. 

Au niveau du monde vivant sans langage articule, I'intel- 
ligence s'exprime par des instincts. Les instincts apparaissent 
ainsi comme tresoriers d'intelligence avec une finalite adapta- 
tive et de conservation individuelle. Chaque &tre dispose du 
niveau d'intelligence qui lui est n€cessaire pour l'accomplis- 
sement de sa finalite. 

Au niveau humain, le champ fondamental est exprime par 
les structures du sous-conscient ou tous les programmes sont 
stockes, les sch&mas fonctionnels ou les "patterns" necessaires 
aux €venements qui ont lieu dans l'organisme. 

On produit plusicurs arguments, les uns provenus de l'ex- 
p&rience personnelle, en faveur du phenomene de prediction. 
Si la prediction existe, cela signifie que la vision enticre sur le 
monde, cultivee par la science depuis plus d'un siecle, doit 

etre revisee. Le monde paraît avoir une predetermination et, 
en m6me temps, un contrâle permanent qui adapte, en fonc- 
tion d'une situation nouvellement issue, ce qui avait €r€ pr6- 
&tabli. C'est seulement de cette maniere que nous puissions 
avoir une explication pour le caractere &volutif du monde ct 
non pas statique, tel qu'il devrait &tre s'il avait une predetermi- 
nation rigide. 

Les experiences de telepathie effectuces au laboratoire, 
inclusivement celles de l'auteur, sous contr6le scientifique, 
imposent une serie de consequences dans le domaine ontolo- 
gique. 

Il paraît que le transfert d'information d'un cerveau â l'au- 
tre sera possible, sur un canal qui ne peut encore Gtre precise. 

La transmission exclusivement mentale d'un message en- 
tre deux cerveaux trouves â distance presume un support ma- 
teriel, un champ €nergstique module en signaux porteurs d'in- 
formation. La consequence logique immâdiate est lid6e que 
de ce point de vue les pensees representent une force mate- 
rielle exprimee par l'Energie &mise par le cerveau et module 
en signaux porteurs d'information. De ce fait, la pensee exer- 
cera sur un autre cerveau une double action: semantique par 
son contenu idâatif et energetique par l'&mission de champ 
qu'elle suppose comme substrat. Suivant cette acception, 
d'autres consequences ont lieu dans le domaine de la connais- 
sance. Les relations interhumaines marqutes de compatibilite 
et d'incompatibilite, de sympathie et d'antipathie, la psycho- 
therapie et tout particulirement la suggestion et certaines 
pratiques therapeutiques empiriques nous apparaissent comme 
&tant motiv&es par un substrat materiel reel. Nous devons ad- 
mettre, de mâme, qu'il existe une pensee sans paroles, limitee 
seulement au niveau de l'image, qui a &te tellement controver- 
see. C'est un champ porteur d'information mentale qui precede 
la parole. Ce prelangage constituerait, dans la conception de 
l'auteur, le langage universel de la vie, non-mâdi€ par des 
paroles et accessible â tous les âtre, depuis les cellules vivan- 
tes isol6es jusqu'aux plantes, protozoaires et l'homme. 

Il existe un tat intermediaire de la conscience (connais- 
sance) nomme aussi 6tat transpersonnel par la psychologie 
moderne et qui nous relăve I'existence d'une autre dimension 
de la realite dont, jusqu'â present seulement la connaissance 
€soterique ct les religions nous ont parle. Ainsi est prouvee 
l'existence d€ trois sources de connaissance - empirique, 
scientifique et esoterique. La physique moderne nous apporte 
des arguments pour l'existence d'une dimension invisible de la 
realit€, situ6e au-delă de la possibilite de discerner par la voie 
de la logique formelle, sujette plutât aux rigucurs mathemati- 
ques qu'ă celles de la raison commune. C'est le territoire sur 
lequel s'est developpee la pensee pre-scientifique - la mytho- 
logie, l'esoterisme, les religions, les traditions et les coutumes 
presentes dans la vie de tous les peuples. Pour cette raison, la 
connaissance de la realite suppose une maniere unifiante 
d'abordage, qui tienne compte de toutes les sources existantes 
qui distingue leurs 6l&ments communs presentes seulement 
dans une maniere differente, d'apres le temps et le lieu ou ils 
sont apparus. 

En vertu des possibilites actuelles d'entamer le probleme, 
il y a des questions auxquelles on peut r&pondre et des ques- 
tions auxquelles on ne peut pas r&pondre - telle celle concer- 
nant les origines de l'Univers et de la vie. 

En fonction de la source que nous attribuons â l'Univers et 
â la vie, .on distingue un territoire du Sacre et un autre, celui 
du Profane. Les religions sont des codifications qui se passent 
au niveau du sacre. Elles remplissent l'espace vide â partir du 
moment zero jusqu'au moment du Big-bang imagine par la 
science, offrant une reponse couverte de symboles aux in- 
quictants probl&mes que l'homme s'est toujours poses. Le but 
de l'Evolution de la vie paraît 6tre exactement celui d'atteindre 
le stade ou l'homme devient capable de saisir la cause et l'es- 
sence de sa propre dâtermination. La voie qui mene â la reali- 
sation de cet objectif est constituee par la penstration dans les 
profondeurs de son univers interieur, neglige par la civilisa- 
tion moderne, celle-ci stant elle-mEme un reflexe dominant de 

l'univers humain extericur. Dans les profondeurs de l'univers 
interieur se trouve inscrit notre âtre essentiel qui est co-subs- 
tantiel â la source intelligente ordinatrice d'univers. C'est le 
contr6le auto-impose de la pensee qui constitue instrument 
de perfectionnement de l'âtre humain, de son optimisation au 
niveau du potentiel createur avec lequel il a te dou€. La pen- 
see est information, champ coordinateur, source de creation. 
Moyennant la pensee, bon gre, mal gre, nous nous impliquons 
dans la physique de l'Univers, en fonction du contenu de nos 
pensces positives ou negatives. C'est pour cette raison que le 
contr6le auto-impos€ de la pensee est l'unique instrument 
d'accomplissement, d'optimisation de notre &tre, pour retrou- 
ver le Soi perdu dans un monde ou il n'a aucune autre chance 
d'avoir la paix et la tranquillite. 

'THE INTELLIGENCE OF MATTER 


BY DUMITRU CONSTANTIN DULCAN 
— SUMMARY — 


Are we alone in a hostile universe and are we free to fight 
in order to survive by any means that can serve this purpose, 
or are we here due to a will, to an intelligent force which has 
created us with a precise finality and which we must know so 
that we should fulfil it? 

This seems to be the fundamental question the modern 
man asks himself, the man whose existence on a planet named 
Earth seems to be threatened by the lugubrious sound of the 
final gong. 

Terrorized by permanent dangers which threaten his life, 
afflicted with events that sweep off his quietness, tortured by 
his impossibility of finding a way out, he asks the science, the 
religion and the philosophy this question, but his destiny still 
remains under the sign of unfulfilment, of dramas and of 
death. Where from does the failure of this being come, this 
being who proclaims himself as reasonable and omniscient? 
Where are the limits of science? And those of religion? Why, 
instead of completing, science and religion, excluded each 
other, with such evil consequences for mankind, when nobody 
can ever know the absolute truth? Is there any way out of the 
deadlock? What do we actually know about ourselves and 
which is, consequently, the way to be followed? 

This book is an attempt to supply answers to man's fun- 
damental questions in a comprehensive approach covering all 
the available sources of knowledge - from science to religion, 
and from laboratory experiments to the author's own clinical 
experience in the field of neuropsychiatry. 

There is a principle of universal coherence. The coherent 
whole of the Universe is formed through evolution from sim- 

ple to complex, from inorganic to organic, from non-living to 
living, in accordance with a general plan. It is thanks to this 
general plan that the entire world, its living part included, has 
common features of organization and operation. 

Underlying the Universe is an organizing, coordinating 
Mind, found in the primordial "Logos" or information. 

Evolution can only be explained by starting from chance. 
Without an ordering cause there can only be disorder. The 
term "evolution" is not self-explanatory since in forms re- 
garded as more evolved than others, and phylogenetically pre- 
ceding them, there exist organs with lower degree of perform- 
ance. For example, while man is considered to be more 
evolved than the dog, he lacks the high-performance smell of 
the latter, or the visual keenness of the eagle. That is why the 
goal of evolution is not, apparently, the functionality of the 
parts but the finality of the whole. Evolution seems to have 
had no other purpose than the perfecting of the forms of proc- 
essing information up to the point where it can detect its own 
source and finality. Life is order in an entropic Universe and 
is based on informational connections. 

Information is an essential requisite for life. All living en- 
tities, whether endowed with nervous structures or not, and no 
matter how advanced in evolution, have the ability to receive 
and process information in order to work out behaviours ap- 
propriate to their environment. The nervous system is a 
structure needed in information processing but not indispen- 
sable, since the protozoars and the plants do not have it. 

There are several dimensions to the organization of the 
living world: the informational-energetic, or primary, the bio- 
chemical and the molecular, or morphological. Any action, 
thought or physiological change in living matter is bound to 
intersect these three planes. 

The primary, informational-energetic dimension or the 
bio-field is, in our view, the matrix organizing and operating 
every living system. The genetic code could be secondary, as 
a concrete functioning expression of the primary dimension. 

There is an energetic model of the individual, the species, 
and the entire living world. 

From the ability of living systems to receive, process and 
emit information there follows an ability to establish informa- 
tional relationships with other systems or, in one word, to 
communicate. 

Communication is a basic attribute of the living world. 
From the simplest forms to the most advanced, from the pro- 
tozoar to man, the entire living world communicates. We be- 
lieve that the very essence of whatever lives is its ability to 
communicate. 

The essence of life lies in its intelligence, as expressed by 
the ability to discern and process information. 

Intelligence, in the sense ascribed to the whole living 
world, lies in its ability to solve its own problems. 

In the author's opinion, there is one intelligence pervading 
all the visible and invisible structures of the Universe. It is the 
Mind that organizes and orders the world down to the energy 
quanta. This Mind present in the Universe has the following 
levels of representation: crystallized intelligence at the atom 
level, expressed by valency; non-verbalized basal intelligence, 
found in all living cells, in plants and animals; verbalized hu- 
man intelligence; cosmic intelligence - the basis for the laws 
of universal organization. It is the intelligence organizing the 
Universe, or what the author designates by the Intelligence of 
matter. 

The intelligence has a twofold characteristic: it is intrinsic 
to matter, and expressed by biochemical reactions, the genetic 
code etc.; it is also extrinsic, acting at the individual world 
interface. The extrinsic intelligence coordinates the functions 
of two different organisms in achieving a single purpose. It is 
an intelligence transcending the structures and functions of 
any organism. 

The site of the extrinsic intelligence could be at the level 
of the universal informational field, where all the morphoge- 
netic models of the objective world are likely to be deposited. 

In a modern approach, these could be regarded as representing 
what Plato referred to as ideas and C.G. Jung as archetypes. 

The universal, or fundamental field is the source of in- 
formation and the backstage coordinator of the whole world. 
This "invisible brain" is represented down to the individual 
level. The informational circuit may be described as follows: 
the fundamental field - the living world - the fundamental 
field. 

At the level of the non-speaking living world, intelligence 
is expressed by the instincts. These instincts appear to be a 
kind of adaptative, self-preserving storehouses of intelligence. 
Every living being has that level of intelligence, which en- 
ables it to achieve its purpose. 

At the human level, the fundamental field is expressed by 
the structures of the subconscious, where all the programmes 
and functional patterns required by the events occurring in the 
organism are stored. 

A number of arguments, some from the author's own ex- 
perience, are adduced in favour of the phenomenon of predic- 
tion. If there is such a thing as prediction, then the entire 
world outlook, that science has cultivated for more than a 
century, will have to be revised. The world seems to be pre- 
determined and, at the same time, to be able to constantly 
control and adjust to new circumstances what has been pre- 
determined. That is the only way we can explain why the 
world is evolutive rather than static, as it should be if rigidly 
predetermined. 

Telepathic laboratory tests, some mounted by the author 
himself under strict scientific control, lead to a number of on- 
tological consequences. 

Information seems to be transferable from one brain to 
other through a channel not yet known. The exclusively men- 
tal transmission of a message at a distance between two brains 
presuppose a material support, an energy field modulated into 
information-carrying signals. The immediate logical conse- 
quence is the idea that so viewed, thoughts represent a mate- 

rial force expressed by the energy coming from the brain and 
modulated into information-carrying signals. It followed that a 
thought will have a twofold action on another: semantic 
through its ideational content and energetic through the field 
emission it presupposes as a substratum. More consequences 
arise in this regard in the space of cognition. The inter-human 
relations, characterized by compatibility and incompatibility, 
by sympathy and antipathy, as well as psychotherapy and, 
particularly suggestion and certain empirical therapeutic tech- 
niques appear to be motivated by a real material substratum. 
One must also admit that there exists a wordless thinking, 
restricted to images, which has long been a subject of contro- 
versy. It is a field carrying mental information that precedes 
the word. This prelanguage is, in the author's view, the uni- 
versal language of life, not mediated by words and accessible 
to all beings, from isolated live cells to plants, protozoars and 
man. 

There is an intermediate state of consciousness, referred 
to as "transpersonal" in modern psychology, which reveals the 
existence of a different dimension of reality, so far mentioned 
only in esoteric knowledge and religion. The existence is thus 
proved of three sources of knowledge: the empiric, the scien- 
tific and the esoteric. Modern physics has supplied arguments 
for the existence of an invisible dimension of reality, Iying 
beyond the possibility of discernment through formal logic, 
subject to mathematical rigour rather than to common reason. 
It is the territory where prescientific thoughts, came into be- 
ing, in the form of mythology, esotericism, the religions, cus- 
toms and traditions found in the life of all people. That is why 
knowing reality calls for an integrative approach that will take 
account of all the existing sources and distinguish their com- 
mon elements, only apparently seen as different, depending on 
the time and place where they have emerged. 

In virtue of the present possibilities of approach, there are 
questions that can be answered and questions that cannot - 
such as the one concerning the origin of the Universe and life. 

According to the source that we ascribe to the Universe 
and life, we distinguish between a realm of the Sacred and one 
of the Profane. The religions are codifications at the level of 
the Sacred. They fill the void from zero time to that of the Big 
Bang imagined by science, providing a symbol-covered an- 
swer to the troubling questions that man has always asked 
himself. The purpose of life's evolution seems to be precisely 
that of reaching a stage where man can grasp the cause and 
essence of his own determination. The way to this goal is 
penctration into depths of his inner universe, which has been 
neglected by modern civilization, itself a dominant reflex of 
man's outer universe. It is in these depths that we find our es- 
sential being, which is consubstantial with the Universe-or- 
dering intelligent source. The tool for perfecting man, for op- 
timising him at the level of the creative potentialities, with 
which he is endowed, is found in the self-imposed control of 
thoughts. Thought is information, ordering field, source of 
creation. Through it we willingly or not become involved in 
the physics of the Universe, according as we think positively 
or negatively. That is why the self-imposed control of thought 
is the only means of fulfilling and optimising our being, of 
regaining our lost Self in a world that has no other chance of 
quietude. 

